
LUCARNELE ÎNVĂŢĂTURII 
ŞI ALE ISTORIEI 


(S) e povesteşte că era în cetatea El-Iskandaria un tânăr 
care, la moartea tatălui său, ajunsese stăpân peste 
averi mari şi peste bunuri mule, atât în pământuri 
frumos udate, cât şi în case temeinic clădite. Şi tânărul 
acela, născut sub zodia binecuvântării, era înzestrat cu o 
minte aplecată spre calea chibzuinței. Și cum nu era 
nicidecum străin de învățăturile Cărţii celei Sfinte, care 
îndeamnă la milostenie şi cere să fii darnic, şovăia în ce 
priveşte alegerea celei mai potrivite căi de a săvârşi binele, 
Şi, în nepriceperea lui, se hotări să meargă să stea de 
vorbă, în privința aceasta, cu un şeic bătrân, prieten cu 
răposatul său părinte. Și îi împărtăşi şeicului toate 
frământările şi toate şovăielile sale, şi îi ceru sfatul. Iar 
şeicul cugetă preț de un ceas de vreme. Pe urmă, săltând 
capul, spuse: 

— O, fiu al lui Abderrahman — coperească-l Allah cu 
milele sale pe răposatul! — află că a împărți cu amândouă 
mâinile aurul şi argintul la cei ce se află în nevoie este, fără 
de nicio îndoială, o faptă dintre cele mai vrednice în ochii 
Celui Preainalt. Da o atare faptă, o, copilul meu, este la 
îndemâna oricărui bogătan. Şi nu este deloc trebuință să 
ai cine ştie ce virtute ca să dai ce îţi prisoseşte din ceea ce 
ai. Ci mai este şi o altă dărnicie, care-i într-altfel înmi- 
resmată şi într-altfel plăcută de către Stăpânul tuturora, 
iar aceasta, o, copilul meu, este dărnicia de minte. Căci 

cine poate să răspândească binefacerile minţii lui asupra 
făprurilor golaşe de cunoaştere, acela este cel mai făcător 
de bine. Şi, spre a împărți asemenea binefaceri, trebuie să 
aibă o minte mult luminată. Și, spre a avea o minte de 
soiul acesta, un singur mijloc avem la îndemână, şi anume 
citirea scrierilor oamenilor mult luminaţi, şi cugetarea 
asupra scrierilor lor. Aşa că, o, fiu al prietenului meu, 
Abderrahman, luminează-ţi mintea şi dovedeşte-te darnic 
pe moșiile minții. Şi-acesta-i sfatul meu, uassalam! 

Tar flăcăul cel bogat degeaba vroi să-i mai ceară şeicului 
şi alte lămuriri. Că şeicul nu mai avea nimica să-i spună. 
Încâr băiatul plecă cu sfatul acela, bine hotărât să-l pună 
în fapt şi, lăsându-se dus de întâmplare, luă calea spre 
sukul negustorilor de cărți. Și îi adună pe toți negustorii 
de cărți, dintre care unii aveau cărți ce ajunseseră până la 
ei din saraiul cărţilor pe care rumii creștini le arseseră când 
cu intrarea lui Amru ben El-Ass în Iskandaria. Și le ceru 
să ducă la el acasă toate cărțile de pre câte le aveau prin 
prăvăliile lor. Şi îi plăti peste aşteptări, fără târguială şi fără 
şovăială. Şi trimise oameni la Cairo, la Damasc, la 
Bagdad, în Persia, în Maghreb, în India şi până și în țările 
rumilor, să-i cumpere cărțile cele mai vestite de pe acele 
meleaguri, cu sarcina să nu se zgârcească la preţul de 
cumpărare. Şi trimişii, de la o vreme, se întoarseră unul 
câte unul, cu legături mari de scrieri scumpe. Iar flăcăul 
puse să fie toate rânduite frumos în dulapurile dintr-un 
sarai măreț, pe care îl zidise anume şi care avea, scrise cu 
litere mari de aur și azur, pe lespedea de la intrarea cea 
mare, numai aceste cuvinte: „Saraiul Cărţii. 

Şi după ce făcu acestea, tânărul se apucă de treabă... 


În clipita aceasta a istorisiri sale, Şeherezada văzu că se 
luminează de ziuă şi, sfioasă, tăcu. 

Dar când fu cea de a nouă sute şaptezeci și doua noapte 


Urmă: 


„ Şi după ce făcu acestea, tânărul se apucă de treabă, 
Şi se aşternu pe citit cu chibzuinţă, domol și cugetând la 
cărţile din saraiul lui vrăjit. Şi cum se născuse sub zodie 
binecuvântată, iar paşii îi erau încununați cu izbândă şi cu 
noroc, ţinea minte, în capul său norocit, tot ce citea şi tot 
ce îşi însemna. Încâr, în puţină vreme, ajunse peste fire de 
citit şi de învăţat, iar mintea i se îmbogăţi cu daruri mult 
mai scumpe decât toate bunurile ce-i fuseseră lăsate 
moștenire. Şi cugetă atunci, cu înțelepciune, să-i facă a se 
bucura şi pe cei din preajma sa de bunurile peste care era 
stăpân. Şi, într-acest scop, dădu în Saraiul Cărţii un ospăț 
mare, la care îi pofti pe toți prietenii săi, şi pe toți ai lui, 
rude mai apropiate ori mai depărtate, și pe robi, şi pe 
grăjdari, ba până şi prostimea şi cerşetorii obişnuiţi de la 
pragul său. Şi după ce mâncară și băură și mulțumiră 
Atoatedătătorului, tânărul cel bogat se sculă în picioare 
în mijlocul roatei de oaspeţi luători-aminte și le gr: 

— O, voi, oaspeţi ai mei, în noaptea aceasta, în locul 
cântecelor şi al lăutelor, să domnească peste sindrofia 
noastră înțelepciunea! Că înțeleptul a spus: „Vorbește şi 
scoate din mintea ta ceea ce ştii, pentru ca urechea celui 
care te ascultă să capete hrana aceca. Şi orişicine a 
dobândit ştiinţă, a dobândit un bun nemăsurat. lar 
Atoaredătărorul dăruieşte înțelepciunea cui vrea el, iar 
mintea a fost zămislită la porunca lui; ci numai puțini 
dintre fiii oamenilor sunt stăpâni pe harurile minţii.“ 
Încâr Allah Preainaltul, prin gura Prorocului său 
binecuvântat — asupra-i fie rugăciunea şi pacea! — a zis: 
„O, drept-credincioşilor! dați de pomană lucrurile cele 

mai scumpe pe care le-aţi agonisit, întrucât nu veți ajunge 
la desăvârșire decât atunci când veți da de pomană din ceea 
ce vă este cel mai scump. Ci să n-o săvârșiți din făloşenie; 
că veţi fi asemeni cu nişte dâmburi pietroase de-abia 
coperite cu oleacă de pământ: că vine puhoiul apelor peste 
acele dâmburi și nu are să mai lase decât piatra goală. Din 
lucrarea unor oameni ca aceștia nu se alege niciun folos. Ci 
aceia care se arată darnici, ca urmare a tăriei sufletelor lor, 
aceia se asemuie cu o grădină sădită pe o costişă pe care o 
adapă ploile mănoase ale cerului, şi care rodeşte poame 
îndoit. Dacă ploaia nu va cădea peste ea, tot o udă roua, 
Şi numai aceia vor intra în grădinile raiului.“ Drept care, 
o, oaspeți ai mei, v-am adunat aici în seara aceasta. Căci, 
nevroind, ca un avar, să păstrez numai pentru mine 
poamele științei, aş vrea să gustați şi voi din ele odată cu 
mine, ca să pășim împreună pe calea înțelepciunii. 

Şi adăugă: 

— Să ne aruncăm, aşadar, privirile prin bageacurile 
cunoaşterii şi ale istoriei, şi să privim astfel la trecerea 
alaiului minunat al oamenilor mari de odinioară, pentru 
ca, de la pilda lor, să ni se limpezească şi nouă mintea şi 
să se indrepte, luminată, înspre desăvârşire. Amin! 

Şi toţi musafirii tânărului cel bogat își duseră 
amândouă mâinile la frunte, răspunzând: 


— Amin! 
Atunci, tânărul şezu jos, în mijlocul cercului lor tăcut, 
şi spuse: 


— O, prietenii mei, nu aş şti să încep mai bine îm- 
părțeala acestor minunate daruri decât făcându-vă mintea 
să se bucure de istorisirea câtorva întâmplări din viața 
strămoşilor noştri arabi de pe vremea păgâniei, adevărații 
arabi ai nisipurilor, ai căror poeți minunați nu ştiau nici 
să citească, nici să scrie, la care harul era un dar neostoit, 

şi care desăvârşiră, fără cerneală, fără calam și fără în- 
drumători, limba aceasta arabă, care este a noastră, limba 
anume de care cel Preainalt s-a slujit, mai presus de toate 
celelalte, spre a-i împărtăși gândurile sale trimisului său — 
asupra-i fie rugăciunea, pacea şi binecuvântările cele mai 
alese. Amin! 

Iar musafirii răspunzândur-i şi ei: „Amin!“, tânărul spuse: 

— Iată, dar, din acele vremi vitejeşti de la obârșii, o 
întâmplare dintre alte mii: 


POETUL DOREID, FIREA LUI MĂRINIMOASĂ 
ŞI DRAGOSTEA LUI PENTRU VESTITA 
POETĂ TUMADIR EL KHANSA 


Se povesteşte că într-o zi poetul Doreid, fiul lui 
Simmah, şeicul tribului Bani-Yuşam, care a trăit pe 
vremea păgâniei, viteaz de frunte şi poet vestit, şi stăpân 
peste multe corturi şi păşuni frumoase, a plecat într-un 
poghiaz asupra tribului potrivnic, Bani-Firas, care îl avea 
de şeic pe Rabiah, voinicul cel mai neînfricat al pustiului. 
Şi Doreid mergea în fruntea unei cete de voinici, aleşi 
dintre cei mai buni din trib. Şi intrând într-o vale de pe 
pământurile dușmane ale tribului Bani-Firas, zări în 
depărtare, la capărul celălalt al văii, un om mergând pe 
jos şi care însoțea o femeie călare pe o cămilă. Şi Doreid, 
după ce cercetă o clipă zarea, se întoarse înspre unul 
dintre voinicii săi şi îi spuse: 

— Dă goană calului și prinde-mi-l pe insul acela! 

Iar voinicul porni şi, când ajunse să poată fi auzit, 
strigă la omul ce mergea pe jos: 

— Dă-te prins, lasă-mi femeia şi scapi cu zile! 

Şi rosti de trei ori strigarea. Ci omul îl lăsă să se 
apropie, apoi, netulburat şi alene, fără a zori pasul, aruncă 

funia cămilei femeii pe care o însoțea şi cu glas domol 
cântă stihurile acestea: 


O, doamnă-a mea, mergi înainte 
Cu pas agale şi cuminte, 

Ca o hanâmă fericită 

Ce n-a ştiut nicicând de frică, 

$i cu făptura ei voinică 

Înf-untă crâncena ispită, 

Trecând semeţ nepăsătoare, 
Precum i-i dat de ursitoare. 


Și martoră să fii acum 

La felul cum îi iese-n drum 
Acestui călăreț, fălosul, 

Un firacid fără de pată 

Care n-a cunoscut vreodată 
Ruşinea neagră de-a da dosul, 
Cu spaima-nfiptă în grumaji, 


Din fața niciunui vrăjmaş. 


Că iată, cu privirea ta, 
Hanâmă scumpă, poți vedea, 
Sub fieru-acestei lăncii grele, 
O probă-a loviturii mele! 


Apoi se repezi deodată asupra voinicului lui Doreid, îl 
doborî din şa cu o lovitură de suliță şi îl întinse mort 
ţeapăn în țărână. Pe urmă luă calul cel fără de stăpân şi, 
după ce se temeni dinaintea hanâmei, sări în şa dintr-o 
zvâcnitură şi porni la drum, ca şi până aci, fără de grabă 
şi fără de tulburare... 


În clipita aceasta a istorisiri sale, Șeherezada văzu că se 
luminează de ziuă şi, sfioasă, tācu. 

Dar când fu cea de a nouă sute şaptezeci și treia noapte 
Urmă: 


„.. fără de grabă şi fără de tulburare. 

Estimp, Doreid, cum nu-l mai zărea pe voinicul său 
întorcându-se, trimise un alt călăreț să vadă ce este cu el. 
lar acela, dând în cale peste soțul său fără de viaţă, 
îndemnă pe urmele insului din zare şi-i strigă, de departe, 
aceeaşi strigare pe care i-o aruncase și voinicul dintâi. Ci 
omul îşi văzu de drum, de parcă nici n-ar fi auzit nimic. 
Tar călărețul lui Doreid se repezi năvalnic la el, cu sulița 
întinsă. Ci acela, fără a se tulbura, îi trecu iarăși hanâmei 
funia cămilei şi dete pinteni deodată împotriva 
călărețului, cântându-i stihurile acestea: 


Iată-asupra-ți vine cruntă 
Moartea-n chip de lăncier, 
Până-n şiră să-ți pătrundă 
Cu amarnic colț de fier! 
Plod spurcat de mascarale, 
Suliţa să te dărâme, 

Când cutezi să-i ieși în cale 
Unei falnice hanâme, 

Ce-a trăit de când se ştie 
Mândră şi în slobozie. 

De la ea la tine-mi pare 
Lungă calea, grea urgia, 
Că-i stă scut de apărare 
Cruntul tău stăpân Rabiah, 
Cel a cărui lege dreaptă 
Pentru orice vrăjmăşie 

Fier de lance-i, care-aşteaptă 
Să te culce pe vecie, 

Lance cum nu mai e-o altă: 
Joacă-n mână-i şi tresaltă! 

Şi călărețul, cu ficatul străpuns, căzu din șa, zgâriind pă- 
mântul cu unghiile. Și îşi sorbi moartea dintr-o înghițitură. 
Tar biruitorul îşi urmă agale drumul său mai departe. 

Și Doreid, plin de nerăbdare şi îngrijorat de soarta 
celor doi voinici, trimise un al treilea călăreț, cu aceeaşi 
sarcină. Şi cercetașul ajunse pe la locurile pe unde zăceau 
cei doi soți ai săi, lungiți fără de viaţă la pământ. Și îl zări 
în depărtare pe străinul care drumețea în tihnă, ducând cu 
o mână cămila hanâmei și târându-şi alene sulița după el. 
Şi-i strigă: 

— Dă-te prins, o, câine de prin cele triburi! 

Ci omul, fără ca măcar să-şi întoarcă privirile înspre cel 
ce se năpustea asupra-i, îi spuse hanâmei: 

— O, stăpâna mea, mână cămila înspre corturile noas- 
tre, care-s pe-aproape. 

Pe urmă, deodată, fu dinaintea potrivnicului său şi-i 
strigă stihurile acestea: 


O, tu, cap fără ochi, smintit, 
Pe fraţii tăi nu i-ai zărit 
Cum zac în sângele lor, bieţii? 
Au nu-ţi simţi pe lumina feții 
Cum se şi strâng, țipând, ereții 
f Maica Vulturilor morții 

n crâncenul județ al soria 
Cu ce ndej; vii tu, nebune, 
Spre mine când pornesti, ia spune? 
Au ce socoţi a divin, 
De la viteazul crunt spre care 
Te-aiepti urlând ca-ntr-o turbare, 
Să pieri din rândul celor vii? 
Au la ce plean gândești s-ajungi, 
Decât la sfânta lovitură 
A unei sulițe prelungi 
Pe care-am să ţi-o-nfig în gură, 

$i la culcușul cald de sânge, 
Întunecat ca negrul corb, 
Spre care vii, nebune, orb, 
Şi care-ndată te vei frânge? 


Şi, rostind acestea, îl însuliță pe călărețul lui Doreid, şi 
îl dete peste cap de la cea dintâi izbitură, cu pieptul 
străpuns dintr-o parte până în cealaltă. Ci, totodată, sulița 
i se frânse de năprăsnicia loviturii. Şi Rabiah — că chiar el 
era viteazul acela de prin văi şi vâlcele — ştiind că se află 
destul de aproape de tribul său, nu mai vru să se 
ostenească nici măcar a se apleca să culeagă de pe jos arma 
vrăjmaşului său. Şi îşi văzu de cale înainte, neavând la el 
altă armă decât coada frântă a suliței. 

Or, Doreid, estimp, nedumerit că nu-i zărea 
întorcându-se pe niciunul dintre vitejii săi, plecă el însuşi 
să vadă ce este. Și găsi, întinse pe nisip, trupurile fără de 
viaţă ale tovarășilor lui. Şi deodată îl zări ivindu-se de pe 
un dâmb pe însuşi Rabiah, vrăjmașul său, cu arma lui de 
batjocură. Şi, la rându-i, Rabiah îl cunoscu pe Doreid, şi 
se căi în sufletul său, dinaintea unui potrivnic ca acela, de 
nesocotința pe care o săvârşise de a nu fi luat sulița 
vrăjmaşului din urmă. Ci îl aşteptă pe Doreid, stând drept 
în şa şi strângând în pumn lemnul lăncii rupte. Iar 
Doreid, dintr-o aruncătură de ochi, văzu starea grea în 
care se afla Rabiah, şi sufletul său mare îl îndemnă să 
strige viteazului firasan vorbele acestea: 

— O, taică al voinicilor din spiţa lui Bani-Firas, de bună 
seamă că oameni ca tine nu se ucid. Ci oamenii mei, 
porniţi pe pradă, au să vrea să-şi răzbune asupra-ţi moar- 
tea fraţilor lor; şi, cum eşti neinarmat, singur şi atâta de 
tânăr, ţine, ia sulița mea! Cât despre mine, fac cale întoarsă 
spre a le domoli soţilor mei ispita de a se lua după tine. 

Şi Doreid făcu calea întoarsă în goana mare înspre 
oamenii săi şi le spuse: 

— Viteazul a ştiut să-și apere hanâma. Întrucât i-a ucis 
pe cei trei voinici ai noştri şi, pe deasupra, m-a lăsat și pe 
mine fără suliță. Într-adevăr, e un luptător aprig, pe care 
nu e cu cale să-l înfrunți! 

Şi smuciră de frâie şi se întoarseră, fără niciun plean, 
la tribul lor. 

Şi anii trecură. Și Rabiah muri aşa cum mor vitejii cei 
fără de pată, într-o încăierare sângeroasă cu cei din tribul 
lui Doreid. Şi, ca să-l răzbune, o ceată de firasani plecă 
într-un alt poghiaz împotriva celor ai lui Bani-Yuşam. Şi 
căzură pe negândite, la vreme de noapte, asupra taberei, 
şi omorâră pe care-i omorâră, şi luară prinși mulți, și 
ridicară pradă bogată, în femei şi în bunuri. Şi, în 
mulțimea prinşilor, se afla însuși Doreid, şeicul yuşamilor. 

Şi, când ajunse în tribul biruitorilor, Doreid, care 
avusese de grijă să-şi tăinuiască numele şi cinul, fu pus, cu 
toți ceilalți prinşi, sub strajă bună. Ci muierile firasane, 
ispitite de înfăţişarea lui mândră, veneau cu nişte ochi 
focoşi să treacă şi să răstreacă întruna, făloase, pe dina- 
intea lui. Şi deodată una dintre ele strigă: 

— Pe moartea cea neagră! ce lovitură strașnică ați dat, 
copii ai lui Firas! Ştiţi voi cine-i acesta? 

Şi toţi deteră fuga şi se uitară, şi răspunseră: 

— E unul dintre cei ce ne-au iscodit rândurile! 

Şi femeia spuse: 

— De bună seamă! e un viteaz! E chiar acela care i-a 
dăruit lui Rabiah sulița în ziua când cu valea. 

Şi îşi aruncă haina asupra prinsului, în semn de ocro- 
tire, adăugând: 

— Copii ai lui Firas, îl iau sub ocrotirea mea pe prinsul 
acesta. 

Şi se îngriji mai departe de el, şi îl întrebă cum îl 
cheamă; iar el răspunse: 

— Sunt Doreid ben Simmah. Da tu, o, hanâmă, cine 
eşti? 

Ea răspunse: 

— Sunt Raita, fata lui Gizl El-Tian, cea căreia îi mâna 
Rabiah cămila. lar Rabiah era soțul meu. 

Pe urmă Raita se duse pe la toate corturile tribului şi 
le grăi voinicilor vorbele acestea: 

— Copii ai lui Firas, aduceţi-vă aminte de mărinimia 
lui Doreid ben Simmah, când i-a dat lui Rabiah sulița sa 
cea cu coadă lungă şi frumoasă. Or, bine pentru bine, şi 
fiecăruia roada faptei sale! Gura oamenilor să nu se umfle 
de hulă povestind isprava voastră cu Doreid. Tăiaţi-i 
cătușele şi, plătindu-i prețul răscumpărării, scoateți-l din 
mâinile celui care l-au luat prins. Altminteri, aveți să 
aşterneți dinainte-vă o faptă de ocară, ce are să vă fie până 
la moarte o lespede a jeluirilor fără de leac și a căințelor 
amare. 

Şi firasanii, când o auziră așa, puseră mână de la mână 
ca să-i plătească lui Muharrik, viteazul care îl luase prins 
pe Doreid, prețul de răscumpărare. lar Raita îi dărui lui 
Doreid, slobozitul, armele răposatului ei soț. Și Doreid 
se întoarse la tribul său şi niciodată nu mai purtă război 
cu neamul lui Bani-Firas. 

Şi anii se scurseră iar. Şi Doreid, ajuns bătrân, ci tot 
dăruit cu frumosul lui suflet de poet, se nimeri să treacă 
într-o zi pe la mică depărtare de sălaşurile tribului Bani- 
Solaim. Şi, pe vremea aceea, trăia în tribul solaimilor o 
fată, Tumadir, fica lui Amr, ştiută în toată Arabia pe 
porecla de El-Khansa, şi lăudată de roți pentru minunatul 
ei har poeticesc. 

Şi preafrumoasa solaimă, chiar când Doreid trecea pe 
lângă tribul ei, se nimerise că tocmai ungea cu păcură 

copitele unei cămile de-a părintelui ei. Și cum locul era 
lăturalnic, căldura mare și nimeni nu se zărea pe acolo, 
Tumadir îşi lepădase hainele şi îşi vedea de treabă aproape 
goală de tot. lar Doreid, ascuns, se uita la ea şi o cerceta 
fără ca fata să-și dea seama. Şi, fermecat de frumusețea ei, 
ticlui stihurile acestea, precum urmează: 


Veniţi, prieteni dragi, veniți, 

S-o preamăriți pe-o preafiumoasă: 
Soleimana Tumadir, 

Gazela mea de viță-aleasă, 

Cea ca un lujer mlădioasă 

Și sulegetă ca un fir. 


Nicicând în triburile noastre, 
Ce nu duc lipsă de copile, 

Nu s-a mai fost văzut cândva 
O-ngrijitoare de cămile 
Atâta de fermecătoare 


Și luminoasă cum e ea. 


Acolo unde nu e văl 

Şi nici perdea, și nici podoabe, 
Acolo adevăru-i gol, 

Tar vicleșug nu mai încape, 

Şi Pael AS ârjoi 

La apa lui să se adape. 


Chip răpitor, chip vrăjitor, 
Din soare parcă scos cu-o daltă, 
Ca idolii de aur sfânt 

La care inima tresaltă, 

Cu pletele fuior în vânt, 

De armăsari de spiţă-naltă. 


O, păr bogat, păr revărsat 
Lăsat să curgă-n nepăsare, 

În unduinde lanţuri lungi — 
Și care, pieptănat strâns, pare 
O-mpletitură de ciorchini 
Spălați de ploaia roditoare. 


Sprâncenele-i aduse lin 

Sunt două rânduri bine scrise 
De un calam vrăjit de ginn, 
Cununi care rămân deschise 
Pe ochii ei mari şi senini 


De antilopă, plini de vise. 


Obraji-i dulce zămisliți 

Și arşi de-o proaspătă roșeață 
Sunt soare tânăr, răsărind 
Într-o duioasă dimineaţă 

Pe albul ca de mărgărint 

Al unui câmp ce se răsfaţă. 


O floare-i gura ei zâmbind, 
Izvor de caldă îmbiere, 

Cu dinţii albi şi luminoşi, 
Mărgăritare-giuvaiere, 

Petale de iasmin curat 
Scăldate-n străluciri şi-n miere. 


Iar gâtul ei sclipeşte alb 
Precum argintu-n zăcăminte, 
Deasupra sânilor de foc 
Zvâcniti pojarnic înainte, 
Ca la statuile de fildeş 

Cu idolițe vechi şi sfinte. 


Tar cele două braţe tari 

Sunt pline, proaspete, rotunde; 
ar mâinile-i par fără os 

Şi fără vinele mărunte; 

ar degetele-i fac curmala 
Zavistioasă 
Jar pântecu-i îmbelșugat, 
Cu gingășiile-i cutate, 
Ca o hârtie strânsă-n dungi 
Cu marginile adunate 

În jurul dulcelui ghidici 
Spre care sufletul se-abate, 
E-un sipețel de fildeş, cald, 
Plin de mirosne fermecate. 


O, spatele-i! cu-un mijlocel 

Ce spre tulpina lui se suie, 

Cea ca un ram de arbor ban 

$i, ah! atâta de mlădie 

Și-atâta de subțire-ncât 

A lui Allah făurărie 

A trebuit să-și pună-n fapt 
ntreaga-i meşteșugărie 

Spre-a o lega nemijlocit 

De preafăloasa bogăție 

A şoldurilor voiniceşti 

Ce i le-a pus la temelie 

$i de ispititorul şanţ 

Săpat cu mare gingășie. 


Iacătă-acum, fecioara mea 

Ca o crăiţă se ridică, 

Dar o întoarce iar să stea 
Povara-i grea de nuri, voinică; 
Ci nu vrea fălnicia-i grea, 
Rotundă ca o putinică, 

S-o lase-n linişte așa, 

$i-o saltă iar în sus, şoltică, 

O, dâmburi falnice şi moi, 

Ce până-n suflet mă furnică! 

$i toate-aceste fălnicii 

Stau pe doi stâlpi de sfântă slavă, 
Lucrați dintr-un mărgăritan, 
În zămislirea lor ghizdavă, 
Și arcuite strălucit 

Ca bolta templelor, grozavă, 
Pe două fragede tulpini 

De trestie ori de izbavă, 
Umbrite de un fum de puf 
Ca o câmpie de otavă, 

Și sprijiniți în mers gingaş 
Pe Ta malpi fără pi piei] 
Ca două capete de lănci 
Neştiutoare de zăbavă. 


Oh, slavă-a bozilor! Cum pot 
Aceste gingăşii mărunte, 
Aceste două temelii 

Atât de firave, să-nfrunte 

$i să ridice către cer 

Întreg saraiul cât un munte? 


Veniţi, prieteni dragi, veniți, 

S-o preamăriţi pe-o preafrumoasă: 
Soleimana Tumadir, 

Gazela mea de viță-aleasă, 

Cea ca un lujer mlădioasă 


$i sulegetă ca un fir! 


Şi chiar a doua zi, falnicul Doreid, însoţit de căpete- 
niile tribului său, veni cu mare alai la tatăl preafrumoasei 
Tumadir şi îl rugă să i-o dea de soție. Şi bătrânul Amr, fără 
a-şi lăsa aşteptat răspunsul, îi spuse poetului cel viteaz: 

— Doreid taică, unui om mărinimos ca tine nu i se 
retează îndemnurile; unei căpetenii preamărite ca tine, 
nu i se curmă dorurile; unui armăsar ca tine, nu i se dă 
peste nas... 

În clipita aceasta a istorisirii sale, Şeherezada văzu că se 
luminează de ziuă şi, sfioasă, tăcu. 


Dar când fu cea de a nouă sute şaptezeci şi patra noapte 
Urmă: 


„.. unui armăsar ca tine, nu i se dă peste nas. Da se 
cuvine să-ți spun că fata mea, Tumadir, are în cap nişte 
gânduri, nişte feluri ale ei de a vedea... Și sunt gânduri şi 
feluri de a vedea cum nu au, de obicei, alte femei. Iar eu 
o las totdeauna slobodă să facă precum îi place, întrucât 
Khansa a mea nu este ca toate femeile. Așa că eu am să-i 
vorbesc de tine, cât voi putea mai în folosul tău, asta ţi-o 
făgăduiesc; da nu răspund nicidecum de învoire, care nu 
este decât numai și numai a ei. 

Iar Doreid îi mulțumi pentru ceea ce binevoia să facă; 
şi Amr intră la fiică-sa şi îi spuse: 

— Khansa, un viteaz falnic, un ins de neam mare, 
căpetenie de bani-yuşami, om preacinstit pentru vârsta şi 
pentru voinicia lui, într-un sfârşit, Doreid, falnicul 
Doreid, fiul lui Simmah, cel ale cărui cântece de luptă şi 
ale cărui stihuri mândre i le ştii, a venit sub cortul meu să 
te ceară de soție. Aceasta, fata mea, ar fi o căsătorie care 
ne-ar cinsti. Mai mult nu am a te îndemna asupra 
hotărârii tale. 

lar Tumadir răspunse: 

— Tată, lasă-mi câteva zile de răgaz, pentru ca, până a 
răspunde, să pot să chibzuiesc. 

Şi tatăl preafrumoasei Tumadir se întoarse la Doreid şi 
îi spuse: 

— Fata mea, Khansa, vrea un răgaz până a da răspunsul 
hotărât. Nădăjduiesc, de altminteri, că are să primească. 
Aşteaptă, aşadar, câteva zile. 

Şi Doreid răspunse: 

— Prea bine, o, taică de viteji. 

Şi se duse în cortul ce-i fusese pregătit. 

Or, preafrumoasa solaimă, de cum se depărtă Doreid, 
trimise pe urmele lui o slujnică de-a ei, spunându-i: 

— Du-te şi pândeşte-l pe Doreid, şi ţine-te pe urmele lui 
când s-o strecura din corturi să-și facă nevoile. Şi uită-te 
bine la şuvoiul lui, şi vezi-i tăria şi urma pe care are s-o lase 
pe nisip. Şi-aşa avem să judecăm dacă mai este încă în 
puterile bărbăţiei. 

Iar slujnica se supuse. Şi fu atâta de iscusită, încât 
numai peste puţină vreme se și întorcea la stăpână-sa să-i 
spună doar atât: 

— Om sleit. 

Or, când răgazul cerut de Tumadir trecu, Doreid veni 
iar în cortul lui Amr, să capete răspunsul. Şi Amr îl lăsă 
în partea din cort menită bărbaţilor şi intră la fiică-sa, şi 
îi zise: 

— Khansa, fata mea, oaspetele nostru aşteaptă răs- 
punsul tău și ce ai hotărât. 

lar ea răspunse: 

— Am chibzuit şi am hotărât că nu plec din tribul meu. 
Întrucât nu vreau să-mi schimb gândul de a mă mărita 
cu vreunul dintre verii mei, flăcăi tineri, frumoşi ca nişte 
sulițe mândre şi mari, ca să mă duc după un yuşam 
matuf, cum e Doreid ăsta, cu trupul sleit, care azi-mâine 
are să-şi dea cucuveaua lui de suflet. Întru cinstirea 
vitejilor noștri, mai bine să rămân fată bătrână decât să 
fiu nevasta unui boşorog. 

Şi Doreid, care sta în cort, în selamalăc, auzi răspunsul 
acela sfruntat și se simţi lovit amarnic. Şi, din mândrie, nu 
lăsă să se vadă nimic din simțămintele sale, ci, luându-și 
bun-rămas de la tatăl solaimei, plecă înspre tribul său. Da 
se răzbună pe fata cea crudă cu stihurile acestea ustu- 
Tătoare: 

Zici că Doreid bătrân e, 
Preafrumoaso, şi-l înfieri; 
Că e prea bămân, sărmanul, 
Zici, luându-l în doi peri. 
Oare ţi-a spus el vreodată 
Cum că s-a născut de ieri? 
Tu-ţi dorești de soț, o, Khansa 
— Şi firește că pe drept — 

Un ulăjgan cu labe grele 
Care noaptea ia în piept 
Bălegarul de la turme 

Cum eu nu ştiu să m-aiept. 
Da, aşa-i, feri-te-ar bozii 
De un soț ca mine, dară! 

Că eu nu-s ciurdar de turme, 
Eu altceva-s, bunăoară, 

$i altceva fac pe lume, 

O, preafalnico fecioară 


Cine-s eu se ştie bine, 

$i se ştie, mi se pare, 

Că, orice ai spune, mândro, 
Dacă mâna mea e tare, 
Este pentru alte lucruri, 

$i cu un alt rost sub soare. 
Şi se ştie pretutindeni 

Că în tribul meu nu-ntreabă 
Nimeni oaspeții vreodată 
Cine sunt şi de ce teapă, 
Iar un ocrotit de mine 


Află tihnă fără gloabă. 


$i la fel se ştie, Khansa, 

Că şi-n lunile de jale, 
Când sub seceta amară 
Foamea neagră dă târcoale, 
Când sugarul țipă-ntruna 

După sânul maicii sale, 

Eu am corturile pline 

De antale şi stamboale, 

Am prisoase de bucate, 

Vite grase în saiale. 

Așa că feri-te-ar bozii 

De un soț cu-atâtea fale, 

Să nu cumva să-i creşti pruncii 
În huzur și-n viață moale. 


Că tu-ți vrei de sot, o, Khansa 
— $i, firește, aşa-i drept! — 

Un vlăjgan cu labe grele 

Care noaptea ia în piept 
Bălegarul de la turme 

Cum eu nu ştiu să m-aiept. 
Că tu spui că prea bătrân e 
Doreid, şi mi-l înfieri; 

Da, e prea bătrân, sărmanul, 
Zici, luându-l în doi peri. 
Oare ţi-a spus el vreodată 
Cum că s-a născut de ieri? 


lar când stihurile lui se răspândiră prin triburi, 
Tumadir fu sfătuită din toate părțile să-l primească de soț 
pe acel Doreid cu mână darnică şi cu duh fără de pereche. 
Ci ea nu-și mai schimbă hotărârea. 

Or, taman pe când se petreceau acestea, iacătă că, 
într-o încăierare sângeroasă cu tribul vrăjmaș al murrilor, 
un frate al mândrei Tumadir, viteazul cel strălucit 
Moawiah, pieri de mâna lui Haşem, capul murrilor şi 
părintele preafrumoasei Asma, cea care fusese cândva 
umilită de către acel Moawiah. Şi chiar moartea aceea a 
fratelui său o deplânge Tumadir în bocetul pe care am să 
vi-l spun şi care se cântă pe glasul întâielea coborât-tre- 
murat şi pe ghiersul strunei de sub degetul inelar: 

Ah, plângeti, ochi, cu lacrimile toate! 
Värsați potop de lacrimi nesecate! 
Cea care plânge îşi jeleşte-un frate 

Pe care l-a pierdut în lupta grea. 

Pe veci de-acuma între el şi ea, 

De nepătruns, stă, neagră, o perdea, 
Perdeaua neagră, lacomă: pământul, 
Cu care îl acoperă mormântul. 

Of ca să-l plâng, cum să găsesc cuvântul? 
O, frate-al meu, te-ai dus după-acea apă 
De-al căreia amar nimeni nu scapă, 
Și toți îi vor gusta pelinul rău. 
Neprihănit te-ai dus pe drumul tău, 
Zicând atât: „Mai bine e să mori, 
Căci viața-i doar un licăr trecător 
De viespe poposită dintr-un zbor 

Pe vârful unei lănci, scăpărător. “ 
Inima mea te poartă viu în minte, 
O, fiu al tatei şi al mamei mele! 

Ca iarba, vara, sub zăpuc fierbinte, 
Mă ofilesc de chinurile grele 

Și de mâhnirea care mă cuprinde. 

E mort acela care a fost scut 

Al triburilor noastre, şi stâlpar 

Al casei dragi sub care ne-am născut. 
S-a dus într-un prăpăd fiiră hotar 

E mort acela ce ne-a fost lumină 

Şi pildă de viteaz în lupte crunte. 

Ca focurile-aprinse-n culmi de munte, 
Aşa ne-a fost lumina lui deplină. 

E mort acel ce fulgera, călare 

Pe iepele sirepe,-n goana mare, 

În hainele-i ca focul, lucitoare, 
Viteazul cu seleaful de mătasă, 

Acela care ne era sultan, 

Şi-a seminţiei noastre floare-aleasă, 
Încă de când era un băietan, 

Un tinerel bărbat, cu ochi semeți, 
Cununa noastră-a fost de frumuseți. 


Cel ce ne-a fost cetate şi crenel, 

Nu mai e — stâlpul mândrei noastre case. 
E în mormânt, închis sub neagra stâncă, 
În beznă grea şi în tăcere-adâncă. 
Spuneţi-i Alwei, bidivia lui, 

Cea cu piept larg cum alta-n lume nu-i: 
„Plângi, Ahua, plângi! În goană, nebunește, 
Stăpânul tău nu te mai călăreşte!“ 

Fiu al lui Amr, slava fără pată 

Gonea în şa alăturea de tine, 

Cu mantia de luptă suflecată 

Până la șolduri, când pornea turbată 
Cumplita bătălie să se-nspine, 

Când vipia războiului izbea 

Piepturi cu piepturi, şi când tu goneai, 
Cu frații tăi venind pe urma ta, 

În încleştarea de cai contra cai, 

Şoimani şi vulturi înfurciți aşa 

Ca diavolii, în crâncenul guleai. 

Cu hohot mare îți râdeai de viață 

În toi de bătălii, zdrobind la peste, 
Când a nu pune pret pe viață este 

Cea mai vitează faptă, şi măreaţă, 

Ce se preschimbă-n pildă, şi-n poveste. 
De câte ori ai luat în piept de-a dreptul 
Năvalele de coifuri tari, de fier! 

De câte ori ai înfruntat cu pieptul 
Noianul înzăuat de lâncieri, 

Fără să şovăi şi fără sfială, 

În mânioasa luptei vălmăşeală, 
Sfărmând ca-n joacă grelele armuri, 
Sub corturile negre ca de smoală 

Ale furtunii ce urla-mprejur! 


25 


26 


O mie şi una de nopți 


Puternic şi mlădiu, cum e tulpina 
Cea dreapră-a steagului de Rubaina, 
Cu mijlocelul tău ca o brățară 

De aur străcurat, când foc şi pară 
Se-nvâlvorau asupra ta mistreţe, 
Când își sporeau potoapele prigoana 
Zbătându-se în preajma ta nătânge, 
Când moartea cruntă îşi târa pulpana 
Cafianului ei năclăit în sânge. 

Cåți bidivii ai îndemnat la fugă 

Pe urmele ortalelor vrăjmaşe, 

O, fiate-al meu, când râşnița năucă 
A bătăliei işi croia hogașe 

Prin rândurile dese de viteji 

Din amândouă oştile-n vârtej. 

Tu, prapure al oastei noastre, cârmă 
Neabătută de la dreapta cale, 

Tu, sumețindu-ți mantia de sârmă 
Cu poalele-i lungi făurite-n zale, 

Ca fulgerul treceai, când se prăvale, 
Pe calul tău, ce tresălta de goană, 
Ienind din ii precum o darabană. 
Tiu-nsuflețeai năprasnicele darde, 

Tu le-ndârjeai la ceas de luptă cruntă 
Cu fulgerele negre să pătrundă 
Până-n străfund de măruntaie sparte, 
Să scormonească în adânc, avan, 

În trupul biruitului dușman. 

Tu erai tigrul cel cutezător 

Ce se aruncă-n goană după pradă, 
Ca fulgerul când scapără din nor, 
„Nepregetând nicicând să se repeadä 
Spre sfânta bucurie-a biruinţii, 

Cu armele lui: ghearele şi dinţii. 

Câţi prinşi în lupte ai mânat tu, frate, 
Naintea ta, în ciurde speriate, 

Ca turmele de antilope când 

Le scoală pala vece-a unui vânt, 

Iar cele dintâi picături de ploaie 
Le-alungă de prin pajiști şi zăvoaie! 
Câtor femei de stepenă aleasă 

Le-ai fost scăpare-n ziua ticăloasă, 
La ceasu-ncăierărilor cumplite, 

Când rătăceau cu plete răvăşite, 
Țipând de spaimă şi înnebunite, 

Pe câmpuri, alungate din sălaşe 

De negurile ordiei vrăjmaşe! 

De câte-amaruri ne-ai scăpat ades, 
Din ce năpaste şi din ce prăpăduri! 
Doar când le-auzi, chiar fără să le vezi 
Te-acoperă-ale spaimelor omături; 
lar o ci, care-a rămas grea 

Ar lepăda, de tot ce-ar auzi. 

Ah, câte mame-ar fi fără copii, 

De n-ar fi fost acolo spada ta! 
Şi-apoi, o, frate-al meu care te-ai dus, 
Ce cântece de luptă ne-ai cântat, 
Cum altele nu pot fi mai presus! 

Tu fără trudă-n luptă le-ai strigat, 

$i ca un scut ne-au fost când ni le-ai spus, 
Şi precum lancea ta în bătălii, 

De-a pururi printre noi vor dăinui! 
Se stinse-a dărniciei mândră floare: 
Fiul lui Amr zace în mormânt. 
Stingă-se, dar, şi stelele-n vâlvoare, 

Şi stingă-se şi soarele oricând — 

El a fost strălucitul nostru soare, 

El a fost steaua noastră pe pământ. 
Tu nu mai ești pe lume, frate-al meu! 
Vai, cine-acum va mai da adăpost 
Străinului rămas fără de rost, 

Când Miazănoaptea rece îşi trimite 
Al vânturilor crâncen ferăstrău, 
Urlând în zările nemărginite? 

Vai, călători, cel ce v-a ospătat 

Cu turmele lui, şi v-a ocrotit 

Cu armele, acuma stă culcat 

În groapa neagră-n care l-ați Lisat, 
Cu pulberea de veci acoperit. 

În crunt lăcaş l-ați pus pentru vecie, 
Cu câțiva stâlpi înfipți în preajma sa, 
Şi-aţi pus pe biata lui zădărnicie 
Thistele ramuri verzi de salamab, 
Între morminte de străbuni umile, 

$i peste care vremea cade grea 
Cernindu-şi colbul sur de ani şi zile. 
O, frate-al meu, tu, cea mai mândră mladă 
Din solaimii îndrăgiţi de soare, 
Pieirea ta mă arde şi mă doare! 
Nădejdea mea s-a stins cu tine-odată. 
Ah, nici cămila, când i se ia mânzul 
Și dă târcoale jalnicei paiaţe 
Închipuite din cârpe şi ațe 

Ce i s-a dat ca să-și aline plânsul, 

Ci ea tot geme, biata, şi-l tot cheamă 
Cu mugetele ei adânci de mamă, 

Se zbuciumă întruna chinuită, 

$i nu-și mai află tihna o clipită, 

Şi nu mai gustă nici apa, nici fănul, 
Când amintirea îi frământă sânul, 
Și când amarnic dorul o usucă, 

$i se smuceşte-n legături năucă, 

Nici ea nu simte ceea ce simt eu, 
Durerea mea, de foc, o, fiate-al meu! 
Oh, niciodată lacrimile mele 

Nu vor seca, nici tristele-mi suspine 
Nu vor tăcea, nici țipetele-mi grele 
Pe care le strig pururi după tine. 

Ab, plângeți ochi, cu lacrimile toate! 
Vârsaţi potop de lacrimi nesecate! 

Şi chiar cu prilejul ascultării acestui poem, poetul 
Nabigha El-Dhobiani şi alți poeți strânşi la târgul cel mare 
al Okazului, ca în fiecare an, spre a-şi spune poeziile 
dinaintea tuturor triburilor din Arabia, fură întrebaţi despre 
harurile poetei Tumadir El-Khansa, iar ei răspunseră 
într-un glas: 

— Îi întrece la stihuire şi pe oameni, şi pe ginni! 

lar Tumadir trăi până după vestirea Islamului cel 
binecuvântat în Arabia. Și, în anul al optulea de la hegira 
lui Sidna-Mohammad — asupra-i fie rugăciunea și pacea! 
— veni şi ea, cu fiul ei, Abbas, care ajunsese atunci cap 
peste toate căpeteniile solaimilor, să-şi facă închinarea 
dinaintea Prorocului şi să se încununeze întru Islam. Şi 
Prorocul o întâmpină cu cinstire, şi dori s-o audă 
spunându-şi stihurile, măcar că el nu-i prețuia pe poeți. 
Şi o firitisi pentru harul ei poeticesc şi pentru faima ei. 
Și, de altminteri, chiar atunci, apucându-se să repete şi el 
un stih de-al poetei Tumadir, se dete în vileag că nu se 
pricepea la măsura versurilor. Întrucât greşi lungimea 
acelui stih, punând în legătură unul dintre cele două 
cuvinte de la urmă în locul celuilalt. Iar bătrânul Abu- 
Bekr, auzind acea stricare a măsurii stihului, vroi să 
îndrepte greşeala, punând la locul lor cele două cuvinte 
schimbate; ci Prorocul — asupra-i fie rugăciunea şi pacea 
— îi spuse: „Ce însemnătate are? e tot aceea.“ Şi Abu-Bekr 
răspunse: „Hotărât, o, Prorocule al lui Allah, tu adevereşti 
pe deplin vorbele pe care Allah ţi le-a dezvăluit în Coranul 
său cel Sfânt: «Nu am învăţat de la Prorocul nostru 
stihuirea: că el nu are trebuință de ea. Coranul este 
învăţătură, este o scriere fără zorzoane şi pe înţeles!“ 

Ci Allah ştie mai bine! 


Pe urmă tânărul le spuse ascultătorilor săi: 


30 O mie şi una de nopți 


— Iacătă încă o întâmplare din viața strămoşilor noştri 
arabi de pe vremea păgâniei. 
Şi spuse: 


POETUL FIND ŞI CELE DOUĂ FETE VITEZE ALE SALE, 
OFAIIRAH-SOARELE ȘI HOZEILAH-LUNA 


Ni s-a lăsat că poetul Find, bătrân pe-atunci de o sută 
de ani, şi cap al tribului Bani-Zimman, ramură din semin- 
ţia cea mare a bekrilor, din stirpea dintâi a rabiahilor, avea 
două fete copilandre, pe care le chema Ofaiirah-Soarele, pe 
cea mai mare, şi Hozeilah-Luna, pe cea mai mică. Şi, pe 
vremea aceea, întreg tribul bekrilor se afla în război cu 
thaalabenii cei mulți şi puternici. Iar Find, în pofida vârstei 
lui înaintate, fu socotit vrednic, întrucât era viteazul cel 
mai vestit din tribul lui, să fie trimis de către tovarășii săi 
în fruntea a șaptezeci de voinici, toată ortaua lor, ca să se 
lipească la oastea tuturor bekrenilor. lar cele două 
copilandre, fetele lui, se aflau și ele printre cei şaptezeci. 
Tar solul care se duse să dea de ştire sfatului obştesc al 
bekrenilor despre sosirea cetei de război a tribului Bani- 
Zimman le spuse celor la care fusese trimis: 

— Tribul nostru vă trimite o ordie de o mie de 
războinici, şi încă şaptezeci de viteji. 

Vroia să spună cu aceasta că numai Find, singur, 
preţuia cât o oaste de o mie de oameni. 

Pe urmă, când toate cetele triburilor de bekreni se 
adunară, războiul se dezlănțui ca o vijelie. Şi-atunci s-a dat 
bărălia aceea, care a rămas vestită în toate pomenirile şi 
care a fost botezată Ziua-tăierii-moațelor, din pricina 
umilirii grele la care i-au supus bekrenii biruitori pe prinşii 
lor, tăindu-le moațele părului, înainte de a-i trimite, 
slobozi, să le arate înfrângerea fraților lor din corturile 
thaalabene. Şi chiar în bătălia aceea de pomină s-au făcut 

vestite pe totdeauna fetele lui Find, draci împielițați, 
minunile acelei zile... 


În clipita aceasta a istorisiri sale, Șeherezada văzu că se 
luminează de ziuă şi, sfioasă, tăcu. 


Dar când fu cea de a nouă sute șaptezeci și cincea noapte 
Urmă: 


„.. Şi chiar în bătălia aceea de pomină s-au făcut vestite 
pe totdeauna fetele lui Find, draci împielițaţi, minunile 
acelei zile. Întrucât în încăierarea cea mai crâncenă, şi pe 
când izbânda sta în cumpănă, cele două copile săriră 
deodată jos de pe caii lor, se dezbrăcară cât ai clipi din 
ochi şi, aruncându-și cât colo hainele şi tunicile de zale, 
se repeziră, goale de tot, cu braţele înainte, una în 
mijlocul aripei drepte a oștirii bekrene, iar cealaltă în 
mijlocul aripei stângi, învipiare şi în pieile goale, 
păstrându-și numai pe cap cununile lor de culoare verde. 
Și, în încleştare, răcniră fiecare, cu toată puterea glasului 
lor, câte un cântec de luptă ticluit atunci pe loc şi care, din 
ziua aceea, se cântă pe măsura de ramel greu şi pe ghiersul 
strunei de mijloc a glasului al patrulea, sărind peste 
măsura a doua, bătută infundat de către daff. 

Or, iacătă mai întâi peanul copilei Ofaiirah-Soarele: 


Pe dușman! pe duşman! pe duşman! 
Fii ai lui Bekr şi ai lui Zimman, 
Încingeti lupta, strângeți vălmășagul! 
Intraţi în bătălie cu tot steagul! 
Nainte, dar! pe duşman! pe duşman! 
Cinstire multă şi mărire-naltă 
Acelui ce-n această dimineaţă 
Îmbracă haina roşie şi saltă 
Să-ntâmpine vrăjmaşul faţă-n faţă! 

Hai, voi, viteji ai noștri! Înainte! 
Daţi buzna-n toiul luptelor, fierbinte, 
Iar noi la sânul cald vă vom primi! 
Să se despice rănile cumplite 

Ca hainele unei muieri smintite 
Arse de furii şi de patimi vii! 

Iar noi saltele moi şi albe perne 

În aşteptarea voastră vom aşterne. 

Ci dacă veţi da cumva înapoi, 

Avem să v-alungăm fără ogoi 
Până-n străfundul negrului aman, 
Ca pe nişte nevolnici, neînstare 

De dragoste cu tinere fecioare, 
Nainte, dar! pe duşman! pe duşman! 
Nainte! Şi noroc în încleştare, 

Fii ai lui Bekr şi ai lui Zimman! 
Încingeți lupta, strângeți vălmășagul! 
Intraţi în bătălie cu tot steagul! 
Ucideți şi trăiţi, feciori aleși 

Ai seminţiei mele de viteji! 

Nainte, dar! Pe duşman! pe dușman! 


Şi iacătă şi peanul răcnit de mânia copilei Hozeilah- 
Luna, pentru a ațâța înflăcărarea celor ce înconjurau pra- 
purul neamului lui Bani-Zimman, alături de tatăl ei, 
Find, care tăiase vinele cămilei lui ca să fie încredințat că 
nu are să dea îndărăt un pas: 


La luptă cruntă, fii ai lui Zimman! 
La luptă dar, bekrani de viţă veche! 
Izbiți, izbiți în crâncenul duşman 
Cu spada voastră fără de pereche! 
Zvârliţi asupra capetelor lor 
Masalele aprinse, pe-ntrecute, 

Ale mâniei roşii! Daţi cu spor, 


Măcelăriţi-i, căsăpiţi-i iute! 

Cu inimi dârze, bai, apărători 

Ai mamelor şi-ai femeilor voastre! 
Noi suntem fetele stelei din zori, 
Frumoase ca huriile măiastre, 

Cu păru-n mosc scăldat, şi învăscute 
Cu salbe de mărgăritar. Daţi zor, 
Măcelăriţi-i, căsăpiţi-i, iute, 

Și-avem să vă primim la piept cu dor! 


Sus inima, copii ai lui Rabiah! 

Celui mai dârz îi dărui fecioria-mi! 
Pe dușman, dar! Măcelăriți de-a-una! 
Celui mai vrednic: Hozeilah-Luna! 
Măcelăviţi-i! Căsăpiți întruna! 

Dar pe fricoşii ce dau îndărăt, 

Să nu-i mai văd în ochi, să nu-i mai văd! 
Îi vom zvârli-n gunoaie ca pe-o cârpă, 
Nu vor avea pe lume decât scârbă! 
Izbiți cu spada cruntă în vrăjmaşi, 
La luptă, sus, flăcăilor viteji! 

Din sângele duşman să faceți pres 

Pe care să călcăm cu paşi trufaşi! 
Măcelării-i, căsăpiţi-i iute! 

Izbiţi cu spada voastră pe-ntrecute! 


Şi, la aceste două cântece de moarte, o înflăcărare 
proaspătă aprinse pojarul bekrenilor, dârzia le spori şi 
biruinţa rămase a lor, hotărâtoare şi deplină. Și iată aşa se 
luptau strămoşii noştri de pe vremile păgâniei. Şi iată cum 
erau croite fetele lor! Flăcările gheenei să nu le fie prea 
crude! 


Pe urmă tânărul le spuse celor care îl ascultau aprinși: 
— Auziţi acuma dragostea domniței Fatimah cu poetul 
Murakiş, care şi ei au trăit tot pe vremurile păgâniei: 

Şi spuse: 


DRAGOSTEA DOMNIȚEI FATIMAH 
CU POETUL MURAKIŞ 


Se povestește că Neman, sultanul de la Hirah, din Irak, 
avea o fată pe care o chema Fatimah, care pe cât era de 
frumoasă, pe-atâta era de pojarnică. Și sultan Neman, care 
cunoștea firea zvăpăiată a tinerei domniţe, avusese grijă, 
sprea preîntâmpina vreo necinstire a stepenei sale ori vreo 
năpastă, s-o ţină închisă într-un sarai lăturalnic. Şi tot aşa 
mai avusese grijă, pentru păstrarea cinstei fetei sale, da şi 
din chibzuinţă, să pună de veghe, zi şi noapte, străji 
înarmate, împrejurul acelui sarai. Și nimeni altcineva 
decât slujnica domniţei nu avea îngăduinţă să intre în 
serhatul acela păstrător al virtuții domniței Fatimah. Și, 
din prisos de înțelepciune şi de neîncredere, în fiecare 
seară, la căderea nopții, erau târșâite pe pământ, de jur 
împrejurul saraiului, nişte preșuri mari de lână, ca să 
măture și să netezească fața nisipului de pe jos, în aşa fel 
încât să şteargă urmele piciorușelor fetei care o slujea pe 
domniţă şi, de asemenea, în aşa fel încât să se poată vedea, 
dimineața, dacă nu cumva fuseseră lăsate pe acolo alte 
urme de către vreo haimana în căutare de pozne. 

Or, întemniţata cea frumoasă se suia de mai multe ori 
pe zi în vârful închisorii ei silnice şi, de acolo, privea de 
departe la trecători şi ofta. Şi-aşa, într-o zi, o văzu pe 
tânăra ei slujnică, pe care o chema Ibnat-ljlan, cum sta 
de vorbă cu un tânăr frumos la făptură. Și până la urmă 
află de la copilă că tânărul acela de care era îndrăgostită 
era vestitul poet Murakiş, şi că de nenumărate ori se şi 
bucurase de dragostea lui. Şi slujnica, fată, într-adevăr, 
frumoasă şi pârdalnică, atâta lăudă față de stăpână-sa 
frumuseţea şi pletele strălucite ale poetului, şi cu nişte 

vorbe atâta de aprinse, încât pojarnica de Fatimah se 
împătimi la rându-i să-l vadă și să se bucure de el, 
deopotrivă cu slujnica sa. Da vroi mai întâi, în gusturile 
ei subțiri de domniţă, să se încredințeze dacă poetul cel 
frumos era de vreun soi mai acătări. Şi chiar prin aceasta 
domniţa îşi dovedi priceperea rosturilor lumii, ca o 
adevărată arăboaică de neam mare ce era. Şi se osebi astfel 
de slujnica ei, mai puţin de soi ca ea şi, ca urmare, mai 
puţin năzuroasă şi mai puțin marghiolită. 

Cu asemenea scop, așadar, domniţa cea pusă la 
popreală ceru o încercare, hotărâtoare în mintea ei. Căci, 
după ce şezu de vorbă cu slujnica despre putinţa poetului 
de a intra în sarai, îi spuse la urmă: 

— Ascultă! Când flăcăul va veni la tine mâine, tu să-i 
dai o scobitoare de lemn înmiresmat, apoi o cățuie în care 
să arunci un bob de mirodenie. Şi pe urmă să-l rogi să 
stea în picioare, cu cățuia sub haine, spre a se înmiresma. 
Or, dacă se va sluji de scobitoare fără a o reteza şi a o 
despica oleacă la vârf, sau dacă nu va vroi s-o ia, este ins 
de rând, lipsit de gingășie. Iar dacă va şedea deasupra 
căţuii, sau dacă nu o va vroi, iarăși este un om de nimic. 
Şi-atunci, oricât de mare poet s-ar putea să fie, un ins care 
habar nu are ce-i gingăşia nu este vrednic de domnițe. 

Aşa că, chiar a doua zi, ducându-se să se întâlnească cu 
iubitul ei, fata nu zăbovi să-l pună la încercare. Căci, după 
ce aduse o căţuie aprinsă în mijlocul odăii şi după ce 
aruncă în ea mirodia, îi spuse tânărului: 

— Vino să te înmiresmezi! 

Ci poetul nici nu se sinchisi şi răspunse: 

— Adu tu cățuia colea lângă mine. 

Şi fata făcu aşa; ci poetul nu îşi puse cățuia sub haine, 
ci se mulțumi să-şi înmiresmeze numai barba și părul. 
După care luă scobitoarea pe care i-o întindea iubita sa şi, 
după ce o reteză aruncând o bucăţică din ea, îi despică 

vârful în şuviţe mlădioase, şi se frecă astfel cu ea pe dinţi 
şi îşi înmiresmă gingiile. Pe urmă se petrecu între el şi fară 
ceea ce se petrecu. Şi, când micuța se întoarse la saraiul 
străjuit, îi povesti zvânturatei sale de stăpâne urmarea 
încercării. Iar Fatimah spuse numaidecât: 

— Adu-mi-l pe arabul acela de neam! Și grăbeşre-te! 

Ci străjerii erau aspri, şi înarmați, şi necurmat la 
pândă. Şi, în fiecare dimineață, iscoadele sultanului 
Neman, părintele domniţei, veneau la fața locului ca să 
vadă şi să citească urmele picioarelor scrise pe nisip. Şi 
iscoadele se întorceau să spună stăpânului lor: 

— O, doamne al vremilor, nu am găsit în dimineața 
aceasta decât urma picioruşelor copilei Ibnat-ljlan. 

Or, ce făcu şireata de slujnică a domniţei pentru a-l 
aduce în sarai pe poet odată cu ea, fără a da în vileag 
trecerea lui? lacătă. În noaptea hotărâtă de stăpână-sa, se 
duse lângă flăcău şi, fără a şovăi, îl luă în spinare, 
ţinându-l bine cu pulpanele unei mantii pe care i-o 
petrecu pe dedesubt, şi pe care şi-o legă în faţă, şi astfel, 
fără primejdia de a se da de gol, îl cără pe ispititor la 
ispita sa. Şi poetul petrecu acolo, cu pojarnica de fată a 
sultanului, o noapte binecuvântată, noapte de lumină, 
de dulceaţă şi de jar. Şi plecă până-n zori, tot aşa precum 
intrase, adică dus în spinare de fată. 

Or, ce se întâmplă dimineaţa? Iscoadele sultanului ve- 
niră, ca în toate dimineţile, să cerceteze urmele de pe 
nisip. Pe urmă se duseră să-i spună sultanului, părintele 
domniţei: 

— O, stăpâne al nostru, nu am zărit în dimineața 
aceasta decât urmele picioarelor micuței Ibnat-ljlan. Da 
fata pesemne că s-a îngrăşat tare, întrucât urma picioare- 
lor ei se face mai adâncă în nisip. 

Şi-aşa că lucrurile urmară să se petreacă mai departe 
astfel un răstimp de vreme, poetul şi domnița iubindu-se, 


E 


A nouă sute șaptezeci și şasea noapte 37 


slujnicuța cărându-l în spinare pe liubovnic, iar iscoadele 
vorbind despre îngrășare. Şi n-ar fi fost nicio pricină ca 
starea aceea de lucruri să se curme, dacă poetul însuşi nu 
şi-ar fi sfâşiat cu chiar mâinile lui fericirea. 

Şi, într-adevăr, frumosul Murakiș avea un prieten tare 
drag, căruia îi împlinea toate voile. Şi cum îi împărtășise 
şi lui dragostea sa neobişnuită, tânărul prieten îşi dori 
stăruitor să fie dus şi el în același chip la domnia Fatimah 
şi să fie luat drept Murakiş însuşi, date fiind negurile 
nopții şi asemănarea lui la statură şi la purtări cu prietenul 
său. Şi Murakiş se lăsă biruit de stăruințele băiatului, şi îşi 
pecetlui cu jurământ figăduiala dată. lar când veni 
noaptea, tânărul prieten îi luă locul în spinarea fetei şi fu 
dus la domniţă. 

Şi, pe negură, începu ceea ce trebuia să înceapă. Ci 
numaidecât, în pofida întunereciunii, Fatimah, pricepută, 
îşi dete seama de schimbare, simțind moliciune acolo unde 
fusese tărie, şi încropeală acolo unde fusese vipie de foc, şi 
cie acolo unde fusese îmbelşugare. Și, ridicându-se pe 
clipă pe dată, îl zvârli cât colo pe nechemat, cu o lovitură 
de picior, şi o puse pe slujnică să-l adune de pe jos şi să-l 
dea afară, pe calea de ducere folosită de obicei... 


În clipita aceasta a istorisiri sale, Şeherezada văzu că se 
luminează de ziuă şi, sfioasă, tăcu. 


Dar când fu cea de a nouă sute şaptezeci şi şasea noapte 
Urmă: 


.. şi o puse pe slujnică să-l adune de pe jos şi să-l dea 
afară, pe calea de ducere folosită de obicei. Şi, de-atunci, 
poetul a fost alungat de fata sultanului, care nu s-a îndurat 
niciodată să-i ierte înşelăciunea. Şi Murakiş, spre 
descărca durerea şi căințele, a întocmit următoarea kasidă: 

Deci bun-rămas, bekrana mea frumoasă! 
Chiar dacă plec de lângă tine-acum, 
Rămână-ți fericirea toată-n casă, 

Ca un balsam de mosc, ca un parfum. 
Vai, Murakiş sărmane, până ieri 
Gingașa Fatimah ca pe un mire, 

Cu boiu-i hărăzit spre mângăieri, 
Mlădiu ca ramul nabkului subțire, 
Cu mersu-i ca de strug legănător, 
Nurlie, dreaptă, fragedă, uşoară, 

Cu frumusetea ei ca un izvor 

În limpezimea apei lui, vioară, 

Cu dinţi-i albi şi pururea zâmbind, 
Scăldaţi în roua gurii ei de miere, 
Lucioşi precum oglinda de argint, 

Cu mâinile ei moi ca o părere, 
Împodobită-n scumpele-i brățări, 

Cu pletele-i ca noaptea-ntunecată — 
Te-a fermecat în nopți cu descântări, 
Și inima ţi-o lasă-njunghiată. 

Vai, iată ceasul bunului-rămas! 

Ca fumul care piere, totu-acuma-i! 
Tu însuţi ţi-ai adus acest necaz, 
Pentru o toană de prieten numai. 
De ciudă muşcă-ţi degetele toate, 
Sfăşie-te în neagra-ţi deznădejde! 

O toană de prieten azi de scoate 
Din inima ce nu te mai iubeşte. 

Vai, totul s-a sfârșit! Şi nu e vis — 
Căci treaz sunt, pe când viselor, se ştie, 
În somn doar le e drumul larg deschis, 


Ci mie-nchise-mi sunt pe veșnicie. 


Iar poetul Murakiş a fost unul dintre cei ce au murit 
din dragoste. 


Pe urmă, tânărul le spuse celor ce ascultau: 

— Până a ajunge la vremurile islamice, mai ascultați şi 
povestea aceasta despre şeicul kindenilor şi soția sa, Hind. 
Şi spuse: 


RĂZBUNAREA ŞEICULUI HOJJR 


A ajuns până la noi, prin istorisirile strămoşilor noștri 
de demult, că şeicul Hojjr, căpetenia triburilor kindeni- 
lor şi tată al lui Imru Ul-Kais, cel mai mare poet de pe 
vremea păgâniei, era omul cel mai temut dintre arabi 
pentru cruzimea şi pentru vajnica lui dârzenie. Şi era atâta 
de aprig, până şi faţă de neamurile lui, încât fiul său, 
tânărul Imru Ul-Kais, ca să poată să dea zbor slobod 
harului său poeticesc, a trebuit să fugă de sub corturile 
părintești. Căci şeicul Hojjr socotea că a se fuduli în fața 
lumii cu numele de poet era pentru fiul său o abatere de 
la ighemoniconul şi de la înălțimea stepenei sale. 

j Or, într-o zi, pe când şeicul Hojjr se afla purces cu 
oastea departe de pământurile sale, asupra tribului Bani- 
Assad, primi veste că tribul kodaienilor, vechii săi duş- 
mani, cârmuiţi de către Ziad, îi cotropiseră deodată 
pământurile, într-un poghiaz, ridicaseră o pradă strașnică, 
zaherea multă de curmale uscate, sumedenie de cai, de 
cămile şi de vite, şi mulțime de femei şi de fete kindene. 
Şi printre prinşii luaţi de Ziad se afla şi femeia cea mai 
„dragă şeicului Hojjr, preafrumoasa Hind, giuvaiericaua 
tribului. 
| Încât, de îndată ce ştirea despre prăpăd ajunse la el, 
Hojjr făcu degrabă cale întoarsă, cu toți luptătorii lui, şi se 
„ îndreptă înspre locul unde socotea să dea peste vrăjmaşul 
său, Ziad, răpitorul Hindei. Şi nu peste mult, într-adevăr, 
ajunse la o mică depărtare de tabăra kodaienilor. Și trimise 
pe dată într-acolo două iscoade încercate, pe nume Saly şi 

Sadus, să cerceteze locurile şi să culeagă cât mai multe ştiri 
cu putință despre oastea lui Ziad. 

Şi cele două iscoade izbutiră să se strecoare în tabără, 
nebăgate de seamă. Și strânseră lămuriri de preț despre 
numărul vrăjmaşului şi despre aşezarea taberei. Şi, după 
câteva ceasuri petrecute ca să cerceteze tot, iscoada Saly îi 
spuse soțului său, Sadus: 

— Tot ce am văzut mi se pare destul în ce priveşte 
rosturile şi gândurile lui Ziad. Şi-aşa că mi-aş cam lua 
zborul să-i duc şeicului Hojjr ştirile despre ceea ce am 
cules. 

Ci Sadus răspunse: 

— Eu nu plec până ce nu capăt ştiri mai multe şi mai 
de preţ, 

Și rămase singur în tabăra kodaienilor. 

Or, la căderea nopţii, câţiva oșteni de-ai lui Ziad veniră 
să stea de pază lângă cortul căpeteniei lor şi se aşezară 
împrejurul cortului, din loc în loc. Iar Sadus, iscoada lui 
Hojjr, temându-se să nu fie dibuit, îşi luă inima în dinți 
şi se duse cutezător să-l bată pe umăr cu mâna pe unul 
dintre paznicii care tocmai şezuse jos pe pământ, ca şi 
ceilalți, şi îl repezi cu un glas poruncitor, spunându-i: 

— Care eşti tu? 

Şi străjerul răspunse: 

— Sunt cutare, fiul lui cutare. 

Tar Sadus urmă cu glas scurt şi hotărât: 

— Bine! 

Pe urmă se duse să şadă chiar lângă cortul căpeteniei 
Ziad, fără să-i dea cuiva prin gând să-l tulbure. 

Şi iacătă că nu peste mult auzi vorbă din lăuntrul cor- 
tului. Şi era chiar glasul lui Ziad, care, întinzându-se lângă 
preafrumoasa prinsă Hind, o săruta şi se desfăta cu ea. Şi, 
printre altele, Sadus auzi următoarele. Glasul lui Ziad 
spunea: 

— Ce crezi tu, Hind, ia spune-mi, ce-ar face soțul tău, 
'Hojjr, dacă ar şti că în clipa aceasta mă aflu lângă tine, în 
dulce desfătare laolaltă? 

Tar Hind răspunse: 

— Pe moartea cea roșie! ar porni în goană ca un lup pe 
urmele tale şi nu s-ar mai opri din fugă decât dinaintea 
corturilor tale roșii, spumegând, plin de mânie și de tur- 
bare, flămând de răzbunare, cu gura clăbucind de bale ca 
o cămilă în călduri, care mănâncă ierburi amare. 

Iar Ziad, auzind vorbele acestea ale Hindei, fu cuprins 
de ciudă şi, dându-i o palmă prinsei sale, îi spuse: 

— A, te pricep! Hojjr, fiara aceea cruntă, îţi place, ţi-e 
drag și vrei să mă umileşti. 

Ci Hind tăgădui numaidecâr, zicând: 

— Îşi jur pe amândoi bozii noştri, Lat şi Ozzat, niciodată 
nu mi-a fost silă de vreun bărbat cum mi-e silă de soțul 
meu, Hojjr. Da dacă mă întrebi, pentru ce să-ți ascund ce 

„gândesc? Că chiar n-am mai văzut om mai cu ochii-n patru 
şi mai prepuielnic ca Hojjr, fie că doarme, fie că e treaz. 

Şi Ziad o întrebă: 

— Cum aşa? Lămureşte-te! 

Atunci, Hind spuse: 

— Ascultă. Când Hojjr se află în puterea somnului, 
stă cu un ochi închis, da cu celălalt deschis, iar cu 
jumătate din făptura sa rămâne treaz. Şi lucrul acesta 
atâta e de adevărat, încât într-o noapte ca toate nopțile, 
pe când dormea alături de mine, iar eu îi vegheam 
„somnul, iacătă că un șarpe negru se ivi deodată de sub 

rogojină şi veni drept înspre faţa lui. Şi Hojjr, tot 

dormind, îşi întoarse capul, parcă simţindu-l. Iar şarpele 
se strecură pe lângă mână înspre palma deschisă. Şi Hojjr 
îşi trase numaidecât mâna. Atunci, şarpele, şovăind, se 
îndreptă înspre piciorul alungit. Iar Hojjr, dormind mai 

departe, îndoi genunchiul și îşi feri piciorul. Şi şarpele, 
descumpănit şi parcă nemaiştiind ce să facă, se hotărî să 
lunece înspre o strachină cu lapte, pe care Hojjr îmi cerea 
să i-o pun totdeauna lângă pat. Și, ajungând la strachină, 
şarpele sorbi cu lăcomie laptele, pe care apoi îl vărsă 
îndărăt în strachină. Iar eu, la priveliștea aceea, gândii, 
bucurându-mă în sufletul meu: „Ce noroc nenădăjduit! 
Când Hojjr are să se trezească, are să bea laptele otrăvit 
acum şi are să moară pe dată! Uf, am să scap de lup.“ Şi 
Hojjr se deşteptă, după o bucată de vreme, însetat şi 
cerându-și laptele. Şi luă strachina din mâinile mele; da 
avu grijă ca mai întâi să miroase laptele. Și iacătă că 
mâna-i tremură şi strachina căzu şi se vărsă. lar el scăpă. 

Aşa face în toate, în orice împrejurare ar fi. La toate se 
gândeşte, la toate ia aminte şi niciodată nu poate fi prins 
pe nepregătite. 

Tar iscoada Sadus auzi toate vorbele acestea; pe urmă 
nu mai putu să priceapă nimic din ce îşi spuneau între ei 
Ziad şi Hind, afară de plescăitul sărutărilor lor şi al 
suspinelor. Atunci, se ridică încetişor și fugi. Şi odată 
ajuns afară din tabără, purcese la drum cu pași mari şi, 
„până-n zori, fu lângă stăpânul său, Hojjr, căruia îi istorisi 
tot ce văzuse și tot ce auzise. Și îşi sfârşi istorisirea 
“spunând: 

— Când am plecat, Ziad sta cu capul sprijinit pe ge- 
„ nunchii ei; şi se desfăta cu prinsa lui, iar ea îi răspundea 
la desfăt. 

Şi Hojjr, la vorbele acestea, îşi rostogoli în piept un 
oftat gemut, se sculă în picioare... 


În clipita aceasta a istorisiri sale, Şeherezada văzu că se 
luminează de ziuă şi, sfioasă, tăcu. 


Dar când fu cea de a nouă sute șaptezeci şi şaptea noapte 

... Şi Hojjr, la vorbele acestea, îşi rostogoli în piept un 
oftat gemut, se sculă în picioare, porunci plecarea și 
năpusta grabnică asupra taberei kodaienilor. Şi toate 
cetele kindenilor pornită la drum. Și căzură pe neașteptate 
asupra taberei lui Ziad. Şi se încinse o încăierare 
năprasnică. Şi kodaienii lui Ziad nu avură mult până să fie 
daţi peste cap şi puşi pe fugă. Iar tabăra lor, cuprinsă de 
vrăjmaşi, fu pustiită şi pârjolită. Şi fu omorât care fu 
omorât, şi fu aruncat în vântul mâniei tot ce mai 
rămăsese. 

Cât despre Ziad, acela fu zărit de către Hojjr în mul- 
ţime, pe când încerca să-i întoarne la luptă pe cei ce fu- 
geau. Şi Hojjr, mârâind şi mugind, se repezi pe el ca o 
pasăre de pradă, îl înşfăcă pe după mijloc de pe cal şi, 
săltându-l în sus, îl ţinu aşa în puterea mâinilor, pe urmă 
îl izbi de pământ şi-i frânse oasele. Şi-i tăie capul şi şi-l 
agăță la coada calului. Și după ce îşi implini răzunarea 
faţă de Ziad, se îndreptă înspre Hind, pe care o găsi. Şi o 
legă de cozile a doi cai pe care îi biciui făcându-i să por- 
nească unul într-o parte şi altul în cealaltă. Și pe când 
Hind era despicată astfel şi ruptă în bucăţi, el îi strigă: 

— Pieri, o, muiere cu limba atâta de dulce și cu tainele 
gândului atâta de amare. 


lar după ce istorisi răzbunarea aceasta cruntă, tânărul 
le spuse ascultătorilor săi: 

— Întrucât încă ne mai aflăm la vremurile acelea de 
dinainte de Islamul cel binecuvântat, ascultați istoria pe 
care ne-a lăsat-o, despre obiceiurile femeilor arabe de 
pe-atunci, soţia mult-iubită a Prorocului — asupra-i fie 
rugăciunea şi pacea! — stăpâna noastră, Aişah, cea mai 
frumoasă şi cea mai curată icoană de femeie a Islamului 

de la începuturi, femeie înțeleapră, dârză, drăgăstoasă şi 
vitează, a cărei vorbă sclipitoare avea tăria bărbată a unui 
flăcău și al cărei grai avea sfânta şi proaspăta frumuseţe a 
unei fecioare neprihănire. 

Şi spuse istorisirea aceasta povestită de Aişah: 


SOȚII PREȚĂLUIȚI DE CĂTRE SOȚIILE LOR 


Într-o bună zi, câteva hanâme din Yemen se strânseseră 
în locuința mea. Şi se înțeleseră între ele cu jurământ 
să-şi spună, cu tot adevărul şi fără să ascundă nimic, cum 
sunt soții lor, buni sau răi. 

Şi cea dintâi luă vorba şi spuse: 

— Bărbatu-meu? e urât şi de neatins ca o cocoaşă de 
cămilă tăbăcită, cocoțată în vârful unui munte anevoie de 
suit. Şi, pe deasupra, atâra-i de slab şi de uscat, cât nu i-ai 
găsi un firicel de măduvă în oase. Rogojină tocită! 

Tar cea de a doua hanâmă din Yemen spuse: 

— Al meu? chiar că n-ar trebui să spun o vorbă despre 
el, Întrucât şi numai a pomeni despre el îmi face silă. 
Dobitoc căpățânos, dacă-i răspund măcar cu o vorbă, 
numaidecât mă şi amenință că mă izgoneşte; iar dacă tac, 
mă înghioldeşte şi mă ţine ca înfiptă în sâmceaua de fier 
a unei sulițe. 

lar cea de a treia spuse: 

— Păi eu, iacătă-l pe drăgălașul meu de bărbat: când 
mănâncă, linge talerele până-n fund; când bea, suge pân 
la ultima picătură; când se culcă, se strânge şi se ghemuie 
în sine însuşi ca un burduf; iar când i se întâmplă să taie 
ceva pentru mâncare, taie totdeauna tot ce e mai prăpădit 
şi mai descărnat. Cât despre celelalte, e mai rău decât ni- 
mic: nu şi-ar luneca mâna înspre mine nici măcar ca să 
vadă cum stau. 

lar cea de a patra spuse: 

— Fiul socrului meu, alimănit să fie el! Grămadă de 
povară pe ochii şi pe inima mea, zi şi noapte! Hazna de 
metehne, de aiureli şi de sminteli. Te plesneşte peste gură 
din nimic; ori îţi împunge și îţi rupe pântecele, ori se 
asmute asupra-ţi, ori, toate deodată, te plesneşte, te în- 
ghioldeşte şi te vatămă. Lup amarnic, crăpare-ar să crape! 

Iar cea de a cincea spuse: 

— O, soțul meu este bun, și frumos ca o noapte fru- 
moasă dintre nopţile de Tihamah, darnic ca ploaia cea 
darnică a norilor, şi preamărit, și temut de toți luptătorii 
noştri. Când pleacă de acasă, e ca un leu falnic şi voinic. 
E mare, iar mărinimia sa face ca jarul din căminul lui, 
deschis tuturora, să fie totdeauna din belşug, Stâlparul 
numelui lui e înalt şi măreț. Cumpătat, el rămâne flă- 
mând în noaptea unui ospăț; veghetor, nu doarme 
niciodată în noaptea primejdiei; primitor, şi-a aşezat 
locuinţa chiar lângă piața târgului, ca să-i găzduiască pe 
călători. O, tare-i mare și frumos, tare-i minunat! Are o 
piele dulce şi moale, ca o blăniță de iepure, care te mån- 
gâie cu gingășie. lar mireasma răsuflării lui este mirodenie 
de zarnab desfărătoare. Şi, cu toată tăria și puterea lui, fac 
ce vreau din el. 

La urmă, cea de a şasea hanâmă yemenită zâmbi dulce 
şi spuse la rându-i: 

— O, soțul meu este Malik Abu-Zar, minunatul 
Abu-Zar, ştiut de toate triburile noastre. M-a găsit copilă, 
la un cort de oameni săraci ajunşi la nevoie şi la 
strâmtoare, şi m-a dus în cortul lui falnic, şi mi-a împodo- 
bit urechile cu cercei scumpi, şi pieptul cu odoare 
frumoase, şi mâinile şi picioarele cu brățări de preţ, şi 
braţele cu bunăstarea cea durdulie. M-a cinstit ca soţie, şi 
m-a poftit într-o locuință în care răsună necontenit 

cântecele vesele ale lăutelor şi în care strălucesc mândrele 
sulițe samhariene cu prăjini durate strașnic, şi în care se 
aude necontenit nechezatul sirepelor, grohorul cămilelor 
închise în staniştile cele mari, zarva slugilor care treieră și 
îmblătesc grâul, larma amestecată a douăzeci de turme. 
Vorbesc cu el slobodă şi niciodată nu mă înfruntă, nici 
nu mă ceartă. Când mă culc, nu mă lasă niciodată 
văduvită; când adorm, mă lasă să dorm cât vreau. Şi mi-a 
rodit pântecul, şi mi-a dăruit un copil, tare minunat copil! 
atâta de drăgălaș, încât culcuşul lui micuț şi gingaș pare 
locul pe care îl lasă gol un firicel de papură scos dintr-o 
țesătură de rogojină; atâta de plăpând, că s-ar sătura din 
cât suge un ieduţ; atâta de dulce, încât atunci când umblă 
şi când se leagănă cu atâta dulceaţă în tunicuţa lui de zale, 
răpeşte minţile celor care îl văd! Da fata pe care mi-a 
dăruit-o Abu-Zar! Uf, dulceața, da! dulceața de fată a lui 
Abu-Zar! E odorul tribului! Durdulie, o cuprind hainele 
ca într-o vrajă, strânsă în fermeneaua ei ca o cosiță 
împletită; cu pântecul bine făcut şi fără burduhăneală; cu 
boiul suleget și mlădios sub fermenuță; cu şoldurile pline 
şi rotunde; cu braţele durdulii; cu ochii mari şi larg 
deschişi; cu lumina lor neagră ca noaptea; cu sprâncenele 
subțiri şi arcuite descântat; cu nasul uşor adus, ca vârful 
unei săbii alese; cu gura frumoasă şi neprefăcută; cu 
mâinile mândre şi darnice; cu veselia deschisă şi scli- 
pitoare; cu vorba răcoroasă ca umbra; cu mireasma 
răsuflării mai moale ca mătasa şi mai îmblăsămată ca 
moscul care răpeşte sufletul! Of, ocrotească-mi-i cerul pe 
Abu-Zar şi pe fiul lui Abu-Zar, şi pe fata lui Abu-Zar! 
Ocrotească-mi-i întru dragostea şi bucuria mea! 

Or, după ce şi cea de a şasea hanâmă yemenită grăi 
astfel, le mulțumii la toate că îmi făcuseră harârul de a mi 
se destăinui și luai şi eu cuvântul, la rându-mi, şi le spusei: 

— O, surorile mele, Allah Preaînaltul păstreze-ni-l pe 
Prorocul nostru binecuvântat! Că îmi este mai drag decât 
sângele tatălui şi al mamei mele... 


În clipita aceasta a istorisirii sale, Şeherezada văzu că se 
luminează de ziuă şi, sfioasă, tăcu. 


Dar când fu cea de a nouă sute șaptezeci şi opta noapte 
Urmă: 


— O, surorile mele, Allah Preainaltul păstreze-ni-l pe 
Prorocul nostru binecuvântat! Că îmi este mai drag decât 
sângele tatălui şi al mamei mele. 

mi este mai drag decât sângele tatălui şi al mamei 
mele. Ci de bună seamă, gura mea nu este destul de ne- 
prihănită cât să-i cânte laudele! De aceea am să mă mulțu- 
mesc a vă spune şi vouă numai ceea ce mi-a spus el, odată, 
în privința noastră, a femeilor, care, în gheenă, suntem 
cărbunii cei mai din belşug, pe care îi mistuie focul cel 
roşu. Şi-aşa, într-o zi, rugându-l să-mi dea nişte sfaturi şi 
nişte îndemnuri care să-mi slujească pe calea cerească, el 
îmi spuse: „O, Aişah, scumpa mea Aişah, deie Allah ca 
femeile musulmanilor să se cerceteze şi să vegheze singure, 
să fie răbdătoare la greu și mulțumitoare la bine, să le 
dăruiască soților lor copii mulți, să-i înconjure cu dragoste 
şi cu grijă, şi niciodată să nu ia în râs binefacerile lui Allah 
prin mijlocirea lor. Întrucât, o, mult-iubita mea Aişah, 
Atoatedătătorul o alungă de la mila sa pe femeia care îşi 
râde de bunătatea lui. Iar aceea care, ațintindu-şi privirile 
sfruntate asupra soțului ei, va spune dinaintea ori în 
spatele lui: «Ce chip urât ai! ce hâd eşti, ce făptură pocită!» 
femeii aceleia, o, Aişah, Allah are să-i sucească ochii şi are 
s-o lase sașie, are să-i sluțească și să-i pocească trupul, şi are 


' 

s-o facă urâtă şi silnică, grămadă grețoasă de carne veştedă, 
ghemuită scârbavnic pe vântrea ei de piei zdrenţuite, 
fleşcăite şi flendurite. Iar femeii care, în patul căsniciei ori 
aiurea, se arată vrăjmaşșă soțului ei ori îl supără cu vorbe 
oase, ori. îi tulbură cugetul, oh, aceleia Atoate- 
dătătorul, la Ziua Judecăţii, are să-i tragă limba din gură 
şi să i-o întindă ca pe o fâşie de piele, lungă de şaptezeci 
de cați şi care are să se răsucească împrejurul gâtului 
păcătoasei, carne hâdă şi vânără. Ci, o, Aişah, femeia curată, 
care nu tulbură niciodată tihna soțului ei, care nu-și petrece 
niciodată noaptea afară din sălașul ei fără ca să-și fi cerut 
măcar îngăduinţa, care nu se împopoţonează nicicând cu 
haine înzorzonate şi cu năframe scumpe, care nu-şi pune 
inele grele la braţe și la picioare, care nu caută nicicând să 
tragă asupra ei privirile drept-credincioşilor, care este 
frumoasă de frumuseţea ei firească, pusă în ea de către 
Ziditorul, care este dulce la vorbă, spornică la lucruri 
bune, îndatoritoare și sârguitoare față de soțul ei, caldă şi 
iubitoare faţă de copiii ei, bună sfătuitoare pentru vecina 
ei şi binevoitoare față de orice făptură de-a lui Allah, oh, 
oh! aceea, mult-iubita mea Aişah, va intra în rai, laolaltă 
cu prorocii şi cu aleşii Domnului!“ 
Iar eu, tulburată cu totul, strigai 
— O, Prorocule al lui Allah, imi eşti mai scump decât 
sângele tatălui şi al mamei mele! 


Şi-acum, că am ajuns la vremurile binecuvântare ale 
Islamului, urmă mai departe tânărul, ascultați câteva 
întâmplări din viața califului Omar ibn Al-Khattab — 
coperească-l Allah cu milele sale! — care a fost omul cel 
mai neprihănit şi cel mai aspru de pe vremurile acelea 
neprihănite şi aspre, emirul cel mai drept dintre toți 
emirii drept-credincioşilor! 

Şi spuse: 

OMAR DESPICĂTORUL 


Se povesteşte că emirul drept-credincioșilor, Omar Ibn 
Al-Khattab — care a fost califul cel mai drept şi omul cel 
mai nepărtinitor din tot Islamul — fusese poreclit El- 
Farrukh, adică Despicărorul, întrucât avea năravul să 
despice în două, dintr-o fulgerătură de sabie, pe oricine 
n-ar fi voit să se supună vreunei hotărâri rostite de către 
Prorocul — asupra-i fie rugăciunea şi pacea! 

Iar cugetul său era atâta de cinstit şi nepărtinirea lui era 
atâta de neabătută, încât într-o zi, după ce biruindu-i pe 
emirii din Yemen şi punând stăpânire pe visti iile dom- 
neşti, a poruncit să se împartă pleanul între toți oștenii 
musulmani deopotrivă, fără osebire. Şi fiecare oștean a 
avut parte, printre altele, de câte o bucată de alagea 
yemenească. lar Omar își avu partea întocmai ca şi cel 
mai mărunt dintre oștenii săi, Și puse să i se facă o haină 
nouă din bucata aceea de pânză vărgată yemenească, ce-i 
căzuse la împărțanie; şi, îmbrăcat aşa, se sui în amvonul 
de la Medina și le predică musulmanilor încă o purcedere 
cu oaste împotriva necredincioşilor. Ci iacătă că un om 
din mulțime se ridică şi îl opri din predica sa, spunându-i: 

— N-avem să-ţi dăm ascultare. 

Şi Omar îl întrebă: 

— Pentru ce? 

Şi omul răspunse: 

— Pentru că, atunci când ai împărțit la toți deopotrivă 
alageaua yemenească, fiecare musulman a căpătat câte o 
bucată, şi tot aşa şi tu ai căpătat o bucată la fel. Or, bucata 
aceea nu avea cum să-ți ajungă ca să-ți faci din ea toată 
haina cu care te vedem îmbrăcat astăzi. Așa că, dacă nu ai 
fi luat pe furiş de la noi o bucată mai mare decât aceea pe 
care ne-ai dat-o nouă, nu ai fi avut din ce să-ţi faci haina 
de pe tine, mai cu seamă că eşti măgădan la trup. 

lar Omar se întoarse înspre fiul său, Abdallah, şi îi 
„spuse: 

— O, Abdallah, răspunde-i tu acestui om. Întrucât 
spusa lui este dreaptă. 

lar Abdallah se ridică şi spuse: 

— O, musulmanilor, aflați că atunci când emirul drept- 
credincioşilor, Omar, a vrut să pună să i se coase o haină 
_ din bucata lui de alagea, s-a văzut că bucata nu ajunge. Ca 
urmare, întrucât nu avea o haină potrivită de îmbrăcat 
_ pentru ziua aceasta, i-am dat eu o parte din bucata mea 
de pânză, ca să-şi împlinească haina. 

Pe urmă şezu jos. Atunci, omul care îl înfruntase pe 
„Omar spuse: 

— Mărire lui Allah! Acuma te ascultăm, o, Omar! 


Tor Omar, altă dată, după ce cuprinsese Siria, 
„Mesopotamia, Egiptul, Persia și toate ţările rumilor, şi 
după ce întemeiase Bassra și Kufa, în Irak, s-a întors la 
Medina, unde, îmbrăcat într-o haină atâta de jerpelită, 
încât ajunsese a fi numai o cârpitură de petice, sta toată 
ziua pe treptele care suie la geamie, ascultând până şi 
jalbele celor mai din urmă supuşi ai săi, făcându-le 
tuturora judecată dreaptă, de la emir până la cămilar. 

Or, pe timpu-acela, Kaissar Heracliu, riga care domnea 
„peste rumii de la Constantinia, îi trimise un sol, însărcinat 
tainic să cântărească chiar cu ochii săi mijloacele, puterile 
şi faptele emirului arabilor. Încât, după ce solul intră în 
Medina, îi întrebă pe locuitori: 

— Unde este riga al vostru? 

Tar ei răspunseră: 

— Noi nu avem niciun fel de rigă, că avem un emir! 
Tar acela-i emirul drepr-credincioşilor, califul lui Allah, 
Omar ibn Al-Khattab! 

El întrebă: 

— Unde se află? Duceţi-mă la el! 

Ei răspunseră: 

— Împarte dreptatea, ori poate că se odihneşte. 

Şi îi arătară drumul spre geamie. lar solul lui Kaissar 
ajunse la geamie şi îl văzu pe Omar dormind sub soarele 
de amiază pe treptele încinse ale geamiei, cu capul 
sprijinit de piatra goală. Şi-i curgea sudoarea de pe frunte, 
făcând o pară mare de apă împrejurul capului său. 

La priveliştea aceea, teama se aşternu în inima tri- 
misului lui Kaissar, care nu se putu stăpâni să nu strige: 
„lacătă-l în starea aceasta pe cel dinaintea căruia toți 
domnii pământului îşi pleacă fruntea şi care este stăpân 
peste cea mai mare împărăție din vremurile noastre.“ Și 
încremeni în picioare, pradă spaimei, întrucât îşi zisese: 
„Când un norod este ocârmuit de un om cum e acesta, 
celelalte noroade trebuie să se îmbrace în haine de jale.“ 


Și, când cu supunerea Persiei, printre alte lucruri mi- 
nunate luate din saraiul craiului Jezdejerd de la Ystakhar 
se afla şi un chilim, lung şi lat de câte şaizeci de coți, şi 
care înfățișa un strat de flori, în care fiecare floare, 
întocmită din pietre scumpe, se înălța pe o tulpină din 
aur. lar căpetenia oștilor musulmane, Saad ben Abu- 
Waccas, măcar că nu era prea priceput la prețăluirea ne- 
gustorească a lucrurilor scumpe, înțelese numaidecât tot 
ce prețuia o atare minunăţie şi o răscumpără din pleanul 
de la saraiul Khosroeşilor, ca să i-o dea peşcheş lui Omar. 
Ci califul cel aspru — coperească-l Allah cu milele sale! — 
cel care nici când cu supunerea Yemenului nu vroise să ia 
din prada țării supuse decât o bucată de alagea nu mai 
mare decât îi era de trebuință pentru a-şi face o haină, nu 
vroi nicidecum, primind asemenea dar, să dea îndemn 
rău spre viaţa de huzur, de ale cărei urmări asupra 
norodului său îi era tare grijă. Şi, atunci pe loc, puse să se 
taie chilimul cel scump în tot atâtea bucăți câte căpetenii 


s 

musulmane se aflau la Medina. Iar sieși nu îşi luă nicio 
parte. Or, atâta de scump era chilimul acela, chiar 
îmbucătăţit, încât Ali — asupra-i fie milele cele mai alese! 
— putu să vândă pe douăzeci de mii de drahme, unor 
negustori sirieni, fâşia care îi căzuse la împărțeală. 


Și tot când cu năvălirea în Persia, satrapul Harmozan, 
care se împotrivise cu cea mai mare vitejie războinicilor 
musulmani, primi să se supună, da numai cu învoiala să 
fie dus dinaintea califului, care să se rostească asupra soartei 
lui. Or, Omar se afla la Medina; şi-așa că Harmozan fu dus 
la cetatea Medinei, păzit de o strajă sub porunca a doi emiri 
de cei mai de seamă dintre drepr-credineioşi. Şi, când 
ajunseră la Medina, cei doi emiri, vrând să facă a creşte în 
ochii lui Omar însemnătatea și cinul prinsului lor persan, 
îl îndemnară pe Harmozan să-şi îmbrace caftanul țesut cu 
zarafir şi să-şi pună tiara cea strălucitoare, pe care o purtau 
satrapii de la curtea lui Khosroe. Și impodobit astfel cu 
semnele cinului său, căpetenia persană fu adusă dinaintea 
treptelor de la geamie, unde califul şedea pe o rogojină 
veche, la adăpostul unui umbrar. Și, pricepând din 
murmurul norodului că vine vreun ins de seamă, Omar 
ridică ochii şi îl văzu dinaintea sa pe satrapul îmbrăcat cu 
toată fala îndătinată la saraiul domnilor persani. Şi, la 
rându-i, Harmozan îl văzu pe Omar, da nu-i venea să 
creadă că arabul acela îmbrăcat în haine peticite şi stând 


_ singur pe o rogojină roasă, în curtea geamiei, ar fi însuşi 


califul, stăpânul împărăției celei noi. Da pe dată Omar, 


„cunoscând în prinsul din faţa sa pe unul dintre acei 


satrapi făloşi, care atâta amar de vreme făcuseră să 
tremure, dintr-o încrâncenare de privire, triburile cele mai 
dârze din Arabia, strigă: 

— Mărire lui Allah carele a ridicat Islamul cel bine- 
cuvântat spre a vă umili, pe tine şi pe semenii tăi! 

Şi puse să fie despuiat persanul de hainele lui cele 
daurite, şi să fie coperit cu o haină aspră de pustie; pe 
urmă îi zise: 

— Acuma, când iacătă-te îmbrăcat pe potriva vredni- 
ciilor tale, vei cunoaşte mâna Domnului, carele numai el 
unul este stăpân pe toată fala. 

Şi Harmozan răspunse: 

— De bună seamă, sunt încredințat pe deplin. Întrucât, 
atâta vreme cât dumnezeirea a stat deoparte, noi am fost 
cei biruitori, avem dovadă toate biruințele noastre trecute 
şi toată slava noastră. Aşa că pesemne că Domnul despre 
care vorbeşti a luptat în folosul vostru, de vreme ce ne-aţi 
biruit la rându-vă. 

Iar Omar, auzind vorbele acelea, în care temeneaua sta 
vecină cu zeflemeaua, încruntă sprânceana în așa chip, 
încât persanul intră la spaimă că taifasul lor se va sfârși cu 
o osândire la moarte. Și-așa că, prefăcându-se că îi e tare 
sete, ceru apă şi, luând oala de pământ ce-i fu adusă, îşi 
aţinti privirile asupra califului şi păru a şovăi dacă s-o ducă 
la gură. 

Şi Omar îl întrebă: 

— De ce ţi-e spaimă? 

Și satrapul răspunse: 


— Mi-e frică... 


În clipita aceasta a istorisirii sale, Şeherezada văzu că se 
luminează de ziuă şi, sfioasă, tăcu. 


Dar când fu cea de a nouă sute şaptezeci şi noua noapte 
Urmă: 


„.. Şi satrapul răspunse: 

— Mi-e frică de clipa când am să beau, să nu fie prilej 
spre a mi se da moartea. 

Ci Omar îi spuse: 

— Ferească-ne Allah să ni se cuvină asemenea bănuieli! 
Te afli sub ocrotire până ce apa aceasta are să-ți răcorească 
buzele şi să-ţi stingă setea. 
„La vorbele acestea ale califului, mintosul persan aruncă 

oala la pământ şi o sparse. lar Omar, legat prin chiar 

spusele sale, se milui de el, cu mărinimie, să-l mai 
„ osândească. Şi Harmozan, mișcat de măreția aceea sufle- 
tească, se incunună întru Islam. Și Omar îi hotărî o sim- 
brie de două mii de drahme. 


Tar când cu luarea Ierusalimului — care este cetatea cea 
sfântă a lui Issa, fiul Mariamei, prorocul cel mai mare de 
până la venirea Domnului nostru, Mahomed (asupra-i fie 
rugăciunea şi pacea), şi înspre al cărei templu se întorceau 
“la începuturi drept-credincioşii pentru rugăciune — 
„patriarhul Sofronie, capul norodului, se învoise să se dea 
prins, da numai cu învoiala ca însuşi califul să vină să ia 
în stăpânire Cetatea cea Sfântă. Şi, fiind înștiințat despre 
 învoială şi despre înțelegere, Omar porni la drum. Și cel 
ce era califul lui Allah pe pământ, şi care făcuse să se plece 
dinaintea flamurei Islamului capetele celor puternici, 
plecă din Medina fără de nicio strajă, călare fără fală pe o 
„cămilă ce ducea doi saci, unul plin de orz pentru vită, 
celălalt plin de curmale pentru calif. Iar la oblânc se afla 
o strachină de lemn, și la ciochină un burduf plin cu apă. 
Şi, mergând așa zi şi noapte, neoprindu-se decât spre a-şi 
rosti rugăciunea, ori ca să împartă dreptatea pe la vreun 
trib ce i se nimerea în cale, ajunse la Ierusalim. Şi iscăli 
„cuprinderea cetăţii. Şi porţile cetății se deschiseră. Şi 
Omar, ajungând dinaintea bisericii creştinilor, îşi dete 
seama că se apropiase ceasul de rugăciune; și îl întrebă pe 

patriarhul Sofronie unde-şi putea îndeplini datorința 
aceea de drept-credincios. Şi creştinul îl pofti chiar în 
biserica lor. Ci Omar se lepădă zicând: 

— N-am să intru niciodată să mă rog în biserica 
voastră, şi aceasta chiar în folosul vostru, al creştinilor. 
Pentru că dacă însuşi califul s-ar ruga într-un loc, musul- 
manii ar pune numaidecât stăpânire pe locul acela și v-ar 
păgubi de el, fără abatere. 

Şi după ce îşi rosti rugăciunea întorcându-se cu fața 
înspre Kaaba cea sfântă, îi spuse patriarhului: 

— Acuma să-mi arăţi un loc unde să ridic o geamie în 
care de aici înainte musulmanii să se adune pentru ru- 
găciune, fără a-i tulbura pe ai voştri când îşi îndeplinesc 
slujbele lor. 

Şi Sofronie îl duse pe locul unde se aflase capiştea lui 
Soleiman ben Daud, chiar acolo unde adormise Iacub, 
fiul lui Ibrahim. Și o piatră însemna locul acela, care slujea 
de hazna murdăriilor cetății. Şi, cum piatra lui lacub era 
acoperită de murdăriile acelea, Omar, dând pildă lucră- 
torilor, umplu cu gunoi pulpana mantiei sale şi cără 
gunoiul departe de acolo. Și astfel porni la curățirea 
locului pentru geamia care şi azi mai poartă numele lui, 
şi care este geamia cea mai frumoasă de pe pământ. 


Iar Omar — potopească-l Allah cu darurile sale cele mai 
de seamă! — avea de obicei să umble cu un toiag în mână 
şi, îmbrăcat cu o haină prăpădită şi peticită în multe 
locuri, străbătea sukurile şi ulițele din Mecca şi din 
Medina, mustrându-i cu asprime şi cu neîndurare, ba 
chiar și pedepsindu-i cu lovituri de toiag, acolo pe loc, pe 
negustorii care îi înşelau pe cumpărători sau care cereau 
preţuri prea mari pe marfa lor. Or, într-o zi, cum trecea 
prin sukul de lapte proaspăt şi de lapte prins, văzu o 
muiere bătrână, care avea dinaintea ei mai multe oale cu 

lapte de vânzare. Și se duse la babă, după ce se uitase o 
bucată de vreme la ceea ce făcea aceasta, și îi zise: 

— O, femeie, ia seama ca de-aci înainte să nu-i mai 
înşeli pe musulmani, precum te-am văzut că faci, şi ai 
grijă să nu mai pui apă în lapte. 

Şi baba răspunse: 

— Ascult şi mă supun, o, emire al drept-credincioșilor. 

Şi Omar trecu mai departe. Da a doua zi se întoarse 
iarăşi prin sukul de lapte şi, ducându-se la lăptăreasa cea 
bătrână, îi zise: 

— O, muiere păcătoasă, au nu ţi-am mai spus o dată să 
nu pui apă în lapre? 

Şi baba răspunse: 

— O, emire al drepr-credincioşilor, te încredinţez că 
n-am mai făcut aşa. 

Da nici nu rostise ea bine vorbele acestea că, din 
dugheana ei, un glas de fată se şi auzi, supărat, şi care spu- 
nea: 

— Cum, mamă? cutezi să minţi dinaintea emirului 
drept-credincioşilor, adăugând în felul acesta şi o min- 
ciună la înşelăciune, iar la minciună adăugând lipsa de 
cinstire față de calif? Allah să te ierte! 

Iar Omar auzi vorbele fetei şi se opri tulburat. Ci, 
întorcându-se înspre cei doi fii ai săi, Abdallah și Asim, 
care îl însoțeau la preumblare, le spuse: 

— Care dintre voi vrea să se însoare cu fata aceasta 
preacinstită? Este mare nădejde că Allah, cu suflarea 
_ înmiresmată a milelor sale, are să-i dăruiască acestei copile 
nişte urmași cinstiți ca şi ea. 

Tar Asim, fiul cel mai mic al lui Omar, răspunse: 

— O, tată, mă însor eu cu ea. 

Şi nunta se făcu, între fata lăptăresei şi feciorul 
„emirului drept-credincioşilor. Şi fu o căsătorie binecu- 
vântată, întrucât din ea li se născu o fată care s-a măritat 


j 

mai târziu cu Abd El-Aziz ben Merwan. Iar din căsătoria 
aceasta din urmă s-a născut Omar ben Abd El-Aziz, care 
s-a suit În scaunul de domnie al ommiazilor, al optulea în 
şirul domnesc, şi care a fost unul dintre cei cinci califi de 
frunte ai Islamului. Mărire Aceluia carele înalță pe cine-i 
place lui. 


lar Omar avea obiceiul să spună: „Nu am să las nici- 
odată nepedepsită omorârea unui musulman“. Or, într-o 
zi, pe când ţinea divanul de judecăţi pe treptele geamiei, 
fu adus dinaintea lui leșul unui băiețandru fără fir de 
barbă încă, cu obrazul dulce și neted ca un obraz de fată. 
Şi i se spuse că băiețandrul fusese ucis de o mână nedove- 
dită, şi că leşul fusese găsit lepădat la o margine de drum. 
Şi Omar ceru lămuriri şi se strădui să strângă dovezi 
despre omor; ci nu izbuti să ajungă a afla nimic, nici să 
dea de urma ucigașului. Şi se necăji în sufletul lui de jude, 
văzând sterpiciunea cercetărilor sale. Şi se ruga la Cel 
Preaînalt, zicând: „O, Allah! o, Doamne! îngăduie să 
izbândesc a-l dibui pe ucigaș.“ Și era auzit adeseori cum 
rostea rugăciunea aceasta. Or, pe la începutul anului 
următor, îi fu adus un prunc nou-născut, încă viu, care 
fusese găsit lepădat chiar pe locul unde fusese aruncat 
leşul băieţandrului. Şi Omar strigă numaidecât: „Mărire 
lui Allah! acuma sunt stăpân pe sângele celui ucis. Iar 
ucigașul are să fie aflat, de-o vrea Allah.“ Și se ridică şi se 
duse la o femeie de credință de-a lui, căreia i-l dete în 
seamă pe noul-născut, spunându-i: 

— Ia-l în seama ta pe sărmănuțul acesta orfan şi nu te 
îngrija de cele de trebuință pentru el. Da străduieşte-te să 
iei aminte de tot ce se va spune în preajma ta despre copil 
şi veghează să nu-l laşi cumva luat ori dus de cineva 
departe de ochii tăi. Şi dacă ai să întâlneşti vreo femeie 
care l-ar săruta şi l-ar strânge la pieptul ei, să-mi trimiși 

“vorbă fără zarvă acasă și să-mi dai de ştire numaidecât. 
„Iar doica îşi priponi în minte vorbele emirului drept- 
credincioşilor. 


În clipita aceasta a istorisiri sale, Șeherezada văzu că se 
luminează de ziuă şi, shoasă, tācu. 


Dar când fu cea de a nouă sute optzecea noapte 
Urmă: 


„... Iar doica îşi priponi în minte vorbele emirului drept- 
credincioşilor. Și de-atunci copilul crescu, mergându-i 
„bine. lar când împlini vârsta de doi ani, o roabă tânără 
„veni într-o zi la doică s-o oprească în cale şi să-i spună: 

— Stăpâna mea m-a trimis să te rog a mă lăsa să-l duc 
la ea pe copilul acesta — vegheze-ţi-l Allah şi depărteze de 
el orice ochi păgubos! — ca să-şi petreacă câteva clipite 
uitându-se la el, aşa încât pruncul pe care îl poartă în 
„pântecele ei să se izvodească după chipul şi asemănarea 
acestuia. 

Şi doica răspunse: 
= — Bine. Du-i copilul, da am să te însoțesc şi eu. 
= Şi-aşa se făcu. lar roaba cea tânără intră cu copilul la 
„stăpâna ei. Şi de cum îl zări pe copil, stăpâna se repezi la 
el, plângând, şi îl luă în braţe, potopindu-l cu sărutări şi 
 strângându-l la piept, tulburată până peste fire. Iar doica 
dete zor să se ducă să se înfățişeze dinaintea califului și îi 
istorisi toate câte se petrecuseră, adăugând: 

— Şi stăpâna aceea nu e alta decât preacurata Saleha, 
fata preacinstitului ansaran, şeicul Saleh, cel care l-a cu- 
noscut şi care l-a urmat ca ucenic credincios pe Prorocul 
nostru binecuvântat — asupra-i fie rugăciunea şi pacea! 
$ Şi Omar şezu să chibzuiască. Pe urmă se sculă, îşi luă 

sabia, o ascunse sub mantie și se duse la casa arătată. Şi îl 

găsi pe ansaran șezând la poarta casei sale, şi îi spuse, după 
salamalecuri: 

— O, preacinstite şeic, ce face fata ta, Saleha? 

Tar şeicul răspunse: 

— O, emire al drept-credincioșilor, fata mea, Saleha? 
S-o răsplătească Allah pentru facerile ei de bine. Fata mea 
e ştiută de toţi pentru cuvioşia şi pentru purtarea ei 
pilduitoare, pentru cugetul cu care îşi îndeplineşte 
datorinţele față de Allah şi față de părintele ei, pentru 
sârgul cu care îşi face rugăciunile și toate canoanele cerute 
de legea noastră, pentru curăţia credinței ei. 

lar Omar spuse: 

— Bine. Da aş vrea să stau de vorbă cu ea, spre a încerca 
să-i sporesc dragostea de bine şi s-o înflăcărez și mai mult 
la făptuirea lucrărilor vrednice. 

Iar şeicul spuse: 

— Coperească-te Allah cu hatârurile sale, o, emire al 
drept-credincioşilor, pentru bunăvoința ta față de fata 
mea. Stai o clipită, până ce mă întorc; întrucât mă duc 
să-i dau de ştire fiică-mii despre dorința ta. 

Şi intră în casă, şi îi ceru Salehei să-l primească pe calif. 
Şi Omar fu poftit înlăuntru. 

Or, ajungând lângă fată, Omar le porunci celor ce se 
aflau acolo să iese din odaie. Iar ei plecară îndată, 
lăsându-l pe calif cu Saleha, singuri-singurei. Atunci, 
Omar, scoțându-și deodată sabia la iveală, îi spuse copi- 
landrei: 

— Vreau de la tine lămuriri temeinice despre omorul 
tânărului care a fost găsit în drum anul trecut. Lămuririle 
acestea le ai. Și, de te vei încerca să-mi ascunzi adevărul, 
între tine şi adevăr va sta sabia aceasta, o, Saleha. 

Iar ea răspunse, fără a se tulbura: 

— O, emire al drept-credincioşilor, ai nimerit drept peste 
faptul pe care îl cercetezi. Iar eu, pe slava numelui lui Allah 

Preaînaltul, şi pe harurile Prorocului cel binecuvântat! — 
asupra-i fie rugăciunea şi pacea! — am să-ţi spun tot adevărul 
întreg. 
Şi cobori glasul şi spuse: 
— Află, dar, o, emire al drept-credincioşilor, că am avut 
o femeie bătrână, care sta toată ziua la mine şi care mă 
însoțea peste tot când ieşeam din casă. lar eu o prețuiam 
şi o iubeam cum o iubeşte o fiică pe mama sa. Și, la 
rându-i, şi ea, în tot ce era în legătură cu mine și în tot ce 
mă privea, punea o luare-aminte şi o grijă osebite. Și 
multă vreme lucrurile au mers așa, eu îndrăgind-o şi 
ascultând-o cu cinstire şi cu sfințenie. Or, veni o zi când 
ea îmi spuse: „O, fata mea, trebuie să fac un drum pe la 
rudele mele. Da am o fiică. Și, acolo unde şade, mi-e frică 
să nu păţească vreun necaz fără de izbăvire. Şi-aşa că mă 
rog ţie să-mi îngădui s-o aduc la tine şi s-o las cu tine, 
ână ce mă întorc. lar eu îi dădui numaidecât îngă- 
duința. Şi bătrâna plecă. Şi, a doua zi, fiică-sa veni în casa 
mea. Şi era o fată chipeşă, bine făcută la boiu și bine 
clădită. Şi simții faţă de ea multă dragoste. Și o lăsai să 
"doarmă în odaia în care dormeam. Şi într-o după-amiază, 
pe când dormeam, mă simșii deodată cuprinsă din somn 
şi frământată de un bărbat care se împieptise peste mine 
cu toată greutatea lui şi mă ţintuise, prinzându-mă 
strașnic de amândouă mâinile. Şi, necinstită astfel şi 
pas izbutii, într-un sfârşit, să scap din strânsoarea 
ui. Şi năucită cu totul, apucai un cuțit şi îl înfipsei în 
pântecul ticălosului meu de pângăritor. Și-atunci, văzui că 
nu era altcineva decât chiar copila, tovarăşa mea. Şi 
fusesem amăgită de străvestirea acelui băiețandru, căruia 
îi era atâta de lesne să se dea drept fată. Şi, după ce l-am 
omorât, am pus să se învăluiască trupul şi am trimis să fie 
aruncat pe locul unde a fost găsit. Şi Allah a îngăduit să 
ajung mamă, din treaba nelegiuită a acelui bărbat. Și după 
ce am adus pe lume copilul, am pus să fie şi el lepădat în 

drum, tot acolo unde fusese aruncat tatăl lui, nevroind să 
mă însărcinez dinaintea lui Allah cu creşterea unui copil 
ce mi se născuse împotriva vrerii mele. Şi-aceasta-i, o, 
emire al drept-credincioșilor, povestea întocmai a celor 
două fapte. Şi ţi-am spus adevărul. Şi Allah mi-e chezaş! 

Iar Omar strigă 

— Hotărât, mi-ai spus adevărul! Reverse-şi Allah 
asupra-ți milele sale. 

Şi se minună de tăria şi de dârzia acelei fete, o sfănui să 
stăruiască pe calea facerilor de bine, şi înălță spre ceruri 
urări de bine pentru ea. Pe urmă plecă. Şi, plecând, îi 
spuse tatălui fetei: 

— Umplă-ţi Allah casa cu binecuvântările sale! vred- 
nică fată mai ai! Fie-ţi binecuvântată! l-am făcut o molitvă 
şi i-am dat nişte sfaturi. 

Iar preacinstitul şeic ansaran răspunse: 

— Allah să te călăuzească pe calea fericirii, o, emire al 
drept-credincioșilor, și să-ți hărăzească toate harurile și 
toate milele pe care i le râvnește sufletul! 


Pe urmă tânărul cel bogat, după ce se odihni oleacă, 
urmă: 

— Am să vă spun acuma, spre a mai schimba pildele, 
istoria cântăreței Sallamah cea Albastră. 

Şi spuse: 


CÂNTĂREAȚA SALLAMAH CEA ALBASTRĂ 


Frumosul poet, izvoditor de cântece şi, deopotrivă, 
cântăreț, Mohammad din Kufa, istoriseşte următoarele: 

Printre copilele şi roabele pe care le-am învățat muzica 
şi cântecul, niciodată nu am avut o ucenică mai frumoasă, 
mai ageră, mai ispititoare, mai deşteaptă şi mai dărui 
decât Sallamah cea Albastră. li ziceam Albastră acelei 

copilandre negricioase pentru că avea pe buza de sus o 
brumă vrăjitoare de mustăcioară ușor albăstruie, ca o 
umbră subțire de mosc trasă cu gingășie de peana unui 
calemgiu dibaci ori de mâna iscusită a unui miniaturist. 
Şi, pe vremea când îmi era ucenică, era cu totul tinerică, 
o copilandră proaspăt îmbobocită, cu doi sânişori înmu- 
guriţi, ce-i ridicau și-i coborau olecuță veşmântul uşor şi 
i-l depărtau de piept. Şi dacă te uitai la ea, era o vrajă, un 
prăpăd al minţilor, o orbire a ochilor, o răpire a judecății. 
Și dacă se afla în vreo sindrofie, de-ar fi fost în sindrofia 
aceea chiar și cele mai vestite frumuseți de la Kufa, 
nimenea nu mai avea ochi decât pentru Sallamah; şi era 
destul să se ivească ea ca să şi înceapă minunările: „A, iat-o 
pe Albastra!“ Și s-au îndrăgostit de ea pătimaș, da fără de 
niciun folos, toți cei ce-au cunoscut-o, şi eu însumi, 
nebunește. Şi măcar că mi-a fost ucenică, eram pentru ea 
un biet supus, un slujitor ascultător, un rob credincios la 
poruncile ei. Şi de mi-ar fi cerut ea până şi mătreaţă de 
om, m-aș fi dus să i-o caut pe toate căpățânele 
spânzuraților, pe toate tigvele mătrățite din lume... 


În clipita aceasta a istorisiri sale, Șeherezada văzu că se 
luminează de ziuă şi, sfioasă, tăcu. 


Dar când fu cea de a nouă sute optzeci şi una noapte 
Urmă: 


... Şi de mi-ar fi cerut ea până şi mătreață de om, m-aş 
fi dus să i-o caut pe toate căpăţânele spânzuraţilor, pe toate 
tigvele mătrățite din lume. 

Şi eu am izvodit, întru slava ei anume, cântecul acesta, 
şi muzica, şi vorbele, atunci când stăpânul ei, Ibn Ghanim, 
a plecat în hagialâc, luând-o cu el, ca şi pe ceilalți robi ai săi: 

O, Ibn Ghamin! ce crâncenă mâhnire 
Este mâhnirea celui ce-a rămas 

Să-și plângă-ndurerata lui iubire, 

Cu moartea-n piept la fiecare ceas, 
Măcar că-i încă viu cu-ntreaga-i fire. 


Amare băuturi i-ai dat să bea: 

Și saburul ca fierea, şi pelinul, 

O, cămilare cu inimă rea, 

Mânând spre Yemen mândra-ți chervana, 
În e d cota ai lăsat suspinul, 


Şi inimi cum nici n-au mai fost vreodată 
Ai despărțit cu fapta-ți blestemată, 

Tu, cămilar din Yemen, suflet rău, 

Tu, bivol ce calci totu-n drumul tău! 


Ci, oricât de mare va fi fost chinul dragostei mele, to- 
tuşi soarta mea nu este întru nimic de asemuit cu aceea a 
unui alt îndrăgostit de Albastra, zaraful Yezid ben Aiuf, 

Într-adevăr, într-o zi, stăpânul preafrumoasei Sallamah 
se apucă să-i spună: 

— O, Albastro, printre toți câți s-au îndrăgostit de tine 
fără izbândă, este vreunul care să fi căpătat măcar vreo 
întâlnire tainică ori vreo sărutare? Spune-mi, fără a-mi 
ascunde adevărul. 

Şi, la întrebarea aceea neașteptată, Sallamah, temân- 
du-se ca nu cumva stăpânu-său să fi aflat de curând 
despre vreun fleculeţ pe care şi l-o fi îngăduit de față cu 
vreun martor limbut, răspunse: 

— Nu, de bună seamă, nimeni n-a dobândit vreodată 
ceva de la mine, afară doar de Yezid ben Aiuf, zaraful. Și 
nici el n-a făcut altceva decât să mă sărute, numai o dată. 
De altminteri, nu m-am învoit să-i dau sărutul decât 
pentru că mi-a strecurat atunci în gură, în schimbul 

sărutului, două mărgăritare strălucite, pe care le-am 

vândut pe optzeci de mii de drahme. 

Or, auzind acestea, stăpânul preafrumoasei Sallamah 
spuse numai atât: 

— Bine. 

Şi, fără a adăuga o vorbă mai mult, atâta de năpădit îşi 
simţi sufletul de mânia zaluziei, că porni pe urmele lui 
Yezid ben Aiuf şi se ținu de hâra lui până ce acela îi căzu 
sub mână la un prilej potrivit, când puse să fie omorât cu 
lovituri de gârbaci. 

Cât despre împrejurările în care i se îngăduise lui Yezid 
acel sărut aducător de moarte al Albastrei, iacătă-le, Mă 
duceam într-o zi, după obiceiul meu, acasă la Ibn 
Ghanim, ca s-o învăţ pe Albastra muzichia, când îl în- 

„ tâlnii în drum pe Yezid ben Aiuf. Și, după salamalecuri, 
„îi spusei: 
i — Unde de duci, o, Yezid, îmbrăcat atâta de fercheş? 
$ Tar el îmi răspuse: 
i — Mă duc unde te duci și tu. 

Şi spusei: 
l — Prea bine! Hai. 

Şi după ce ajunserăm şi intrarăm în casa lui Ibn 
Ghamin, şezurăm jos în sala de taifas. Şi în curând se ivi 
şi Albastra, îmbrăcată cu o fermenea nărâmzie şi cu un 
Caftan pembe strălucit. Şi parcă văzurăm soarele învipiat 
„ridicându-se între capul şi picioarele orbitoarei cântărețe. 
Şi pe urmele ei venea copila roabă, care aducea lăuta. 

Şi Albastra cântă, sub îndrumarea mea, pe o glaznă 
nouă, pe care i-o lămurisem. Și glasul ei era bogat, greu, 
adânc şi tulburător. Şi, la o vreme, stăpânul ei îşi ceru 
„iertare de la noi şi ne lăsă singuri, ca să se ducă să dea 
„poruncile pentru masă. lar Yezid, lovit în inimă de dra- 
i gostea pentru cântăreaţă, se apropie de ea, cerșindu-i din 
priviri. Iar ea păru a se însufleți şi, cântând mai departe, 


k 

îi aruncă o privire încărcată cu tot răspunsul. Şi Yezid, 
îmbătat de privirea aceea, işi petrecu mâna sub haină, 
scoase două mărgăritare strălucite, ce nu-şi aveau surori pe 
lume, şi îi spuse preafrumoasei Sallamah, care se opri o 
clipă din cânt: 

— Ia uite, o, Albastro! Mărgăritarele acestea două le-am 
plătit chiar astăzi cu șaizeci de mii de drahme. Dacă ai 
dori, ar fi ale tale. 

Ea răspunse: 

— Şi ce-ai vrea să fac ca să-ţi fiu pe plac? 

El răspunse: 

— Să cânţi pentru mine. 

Atunci, Sallamah, după ce îşi duse mâna la frunte, în 
semn de învoire, îşi struni lăuta şi cântă stihurile 
următoare, care au la temelie glazna sadea a strunei de 
sub degetul inelar: 


Sallamah cea Albastră mi-a rănit inima 
Cu-o rană ce nici timpul nu-o va mai vindeca. 


Nici cea mai grea tăcere nu-i e tămăduire, 
Căci nu se-nchide-n suflet o rană de iubire. 


Sallamah cea Albastră mi-a rănit inima. 
O, musulmani, săriți-mi în ajutor cumva! 


Şi, după ce cântă melodia aceasta de inimă albastră, 
uitându-se la Yezid, adăugă: 

— Ei, acuma, la rându-ți, dă-mi ceea ce ai să-mi dai. 

Tar el spuse: 

— De bună seamă, ceea ce vrei tu vreau şi eu. Ci 
ascultă, o, Albastro. M-am legat cu un jurământ care îmi 
leagă sufletul — și orice jurământ e sfânt — că nu voi da 
aceste două mărgăritare decât petrecându-le pe buzele tale 
de pe buzele mele. 

La vorbele acestea ale lui Yezid, roaba frumoasei 
Sallamah, zădărâtă, sări aprigă şi cu mâna ridicată pentru 
a-l lovi pe îndrăgostit. Ci eu o apucai de mână și îi spusei, 
spre-a o sfătui să-și vadă de treabă: 

— Stai cuminte, o, copilo, și lasă-i. Fac un târg, precum 
vezi, şi fiecare dintre ei vrea să scoată un câștig cu cea mai 
mică pierdere cu putință. Nu-i tulbura. 

lar Sallamah începu să râdă când îl auzi pe Yezid 
rostind dorința aceea. Şi, hotărându-se deodată, îi spuse: 

— Bine, fie! Dă-mi mărgăritarele în chipul cum vrei tu. 

lar Yezid porni înspre ea, mergând în genunchi şi în 
mâini, cu cele două mărgăritare între buze. Iar Sallamah, 
scoțând icnete de spaimă, începu la rându-i să se tragă 
înapoi, strângându-și pe ea hainele și ferindu-se de atin- 
pera lui Yezid. Şi, ba la dreapta, ba la stânga, se depărta 

gind şi se întorcea la locul ei, cu răsuflarea curmată, 
stârnind cu asta şi mai tare încercările din partea lui Yezid, 
şi tot mai multe zbeguieli. Și zbegul dură destulă vreme. 
Ci, cum trebuia totuşi să dobândească mărgăritarele, în 
chipul hotărât, Sallamah îi făcu un semn roabei sale, care, 
deodată, sări pe Yezid, îl prinse de umeri şi îl ţintui 
locului. Iar Salamah, dovedind cu şiretlicul acela că ea 
era biruitoare şi nicidecum biruită, veni singură, oleacă 
fâstâcită şi cu sudoarea pe frunte, să ia cu buzele ei 
drăgălaşe mărgăritarele cele strălucite dintre buzele lui 
Yezid, care le schimbă astfel pe un sărut. Și, de cum le avu 
în stăpânirea ei, Sallamah, venindu-și repede în sineşi, îi 
spuse lui Yezid, râzând: 

— Pe Allah! iată-te biruit în toate chipurile, cu sabia 
împlântată în spinare. 

Tar Yezid, cilibiu, răspunse: 

— Pe viața ta, o, Albastro, nu-mi fac ciudă că sunt 
biruit. Mireasma desfărătoare, pe care am cules-o de pe 
buzele tale, are să-mi rămână în inimă cât voi trăi, ca un 


- balsam veşnic! 

Aibă-l Allah întru mila sa pe Yezid ben Aiuf A murit 
mucenic al dragostei. 


Pe urmă tânărul cel bogat zise: 

— Ascultaţi acuma o ispravă de tofailism. Și să ştiţi că 
străbunii noştri arabi, prin vorba aceasta — care îşi trage 
obârșia de la Tofail Lingăul — numeau năravul pe care îl 
au unii inşi de a se pofti singuri pe la ospeţe şi de a 
înfuleca mâncărurile şi băuturile, Era ca să-i îndemne 
cineva, Aşa că ascultați. 

Şi spuse: 


DALCAVUCUL 


Se povesteşte că emirului drept-credincioşilor, 
El-Walid, fiul lui Yezid, ommianul, îi plăcea grozav de 
un mâncău vestit, ortac al tablalelor inbelşugare şi al 
tuturor bunătățurilor înmiresmare, pe care îl chema 
Tofail'Lingăul şi al cărui nume slujeşte de-atunci şi până 
azi spre a-i numi pe dalcavucii ce se poftesc singuri pe la 
nunţi şi pe la praznice. Altminteri, Tofail acela, mare 
priceput la mâncăruri, era om de duh, învățat, mintos şi 
; şi era sprinten la răspunsuri și la înţepături. Pe 
deasupra, maică-sa fusese dovedită de terfelegioaică faţă 
de bărbatu-său. Şi chiar Tofail acela a izvodit pravila 
lingăilor în câteva parimii pe cât de iscusite, pe-atâta de 
folositoare, care se marginesc la învățăturile următoare: 


Dacă te pofieşti vreodată 
La ospăț, pe la vreo nuntă, 
Nu călca încolo-ncoace 

Cu privirea A, ; 
Ci te-ndreaptă cu pas falnic 
Către lal rA 

Fără să te uiţi la nimeni, 
Fără-a asculta ce-ţi spun 

Musafirii şi mesenii — 
Lasă-i liniştii să crează 
E Că ești oaspete de seamă, 

K Poate chiar cel mai de vază. 

) ar dacă portarul casei 

Se așază împotrivă-ţi, 

Tiage-i o mustrare aspră, 
Şfichiuieşte-l ca un crivăţ, 
a-l de sus, ticăloşeşte-l, 
Ocărăşte-l, ameninţă, 
Să nu-și mai îngăduiască 
Niciun fel de necuviinţă. 
Iar când ai ajuns la masă, 
Nu mai sta la socoteală: 
Pune paz şi mănâncă, 
Umple-ți iar stacana goală, 
Şi e ede-te-n fina 
Ca frigarea cea grozavă, 
Dă-ţi îndemn şi te trudeşte 
Și cu puii fripți la tavă 
Şi cu carnea, chiar uscată — 
Să nu te sfieşti defel: 
Sfășie-o, înfige-ntr-însa 
Degetele-ţi E oțel! 


În În clipita aceasta a istorisirii sale, Șeherezada văzu că se 
luminează de ziuă şi, sfioasă, tăcu. 
è 


Dar când fu cea de a nouă sute optzeci şi doua noapte 

Urmă: 

„ Şi-acestea erau tot ighemoniconul desăvârşitului lingău 
cum îl pravilnicise Tofail în cetatea Kufa. Și, într-adevăr, 

Tofail a fost părintele mâncăilor și cununa dalcavucilor. De 

altminteri, iacătă o pildă, dintr-o sumedenie de alte pilde, 

despre felul lui de a se descurca. 

Un navap de-al cetății poftise câţiva prieteni şi se 
ospăta cu ei dintr-o tablă cu peşte gătit minunat. Şi iacătă 
că la uşă se auzi glasul prea bine cunoscut al lui Tofail, 
care vorbea cu portarul rob. lar unul dintre meseni strigă: 

— Ferească-ne Allah de Mâncău! Toţi ştiţi măsura 
pântecelui nemaipomenit al lui Tofail. Așa că hai degrabă 
să scăpăm peştii aceştia frumoşi de dinții lui şi să-i punem 
la adăpost în vreun cotlon de odaie, nemailăsând pe masă 
decât juveţii. Şi după ce Tofail are să înfulece caracuda, 
cum nu va mai avea nimic de ros, are să plece, iar noi ne 
vom ospăta cu peştii cei mari. 

Şi degrabă puseră la păstru peştii cei mari. Şi iacătă că 
Tofail intră, zâmbăreț şi plin de voioşie, aruncându-și 
salamalecul spre toată lumea. Şi, după bismillah, întinse 
mâna înspre tablă. Ci ia uite că pe tablă nu se aflau decâr 
nişte amărâți de juveţi. Şi oaspeții, înveseliţi de renghiul 
lor, îl zeflemisiră: 

— Ei, jupâne Tofail, ce spui de peştii ăştia? Nu prea s-ar 
zice că-ţi pare tablaua chiar pe gustul tău. 

El răspunse: 

— Păi eu cam de multişoară vreme nu prea mă am 
bine cu neamul peştilor şi am pică urâtă pe ei. Că bietul 
taică-meu, care a murit înecat în mare, a fost mâncat de 
dumnealor. 

Iar mesenii îi spuseră: 

— Prea bine, iacătă, aşadar, un prilej strălucit pentru tine 
de-a lua talionul tatălui tău, mâncând şi tu la rându-ți 
plevuşca asta. 

Iar Tofail răspunse: 

— Drepru-i! Da ia staţi! 

Şi luă un peştişor şi-l duse la ureche. lar ochiul lui de 
musafirgiu şi ochise tablaua surghiunită în corlonul ei, şi 
pe care se aflau peştii cei mari. Şi-aşa că, după ce păru a 

asculta cu luare-aminte ce-i spunea juvetele fript, strigă 
= deodată: 
= ~ Hei na! hei na! Ştiţi ce mi-a spus prăpăditul ăsta de 
™ juvete? 
„lar mesenii răspunseră: 

— Nu, pe Allah! De unde să ştim? 
Iar Tofail zise: 
— Păi aflaţi atunci că mi-a spus aşa: „Eu n-am fost de 
„faţă la moartea părintelui tău — aibă-l Allah întru mila sa! 
— şi n-am avut cum să-l mănânc, întrucât sunt mult prea 
copil ca să fi trăit pe vremea aceea.“ Apoi mi-a strecurat 
în ureche cuvintele acestea: „Mai bine ia-i pe peştii cei 
mari şi frumoși, care stau pitulați în cotlon, şi răzbună-te 
„pe ei. Că ei s-au bulucit odinioară asupra răposatului 
tătâne-tău şi l-au mâncat.“ 
„Când auziră vorbele lui Tofail, oaspeţii şi stăpânul ca- 
sei pricepură că vicleşugul lor fusese adulmecat de nasul 
„ lingăului. Drept care nu mai pregetară a-l pofti pe Tofail 
„la peştele cel frumos şi îi spuseră, tăvălindu-se de râs: 

— Mănâncă-l, atunci, şi da-ți-ar o încuietoare de mațe 


straşnică! 
j 


Pe urmă tânărul le spuse ascultătorilor săi: 

— Ascultați acuma istoria jalnică a preafrumoasei roabe 
a ursitei. 

Şi spuse: 


ROABA URSITEI 


Povestesc cronicarii şi letopiseţii că cel de al treilea calif 
din neamul lui Abass, emirul drept-credincioşilor, El- 

ahdi, lăsase scaunul domniei, la moartea lui, fiului său, 
Al-Hadi, pe care nu-l avea drag, ba față de care nutrea 
chiar o mare vrăjmăşie. Da lăsase cu vorbă de moarte ca, 

după stingerea lui Al-Hadi, urmaş la domnie să fie nu- 
= maidecât mezinul, Harun Al-Rașid, fiul cel drag, şi nu 
feciorul mai mare al lui Al-Hadi. Ci Al-Hadi, atunci când 
ajunse emir al drept-credincioşilor, îl veghe cu o strășni- 
cie tot mai aprigă şi tot mai prepuielnică pe fratele său, 
„Harun Al-Rașid; şi făcu tot ce putu spre a-i răpi lui Harun 
clironomia la scaunul de domnie. Ci mama lui Harun, 
înţeleapta şi credincioasa Khaizaran, nu osteni a deznoda 
toate vicleşugurile îndreptate impotriva fiului ei. Încâr 
ă la urmă Al-Hadi ajunse s-o vrăjmăşească şi pe ea tot 
atâta cât și pe fratele lui; şi îi osândi pe amândoi la acelaşi 
prăpăd. Şi nu aştepta decât vreun prilej spre a-i da pieirii. 
Or, într-acestea, Al-Hadi şedea într-o zi în grădinile 
sale, sub o boltă bogată sprijinită pe şapte pilaştri şi care 
avea patru intrări, fiecare intrare dând înspre una dintre 
cele patru părți ale zărilor. Iar la picioarele sale şedea roaba 
lui mult dragă, Ghader, pe care nu o avea în stăpânire 
decât de patruzeci de zile. Și tot acolo se mai afla și 
izvoditorul de cântece, Isac ben Ibrahim din Mossul. Iar 
„ cadâna, la ceasul acela, cânta, însoţită la lăută de către 
„chiar Isac. Iar califul se legăna de mulțumire și îşi freca 
_ picioarele, până peste poate de răpit şi de înduioșat. lar 
afară se lăsa noaptea; şi luna se ridica printre copaci; iar 
„izvorul curgea şopotind prin umbra vărgată, pe când 
adierea îi răspundea dulce. Şi deodată califul, schim- 
bându-se la chip, se mohori şi îşi încruntă sprâncenele. Și 
_ toată voioşia i se topi; şi gândurile din mintea lui se făcură 
negre precum câlții de pe fundul călimării. Şi după o 
„tăcere lungă, rosti cu glas înfundat: 
— Fiecare cu ce i s-a menit. Şi nimenea nu durează în 
veci, fără numai Cel Veșnic Trăitor. 
„ Şi se afundă iar într-o tăcere de rea-vestire, pe care o 
„urmă dintr-odată, strigând: 
— Să fie chemat degrabă Massrur spătarul! 

Şi era vorba chiar de acel Massrur, împlinitorul osân- 
delor şi al mâniilor califilor, care fusese străjerul copilăriei 
lui Al-Raşid şi care îl purtase în braţele sale și pe umerii 
săi. Și sosi grabnic dinaintea lui Al-Hadi, care îi spuse: 

— Du-te pe dată la fratele meu, Al-Raşid, și adu-mi 
capul lui... 


În clipita aceasta a istorisirii sale, Șeherezada văzu că se 
luminează de ziuă şi, sfioasă, tăcu. 


Dar când fu cea de a nouă sute optzeci și treia noapte 
Urmă: 


„.. Şi sosi grabnic dinaintea lui Al-Hadi, care îi spuse: 

— Du-te pe dată la fratele meu, Al-Raşid, și adu-mi 
capul lui! 

Auzind vorbele acestea, care erau osânda la moarte a 
celui pe care îl crescuse, Massrur rămase năuc, buimac şi 
ca lovit de trăsnet. Şi murmură: 

— Ai lui Allah suntem şi la el ne întoarcem. 

Şi, într-un sfârşit, ieşi, ca un om beat. Şi se duse, 
tulburat până peste poate, la sultana Khaizaran, mama lui 
Al-Hadi şi a lui Harun Al-Raşid. Iar ea îl văzu cât de 
pierdut şi cât de răvăşit era, şi îl întrebă: 

— Ce este, o, Massrur? Au ce s-a întâmplat de vii aici 
la ceasul acesta atâta de târziu din noapte? Spune-mi ce ai. 

Şi Massrur răspunse: 

— O, stăpâna mea, nu se află izbăvire şi putere decât 
numai întru Allah cel Arotputernic! lată că stăpânul nostru, 
califul Al-Hadi, fiul tău, mi-a dat poruncă: „Du-te pe dată 
la fratele meu, Al-Rașid, şi adu-mi capul lui!“ 

lar Khaizaran, la vorbele acestea ale spătarului, fu 
cuprinsă de o frică mare; şi spaima se aşternu peste 
sufletul ei; iar tulburarea îi strângea inima, de să i-o 


A 

 sfarme. Și îşi lăsă capu-n jos şi chibzui o vreme. Pe urmă 
„îi spuse lui Massrur: 

— Du-te degrabă la fiul meu, Al-Raşid, şi adu-l aici cu 
„tine. 

lar Massrur răspunse cu ascultare şi cu supunere, şi 
plecă. Şi intră în iatacurile lui Harun. Iar Harun, la ceasul 
„acela, se şi afla dezbrăcat, în pat, cu picioarele sub pătură. 
Şi Massrur îi spuse grăbit: 

— Scoală-te, pentru numele lui Allah, o, stăpâne al 
meu, şi vino cu mine numaidecăr la stăpâna mea, mama 
ta, care te cheamă. 

Iar Al-Raşid se sculă şi, îmbrăcându-se în grabă, se 
duse cu Massrur în iatacul sultanei, Sett Khaizaran. 

Or, de cum îşi zări copilul cel drag, sultana se ridică şi 
se repezi la el și îl imbrățişă, fără a-i spune o vorbă, şi îl 
împinse într-o odăiță tainică, închise uşa după el, iar el 
„nici măcar nu se gândi să se împotrivească ori să ceară cât 
de cât vreo lămurire. Și, după aceea, Sett Khaizaran 
trimise să fie chemaţi de pe la casele lor, unde dormeau, 
„toţi emirii şi toți veliții de la saraiul califal. Și când toţi se 
$ „ strânseră la ea, Sett Khaizaran le grăi, de după perdeaua 
de zarpă a haremului, aceste vorbe sadea: 

— Vă întreb, în numele lui Allah cel Atotputernic şi 
 Preainalt, şi în numele Prorocului său binecuvântat, dacă 
aţi auzit vreodată spunându-se că fiul meu, Al-Raşid, ar 
ii avut vreo înţelegere, ori vreun chelemet, ori vreo 
_cârdăşie cu duşmanii puterii califului ori cu eretici 
Zanadik, sau că ar fi făcut vreodată cât de cât vreo încer- 
care de nesupunere ori de răzvrătire împotriva domnului 
său, Al-Hadi, fiul meu şi stăpânul vostru? 

Şi toţi răspunseră într-un glas: 
— Nu, niciodată. 
„Iar Khaizaran urmă numaidecâr: 
„. — Ei, aflaţi că acuma, la ceasul acesta, fiul meu, Al-Hadi, 

trimite să se ia capul fratelui său, Al-Raşid. Puteţi voi să mă 
luminaţi pentru care pricină? 

lar cei de față rămaseră atâta de înfricoşați şi de 
înspăimântați, încât niciunul dintre ei nu cuteză să mai 
îngaime o vorbă. Ci vizirul Rabia se ridică şi îi spuse spă- 
tarului Massrur: 

— Du-te pe clipă pe dată să te înfăţișezi dinaintea 
califului. Şi când are să te vadă, te va întreba: „Ai sfârşit?“; 
iar tu să-i răspunzi: „Stăpâna noastră, Khaizaran, mama 
ta, soția răposatului tău părinte, Al-Mahdi, mama fratelui 
tău, m-a zărit când m-am repezit asupra lui Al-Raşid; şi 
m-a oprit şi m-a alungat. Și iată-mă dinaintea ta, fără a fi 
putut să-ți îndeplinesc porunca.“ 

lar Massrur ieşi şi se duse pe dată la calif. Și, de cum 
îl zări, Al-Hadi îi zise: 

— Ei, unde este ceea ce ţi-am cerut? 

lar Massrur răspunse: 

— O, stăpâne al meu, sultana Khaizaran, stăpâna mea, 
m-a văzut când m-am repezit asupra fratelui tău, Al-Raşid; 
şi m-a oprit, şi m-a alungat, şi nu m-a lăsat să-mi înde- 
plinesc sarcina. 

Iar califul, supărat până peste poate, se ridică şi spuse 
către Isac şi către cântăreața Ghader: 

— Staţi aci, pe locul unde vă aflaţi, până mă întorc. 

Şi ajunse la mama sa, Khaizaran, şi îi văzu pe toți 
dregătorii şi pe toți emirii adunaţi la ea. Iar sultana, 
zărindu-l, se sculă în picioare; iar toți cei care se aflau la 
ea se sculară, de asemenea. lar califul, întorcându-se 
înspre mama sa, îi spuse cu un glas sugrumat de mânie: 

— Pentru ce, atunci când vreau şi când poruncesc un 
lucru, te împotriveşti vrerii mele? 

Iar Khaizaran strigă: 

— Ferească-mă Allah, o, emire al drept-credincioşilor, 
de-a mă împotrivi la vreo vrere de-a ta! Ci nu jinduiesc 

decât să-mi arăţi pentru care pricină ceri moartea fiului 
meu, Al-Rașid. E fratele tău şi e sânge de-al tău, este ca şi 
tine suflet şi viață răsărite din tatăl tău. 

Tar Al-Hadi răspunse: 

— Întrucât vrei să ştii, află dar că vreau să mă scutur de 
Al-Raşid, din pricina unui vis pe care l-am avut as noapte 
şi care m-a junghiat cu spaimă. În visul acela, într-adevăr, 

„l-am văzut pe Al-Raşid şezând pe scaunul domnesc, în 
Jocul meu. Iar roaba mea scumpă, Ghader, se afla lângă el: 
iar el bea şi se veselea cu ea. Iar eu, întrucât ţin la puterea, 
la domnia şi la cadâna mea, nu vreau să mai văd în 
preajmă-mi, trăind mereu lângă mine ca o pacoste, un 
potrivnic primejdios, fie el şi fratele meu. 

Iar Khaizaran îi răspunse: 

— O, emire al drept-credincioşilor, acelea nu sunt decât 
nişte năluciri și nişte amăgiri de-ale somnului, nişte 
vedenii urâte pricinuite de mâncărurile grele. O, fiul meu, 
un vis arareori se adevereşte. 

Şi îi vorbi tot aşa mai departe, sprijinită de privirile 
celor de faţă. Şi vorbi atâta de frumos, încât izbuti să-l 
liniştească pe Al-Hadi și să-i alunge temerile. Şi-atunci, îl 
scoase la iveală pe Al-Raşid şi îl puse să mărturisească cu 
jurământ că niciodată n-a avut nici cât de cât vreun gând 
de răzvrătire ori vreo dârzie şi că niciodată nu va săvârşi 
nimic împotriva puterii califului. 

Şi, după lămuririle acestea, mânia lui Al-Hadi se 
stinse, Şi se întoarse la bolta unde o lăsase pe cadâna sa cu 
Isac. Şi îl pofti pe cântăreţ să plece, şi rămase singur cu 
preafrumoasa Ghader, să se veselească, să se bucure şi să 
se lase cuprins de desfătările nopții şi ale dragostei. Și 
iacătă că dintr-odată simți o durere ascuțită în tălpile 
picioarelor. Şi îşi duse repede mâna la locul care îl durea, 
unde simţea o mâncărime, şi se scărpină. Şi, în câteva 
clipite, se ivi acolo o umflătură, care crescu până ce ajunse 

mare cât o alună. Şi gâlca aceea se înrăia, însoțită de nişte 
mâncărimi de neîndurat. Și iar se scărpină, iar umflătura 
crescu până ajunse mare cât o nucă, şi, până la urmă, 
plesni. Şi pe dată Al-Hadi se prăbuși pe spate, mort. Or, 
pricina faptului era că sultana Khaizaran, în răstimpul 
scurt cât califul şezuse la ea, după împăcare, îi dăduse să 
bea un sorbet de tamarindă indienească, în care se afla 
judeţul ursitei. 

Or, cel dintâi care află de moartea lui Al-Hadi fu chiar 
Massrur. Şi numaidecât dete fuga la sultana Khaizaran şi 
îi spuse: 

— O, maică a califului, alungească-ți Allah zilele! 
stăpânul meu, Al-Hadi, s-a prăpădit. 

Khaizaran îi spuse: 

— Bine. Ci, o, Massrur, ţine în taină ştirea aceasta şi să 
nu cumva să dai în vileag întâmplarea cea neadăstată. 
Şi-acuma du-te cât mai iute la fiul meu, Al-Rașid, și adu-l 
la mine. 

Şi Massrur se duse la Al-Rașid şi îl găsi adormit. Şi îl 
trezi, spunându-i: 

— O, stăpâne al meu, stăpâna mea te cheamă pe dată. 

Şi Harun, burzuluit, strigă: 

— Pe Allah! fratele meu, Al-Hadi, iar i-a spus ceva 
împotriva mea şi iar i-a dezvăluit vreo hainie urzită de 
mine şi de care eu habar nu am. 

Ci Massrur îi curmă vorba, spunându-i: 

— O, Harun, scoală-te repede şi vino cu mine. 
Linişteşte-ţi inima şi înseninează-ți ochii, întrucât totul 
merge pe calea cea bună, iar tu nu vei întâmpina decât 
izbândă şi bucurie. 

Cu asta, Harun se sculă în picioare şi se îmbrăcă. Şi 
pe dată Massrur se temeni dinainte-i şi, sărutând 
pământul dintre mâinile lui, strigă: 

— Salamalecul fie asupra-ţi, o, emire al drept-credin- 
cioşilor, imamule al slujitorilor credinței, calif al lui Allah 

pe pământ, scut al Legii celei Sfinte şi al celor ce po- 
- runceşte ea. 
i Iar Harun, plin de uimire și de nedumerire, îl întrebă: 
h — Ce vor să zică vorbele acestea, o, Massrur? Adineauri 
îmi spuneai Harun şi-atât, iar acuma îmi dai numele de 
emir al drept-credincioșilor. Ce să cred despre cuvintele 
tale întoarse şi despre schimbarea asta de vorbă atâta de 
neașteptată? 
lar Massrur răspunse: 
— O, stăpâne al meu, orice viață îşi are scrisa ei, şi orice 
ființă vremea sa! Allah să-ți dealungească zilele, fratele tău 
şi-a dat sufletul... 


În clipita aceasta a istorisiri sale, Șeherezada văzu că se 
luminează de ziuă și, sfioasă, tăcu. 


Dar când fu cea de a nouă sute optzeci şi patra noapte 
Urmă: 


— O, stăpâne al meu, orice viață îşi are scrisa ei, şi orice 
ființă vremea sa! Allah să-ți dealungească zilele, fratele tău 
şi-a dat sufletul. 

Şi Al-Raşid spuse: 

— Aibă-l Allah întru mila sa. 

Şi zori să plece, nemaiavând nici teamă, nici griji, şi 
intră la mama sa, care strigă când îl văzu: 

„— Bucurie și fericire! Fericire şi bucurie, o, emire al 
 drepe-credincioșilor! 

Şi se ridică în picioare, şi îi puse caftanul de calif, şi îi 
înmână schiptrul, pecetea domnească şi semnele puterii. 
Şi tot atunci intră căpetenia hadâmbilor din harem, care 
ju spuse lui Al-Raşid: 

n O, stăpâne al nostru, primeşte o veste bună, ţi s-a 
născut un fecior de la roaba ta, Marahil. 

Şi Harun îşi lăsă atunci slobodă bucuria cea sporită şi 
îi dete fiului său numele de Abdallah, cu adausul de 
Al-Mamun. 

lar moartea lui Al-Hadi şi suirea lui Al-Raşid în 
scaunul de domnie al califilor fură aflate, până-n ziuă, de 
tot norodul din Bagdad. Și Harun, în mijlocul salta- 
natului domnesc, primi jurămintele de supunere ale 
emirilor, ale dregătorilor şi ale norodului adunat. Şi chiar 
în ziua aceea îi căftăni viziri pe El-Fadl şi pe Giafar, 
amândoi fiii lui Yahia barmakanul. Și toate vilaietele, şi 
toate olaturile împărăției, şi toate neamurile islamice, 
arăbești şi nearăbeşti, turci şi deilamiți, îl recunoscură pe 
califul cel nou și îi jurară supunere. Iar el îşi începu 
domnia în îmbelşugare şi măreție, şi se urcă, strălucitor, 
în fala lui proaspătă şi în puterea sa. 

Cât despre cadâna Ghader, în braţele căreia îşi dăduse 
sufletul Al-Hadi, iacătă. Al-Raşid, care îi ştia frumusețea, 
vroi s-o vadă, chiar în seara urcării lui pe tron, şi îşi aţinti 
asupra-i cele dintâi priviri. Şi îi zise: 

— Doresc, o, Ghader, ca eu şi cu tine să mergem îm- 
preună în grădina şi în saraiul în care fratelui meu Al-Hadi 
— aibă-l Allah întru mila sa! — îi plăcea să petreacă şi să se 
lăfăiască. 

lar Ghader, îmbrăcată în haine de jale, îşi lăsă capu-n 
jos şi răspunse: 

— Sunt roabă supusă a emirului drepr-credincioşilor. 

Şi pieri o clipită în iatacul ei, spre a-şi lepăda hainele 
de jale şi a le schimba cu podoabele de cuviință. Pe urmă 
veni sub boltă, unde Harun o pofti să stea jos lângă el. 
Tar el şezu acolo, cu ochii aţintiţi la copila aceea strălucită, 
nemaisăturându-se să se minuneze de gingășia ei. Şi, de 
bucurie, pieptul lui răsufla larg, iar inima-i înmugurea. 
Pe urmă, cum se aduceau vinurile care îi plăceau lui 
Harun, Ghader nu vroi să bea din pocalul pe care i-l în- 
tindea califul. 

Tar el o întrebă uimit: 

— Pentru ce nu vrei? 

Ea răspunse: 

— Vinul fără cântece își pierde jumătate din harurile lui. 
Aşa încât tare mi-ar plăcea să-l văd lângă noi, ținându-ne 
tovărășie cântătoare, pe minunatul Isac, fiul lui Ibrahim. 

Și Al-Raşid răspunse: 

— Nu stă nimica împotrivă. 

Şi îl trimise numaidecâr pe Massrur să-l aducă pe 
cântăreţ, care nu zăbovi să vină. Şi sărută pământul dintre 
mâinile califului şi i se ploconi cu urările cuvenite. Și, la un 
semn al lui Al-Rașid, şezu jos dinaintea cadânei. Şi-atunci, 
„pocalul trecu din mână în mână; şi băură vinuri multe și 
o ţinură așa până noaptea târziu. Și dintr-odată, după ce 
vinul le aburi minţile, Isac strigă: 

— O, slavă Celui-Veşnic, carele schimbă lucrurile cum 
îi place şi carele a orânduit clironomia și spaimele! 
„Tar Al-Raşid îl întrebă: 

= — La ce te gândeşti, o, fiu al lui Ibrahim, de te minu- 
nezi aşa? 
„ Şi Isac răspunse: 
— Vai, o, stăpâne al meu, ieri, pe la ceasul de-acum, 
fratele tău se apleca de la fereastra acestei bolte şi privea, 
“sub luna ce semăna cu o mireasă, apele murmurânde cum 
treceau suspinând cu glasuri dulci și line de cântărețe în 
noapte. Şi, la priveliştea întruchipatei fericiri, l-a cuprins 
spaima de ursita lui. Şi-a vrut să-ți toarne licoarea umilirii. 
„Iar Al-Rașid spuse: 
— O, fiu al lui Ibrahim, viața făprurilor este scrisă în 
Cartea Ursitei. Ar fi putut, așadar, să-mi răpească fratele 
_ meu viața, dacă sorocul ei nu fusese hărăzit? 
„Şi se înturnă înspre frumoasa Ghader şi îi spuse: 
— Da tu, o, copilo, ce zici? 

Iar Ghader îşi luă lăuta, o struni şi, cu glas tulburat 
adânc, cântă stihurile acestea: 


Ah, viața omului pe lume 
Cu două feţe-i zugrăvită: 

E una limpede-vioară, 
Cealaltă-i tulbure-coclită. 
La fel şi timpul, două feluri 
De zile are: zile bune, 

De tihnă — şi amare zile, 

De neguri şi furtuni nebune, 
Tu nici în timp nu te încrede, 
Nu te încrede nici în viaţă, 
Căci după zilele senine 

Vin zilele cu nori și ceaţă. 


Și, sfârşind stihurile, cadâna lui Al-Hadi leșină deodată 
şi se prăbuşi, cu capu-n jos, fără de simţire şi fără de 
tresărire. Și o ridicară de jos şi o scuturară. Ci ea nu mai 
era, se adăpostise la sânul Celui Preaînalt. lar Isac zise: 

— O, doamne al meu, îl iubea pe răposatul. Și tot ce-și 
doreşte dragostea este de a dura până în ceasul când gro- 
parul a isprăvi mormântul. Reverse-şi Allah milele sale 
asupra lui Al-Hadi, asupra cadânei lui și asupra tuturor 
musulmanilor. 

Şi o lacrimă căzu din ochii lui Al-Raşid. Şi porunci să 
se spele trupul celei moarte, şi să fie așezat în chiar mor- 
mântul lui Al-Hadi. Şi spuse: 

— Da! Reverse-şi Allah milele sale asupra lui Al-Hadi, 
asupra cadânei sale și asupra tuturor musulmanilor! 


Şi, după ce istorisi astfel povestea copilei nefericite, 
tânărul cel bogat le spuse ascultătorilor săi tulburați: 

— Ascultaţi acuma, ca pe o altă pildă a jocului nemilos 
al triştei, povestea gherdanului păgubos. 

Şi spuse: 

(GHERDANUL BELALIU 


] Într-o zi, califul Harun Al-Raşid, auzind cum erau 

Jăudare harurile izvoditorului de cântece, Haşem ben 
- Soleiman, trimise după el. Iar când cântăreţul fu adus, 
Harun îl pofti să şadă jos dinaintea sa și îl rugă să-i cânte 
„câteva cântece de-ale lui. 

Tar Haşem cântă o madea de trei sihuri, cu atâta măies- 
trie și cu un glas atâta de frumos, încât califul, cucerit şi 
încântat până peste fire, strigă: 

— Eşti minunat, o, fiu al lui Soleiman! Binecuvânteze 

Allah sufletul părintelui tău! 
Şi, plin de filotimie, îşi scoase de la gât un gherdan 
strălucit, împodobit cu smaralde mari cât nişte pere 
tămâioase atârnând ca nişte ciucuri, şi îl petrecu pe după 
gâtul cântărețului. 

Tar Haşem, la vederea acelui giuvaier, departe de a se 
arăta mulțumit şi bucuros, rămase cu ochii plini de la- 
crimi. Și tristeţea se așternu pe inima lui și îi îngălbeni 


i chipul... 


“În clipita aceasta a istorisirii sale, Șeherezada văzu 
luminează de ziuă şi, de ziuă şi, sfioasă, tăcu. 

s$ 

Urmă: 


-a Iar Haşem, la vederea acelui giuvaier, departe de a 
se arăta mulțumit şi bucuros, rămase cu ochii plini de la- 
Crimi. Şi tristețea se aşternu pe inima lui şi îi îngălbeni 

ipul. Iar Harun, care nici cu gândul nu gândise la o 
atare urmare, se arătă tare nedumerit şi crezu că giuvaierul 
nu i-ar fi pe plac cântărețului. Şi întrebă: 

— Pentru ce lacrimile şi tristețea aceasta, o, Haşem? Și 
pentru ce, dacă gherdanul nu te mulţumeşte, păstrezi o 
tăcere stânjenitoare şi pentru mine, şi pentru tine? 

lar muzicianul răspunse: 

— Allah sporească-și hatârurile asupra capului celui mai 
darnic dintre sultani! Dar pricina care-mi sloboade 
lacrimile şi îmi năpădeşte cu jale inima nu este ceea ce 
crezi tu, o, stăpâne al meu! Și, dacă binevoiești a-mi 
îngădui, am să-ţi istorisesc povestea acestui gherdan, şi 
pricina pentru care vederea lui m-a cufundat în starea în 
care mă vezi. 

lar Harun răspunse: A, 

— De bună seamă, îţi îngăduiesc. Întrucât povestea 
unui gherdan pe care îl am ca moștenire de la părinții mei 
trebuie să fie uluitoare până peste poate. Şi sunt tare 
nerăbdăror să aflu ceea ce ştii în privinţa lui, şi ceea ce eu 
nu ştiu. 

Atunci, cântărețul, după ce îşi adună amintirile, spuse: 

— Află, o, emire al drept-credincioşilor, că întâmplarea 
legată de gherdanul acesta s-a petrecut pe vremea tinereţii 
mele dintâi. Pe-atunci trăiam în ţara Şamului, care este 
țara de baştină a capului meu, locul unde m-am născut. 
Şi-aşa, într-o seară, mă preumblam în amurg pe malul 
unui lac, şi eram îmbrăcat cu haine de arab din pustia 
Şamului, şi cu fața acoperită până la ochi cu feregeaua. Şi 
iacătă că mă întâlnii cu un om îmbrăcat împărăteşte și 
însoțit, altminteri de cumu-i datina, de două copilandre 
minunate, îmbrăcate falnic, şi care, judecând după lăutele 
ce le aveau la ele, erau cântărețe, fără de nicio îndoială. 
Tar bărbatul era califul El-Walid, cel de al doilea cu numele 
acesta, şi care lăsase Damascul, cetatea sa de scaun, spre a 
veni să vâneze gazela olaturilor noastre, prin părțile lacului 
Tabariah. Şi, la rându-i, califul, văzându-mă, se întoarse 
înspre însoțitoarele sale şi le spuse, crezând că nu va fi 

auzit decât de ele două: „lacătă un arab care vine din 
pustie, încă proaspăt în jegul şi în sălbăticia lui. Pe Allah! 
am să-l chem să ne țină tovărăşie şi să ne veselim oleacă 
pe seama lui.“ Şi îmi făcu semn cu mâna. Şi după ce mă 
apropii, mă pofti să şed jos lângă el, pe iarbă, dinaintea 
celor două cântărețe. Şi iacătă că la dorința califului, care 
era departe de a mă cunoaşte şi care nu mă mai văzuse 
niciodată, una dintre fete îşi luă lăuta şi, cu un glas 
tulburat, cântă o melodie izvodită de mine. Ci, cu toată 
îndemânarea ei, săvârşi câteva greșeli uşoare, ba chiar şi 
ciunti cântecul în vreo două locuri. Iar eu, în ciuda purtării 
supuse ce mi-o hotărâsem tocmai ca să nu trag asupra-mi 
zeflemelile gata stârnite ale califului, nu mă putui opri să 
nu strig, spunându-i cântăreței: „Ai greşit, o, stăpâna mea, 
ai greşit!“ lar fata, auzind strigarea mea, începu să râdă cu 
un râs batjocoritor şi spuse, întorcându-se înspre calif: „Ai 
auzit, o, emire al drept-credincioşilor, ce ne spune acest 
arab beduin, mânător de caravane? Nu-i e teamă a ne 
învinui de greşeală, obraznicul!“ lar Al-Walid se uită la 
mine cu un chip şi mucalit, şi mustrător totodată, și îmi 
spuse: „Oare la şatra ta, o, beduinule, vei fi învăţat 
cântarea și jocul cel gingaş al lăutelor?“ Iar eu mă temenii 
cuviincios şi răspunsei: „Nu, pe viața ta, o, emire al drept- 
credincioşilor! Ci, dacă nu ai nimic împotrivă, am să-i 
dovedesc acestei minunate cântărețe că, în pofida 
întregului ei meşteşug, a săvârşit câteva greşeli la cântec.“ 
Și Al-Walid îngăduindu-mi, ca să vadă, îi spusei fetei: 
„Struneşte cu o pătrime struna a doua şi slăbeşte-o tot cu 
atâta pe cea de a patra. Şi începe pe glasna de jos a 
cântecului. Și atunci ai să vezi că duioşia şi culoarea cân- 
tecului au să se schimbe şi că acele câteva locuri pe care 
le-ai ciuntit au să se cheme uşor, ca de la sine.“ lar tânăra 
cântăreață îşi struni lăuta cum îi arătasem şi îşi începu 
iarăşi cântarea. Şi fu atâta de frumos şi atâta de desăvârşit, 


86 O mie şi una de nopți 


încât ea însăși rămase adânc tulburată şi totodată uimită. 
Și, ridicându-se deodată, se aruncă la picioarele mele 
strigând: „Tu eşti Haşem ben Soleiman, jur pe Domnul 
Kaabei!“ Şi cum nici eu nu eram mai puţin tulburat decât 
fata, şi nu răspundeam nimic, califul mă întrebă: „Eşti, 
într-adevăr, cel care spune ea?“ Şi atunci răspunsei, dezve- 
lindu-mi obrazul: „Da, o, emire al drept-credincioşilor, 
sunt robul tău, Haşem tabarianul!“ Iar califul fu mulțumit 
până peste poate să mă cunoască şi îmi spuse: „Preamărit fie 
Allah carele te-a scos în calea mea, o, fiu al lui Soleiman. 
Copila aceasta te laudă mai mult decât pe toți cântăreții 
din vremurile noastre și nu-mi cântă vreodată altceva decât 
cântecele şi izvodirile tale!“ Şi adăugă: „Vreau ca de acuma 
înainte să-mi fii prieten și oaspete!“ Iar eu îi mulțumii şi îi 
sărutai mâna. Pe urmă copila care cântase se întoarse înspre 
calif şi îi zise: „O, emire al drept-credincioşilor, ca urmare 
a acestei clipe fericite, am a-ţi face o rugăminte!“ Și califul 
spuse: „Poţi s-o faci!“ Ea zise: „Mă rog ție să-mi îngăduieşti 
a-i dărui ca peşcheş din parte-mi învățătorului meu un 
zălog al îndatorinței mele.“ El răspunse: „De bună seamă! 
așa se și cuvine.“ Atunci, cântăreața cea dulce își desfăcu 
gherdanul falnic, pe care îl purta şi pe care i-l dăruise 
califul, şi mi-l puse la gâr, spunându-mi: „Primeşte-l ca 
peşcheş al îndatorinței mele şi iartă-mă pentru puţinătarea 
darului!“ Şi era chiar gherdanul pe care îl primesc astăzi 
iarăşi ca dar de la mărinimia ta, o, emire al drept-cre- 
dincioşilor! 

Or, acum, iacătă cum a plecat gherdanul din mâna 
mea, spre a mi se întoarce astăzi... 


În clipita aceasta a istorisiri sale, Șeherezada văzu că se 
luminează de ziuă și, sfioasă, tăcu. 

.. Or, acum, iacătă cum a plecat gherdanul din mâna 
mea, spre a mi se întoarce astăzi, şi pentru ce m-a făcut să 
plâng vederea lui. lacătă. După ce am petrecut o bucată 
de vreme cântând, pe când adierea proaspătă plutea pe 
= deasupra lacului, El-Walid s-a ridicat şi ne-a spus: „Să 
facem o preumblare cu luntrea pe lac.“ Şi numaidecât 
nişte slugi ce şedeau mai deoparte au dat fuga şi au adus 
o luntre. lar califul s-a suit în luntre cel dintâi, pe urmă 
eu. Și când a venit rândul copilei care îmi dăruise gher- 

danul, fata a întins piciorul ca să treacă în luntre. Ci cum 
| îşi strânsese izarul în jurul ei spre a nu fi zărită de către 

luntrași, s-a împiedicat şi, călcând alături, a căzut în lac; 
şi până a apuca noi să-i sărim într-ajutor, s-a şi dus la 
fundul apei. Şi cu toate căutările noastre, nu am izbutit 
s-o mai găsim. Aibă-o Allah întru mila sa! lar jalea şi 
mâhnirea lui El-Walid au fost tare adânci, şi lacrimile îi 
scăldau obrajii. Şi eu, la fel, am vărsat lacrimi amare 
pentru soarta acelei fete fără de noroc. Iar califul, care 
şezuse multă vreme tăcut după acea nenorocire, mi-a 
spus: „O, Haşem, o uşoară alinare durerii mele ar fi să am 
în mâinile mele gherdanul acelei biete fete, ca amintire 
de ce a fost pentru mine scurta ei viață. Ci ferească-mă 
„ Allah să-ţi iau îndărăt ceea ce ţi-am dăruit. Mă rog, dar, 
să primeşti a-mi vinde gherdanul.“ Iar eu, numaidecât, 
i-am dat gherdanul califului, care la sosirea noastră în 
cetate a pus să mi se numere trei mii de drahme din argint 
şi m-a încărcat cu daruri scumpe. Şi-aceasta-i, o, emire al 
 drept-credincioșilor, pricina care m-a făcut să plâng astăzi. 
Şi Allah Preainaltul, carele i-a firosit pe califii ommiazi de 
"puterea domnească în folosul neamului lui Bani-Abbas, 
din care tu eşti slăvită mlădiță, a îngăduit ca gherdanul să 
ajungă în mâinile tale, ca moştenire de la luminaţii tăi 
părinți, şi să se întoarcă iar la mine pe calea aceasta ocolită. 

Iar Al-Raşid rămase tare tulburat de povestea lui 
Haşem ben Soleiman, şi grăi: 

— Aibă-i Allah întru mila sa pe cei cărora li se cuvine 
mila! 

Şi cu vorbele acestea largi, ocoli rostirea numelui acelui 
calif din neamul potrivnicilor doborâţi. 


Pe urmă tânărul spuse: 

— Întrucât ne aflăm la uşa născocitorilor de cântece și 
la pragul cântăreților, vreau să vă istorisesc o păţanie, 
dintr-o puzderie, din viața celui mai vestit izvoditor de 
cântece din toate vremurile, Isac ben Ibrahim din Mossul. 

Şi spuse: 


ISAC DIN MOSSUL ŞI CÂNTECUL CEL NOU 


— Printre feluritele scrieri care au ajuns până la noi de 
la mâna muzicianului-cântăreț, Isac ben Ibrahim din 
Mossul, este şi aceasta: 

Mă dusesem într-o zi, după obiceiul meu, la emirul 
drept-credincioşilor, Harun Al-Raşid, şi l-am găsit stând în 
tovărăşia vizirului El-Fadl şi a unui şeic din Hedjaz, care 
avea un chip tare frumos şi un trup plin de evghenie şi de 
cumpătare. Și, după salamalecurile cuvenite şi dintr-o 
parte, şi din cealaltă, m-am plecat oleacă înspre vizirul El- 
Fadl şi l-am întrebat la ureche cum îl cheamă pe şeicul 
acela din Hedjaz, care îmi plăcea şi pe care nu îl mai 
văzusem niciodată. 

Şi el mi-a răspuns: 

— Este nepotul bătrânului poet izvoditor de cântece şi 
cântăreţ al Hedjazului, Maabad, de a cărui faimă ai auzit. 

Şi cum mă arătam bucuros a-l cunoaşte pe nepotul 
bătrânului Maabad, pe care îl îndrăgisem atâta în tine- 
rețea mea, El Fadl mi-a șoptit: 

— O, Isac, șeicul de la Hedjaz, pe care îl vezi aici, dacă 
= revei arăta prietenos faţă de el, are să-ţi spună şi chiar are 


să-ţi cânte toate cântecele bunicului său. E om binevoitor 
şi e dăruit cu un glas foarte frumos. 

Eu atunci, vroind să cunosc mai bine cântările bătrâ- 
nului şi să-mi mai aduc aminte cântecele de demult, care 
îmi vrăjiseră anii cei tineri, mă arătai plin de luare-aminte 
faţă de fiul Hedjazului; și, după o tăifăsuială prietenească 
despre felurite lucruri, îi spusei: 

— O, preaînalte şeicule, poți tu, mă rog ție, să-mi aduci 
aminte câte cântece a ticluit bunicul tău, vestitul Maabad, 
„cununa Hedjazului? 
= Şiel îmi răspunse: 

— Şaizeci, nici unul mai mult, nici unul mai puţin! 

Tar eu îl întrebai: 

— Ar însemna, oare, că apăs prea greu pe răbdarea ta 
dacă te-aș ruga să-mi spui care dintre acele şaizeci de 
cântece este cântecul pe care îl ai cel mai drag, fie pentru 
măsura lui, fie din alte pricini? 

Tar el îmi răspunse: 

„— Fără de cârtire, şi din toate privinţele, este cântecul 
al patruzeci şi treilea, care începe cu stihurile acestea: 


O, gât frumos al dragei mele, 
Al gingaşei Molaiikah! 
N Molaiikah a mea cu sânii 

Cum alții nu-s pe lume, ah! 

= Şi cum numai citania acestui stih avu darul de a-i stârni 
dorința de cântat, îmi luă deodată lăuta din mână şi, după 
ce fi încercă strunele ușurel, cântă melodia despre care era 
vorba, cu un glas minunat, şi zugrăvi simțământul din 
„muzica aceea nouă şi atâta de veche cu o măiestrie, cu un 
farmec, cu o gingăşie şi cu o duioşie de nespus. Şi, ascul- 
tându-l, mă cutremuram de plăcere, eram năucit, ieşit din 

minţi, până peste fire de împătimit. Şi cum nu aveam 
nicio îndoială asupra uşurinței mele de a ţine minte orice 
cântec pe care îl auzeam, oricât de întortocheat să fi fost el, 
nu mă ostenii să încerc şi eu, numaidecât, dinaintea 
şeicului din Hedjaz, melodia cea duioasă şi atâra de nouă 
pentru mine, pe care o ascultasem. Şi mă mărginii să-i 
mulțumesc numai. lar el se întoarse la Medina, în para sa, 
pe când eu plecam de la sarai, beat de melodia lui... 


În clipita aceasta a istorisiri sale, Șeherezada văzu că se 
luminează de ziuă şi, sfioasă, tăcu. 


Dar când fu cea de a nouă sute optzeci şi şaptea noapte 
Urmă: 


.... lar el se întoarse la Medina, în țara sa, pe când eu 
plecam de la sarai, beat de melodia lui. Și, ajungând acasă, 
îmi luai lăuta, care sta agățată pe perete, o ştersei, îi 
potriviii strunele şi le meșteşugii până în cele mai mici 
amănunte. Ci, pe Allah! când vrusei să încep cântecul din 
Hedjaz, care mă tulburase atâta, nu izbutii să ajung a-mi 
aminti nici măcar o zgherbă, nici a-mi aduce aminte 
măcar glasna pe care fusese cântat, eu, care, de obicei, 
ţineam minte până și cântece de câte o sută de strofe, pe 
care le ascultasem cu o jumătate de ureche. Ci de data 
aceasta un dop de bumbac gros se pusese între ținerea 
mea de minte şi cântarea aceea şi, în ciuda tuturor 
strădaniilor de-a mi-o aminti, nu izbutii să dibuiesc ceea 
ce îmi sta atâta la inimă. 

Şi de-atunci, zi şi noapte, mă căzneam să-mi trezesc 
în gânduri stihurile lui Maabad, ci fără de nicio izbândă. 
Şi, de ciudă, mă lepădai de lăuta şi de ceasurile mele de 
muzichie şi începui să străbat Bagdadul, apoi Mossulul şi 
Bassra, pe urmă tot Irakul, întrebând de muzica şi de 

cântecul acela pe la toți cântăreții bătrâni şi pe la toate 
cântărețele bătrâne; ci nu izbutii să dau de nimeni care să 
ştie cântarea, ori care să mă îndrepte pe calea pe care s-o 
pot găsi. Atunci, văzând că toate căutările mele erau 
zadarnice, mă hotărâi, spre a mă uşura de povara gânduri- 
lor, să străbat, prin pustie, drumul Hedjazului, ca să mă 
duc la Medina să-l caut pe şeicul de la Hedjaz şi să-l rog 
să-mi mai cânte o dată melodia bunicului său. 

lar când luai hotărârea aceasta, mă aflam la Bassra, 
„preumblându-mă pe țărmul apei. Și iacătă că îmi ieşiră 
în drum două femei tinerele, îmbrăcate bine şi părând a 
„A femei de neam mare. Și apucară de frâul măgarului 
meu, şi-l opriră, dându-mi bineţe. Iar eu, tare sastisit şi 
“negândindu-mă decât la cântarea mea de la Hedjaz, le 
pusei cu glas acrit: 

— Daţi-mi drumul! Daţi-mi drumul! 

Și vrusei să trag de hățul măgarului. Și iacătă că una 
dintre ele, fără a-şi ridica iaşmacul de pe faţă, îmi zâmbi 
„de după el şi îmi spuse: 

— Hei, o, Isac, unde îţi este acuma patima pentru 
ântarea cea frumoasă a lui Maabad de la Hedjaz: 


O, gåt frumos al dragei mele, 
Al gingașei Molaiikah! 


„Şi adăugă, până a avea eu păs să mă dezmeticesc din 
uimire: 
— O, Isac, te-am văzut, de după cafasul haremului, 
ci când, de față cu califul şi cu El-Fadl, şeicul de la 
edjaz cânta şi când vraja cântecului de demult te făcea 
să țopăi, cum făcea să dănțuiască până şi lucrurile cele 
neînsuflețite dimprejurul tău. Tare mai erai vrăjit, o, Isac! 
teai măsura cu mâinile, clătinând din cap şi legănân- 
-te încetişor. Parcă erai beat. Parcă erai smintit. 

lar eu, auzind vorbele lor, oftai: 

— Of, pe pomenirea părintelui meu, Ibrahim, acuma 
sunt mai smintit ca oricând de cântecul acela bogat şi 
frumos. Ya Allah! ce n-aş da să-l aud, fie și greşit, fie şi 
trunchiat! O zghierbă din cântecul acela, pe zece ani din 
viața mea! lacătă că, numai pomenindu-mi de el, o, 
dulceața mea, îmi şi aprinzi iarăşi vipiile cumplite ale 
căinţelor şi sufli în jăraticul deznădejdii mele! 

Şi adăugai: 

— Fie-ţi milă, dă-mi drumul, dă-mi drumul să mă duc. 
Zoresc să-mi gătesc şi să-mi orânduiesc plecarea grabnică 
la Hedjaz! 

lar fetişcana, la vorbele mele, fără a lăsa frâul 
măgarului, începu să râdă cu un râs hohotit şi îmi spuse: 

— Da ai mai stărui să pleci dacă ţi-aş cânta chiar eu 
cântarea de la Hedjaz: 


O, gåt frumos al dragei mele, 
Al gingaşei Molaiikah! 


Eu răspunsei: 

— Pe tatăl şi pe mama ta, o, fiică de oameni de treabă, 
nu-l mai chinui pe unul pe care îl paşte nebunia! 

Şi-atunci, ţinând mai departe de frâul măgarului, 
copilandra îngână deodată melodia nebuniei mele, cu un 
glas şi într-un chip de o mie de ori mai frumoase decât ce 
auzisem mai înainte din gura şeicului. Și totuşi nu cântase 
decât cu jumătate de glas! Iar eu, până peste marginile 
bucuriei şi ale fericirii, simţii o durere mare cum mi se 
potolea în sufletul chinuit. Şi sării jos de pe măgar, şi mă 
aruncai la picioarele copilei, și îi sărutai mâinile şi poala 
hainei. Şi îi zisei: 

— O, stăpâna a mea, sunt robul tău, cumpărat pe 
mărinimia ta. Vrei să primeşti a-mi fi oaspe? Şi să-mi cânți 

melodia lui Molaiikah, şi să ţi-o cânt şi eu toată ziua şi 
toată noaptea? Of, toată ziua și toată noaptea! 
Ci ea îmi răspunse: 
— O, Isac, iţi ştiu firea nu prea binevoitoare, precum 
„şi zgârcenia în ceea ce priveşte cântecele tale. Da, 
cunoaştem că niciuna dintre ucenicele tale n-a căpătat şi 
n-a învățat de la tine şi prin tine niciun cântec, Cele pe 
câte le ştiu le-ai lăsat să ajungă la ele şi să le învețe prin 
mijlocirea unor străini ca Alawiah, Wahdj El-Karah şi 
Mukharik. Da de la tine de-a dreptul, o, preazgârcitule 
"Isac, nimeni n-a învățat niciodată nimic. 
„Pe urmă adăugă: 

— Aşa că, întrucât ştiu că nu eşti îndeajuns de bine- 
voitor cât să ne cinsteşti după cuviință, degeaba am merge 
la tine. Și dacă e numai să înveți cântecul preaiubitei 
Molaiikah, pentru ce să ne ducem atâta de departe? Am 
să ţi-l cânt cu drag aici, până ce ai să-l înveţi. 

Iar eu strigai: 

— În schimb, o, fiică a cerului, am să-mi vărs şi sângele 
pentru tine! Da cine eşti... 
ji 


În clipita aceasta a istorisiriì sale, Șeherezada văzu că se 
„ luminează de ziuă şi, sfioasă, tăcu. 


„Dar când fu cea de a nouă sute optzeci şi opta noapte 


Urmă: 


-e ar eu strigai: 
in = lila schimb, o, fiică a cerului, am să-mi vărs şi sângele 
pentru tine! Da cine eşti? 

Și ea îmi răspunse: 
j — O biată cântăreață dintre cântărețele care înțeleg ce-i 
“spune pasărei frunzişul, şi frunzișului adierea vântului. 


94 O mie şi una de nopți 


Şi-atâta mă rugai de ea, încât, până la urmă, primi să 
vină la mine, cu soră-sa. Şi ne petrecurăm toată ziua şi 
toată noaptea în vraja cântecului şi a muzicii. Şi găsii în 
ea, fără de tăgadă, cântăreață cea mai minunată pe care 
am ascultat-o vreodată. Şi dragostea îmi pătrunse în 
inimă. Şi, până la urmă, fata mi se dărui întru totul. Și îmi 
împodobi viaţa de-a lungul anilor pe care mi i-a hărăzit 
Atoatedătărorul! 


Pe urmă tânărul cel bogat spuse: 
— lacătă acum o snoavă despre dănțuitoarele califilor. 
Şi spuse: 

CELE DOUĂ DÂNȚUITOARE 


Trăia la Damasc, sub domnia califului Abd El-Malek 
ben Merwan, un poet şi muzician pe nume Ibn Abu-Atik, 
care îşi risipea în cheltuieli nebuneşti tot ce îi agonisea 
harul său şi dărnicia emirilor şi a oamenilor bogaţi de la 
Damasc. ie în ciuda banilor destui pe care îi câştiga, 
se afla necurmat la anaghie şi de-abia izbutea să facă faţă 
cheltuielilor casei sale grele. Întrucât aurul în mâinile unui 
poet şi răbdarea în sufletul unui îndrăgostit sunt ca apa 
într-un ciur. 

Or, poetul avea ca prieten pe unul dintre oamenii 
califului, anume Abdallah, cămărașul. Și Abdallah, care, 
de nenumărate ori, îi înduioșase în folosul poetului pe 
mai-marii cetății, se hotări să tragă asupra lui chiar 
hatârurile califului. Aşa că, într-o zi, când emirul drept- 
credincioşilor era în toane prielnice, Abdallah aduse 
vorba despre el şi îi zugrăvi sărăcia şi lipsurile celui pe 
care Damascul şi toată țara Şamului îl socotea poetul- 
muzician cel mai lăudat de pe vremurile sale. lar Abd 
El-Malek răspunse: 

— Poţi să-l aduci la mine. 

Şi Abdallah dete fuga să-i ducă vestea cea bună prie- 
"tenului său, povestindu-i ce vorbise cu emirul drept- 
credincioşilor. lar poetul îi mulțumi prietenului şi se duse 
„să se înfăţişeze la sarai. 

Şi după ce fu poftit să intre, îl găsi pe calif stând jos 
între două dănțuitoare vrăjite, ce şedeau în picioare, 
- legănându-se încetişor pe mijlocelul lor mlădiu, ca două 
ramuri de ban, vânturând fiecare, cu o gingăşie răpitoare, 
_ un vânturar din frunze de palmier, cu care îl reveneau pe 
“stăpânul lor. Iar pe vânturarul uneia dintre dănțuitoare 
erau zugrăvite în slove de aur şi de azur stihurile urmă- 


Mi-e adierea dulce şi ușoară, 

Precum o boare proaspătă de seară; 

Mă joc cu sfiiciunea-mbujorată 

A fetelor pe care le alint; 

Sunt vălul care-ascunde-n scumpă taină 


Sărutu-n care buzele se prind. 

Îi sunt de-un ajutor fără de preț 

Şi cântăreței când deschide gura, 

Și blândului poet când spune versuri 
Urmând cu grijă rima şi măsura. 


„Iar pe vânturarul celei de a doua dănţuitoare erau 
zugrăvite, tot aşa, în slove de aur şi de azur, stihurile 
tea: 


Sunt cu adevărat ispititor 

În mâna de sulană prea frumoasă — 
Poate că de aceea mai ades 
Saraiu-mpărătesc îmi este casă. 


Nevolnicii care nu au habar 
Nici de alinturi, nici de gingășie, 

Să nu mă mai frământe în zadar: 
Nu pot să leg cu ei prietenie. 


Ci îl slujesc cu dragoste, oricând, 
Şi-i stau nepregetat la îndemână 
Flăcăului zarif şi mlădios, 

Și gales la dezmiend ca o cadână. 


Tar când poetul se uită la cele două fete minunate, fu 
cuprins de o ameţeală şi de o înfiorare adâncă. Și dintr-odată 
îşi uită şi sărăcia, şi necazurile, şi lipsurile casei sale grele, şi 
viaţa lui cea crudă. Și i se păru că a fost dus în mijlocul 
desfăturilor raiului, între două hurii de seamă. Iar 
frumuseţea lor îl făcu să le vadă pe toate femeile de până 
atunci, câte le mai ținea minte, ca pe nişte urâte şi toante. 

Iar califul, după urări şi salamalecuri, îi spuse poetului: 

— O, Ibn Abu-Atik, am fost înduioșat de zugrăvirea pe 
care mi-a făcut-o Abdallah despre starea ta șubredă şi despre 
sărăcia în care se află cufundați ai tăi. Așa că cere-mi ce vrei; 
şi ţi se va da pe clipă pe dată. 

lar poetul, în tulburarea în care se afla la vederea celor 
două dănţuitoare, nu înțelese nici baremi rostul vorbelor 
califului; iar de le-ar fi priceput, prea puţin s-ar fi îngrijat 
să-i ceară bani ori bogății. Întrucât, în clipita aceea, numai 
un gând îi stăpânea minţile: frumuseţea celor două 
dănţuitoare, şi dorul de a le avea numai pentru el, şi de a 
se îmbăta de ochii şi de răsuflarea lor. 

Încât, la îmbierea mărinimoasă a califului, răspunse: 

— Allah să-i sporească zilele califului! Robul rău e 
coperit de binefacerile Aroatedătătorului. E bogat, nu 
duce lipsă de nimic, este ca un emir! Ochii-i sunt mulțu- 
miți, cugetul îi e mulțumit, inima îi e mulțumită. Şi-apoi, 
în împrejurarea în care mă aflu acum, aici, de față cu 
soarele şi între aceste două lune, de-aș fi chiar şi în cea 

= mai neagră sărăcie şi la nevoia cea mai deplină, tot m-aş 
socoti drept omul cel mai bogat din împărăție. 

y Iar califul Abd El-Malek fu până peste poate de mul- 
pumit de răspuns şi, văzând că ochii poetului mărturiseau 
t în gura mare ceea ce limba nu rostea, se ridică şi îi spuse: 

— O, Ibn Abu-Arik, aceste două fete pe care le vezi şi 
care abia azi le-am primit peșcheş de la domnul rumilor, 
sunt bunurile tale drepte şi ogorul tău. Și poți să intri în 
ogorul tău cum i-o fi pe plac. 

Şi ieşi. Iar poetul le luă pe cele două dănțuitoare și le 
duse la el acasă. 

Dar când Abdallah se întoarse la sarai, califul îi spuse: 

— O, Abdallah, zugrăvirea pe care te-ai îndemnat să 
„mi-o faci în privința nevoilor şi a sărăciei acelui poet- 
“muzician, prietenul tău, chiar că e pătată cu înflorituri 
multe. Căci mi-a mărturisit că este pe deplin fericit şi că 
nu duce lipsă chiar de nimic. 

Tar Abdallah îşi simți obrazul cum i se acopere de 
roşeaţă şi nu ştiu ce să creadă despre aceste vorbe. Ci 
„califul urmă: 

„ —Ei da, pe viaţa mea, o, Abdallah, de altminteri omul 
acela era într-o stare de fericire cum n-am mai văzut ceva 
„asemănător la nicio făptură. 
Şi îi spuse toate lăudăroşeniile pe care i le înşiruise 
_ poetul-muzician. lar Abdallah, pe jumătate stânjenit, pe 
„jumătate râzând, răspunse: 
— Pe viaţa capului tău, o, emire al drept-credincioșilor, 
a mințit! A minţit cu neruşinare! El, îndestulat? El, 
“mulțumit? Păi el e omul cel mai prăpădit, cel mai amărât 
„de pe lume! Când i-ai vedea nevasta şi copiii ți s-ar scutura 
lacrimile pe marginea pleoapelor. Crede-mă, o, emire al 
drept-credincioşilor, nimeni, în toată împărăția, nu are mai 
„multă nevoie ca el de o binefacere cât de cât din partea ta. 

Și califul, la vorbele acestea, nu ştiu ce să mai creadă 
despre poetul-muzician. lar Abdallah, de cum ieşi de la 
calif, zori să se ducă acasă la Ibn Abu-Arik. 

Şi îl găsi în mare desfătare cu cele două preafrumoase 
dănțuitoare, una pe genunchiul lui drept şi una pe ge- 
nunchiul stâng, dinaintea unei tablale pline cu băutură, 


În clipita aceasta a istorisirii sale, Șeherezada văzu că se 
luminează de ziuă şi, sfioasă, tācu. 


Dar când fu cea de a nouă sute optzeci şi noua noapte 
Urmă: 


... Şi îl găsi în mare desfătare cu cele două prea- 
frumoase dănțuitoare, una pe genunchiul lui drept şi una 
pe genunchiul stâng, dinaintea unei tablale pline cu 
băutură. Și îl luă la refec cu un glas oțărât, spunându-i 

— Unde îţi erau gândurile, o, smintitule, când mi-ai 
tăgăduit vorbele în privinţa ta dinaintea califului? Mi-ai 
întunecat obrazul, de mi l-ai făcut păcură. 

Şi poetul, cu o voioşie până peste margini, răspunse: 

— Ah, prietene, cine-ar fi putut să-şi pipe sărăcia ori 
să-şi arate nevoile în împrejurarea în care m-am pomenit 
dintr-odată? Aş fi făcut-o, de n-ar fi fost o necuviinţă până 
peste fire, măcar pentru aceste două hurii, dacă nu pentru 
foloasele mele. 

Şi, rostind acestea, îi întinse prietenului său un pocal 
uriaş, în care zâmbea o licoare înmiresmată cu mosc şi cu 
camfor, şi îi spuse: 

— Bea, o, prietene, sub ochii cei negri! Ochii negri sunt 
nebunia mea. 

Şi adăugă, arărându-le pe cele două dănțuitoare vrăjite: 

— Aceste două blagoslovite sunt bunurile mele şi 

averea mea. Ce să-mi doresc mai mult, fără a mă pri- 
mejdui să supăr dărnicia Atoatedătătorului? 

Şi, ca şi în trecut, poetul-muzician rămase să trăiască 
mai departe în nepăsare față de ziua de mâine, 
încrezându-se soartei și Stăpânului tuturor făpturilor. lar 
cele două dănţuitoare rămaseră mângâierea lui în zilele 
„cele grele, şi bucuria lui de-a lungul întregii sale vieţi. 


Pe urmă tânărul spuse: 
— În seara aceasta, am să vă mai spun şi povestea 
cataifului cu fistic. 
„Şi spuse: 
(CATAIFUL CU FISTIC ŞI DEZLEGAREA 
BUCLUCULUI PRAVILNICESC 


— Pe vremea domniei califului Harun Al-Raşid, mare 
cadiu al Bagdadului era Yacub Abu-Yussef, omul cel mai 
învăţat şi legiuitorul cel mai pătrunzător şi cel mai iscusit 
de pe vremurile sale. Fusese ucenicul și ciracul cel mai 
“îndrăgit al imamului Abu-Hanifah. Şi el a fost cel dintâi 
care, dăruit cu priceperea cea mai luminată, a scris, a 
adunat şi a orânduit într-un tot, bine şi înţelept sta- 
tornicit, toate minunatele adevăruri de temelie lămurite 
către imam, dascălul său. Şi codicele acela, aşa cum a 
t întocmit de Yacub, slujeşte de-atunci şi până astăzi 
d ept călăuză şi drept temelie tipicului pravilnicesc 
i - Şi ne istoriseşte Yacub însuşi povestea tinereţii 
sale şi începuturile lui sărace, precum şi ceea ce i s-a tras 
tr-un cataif cu fistic şi de pe urma unei grele încurcă- 
i pravilniceşti pe care a trebuit s-o lămurească. Ne 
riseşte aşa: 

„Când părintele meu a murit — aibă-l Allah întru mila 
şi păstreze-l la loc de cinste! — eu nu eram decât un 


100 O mie şi una de nopți 


pruncuț la sânul mamei mele. Şi cum eram oameni săraci, 
iar eu eram singurul sprijin al casei, maică-mea, de cum 
mă făcui mai măricel, nu pregetă să mă dea ca ucenic la 
un boiangiu din mahala. Şi putui astfel, de cu vreme, să 
câştig hrana mea și a mamei mele. Ci întrucât Allah 
Preaînaltul nu scrisese la triştea mea meseria de boiangiu, 
nu mă puteam hotărî să-mi petrec toate zilele lângă 
hârdaiele cu boieli. Și adeseori fugeam de la prăvălie spre 
a mă duce să mă amestec printre cei ce se strângeau să 
asculte cu luare-aminte învățătura sfintei credințe a 
imamului Abu-Hanifah — coperească-l Allah cu darurile 
sale cele mai alese! Ci maică-mea, care veghea la purtările 
mele şi se ţinea de multe ori după mine, mă certa amarnic 
pentru acele chiuleli şi venea adesea să mă scoată din 
mijlocul adunării care îl asculta pe preacinstitul dascăl. Şi 
mă târa de mână, bruftuluindu-mă, şi înghioldindu-mă, 
şi întorcându-mă cu sila la prăvălia boiangiului. 

Iar eu, în ciuda acelei vegheri amarnice şi a acelor 
dodeleli din partea maică-mii, găseam mereu mijlocul de 
a mă duce neabărut la lecţiile dascălului îndrăgit, care mă 
şi băgase de seamă şi mă dăduse pildă pentru sârguința, 
pentru luarea-aminte şi pentru patima mea de a sorbi 
învățătura. Până acolo că, într-o zi, maică-mea, mâniată 
de fugile mele de la prăvălia boiangiului, veni țipând în 
mijlocul ascultătorilor, care se supărară foc, şi, luându-se 
amarnic de Abu-Hanifah, îl ocărî spunându-i: 

— Tu, o, şeicule, eşti pricina pierderii acestui copil şi a 
alunecării neîndoielnice în haimanalăc a acestui orfan fără 
de niciun sprijin pe lume. Că eu nu am decât agoniselile 
cele neîndestulătoare ale fusului meu; şi dacă orfanul 
acesta nu are să câştige şi el câte ceva, avem să murim de 
foame în curând. Şi vina pentru moartea noastră are să 
cadă asupra ta la Ziua Judecăţii. 


A nouă sute optzeci şi noua noapte 101 


f Iar preacinstitul meu dascăl, dinaintea acelei ieşiri 
„aprige, nu îşi pierdu nimic din liniştea lui şi îi răspunse 
- maică-mii cu un glas împăciuitor: 
— O, sărmano, coperească-l Allah cu milele sale! Ci 
lasă, nu-ţi fie teamă de nimic. Orfanul acesta învaţă aici 
cum să mănânce, într-o zi, cataiful făcut cu floarea făinei, 
„şi cu ulei de fistic, şi cu frişcă. 
| lar maică-mea, auzind răspunsul, rămase încredințată 
„că preacinstitul imam era cu mintea clătinată şi plecă 

aruncându-i ocara de la urmă: 

— Scurta-ţi-ar Allah zilele! eşti o farfara matufită şi i-au 
zburat minţile! 

Ci mie îmi rămaseră în minte vorbele imamului. 
- Şi-aşadar, întrucât Allah îmi sădise în inimă dorul de 
învățătură, patima aceasta înfruntă totul şi sfârşi prin a 
birui toate piedicile. Şi mă legai cu credință de Abu- 
Hanifah. lar Aroateîmpărţitorul îmi dărui ştiinţa, şi 
foloasele pe care le aduce ea, în așa fel că urcai treaptă cu 
treaptă în cinuri şi ajunsei, într-un sfârşit, la slujba de 
mare cadiu al Bagdadului. Și eram primit în preajma 
„emirului drept-credincioşilor, Harun Al-Raşid, care mă 
poftea adesea să mă ospătez la masa lui. 
Or, într-o zi, pe când mâncam cu califul, iacătă că la 
sfârșitul mesei robii aduseră o tablă mare de farfuriu, pe 
care tremura un cataif minunat, cu nişte frişcă albă, 
“presărat cu praf de fistic, şi-a cărui mireasmă era o desfă- 
„tare. lar califul se întoarse înspre mine şi îmi zise: 

— O, Yacub, gustă de-aici. Nu în fiecare zi se izbuteşte 
o bunătate ca aceasta. Astăzi e minunată. 

Tar eu întrebai: 

— Cum se numeşte bunătatea aceasta, o, emire al 
N e feriti Şi din ce e făcută de este atâta de 
oasă la înfăţişare şi atâta de plăcută la mireasmă? 

Şi el răspunse: 

— Este cataif făcut cu frişcă, şi cu miere, şi cu făină 
aleasă, şi cu ulei de fistic... 

În clipita aceasta a istorisirii sale, Şeherezada văzu că se 
luminează de ziuă și, sfioasă, tăcu, 


Dar când fu cea de a nouă sute nouăzecea noapte 
Urmă: 


— Este cataif făcut cu frişcă, şi cu miere, și cu făină 
aleasă, şi cu ulei de fistic. 

Iar eu, auzind acestea, îmi adusei aminte de vorbele 
preamăritului meu dascăl, care prorocise odinioară ceea ce 
avea să mi se întâmple. Și nu putui, la această amintire, să 
mă opresc de-a zâmbi. lar califul îmi zise: 

— Ce te face să zâmbeşti, o, Yacub? 

Şi răspunsei: 

— Nimica rău, o, emire al drept-credincioșilor. Mi-a 
trecut prin minte o biată amintire din copilăria mea şi 
i-am zâmbit în trecere. 

Tar el îmi spuse: 

— Atunci, îndeamnă-te şi mi-o istoriseşte. Sunt încre- 
dințat că va fi de folos a o asculta. 

Tar eu, spre a împlini dorința califului, îi istorisii în- 
ceputurile mele în învățarea pravilelor, sârguința mea 
de-a urma învățătura lui Abu-Hanifah, supărările bietei 
mele mame când mă vedea dând dosul boiangeriei, şi 
prorocirea imamului în privința cataifului cu frişcă şi cu 
ulei de fistic. 

Tar Harun rămase mulțumit de istorisirea mea, şi trase 
pilda: 

— Da, hotărât! învățătura şi ştiinţa dau totdeauna 
roadă, și multe sunt foloasele lor pe tărâmul lumesc şi pe 

tărâmul dreptei credințe. Într-adevăr, preacinstitul Abu- 
Hanifah a prorocit drept şi a văzut cu ochii minții sale 
ceea ce alți oameni nu știu să vadă cu ochii din capul lor. 
- Potopească-l Allah cu milele şi cu harurile sale cele mai 
_ înmiresmate! 

Şi iacă-așa cu cataiful cu frişcă şi cu ulei de fistic. 

Tar în ceea ce priveşte dezlegarea belelei pravilniceşti, 
iacătă. Într-o seară, fiind ostenit, mă suisem în pat mai 
de cu vreme. Şi adormisem adânc, când cineva începu să 
bată tare în poarta mea. Și, în grabă, mă sculai la zarva 
aceea, mă înfăşurai peste mijloc cu izarul meu de lână și 
mă dusei să deschid chiar eu. Și îl cunoscui pe 
Harthamah, hadâmbul de credinţă al emirului drept- 
„credincioşilor. Şi îi dădui binețe. Da el, fără a-și lua 
răgazul de a-mi răspunde la salamalec, fapt ce mă aruncă 
într-o mare tulburare şi mă făcu să presimt nişte 
întâmplări negre în privinţa mea, îmi spuse cu un glas 
hotărât: 

— Hai repede la stăpânul nostru, califul. Vrea să-ți vor- 


— O, dragul meu Harthamah, tare aş vrea să te văd 
“arătând oleacă de bunăvoință faţă de bătrânul bolnav care 
t. Noaptea-i târzie şi nu cred să fie vorba chiar de vreo 
belea atâta de amarnică, încât să ceară a mă duce 
numaidecât la ceasul acesta la saraiul califului. Mă rog ție, 
aşadar, să aştepţi până mâine dimineață. Iar până atunci 
irul drept-credincioşilor are să uite necazul ori are 
ă-şi schimbe gândul. 

„Ciel îmi răspunse: 

= — Nu, pe Allah! nu pot să amân până mâine îndepli- 
nirea poruncii ce mi s-a dat. 

Și întrebai: 

— Da poți măcar să-mi spui, o, Harthamah, pentru ce 
mă cheamă? 

El îmi răspunse: 

— Slujitorul său, Massrur, a venit la mine, în fugă şi 
d, şi mi-a poruncit, fără a-mi da vreo lămurire, să te 
aduc, într-o clipită, dinaintea califului. 

Eu atunci, până peste poate de buimăcit, îi spusei 
hadâmbului: 

— O, Harthamah, îmi îngăduieşti măcar să mă spăl la 
iuțeală și să mă înmiresmez oleacă? Întrucât astfel, dacă o 
fi vorba de vreo treabă amară, voi fi și eu orânduit 
cuviincios; iar dacă Allah Mult-Bunul şi-o face milă cu 
mine, precum nădăjduiesc, şi-oi găsi acolo vreo treabă, 
fără de necazuri pentru mine, ostenelile acestea de-a fi 
curat n-ar avea ce să-mi dăuneze, ba chiar dimpotrivă. 

Tar hadâmbul învoindu-se cu dorința mea, urcai să mă 
spăl şi să-mi pun niște haine potrivite, şi să mă 
înmiresmez cât putui mai bine. Pe urmă coborâi la 
hadâmb şi pornirăm cu paşi mari. Şi când ajunserăm la 
sarai, îl văzui pe Massrur care ne aştepta la poartă. Și 
Harthamah îi spuse, arătându-mă: 

— Iacătă-l pe cadiu. 

Şi Massrur îmi zise: 

— Hai! 

Şi pornii după el. Și mergând așa în urma lui, îi spusei: 

— O, Massrur, tu, care ştii cum îl slujesc pe stăpânul 
nostru, califul, şi ştii ce se cuvine față de un om de vârsta 
mea şi cu slujba mea, şi cunoşti prietenia pe care am 
avut-o totdeauna pentru tine, vei binevoi să-mi spui 
pentru ce a poruncit califul să vin aici la ceasul acesta 
târziu de noapte? 

Şi Massrur îmi răspunse: 

— Nu ştiu nici eu. 

Tar eu, mai tulburat ca oricând, îl întrebai: 

— Da măcar ai putea să-mi spui cine se află la el? 
Massrur îmi răspunse: 

= — Nu se află acolo decât Issa, cămărașul, iar în odaia 
- de-alături — cadâna cămăraşului. 

Eu atunci, nemaiincercând să pricep nimic, spusei: 

— Mă încredinţez lui Allah! Nu este izbăvire şi tărie 
decât întru Allah cel Atotputernic şi cel Atoateştiutor! 

Şi ajungând în odaia ce ducea la iatacul în care califul 
sta, de obicei, făcui să mi se audă mişcarea umbletului și 
zgomotul paşilor. Iar califul întrebă din lăuntru: 
„— Cine e la uşă? 

Şi răspunsei numaidecâr: 

— Sluga ta, Yacub, o, emire al drept-credincioşilor. 

Tar glasul califului spuse: 

— Intră! 

Şi intrai. Şi îl găsii pe Harun stând jos, avându-l pe 

cămărașul Issa de-a dreapta sa. Și înaintai temenindu-mă; 

i îmi rosti salamalecul. Și, spre marea mea ușurare, califul 

imi răpunse la salamalec. Pe urmă îmi spuse, zâmbind: 

— Te-am tulburat, te-am necăjit, şi poate că te-am şi 

riat! 

„Iar eu răspunsei: 

— Speriat numai, o, emire al drept-credincioşilor, pe 
e şi pe cei pe care i-am lăsat acasă. Pe viața capului 

u, ne-am tulburat toți. 

Iar califul îmi spuse cu blândețe: 

— Şezi, o, taică al pravilei. 
Tar eu şezui, ușurat, scăpat de poverile şi de spaimele 


e. 
"Şi după puţine clipe, califul îmi spuse: 
„_— O, Yacub, ştii pentru ce te-am adus aici la ceasul 

— Nu ştiu, o, emire al drept-credincioşilor. 

El îmi spuse: 

— Ascultă atunci. 

Şi arătându-mi-l pe cămăraşul Issa, îmi spuse: 

— Te-am chemat, o, Abu-Yussef, ca să te iau de martor 
la jurământul pe care am să-l fac. Află, dar, că Issa acesta 
are o roabă. Or, eu i-am cerut lui Issa să mi-o lase mie; ci 
el şi-a cerut iertăciune. l-am cerut, atunci, să mi-o vândă; 
ci el n-a vroit. Ei, şi-atunci, dinaintea ta, o, Yacub, care 
eşti cadiul cel mare, mă jur pe numele lui Allah 
Preaînaltul şi Preamăritul că, dacă Issa stăruie a nu vroi să 
mi-o dea într-un fel ori într-altul, voi porunci să fie ucis, 
fără de izbăvire. 

Eu atunci, liniştit de-a binelea în ce mă privea, mă în- 
torsei cu un chip aspru înspre Issa şi îi spusei: 

— Ce haruri sau ce virtuți nemaipomenite i-o fi hărăzit 
Allah acelei fete de nu vrei să i-o lași emirului drept-cre- 
dincioşilor? Au tu nu vezi că te pui, cu îndărătnicia ta, în 
starea cea mai urâtă, şi că te prăbuşeşti şi te cureți? 

Iar Issa, fără a se lăsa tulburat de mustrările mele, îmi 
spuse: 

— O, doamne cadiule al nostru, pripeala la județe este 
păguboasă. Înainte de a mă certa, s-ar fi căzut să iscodeşti 
pricina ce mă sileşte să mă port așa. 

Şi-i zisei: 

— Fie! Da poate să se afle pe lume vreo pricină temei- 
nică pentru o atare îndărătnicie? 

El îmi răspunse: 

— Da, de bună seamă! Un jurământ, ori ce-ar fi să fie, 
nu se poate încălca, dacă a fost făcut de bunăvoie și în 
deplină judecată a minţilor. Or, pricina care mă opreşte 
este tăria unui jurământ greu. Întrucât am jurat, pe cele 
trei despărțenii, şi cu făgăduiala de a-i slobozi pe toți robii 
bărbați şi femei, pe care îi stăpânesc, şi cu legământul de 

_ a-mi împărți la săraci şi la geamii toate bunurile şi toate 
averile, m-am jurat, zic, fetei de care este vorba, că 
niciodată n-am s-o vând şi n-am s-o dăruiesc nimănui... 

n clipita aceasta a istorisirii sale, Șeherezada văzu că se 
luminează de ziuă şi, sfioasă, tăcu. 


Dar când fu cea de a nouă sute nouăzeci şi una noapte 
Urmă: 


„.. m-am jurat, zic, fetei de care este vorba, că niciodată 
“n-am s-o vând şi n-am s-o dăruiesc nimănuia.. 
Iar califul, la vorbele acestea, se întoarse înspre mine și 
îmi spuse: 

— O, Yacub, este vreo cale de-a dezlega buclucul acesta? 

Tar eu, fără a şovăi, răspunsei: 
„ — De bună seamă, o, emire al drept-credincioşilor! 
El mă întrebă: 
— Şi cum? 
Eu spusei: 
— Lucrul este ușor. Ca să nu-și calce jurământul, Issa are 
să-ţi dea drept peşcheş jumătate din fată, roaba aceea pe 
o râvnești; iar cealaltă jumătate are să ţi-o vândă. Şi, 
în acest chip, el are să fie în pace cu cugetul său, întrucât, 
E fapt, nu are nici să ţi-o dăruiască şi nici să ţi-o vândă pe 

tă, 

„Iar Issa, la vorbele acestea, se întoarse înspre mine și 
îmi zise: 
= — Da asemenea dezlegare, o, taică al pravilei, este 
legiuită? Este îngăduită de către pravilă? 
„Şi răspunsei: 
— Fără de nicio îndoială! 
„Atunci, el îşi ridică mâna nezăbavnic şi îmi spuse: 
— Păi, te iau de martor, o, cadiule Yacub, că, putând 
el să-mi uşurez cugetul, îi dau peşcheş emirului 

drepr-credincioşilor jumătate din roaba mea şi îi vând 
cealaltă jumătate la preţul de o sută de mii de drahme din 
argint, cât m-a costat ca în naht. 

Iar Harun strigă numaidecâr: 

— Primesc peşcheşul, da cumpăr cea de a doua jumă- 
tate pe o sută de mii de dinari din aur. 

Şi adăugă: 

— Să-mi fie adusă chiar acum fara. 

Şi Issa se duse numaidecât după roaba lui, în sala de la 
intrare, pe când totodată se aduceau și sacii cu cei o sută 
de mii de dinari din aur. Și numaidecât copilandra fu 
adusă de către stăpânul ei, care spuse: 

Ia-o, stăpâne al drept-credincioşilor, şi Allah cope- 
rească-te alături de ea cu binefacerile sale. Fata este bunul 
şi avutul tău. 

Şi primindu-şi cei o sută de mii de dinari din aur, 
plecă. 

Atunci, califul se întoarse înspre mine și imi spuse cu 
un chip îngrijorat: 

— O, Yacub, mai rămâne de dezlegat o pricină. Şi 
lucrul mi se pare anevoios. 

Eu întrebai: 

— Care este pricina, o, emire al drept-credincioșilor? 

El spuse: 

— Fata aceasta, fiind roaba altuia, ar trebui, înainte 
de-a o avea eu, să stea un anumit număr de zile, spre a fi 
încredințați că nu a rămas cumva mamă de la cel dintâi 
stăpân al ei. Or, dacă chiar în această noapte n-am să fiu 
cu ea, mie are să-mi plesnească fierea de nerăbdare, sunt 
încredinţat, şi am să mor, fără de nicio îndoială. 

Eu atunci, după ce cugetai o clipită, răspunsei: 

— Dezlegarea pricinei este tare lesnicioasă, o, emire al 
drept-credincioşilor! Pravila de care pomeneşti nu a fost 
făcută decât pentru femeile roabe, da nu hotărăşte vreo zi 

de aşteptare pentru o femeie slobodă. Slobozeşte-o, 
aşadar, numaidecât pe roaba aceasta şi însoară-te cu ea ca 
- femeie slobodă. 

Şi Al-Raşid, cu faţa luminată de bucurie, strigă: 

— O slobozesc pe roaba mea! 

Pe urmă mă întrebă, îngrijorat iar dintr-odată: 

— Da cine are să ne căsătorească legiuit, la ceasul acesta 
târziu? Căci chiar acum, numaidecât, vreau să fiu cu ea. 

Şi răspunsei: 

— Chiar eu, o, emire al drept-credincioşilor, la ceasul 
acesta am să te căsătoresc legiuit. 

Şi trimisei să fie aduşi ca martori cei doi slujitori ai 
“califului, Massrur şi Hossein. Și, după ce aceştia se înfă- 
țişară, citii rugăciunile şi suralele cuvenite, slujii sfintele 
legăminte şi, după ce dădui mulţumire celui Preaînalt, 
rostii vorbele îndătinate. Şi statornicii că emirul drept- 
„credincioșilor, după datină, urma să-i plătească miresei 
“sale, ca meher de nuntă, o zestre pe care o hotărâi la 
douăzeci de mii de dinari. Pe urmă, când cei douăzeci de 
mii de dinari fură aduşi şi dați soției, mă pregătii să plec. 
Ci califul ridică fruntea înspre slujitorul său, Massrur, care 
grăi numaidecâr: 

= — La poruncile tale, o, emire al drept-credincioşilor, 

Iar Harun spuse: 

— Du pe dată acasă la cadiul Yacub, pentru osteneala 
pe care i-am pricinuit-o, două sute de mii de drahme şi 
douăzeci de caftane de fală. 

„Iar eu plecai, după multe mulțumiri, lăsându-l pe 
“Harun până peste poate de mulțumit. Şi fusei însoţit până 
acasă cu banii şi cu hainele. 

Or, cum ajunsei acasă, văzui că vine la mine o bătrână, 
care îmi spuse: 

„—O, Abu-Yussef, norocita pe care ai ajutat-o să fie slo- 
bozită şi pe care ai împerecheat-o cu califul, dându-i astfel 

numele şi cinul de soţie a emirului drept-credincioşilor, se 
socoate acuma ca o fiică a ta, şi m-a trimis să-ți aduc sala- 
malecurile ei şi urările ei de fericire. Şi te roagă să primeşti 
jumătate din zestrea de nuntă, pe care i-a numărat-o 
califul. Şi se roagă de iertare că nu poate să răsplătească 
mai bine, deocamdată, ceea ce ai făcut tu pentru ea. Ci, 
inşallah! are să ştie într-o zi să-ţi dovedească şi mai bine 
datorinţa ei. 

Şi spunând acestea, puse dinainte-mi cei zece mii de 
dinari din aur, care erau jumătate din zestrea plătită copi- 
landrei, îmi sărută mâna şi plecă în calea ei. 

Iar eu mulțumii Atoatedătătorului pentru binefacerile 
sale, şi pentru că, în noaptea aceea, a preschimbat spaima 
gli meu în bucurie şi în mulțumire. Şi binecuvântai 
în inima mea amintirea preacinstită a dascălului meu, 
Abu-Hanifah, a cărui învăţătură mi-a dezvăluit toate 
dedesubturile tipicului sfintelor pravili şi ale pravilelor 
lumești. Potopească-l Allah cu toate darurile şi cu toate 


milele sale! 


Apoi, tânărul cel bogat spuse: 
— Ascultaţi acum, o, prietenii mei, povestea cu copila 
arabă de la fântână. 


Şi spuse: 
COPILA ARABĂ DE LA FÂNTÂNĂ 


Când puterea califală ajunse în seama lui Al-Mamun, 
fiul lui Harun Al-Rașid, faptul acesta fu o binecuvântare 
pentru împărăție. Întrucât Al-Mamun, care, fără de 
tăgadă, a fost califul cel mai strălucit şi cel mai luminat 
dintre toți abassizii, a rodnicit daturile musulmane prin 
pace şi dreptate, i-a ocrotit cu folos şi i-a cinstit pe învă- 
țaţi şi pe poeți, şi i-a avântat pe străbunii noştri arabi în 
meidanul ştiinţelor. Şi, în ciuda multelor sale treburi şi a 

zilelor lui pline de muncă şi de cercetare, ştia să găsească 
şi ceasuri pentru veselie, pentru petreceri şi ospeţe. Iar 

muzicienii şi cântăreții avură parte bună din zâmbetele şi 
din binefacerile lui. Și se pricepea să le aleagă, spre a şi le 
face soții legiuite şi mame ale copiilor săi, pe femeile cele 
mai deştepte, cele mai luminate şi cele mai frumoase de 
vremea lor. Şi-apoi iacătă o pildă, dintre multe altele, 
despre felul cum îşi punea Al-Mamun ochii pe o femeie 
şi cum şi-o alegea de soție. 

Într-o zi, aşadar, pe când se întorcea de la o vânătoare 
"cu goană, însoţit de un alai de călăreți, ajunse la o fântână. 
Tar acolo se afla o copilandră arabă, ce se pregătea să-şi 
încarce pe umeri un burduf pe care tocmai îl umpluse cu 
apă de la izvor. Şi copila aceea arabă era dăruită de 
“Zămislitorul ei cu un mijlocel vrăjitor, de numai cinci 
„palme, și cu un piept turnat după calupul desăvârşirii; şi 
în totului tot era asemenea unei lune pline într-o noapte 
cu lună plină... 


În clipita aceasta a istorisiri sale, Șeherezada văzu că se 
luminează de ziuă şi, sfioasă, tācu. 


| Dar când fu cea de a nouă sute nouăzeci şi doua noapte 
Urmă: 


„.. Şi copila aceea arabă era dăruită de Zămislitorul ei 
cu un mijlocel vrăjitor, de numai cinci palme, și cu un 
piept turnat după calupul desăvârşirii; şi în totului tot era 
enea unei lune pline într-o noapte cu lună plină. 
Or, când fata văzu că vine ceata aceea strălucită de 
călăreți, dete zor să-şi încarce burduful pe umeri şi să 
lece. Dar cum în graba ei nu avusese răgaz să lege bine 
a de la gâtul burdufului, legătura se desfăcu, după 

câţiva paşi, şi apa începu să curgă din burduf cu gâlgâituri 
mari. Şi copila începu să strige, întorcându-se înspre locul 
unde se înălța cortul ei: 

— Tată, tată, vino să dregi gura burdufului! Gura m-a 
trădat! Nu mai sunt stăpână pe gură! 
lar aceste trei strigăte aruncate către tatăl ei, copila le 
rosti ca pe un mănunchi de vorbe atâta de cilibii şi cu un 
- glas atâta de fermecător, încât califul, minunat, se opri 
scurt. Și pe când copila, nevăzându-l de nicăieri pe pă- 
rintele său, ca să nu se ude dete drumul burdufului, califul 
veni înspre ea şi îi spuse: 
— O, copilo, din ce seminție eşti? 
Tar ea răspunse cu glasul ei desfătător: 
— Sunt din seminţia lui Bani-Kilab. 
Iar Al-Mamun, care ştia prea bine că seminția Bani- 
Kilab era una dintre cele mai strălucite seminţii arabe, vroi 
să facă un joc de vorbe, spre a pune la încercare mintea 
copilandrei, şi îi zise: 
— Ce socotință ai mai avut şi tu, o, preafrumoasă 
'copilă, să te naşti în seminția „fiilor de câini“? 
Iar fata se uită la calif cu o privire mândră şi răspunse: 
— Tu chiar nu cunoşti tâlcul adevărat al vorbelor? Află, 
dar, o, străinule, că seminţia Bani-Kilab, a cărei copilă 
t, este seminția celor care ştiu să fie mărinirnoși şi fără 
de pată, care ştiu să fie filotimi față de străini, şi care ştiu, 
nevoie, să dea lovituri straşnice de sabie! 
Pe urmă adăugă: 
— Da tu, o, călărețule care nu eşti de pe-aici, ia spune: 
obârşie ai şi din ce neam te tragi? 
Tar califul, tot mai minunat de iscusința limbii copilei 
abe, îi spuse zâmbind: 
— Au poate, din întâmplare, pe deasupra farmecelor 
e, o, preafrumoasă copilă, te vei fi pricepând şi la 
obârşiile neamurilor? 

— Răspunde-mi la întrebare, şi-ai să vezi! 

Iar Al-Mamun, stârnit la joacă, îşi zise: „Ia chiar să văd 
dacă arăbița asta cunoaşte obârşiile noastre!“ Şi spuse: 

— Păi află că sunt din neamul mudharizilor-de-roşu. 

lar copila arabă, care ştia prea bine că izvodul acestui 
nume dat mudharizilor venea de la culoarea roşie a 
cortului de piele, pe care, în vremurile de demult, îl avea 
Mudhar, părintele tuturor semințiilor mudharide, nu se 
arătă câtuşi de puţin uimită de vorbele califului şi spuse: 

— Bine. Da ia spune-mi, din ce seminţie de-a mudha- 
rizilor eşti? 

El răspunse: 

— Din aceea care este cea mai strălucită şi cea mai de 
seamă, atât pe spița bărbătească, precât şi pe cea femeiască, 
şi cea mai mare ca strămoși falnici, şi cea mai preamărită 
dintre mudharizii-de-roșu. 

Şi ea spuse: 

— Atunci, eşti din seminția kinanizilor! 

Tar Al-Mamun, uimit, răspunse: 

— Aşa este! sunt din seminţia cea mai mare a lui Bani- 
Kinanah! 

Tar ea zâmbi şi întrebă: 

— Da de care ram al kinanizilor ţii? 

El răspunse: 

— De cel ai cărui fii sunt cei mai curați ca sânge, cei 
mai neprihăniţi ca obârşie, stăpânii de pumni darnici, cei 
mai temuți şi mai slăviţi dintre frații lor! 

Şi ea răspunse: 

— Îmi pare, după aceste arătări, că eşti un koreişit. 

Iar Al-Mamun, tot mai uluit, răspunse: 

— Tu spui! Sunt dintre Bani-Koreişi. 

Şi ea urmă: 

— Da koreişizii sunt mulţi. Din ce ramură eşti tu? 

El răspunse: 

— Din aceea asupra căreia a coborât binecuvântarea! 

Iar fata strigă: 

— Pe Allah! eşti dintre urmaşii lui Haşem koreişitul, 

“străbunicul Prorocului — asupra-i fie rugăciunea și pacea! 

„Iar Al-Mamun răspunse: 

— Adevărat e, sunt haşemit. 

Ea întrebă: 

— Da din care spiță de hașemiți? 

„El răspunse: 

= — Din cea care este aşezată cel mai presus, care este 

cinstea şi fala haşimiţilor, care este proslăvită de toţi drept- 
incioşii de pe pământ! 

Tar copila arabă, auzind răspunsul, se temeni deodată 

i sărută pământul dintre mâinile lui Al-Mamun, 

igând: 

„ — Plecăciune şi cinstire emirului drept-credincioşilor, 
helar al Domnului lumilor, slăvitului Al-Mamun 


truns de o bucurie de nespus: 

Pe Domnul Kaabei şi pe volniciile slăviților mei 
oşi, cei neprihăniţi, mi-o vreau de soție pe copila 
easta minunată! Ea este bunul cel mai de preţ, care a 
st scris la ursita mea... 


` În clipita aceasta a istorisiri sale, Șeherezada văzu că se 
luminează de ziuă şi, sfioasă, tăcu. 


Dar când fu cea de a nouă sute nouăzeci şi treia noapte 
„Urmă: 


— Pe Domnul kaabei şi pe volniciile slăviţilor mei 
oşi, cei neprihăniți, mi-o vreau de soție pe copila 

aceasta minunată! Ea este bunul cel mai de preț, care a 
fost scris la ursita mea. 

Şi trimise numaidecât să fie chemat tatăl fetei, care era 
chiar şeicul tribului. Şi i-o ceru de soție pe copila aceea 
minunată. Şi, dobândind încuviințarea, îi dărui, ca meher 
de nuntă pentru fată, o zestre de o sută de mii de dinari 
din aur, şi îi scrise în dar toate birurile din tot Hedjazul pe 
vreme de cinci ani. lar nunta lui Al-Mamun cu copila 
aceea de neam fu sărbătorită cu o vâlvă care nu şi-a mai 
avut seamăn vreodată, nici chiar sub domnia lui Al-Raşid. 
Şi, în noaptea nunții, Al-Mamun o puse pe mama sa să 
reverse pe capul preafrumoasei copile o mie de mărgăritare 
aduse într-o tablă din aur. lar în iatacul de nuntă puse să 
se aprindă o făclie uriaşă de chihlimbar suriu, care 
cântărea patru mii de drahme şi care fusese cumpărat cu 
tot câştigul birurilor de pe un an din Persia. Şi Al-Mamun 
fu, faţă de soția sa arabă, numai inimă şi numai voioşie. 
lar ea îi dărui un fiu, care purtă numele de Abass. Şi fu 
socotită printre femeile cele mai uimitoare, cele mai 
învăţate şi cele mai iscusite la grai ale Islamului. 


Şi, după ce istorisi povestea aceasta, tânărul cel bogat 
le spuse ascultătorilor săi, care se aflau strânși în Saraiul 
Cărţii: 

— Am să vă mai spun încă o întâmplare din viaţa lui 
Al-Mamun, da în cu totul altă privință. 


Şi spuse: 
PONOASELE ÎNDĂRĂTNICIEI 


Când califul Mohammad El-Amin, fiul lui Harun 
Al-Raşid şi al Zobeidei, după înfrângerea sa, a fost ucis, 
din porunca dată de căpetenia oștilor lui Al-Mamun, 

toate vilaietele care până atunci mai rămăseseră de partea 
lui El-Amin se grăbiră a se supune lui Al-Mamun, fratele 
“său, fiul lui Al-Raşid şi al unei roabe pe nume Marahil. Şi 
Al-Mamun îşi începu domnia cu nişte măsuri largi de 
iertare față de duşmanii săi de mai înainte. Şi avea obiceiul 
să spună: „Dacă vrămaşii mei ar şti toată blândețea din 
- inima mea, ar veni toți să mi se predea, mărturisindu-și 
nelegiuirile.“ 
„Or, capul şi mâna diriguitoare a tuturor necazurilor 
pe care le avusese de îndurat Al-Mamun, pe vremea când 
trăiau tatăl său, Al-Raşid, și fratele său, El-Amin, nu erau 
decât Sett Zobeida însăși, soția lui Al-Raşid. Încâr, după 
ce Zobeida află de sfârşitul jalnic al fiului ei, se gândi mai 
întâi să fugă pe pământul sfânt de la Mecca, spre a se pune 
la adăpost de răzbunarea lui Al-Mamun. Şi multă vreme 
şovăi ce hotărâre să ia. Pe urmă, dintr-odată, se hotărî 
“să-şi lase soarta în mâinile aceluia care din pricina ei fusese 
moştenit şi pe care multă vreme îl făcuse să guste 
irna amarului. Și îi scrise următoarea scrisoare: 
„Orice vină, o, emire al drept-credincioşilor, oricât de 
mare să fi fost ea, se topeşte dinaintea milei tale, şi orice 
inie se schimbă într-o greșeală măruntă dinaintea mărini- 
miei tale. Aceea care îţi trimite jalba aceasta te roagă să-ți 
pleci inima la o amintire scumpă şi să ierti, gândindu-te la 
acela căruia i-a fost dragă vinovata de astăzi. Dacă, dar, vei 
vrea să te milostivești de chinurile şi de prăpădul meu, şi să 
te dovedeşti îngăduitor faţă de aceea căreia nu i s-ar cuveni 
niciun fel de milostivire, vei urma cugetului aceluia care, 
de-ar mai fi în viaţă, ar fi mijlocitorul meu pe lângă tine. 
O, fiul al părintelui tău, adu-ți aminte de tatăl tău; şi nu-ți 
ăvori inima la ruga văduvei părăsite.“ 
Or, când văzu scrisoarea Zobeidei, inima califului 
-Mamun fu potopită de milă şi fu adânc înduioşată; şi 
lânse soarta neagră a fratelui său, El-Amin, şi starea 

jalnică a mamei lui El-Amin. Pe urmă se ridică şi îi 
răspunse Zobeidei precum urmează: 

„Scrisoarea ta, o, maică a mea, a ajuns la locul unde 
trebuia să ajungă şi mi-a găsit inima mistuită de păreri de 
rău pentru nenorocirile tale. Şi Allah mi-e martor că 
simțămintele mele faţă de văduva aceluia a cărui amintire 
ne este sfântă sunt simțămintele unui fiu faţă de mama lui. 
Făptura nu poate nimic împotriva celor hărăzite de soartă. 
Ci fac tot ceea ce pot spre a-ți ușura durerile. Şi-aşa că am 
poruncit să ţi se dea indărăt moşiile zăpciuite, conacurile, 
bunurile şi tot ceea ce soarta potrivnică ţi-a brăpit, o, mamă 
a mea. lar dacă vrei să te întorci lângă noi, îți vei găsi starea 
dintâi, şi cinstirea, şi talâmul tuturor supușilor tăi. Și să ştii 
bine, o, maică a mea, că nu ai pierdut decât chipul celui ce 
s-a dus întru mila lui Allah. Întrucât un fiu îți rămâne în 
mine, mai îndatoritor decât ai fi putut tu să-ţi doreşti. Şi 
pacea și tihna fie asupra-ți... “ 


În clipita aceasta a istorisirii sale, Şeherezada văzu că se 
luminează de ziuă și, sfioasă, tăcu. 


Dar când fu cea de a nouă sute nouăzeci și patra noapte 
Urmă: 


„.. Şi pacea şi tihna fie asupra-ți. 

ncât atunci când Zobeida veni, cu ochii plini de 
lacrimi şi sfârşită, să se arunce la picioarele lui, el se ridică 
în cinstea ei şi îi sărută mâna şi plânse la pieptul ei. Pe 
urmă îi dete îndărăt toate huzmeturile ce le avusese mai 
înainte, ca soție a lui Al-Rașid şi ca sultană de sânge 
abassid, şi o cinsti până la sfârșitul vieţii ei de parcă i-ar fi 
fost chiar fiu al lăuntrurilor sale. Ci Zobeida, cu toată acea 
mărire în care se vedea rămasă, nu putea să uite ceea ce 
fusese ea odată şi nici chinurile la vestea morţii lui 

El-Amin. Şi până la moarte păstră în adâncul pieptului ei 
„un fel de vrăjmăşie care, oricât de cu grijă ar fi fost 
“ascunsă, nu scăpă ochiului pătrunzător al lui Al-Mamun. 
„ Şi, de altminteri, de destule ori Al-Mamun avea să su- 
fere, fără a se plânge, de acea stare de vrăjmăşie adormită. 
„Şi iată o întâmplare care, mai bine decât altă lămurire, 
" dovedeşte duşmănia necurmată a aceleia pe care nimic nu 
"o mai putea împăca. 
| 
Într-o zi, aşadar, intrând în iatacul Zobeidei, Al-Mamun 
o văzu deodată cum îşi muşca buzele şi mormăia ceva, 
uitându-se ţintă la el. Şi cum nu putea să desluşească ce 
rostea astfel printre buze, îi spuse: 
= — O, maică a mea, tare mi se pare că ai cam vrea să mă 
afuriseşti, gândindu-te la fiul tău omorât de către persanii 


„Ci Zobeida se apără, strigând: 
„— Nu, pe sfânta pomenire a tatălui rău, o, emire al 
pt-credincioşilor! departe de mine asemenea ispite! 
Și Al-Mamun o întrebă: 

— Atunci, poți să-mi spui ce mormăiai printre dinți 
itându-te la mine? 

Ci ea îşi lăsă capu-n jos, asemenea aceluia care nu vrea 
grăiască, din cinstire față de cel cu care sta de vorbă, şi 


— Binevoiască emirul drept-credincioşilor să mă ierte 
să nu-mi ceară a-i spune pricina despre care mă 


Ci Al-Mamun, prins de un imbold amarnic, se apucă 
stăruiască întruna și s-o înghesuie pe Zobeida cu 
întrebările, până într-atâta, încât, ajunsă la capătul 
terilor, îi spuse într-un sfârșit: 

— Bine, iacătă! Blestemam îndărătnicia, mormăind: 

„Prăpădi-i 
stăruinții! 

Şi Al-Mamun o întrebă: 

— Da cu ce tâlc sau la ce amintire rosteai afuriseala 
aceasta? 

lar Zobeida răspunse: 

— Întrucât ţii numaidecâr să afli, iacătă! 

Şi îi povesti: 

— Află, dar, o, emire al drepr-credincioşilor, că, într-o 
zi, jucând şah cu tatăl tău, emirul drept-credincioşilor, 
Harun Al-Raşid, am pierdut. Şi tatăl tău mi-a hotărât ca 
pedeapsă să fac înconjurul saraiului și al grădinilor, goală- 
goluţă, în toiul nopții. Și cu toate rugăminţile şi îngenun- 
cherile mele, puse o îndărătnicie osebită în a-mi cere să 
plătesc gloaba acea fără a vroi să primească altă ispaşă. Și 
fusei nevoită să mă dezbrac și să fac lucrul la care mă 
osândise. Şi când isprăvii, eram turbată de mânie şi pe 
jumătate moartă de osteneală şi de frig. Ci a doua zi îl 
bătui eu la şah. Și veni rândul meu să-i hotărăsc, de dara 
aceasta, nazurile mele. Şi, după ce cugetai o vreme și 
căutai în mintea mea ce lucru ar putea să-i fie cel mai 
apăsător, îl osândii, cunoscând faptul, să se ducă să 
petreacă noaptea în brațele roabei celei mai pocite și mai 
imoase dintre roabele de la bucătărie. Şi cum cea care 
întrunea asemenea însușiri era roaba pe care o chema 
Marahil, i-o menii ca ţintă a gloabei şi ca ispăşire a 
înfrângerii sale. Şi spre a mă încredința că lucrurile aveau 
să se petreacă fără vreo cacialma din partea lui, îl dusei 
chiar eu în odaia împuțită a roabei Marahil şi îl silii să se 
culce lângă roabă şi să facă cu ea, toată noaptea, ceea ce îi 
plăcea tare mult să facă cu preafrumoasele cadâne pe care 
i le trimiteam adeseori peşcheş. Şi dimineața, starea lui 
Harun era jalnică şi duhnea înfricoşător. Or, acuma 
trebuie să-ți spun, o, emire al drept-credincioşilor, că tu 


ar Allah pe oamenii pisălogi, loviți de patima 

te-ai născut chiar din acea împerechere a tatălui tău cu 
acea roabă hâdă și din tăvălelile cu ea în odaia de lângă 
bucătărie. Şi-așa că, fără să vreau, prin venirea ta pe lume, 
am fost pricina pieirii fiului meu, Al-Amin, şi pricina 
"tuturor nenorocirilor care s-au abătut asupra casei noastre 
în anii aceştia din urmă. Or, toate astea nu s-ar fi întâm- 
plat dacă nu aş fi stăruit cu atâta îndărătnicie pe lângă 
tatăl tău spre a-l sili s-o tăvălească pe roaba aceea, şi dacă 
el, la rându-i, n-ar fi fost atâta de plin de stăruință la a 
mă pune să fac ceea ce ţi-am povestit. Şi-aceasta-i o, emire 
drept-credincioşilor, pricina care mă făcea să mormăi 
isienii împotriva îndărătniciei şi împotriva pisălogilor. 
„Iar Al-Mamun, auzind acestea, grăbi să-și ia rămas- 
bun de la Zobeida, spre a-şi ascunde stânjenirea. Şi plecă 
icându-și: „Pe Allah! mi se cuvine învățătura pe care 
mi-a dat-o. De n-aş fi stăruit atâta, nu mi s-ar fi adus 
aminte acuma de treaba aceasta neplăcută.“ 


Și tânărul stăpân al Saraiul Cărţii, după ce istorisi toate 
tea ascultătorilor şi musafirilor săi, le spuse: 

— Facă Allah, o, prieteni ai mei, ca să fi putut sluji de 
jlocitor între ştiinţă şi urechile voastre. Or, iacătă o 
e dintre avuţiile care, fără cheltuieli şi fără primejdii, 
pot agonisi prin citirea cărţilor şi prin învățătură. 
tru astăzi, nu am să vă mai spun nimic. Ci altă dată, 
i aa am să vă înfăţişez o altă latură a minunățiilor ce 


ărinţii noştri. 
Şi după ce grăi astfel, împărți la fiecare dintre cei de 


învățătură. Întrucât îşi zicea: „Se cade să încurajezi imbol- 
durile cele bune şi să uşurezi calea oamenilor doritori de 

bine.“ Pe urmă, după ce îi ospătă cu o masă minunată, la 
care nimic nu fu uitat din ceea ce face desfărul gurii, îi 
lăsă să plece în pace. Şi iacă-aşa cu ei cu toți. Ci Allah este 
mai ştiutor! 


Tar Șeherezada, isprăvind de istorisit şirul acesta lung de 
întâmplări minunate, tăcu. Iar sultanul Şahriar îi spuse: 

— O, Şeherezada, tare mai m-ai luminat! Da tu ai uitat, pe- 
semne, să-mi mai spui câte ceva despre vizirul Giafar. lar eu de 
multă vreme tot doresc să te aud istorisindu-mi tot ce ştii de- 
spre el. Întrucât chiar că vizirul acela se asemuia uluitor, prin 
însuşirile sale, cu vizirul meu, tatăl tău. Şi de-aceea mi-ar 
plăcea tare mult să aflu de la tine povestea lui adevărată, în 
toate amănuntele, dat fiind că trebuie să fie minunată. 

Ci Șeherezada lăsă capu-n jos şi răspunse: 

— Allah să depărteze de la noi nenorocirea și prăpădul, o, 
doamne al vremurilor, şi aibă-l întru mila sa pe Giafar 
barmakidul și tot neamul lui! Mă rog ţie, îngăduie-mi a nu-ţi 
istorisi povestea lui, întrucât e plină de lacrimi. Vai, cine n-ar 
plânge la istorisirea sfârşitului lui Giafar, a tatălui său, Yahia, 
a fratelui său, El-Fadl, şi a tuturor barmakizilor? Hotărât, 
sfârșitul lor este jalnic şi până şi piatra s-ar înduioşa! 

lar sultanul Şahriar zise: 

— O, Șeherezada, istoriseşte-mi-o totuşi. Şi izgonească 
Allah de la noi pe Cel-Viclean și nenorocirea! 

Atunci, Șeherezada spuse: 


SFÂRŞITUL LUI GIAFAR 
ŞI AL BARMAKIZILOR 


ată, dar, o, mult-norocitule sultan, istoria plină de 
lacrimi, ce pune pe domnia califului Harun Al- 
Raşid o pată de sânge, pe care n-ar putea-o spăla nici cele 
patru fluvii laolaltă. 

Ştii, o, stăpâne al meu, că vizirul Giafar era unul dintre 
patru fii al lui Yahia ben Khaled ben Barmak. lar 
fratele său mai mare era El-Fadl, fratele de lapte al lui 
AI-Raşid. Întrucât, ca urmare a marei prietenii şi a dra- 
tei fără de margini ce-i legau pe ai lui Yahia cu cei ai 
bassizilor, mama lui Al-Raşid, sultana Khaizaran, și 
a lui El-Fadl, hanâma Itabah, legate şi ele prin cele 
i calde simțăminte şi prin cea mai temeinică iubire, îşi 
imbaseră între ele pruncii, care erau născuţi aproape în 
i zi, fiecare dintre ele dând copilului prietenei sale 
ele pe care Allah îl menise pentru copilul ei însăşi. Şi 
drept aceea Al-Raşid îl numea totdeauna pe Yahia „tatăl 
meu“, iar pe El-Fadl „fratele meu... 


< În clipita aceasta a istorisiri sale, Șeherezada văzu că se 
luminează de ziuă şi, sfioasă, tăcu. 


Dar când fu cea de a nouă sute nouăzeci şi cincea noapte 


Urmă: 


E. Şi drept aceea Al-Raşid îl numea totdeauna pe Yahia 
„tatăl meu“, iar pe El-Fadl „fratele meu.“ 

Cât despre obârşia barmakizilor, cronicarii cei mai pre- 
ţuiți şi cei mai vrednici de crezare o aşază în cetatea Balkh, 
din Khorassan, unde neamul lor se afla de mult la cinuri 
de frunte. Şi cam pe la vreo sută de ani de la hegira 
Prorocului nostru binecuvântat — asupra-i fie rugăciunea 
şi pacea! — acest neam strălucit veni să se aşeze la Damasc, 
sub domnia califilor ommiazi. Şi atunci, capul casei 
acesteia, care ținea de legea magilor, trecu la dreapta 
credință şi se boteză şi se încunună întru Islam. Or, lucrul 
acesta se petrecu pe vremea domniei lui Heşam ommiadul. 

Ci numai după suirea urmaşilor lui Abbas în scaunul 
de domnie al califilor ajunseră barmakizii a fi primiţi în 
sfatul vizirilor, şi umplură pământul cu lumina strălucirii 
lor. Căci cel dintâi vizir ieşit dintre ei fu Khaled ben 
Barmak, care fu ales mare-vizir de către cel dintâi dintre 
abbasizi, Abul Abbas Es-Saffah. Și, sub domnia lui Al- 
Mahdi, cel de al treilea abbasid, Yahia ben Khaled, fu 
însărcinat cu creşterea lui Harun al-Rașid, fiul îndrăgit al 
califului, chiar acel Harun care se născuse la numai şapte 
zile după El-Fald, fiul lui Yahia. 

Încât atunci când, după moartea neașteptată a lui 
Al-Hadi, fratele său mai mare, Harun Al-Raşid fu înveş- 
mântat cu odoarele atotputerniciei califale, nu avu tre- 
buinţă să se întoarcă la amintiri din copilăria lui dintâi, 
petrecută alături de copiii barmakizilor, pentru a-i chema, 
pe Yahia şi pe cei doi fii ai lui, să împartă cu el puterea 
domnească; nu avu decât să-şi aducă aminte de grijile 
dăruite tinereții sale de către Yahia, şi de creşterea pe care 
i-o datora, şi de dragostea de care acest slujitor plin de 
toată credincioșia îi dăduse dovadă înfruntând, spre a-i 
apăra drumul spre moştenirea domniei, amenințările 
cumplite ale lui Al-Hadi, mort chiar în noaptea când 
vroise să pună a se reteza capetele lui Yahia şi ale copiilor 
săi. Încât atunci când Yahia, în toiul nopții, însoțit de 

Massrur, îl treziră din somn pe Harun ca să-i dea de ştire 
că a ajuns stăpân al împărăției și calif al lui Allah pe 
“pământ, Harun îi dete numaidecât cinul de mare vizir şi 
îi căftăni viziri pe cei doi fii ai săi, El-Fadl şi Giafar. Și îşi 
începu astfel domnia sub semnele cele mai norocite. 

Şi de-atunci înainte neamul barmakizilor fu pentru 
veacul său ceea ce este o podoabă pentru frunte şi o 
“cunună pentru cap. Și soarta le îi împărți cu dărnicie tot 
ceea ce asemenea huzmeturi au mai ispititor, şi îi potopi 
cu darurile cele mai alese. Iar Yahia și fiii lui ajunseră ca 

nişte sori strălucitori, noiane nemăsurate de dărnicie, 
potoape năvalnice de bunătate, ploi binefăcătoare. Lumea 
fu înviorată de răsuflarea lor, iar împărăția se înălță pe 
culmea cea mai de sus a fălniciei. Și ei erau adăpostul celor 
năpăstuiți şi sprijinul celor nevoiaşi. Despre ei poetul 
Abu-Nowas, printre nenumărați alții, a spus: 


O, fii fără de seamăn 
Ai mândrului Barmak, 
De când v-aţi dus în lume 
Lăsându-ne uitării, 
Rămasem de izbelişti 
Ca un norod sărac! 
Nici albul fapt de ziuă, 
Nici ceasul înserării, 
Nu mai aduc chervane 
Pe drumurile țării — 
Se-aşterne pretutindeni 
Pustiul fără leac! 


„Erau, într-adevăr, viziri înţelepţi, diriguitori minunaţi, 
„umplând visteria obştească, buni vorbitori, citiţi, învățați, 
hotărâți, buni la sfat şi darnici ca Hatim-Tai. Erau izvoare 
de fericire, vânturi binefăcătoare aducătoare de ploi 
itoare. Şi, mai cu seamă datorită vazei lor, numele şi 

faima lui Harun Al-Rașid au răsunat din podişurile Asiei 
de mijloc până în străfundul pădurilor de la miazănoapte, 
şi din Maghreb și Andaluzia până la fruntariile cele mai 
depărtate ale Chinei şi ale Tartariei. 

Şi iată că deodată fiii lui Barmak, de pe cea mai înaltă 
treaptă care le-a fost dată fiilor lui Adam s-o atingă, au 
fost doborâţi în negura celor mai amarnice prăbușiri şi au 
băut din pocalul Împărţitoarei de prăpăduri. Întrucât, o, 
răsturnare de vremi! fiii cei falnici ai lui Barmak erau nu 
numai vizirii care chiverniseau întinsa împărăție a 
califilor, ci erau şi prietenii buni, însoțitorii nedespărțiți ai 
domnului lor. Şi Giafar, îndeosebi, era soțul al cărui chip 
îi era lui Al-Raşid mai de trebuinţă decât lumina ochilor. 
Şi ajunsese să cuprindă un loc atâta de mare în inima şi 
în gândurile lui Al-Raşid, că într-o zi Al-Raşid merse până 
acolo, încât puse să se facă un caftan cu două guri şi se 
îmbrăcă în el laolaltă cu prietenul său, Giafar, întocmai de 
parcă amândoi n-ar fi fost decât un singur ins. Şi aşa se 
purtă cu Giafar până la cumplitul prăpăd de la urmă. 

Or, o, chin al sufletului meu! iată cum se petrecu acea 
fapră neagră, care mohori cerul Islamului şi aruncă jalea 
în toate inimile, lovitură de trăsnet din bolta pustiitoare. 

Într-o zi — fie departe de noi asemenea zile! — Al-Raşid, 
întorcându-se dintr-un hagialâc la Mecca, porni pe calea 
apei, de la Hira la cetatea Anbar. Și poposi la un schit pe 
nume Al-Umr, de pe malurile Eufratului. Şi noaptea veni, 
ca şi alte nopți pentru el, în toiul benchetelor şi al 
desfătărilor. Însă de data aceasta soţul său de petreceri, 
Giafar, nu se afla lângă el. Căci Giafar era la vânătoare, de 
câteva zile, prin câmpiile din preajma fluviului. Cu toate 
acestea, darurile şi peşcheşurile lui Al-Raşid îl urmau 
pretutindeni. Și la fiecare ceas al zilei Giafar vedea cum 
soseşte la cortul său vreun trimis de-al califului, adu- 
cându-i în semn de dragoste vreun dar de preț mai frumos 
decât cel de mai înainte. 

Or, în noaptea aceea — facă Allah să nu cunoaștem 
vreodată asemenea nopți! — Giafar şedea în cortul său, în 
tovărăşia doftorului Gibrail Bakhtiassu, care era chiar 
hakimul lui Al-Raşid, şi de care Al-Raşid se lipsise spre 
a-l lăsa să-l însoţească pe mult iubitul său Giafar. Şi se mai 
afla acolo în cort şi poetul drag inimii lui Al-Raşid, Abu- 
Zaccar cel orb, de care Al-Rașid, tot aşa, se lipsise spre 
a-l lăsa să-l veselească cu stihurile lui pe mult-iubitul său 
Giafar, când se întorcea de la vânat. 

Şi era la ceasul cinei. lar Abu-Zaccar, orbul, cânta, 
însoţindu-se cu pandura, nişte stihuri înțelepte despre 
nestatornicia soartei... 


În clipita aceasta a istorisirii sale, Șeherezada văzu că se 
luminează de ziuă şi, sfioasă, tācu. 


Dar când fu cea de a nouă sute nouăzeci şi şasea noapte 
Urmă: 


„.. Şi era la ceasul cinei. lar Abu-Zaccar, orbul, cânta, 
însoţindu-se cu pandura, nişte stihuri înțelepte despre 
nestatornicia soartei. Și iată că, dintr-odată, la intrarea 
cortului se ivi Massrur, spătarul califului şi împlinitorul 
mâniei sale. lar Giafar, când îl văzu că intră așa, împotriva 
tuturor orânduielilor, fără a cere îngăduința de a fi primit 
şi fără ca măcar să-şi fi vestit sosirea, se făcu galben cu 
totul la chip şi îi spuse hadâmbului: 
„—0O, Massrur, fii binevenit, întrucât totdeauna te văd 
cu o bucurie nouă. Ci mă minunează, o, fratele meu, că 
pentru întâia oară în viața noastră nu ai trimis mai înainte 
vreun slujitor care să-mi dea de veste despre venirea ta. 
Iar Massur, fără ca măcar să-i arunce un salamalec lui 
iafar, răspunse: 

— Treaba care mă aduce este prea însemnată ca să-mi 
mai îngăduiască asemenea marafeturi zadarnice. Ridică-te, 
o, Giafar, şi rosteşte-ți şeadaua din urmă. Întrucât emirul 
drept-credincioșilor cere capul tău. 

Auzind vorbele acestea, Giafar se sculă în picioare şi 
grăi: 

— Nu este alt dumnezeu decât numai unul Allah, şi 
Mahomed este trimisul lui Allah! Din mâinile lui Allah 
purcedem, şi, mai devreme ori mai târziu, în mâinile lui 
ne întoarcem! 

Pe urmă se întoarse înspre căpetenia hadâmbilor, soțul 
său de până atunci, prietenul său de atâția ani şi de atâtea 
întâmplări, şi îi spuse: 

— O, Massrur, asemenea poruncă nu este cu putință. 
Stăpânul nostru, emirul drept-credincioșilor, ţi-a dat-o, 
pesemne, la vreun ceas de beţie. Mă rog ție, o, prietene al 
meu de totdeauna, pentru amintirea preumblărilor 
noastre împreună și pentru viața noastră laolaltă de zi şi 
de noapte, întoarce-te la calif să vezi dacă nu cumva mă 
amăgesc. Şi-ai să vezi că el a şi uitat asemenea vorbe! 

Ci Massrur spuse: 

— Capul meu e răspunzător pentru capul tău. Nu pot 
să mă arăt dinaintea califului decât cu capul tău în mână. 
Scrie-ţi, aşadar, dorințele din urmă, aceasta-i singura în- 
găduinţă ce-mi stă în putere să ţi-o dăruiesc, pe temeiul 
prieteniei noastre de odinioară. 

Atunci, Giafar spuse: 

— Ai lui Allah suntem toți! Nu am de scris niciun fel 
de dorință. Allah alungească-i viața emirului drept- 
credincioșilor cu zilele ce-mi sunt ridicate mie! 

Pe urmă ieşi din cort, îngenunche pe preşul sângelui, 
pe care îl așternuse pe pământ spătarul Massrur, şi se legă 
la ochi cu chiar mâinile sale. Și fu descăpățânar. Aibă-l 
Allah întru mila sa! 

După care Massrur se întoarse la locul unde poposise 
califul şi intră la el, ducând pe un scut capul lui Giafar. Iar 
Al-Raşid se uită la capul prietenului său de mai înainte 
şi, deodată, scuipă pe el. Ci ura şi răzbunarea lui nu se 
opriră aci. Dete porunci ca trupul descăpățânat al lui 
Giafar să fie răstignit pe podul Bagdadului, la un capăt, 
iar căpăţâna-i să fie agăţată la celălalt capăt: osândă ce 
 întrecea ca răutate şi ca ocară până şi pe cea a celor mai 
ticăloşi răufăcători. Şi la fel porunci ca, după șase luni, 
rămăşiţele lui Giafar să fie arse pe băligar de vite şi să fie 
aruncate în umblători. Şi toate se îndepliniră. 

Încât, o, ce jale şi amar! sameşul Amrani putu să scrie, 
chiar pe aceeași foaie din scriptele de cheltuieli ale vistieriei: 
„Pentru un caftan de fală, dat de către emirul drept- 
„credincioşilor ca dar vizirului său, Giafar, fiul lui Yahia 
 Al-Barmaki — patru sute de mii de dinari aur.“ Şi, la puţină 
vreme după aceea, fără niciun alt adaus, pe aceeaşi foaie: 
„Naft, paie şi băligar pentru arderea trupului lui Giafar ben 
“Yahia — zece drahme din argint.“ 

Aşa fu sfârşitul lui Giafar. Cât despre Yahia, tatăl său 
şi tatăl care l-a crescut pe Al-Raşid, şi despre Al-Fadl, 
fratele lui Giafar şi fratele de lapte al lui Al-Rașid, aceia 
fură zeberiţi chiar a doua zi, dimpreună cu toţi bar- 
makizii, în număr de peste o mie, toți câți aveau slujbe și 
huzmeturi. Şi fură aruncați de-a valma în afundul 
temnițelor duhnite, pe când bunurile lor fără de număr 
„erau zăpciuite, iar femeile şi copiii lor rătăceau fără de 
adăpost şi fără ca să cuteze cineva să le arunce măcar o 
privire. Şi unii muriră de foame, alții de ştreang, în afară 
de Yahia, de fiul său, Al-Fadl, şi de fratele lui Yahia, 
Mohammad, care muriră în schingiuiri. Aibă-i Allah pe 

ţi întru mila sa! Prăpădul lor a fost amarnic! 

Tar acuma, o, doamne al vremilor, dacă dorești să afli 
pricina acelei năpăstuiri a barmakizilor şi a jalnicului lor 
sfârşit, iată. 

tr-o zi, sora mai mică a lui Al-Rașid, Aliyah, la câțiva 
ani după sfârşitul barmakizilor, cuteză să-l întrebe pe calif, 
care o alinta: 

— O, stăpâne al meu, nu te mai văd o zi senin şi liniştit 
de când cu moartea lui Giafar şi cu pierirea casei lui. 
Pentru care pricină dovedită ţi-au stârnit mânia? 

Şi Al-Raşid, mohorât deodată, o împinse pe tânără 
domniță şi îi spuse: 

— O, copila mea, o, viața mea, tu, singura bucurie care 
mi-a mai rămas! la ce ți-ar folosi să afli pricina aceea? Că 
de-aș fi încredințat că o știe cămaşa mea, aş sfâşia cămaşa 
în bucăți! 

Or, aşadar, istoricii şi meșterii de letopiseţe sunt de- 
parte de-a se împăca asupra pricinelor prăpădului. De 
altminteri, iată toate lămuririle câte ne-au fost lăsate în 
scrierile lor. 

După unii, dărniciile fără de număr ale lui Giafar şi 
ale barmakizilor, a căror înşiruire ostenea până și urechile 
celor ce le primiseră, şi care, aducându-le mai mulţi 
pizmaşi şi vrăjmaşi decât prieteni şi PAENT ajunseseră 
până la urmă să-l pună în umbră pe Al-Raşid. Într-adevăr, 
nu se mai vorbea decât despre fala casei lor; nimeni nu 
putea să răzbată la vreun huzmet decât prin ei, fie de-a 
dreptul, fie pe ocolite; rudele lor năpădiseră curtea de la 
Bagdad şi oștirea, iar în divanuri şi în vilaiete ei aveau 
slujbele cele mai înalte; moşiile cele mai frumoase din 
preajma cetății ale lor erau; la ușile saraiurilor se înghesuia 
o mulțime de curteni şi de jelbari mai mare decât cea care 
se strângea la saraiul califului. De altminteri, iată cu ce 
vorbe scrie despre acesta hakimul lui Al-Raşid, chiar acel 
Gibrail Baktiassu, care se afla în cortul lui Giafar când cu 

noaptea morţii. Spune: „Am intrat într-o zi în iatacul lui 
Al-Raşid, care locuia pe atunci în saraiul numit Kasr el 
Khuld, din Bagdad. Iar barmakizii locuiau pe celălalt mal 
al Tigrului, şi nu se aşternea între ei şi saraiul califului 
decât lățimea fluviului. Și, în ziua aceea, Al-Rașid, văzân 
înghesuiala de cai de dinaintea casei vizirilor săi, şi mulți- 
mea ce se îmbulzea la uşile lor, rosti, față de mine, de 
parcă ar fi vorbit cu sine însuşi: «Răsplătească-i Allah pe 
Yahia şi pe fiii săi, El-Fadl şi Giafar! S-au împovărat ei cu 
grijile acestea, mi-au lăsat răgaz să privesc împrejurul meu 
şi să trăiesc în tihnă.» Astea le-a spus în ziua aceea. Altă 
dată însă, fiind chemat iarăși la el, am băgat de seamă că 
începuse să nu se prea mai uite cu aceiași ochi la prietenii 
săi. Căci, privind de la fereastra saraiului şi văzând aceeaşi 
îmbulzeală de oameni și de cai ca şi întâia dată, spuse: 
«Yahia şi feciorii lui au pus mâna pe toate treburile; şi mi 
le-au luat pe toate. Ei sunt cei care chivernisesc, de fapt, 
puterea califală, pe când mie de-abia dacă mi-a mai rămas 
amăgirea ei.» Aşa l-am auzit spunând. Şi am cunoscut de- 
atunci că barmakizii au să cadă în mazilire: precum chiar 
s-a şi întâmplat.“ 

„După alți leropiseţi, la nemulțumirea mocnită, la 

"ciuda tot mai otrăvită a lui Al-Rașid, la purtările lor 
strălucite, care le aduceau duşmani de temut şi clevetitori 
tăinuiți, ce îi ponegreau la calif, fie prin poezii nesemnate, 
fie prin proză vicleană; la toată cinstirea, la toată fala și la 
toate lucrurile la care domnii nu pot, de obicei, să îndure 
părtaşi, veni să se adauge şi o mare nechibzuinţă săvârşită 
de Giafar. Într-o zi, Al-Raşid îl însărcinase să-l dea pieirii, 
în taină, pe un urmaș de-al lui Ali şi al străbunei Fatimah, 
fiica Prorocului, pe care îl chema EI-Saiied Yahia ben 
Abdalah El-Hossaimi. Giafar însă, din milă şi din omenie, 
îl ajută să fugă pe acel strănepot al lui Ali, a cărui înrâurire 

AL-Raşid o socotea ca primejdioasă pentru viitorul stepenei 
abbaside. Or, fapta de mărinimie a lui Giafar avea să fie 
repede dată în vileag și adusă la urechea califului, cu toate 
tâlcurile trebuitoare spre a-i înnegri urmările. Și supărarea 
lui Al-Raşid, cu acel prilej, fu picătura de venin care făcu 
să se reverse cupa mâniei. Și îl întrebă despre treaba acesta 
pe Giafar, care, fără niciun ocoliş, îşi mărturisi fapta, 
adăugând: 

— Am făcut-o pentru slava și pentru bunul nume al 
stăpânului meu, emirul drept-credincioşilor! 

Şi Al-Raşid, galben la chip, spuse: 

— Bine ai făcut! 

Ci fu auzit cum murmura: „Să mă ia Allah de n-am să 
te sting de pe faţa pământului, o, Giafar!“ 

După alţi istorici, ar trebui să se caute izvorul mazilirii 
barmakizilor în credințele schismatice ale lor față de 
dreapta-credință musulmană. Căci să nu se uite că 
neamul lor, până a trece la Islam, slujea la Balkh religia 
magilor. Şi se zice că, pe când cu năpada în Khorassan, 
leagănul de baştină al prietenilor săi, Al-Raşid băgase de 
seamă că Yahia şi fiii săi făceau tot ce le sta în putere spre 
a împiedica dărâmarea capiştelor şi a lăcaşurilor magilor. 

Şi, de-atunci, a avut în privința credinţei lor unele 
îndoieli ce n-au făcut decât să se inrăutăească mai apoi, 
când i-a văzut pe barmakizi că se purtau cu blândeţe, în 
toate împrejurările, față de schismaticii de orice soi, da 
mai cu seamă fața de vrăjmaşii săi cei mai aprigi, ghebrii 
şi zanadikii, precum şi alți eretici şi anatemesiți. Iar ceea 
ce ar îndemna la îndrituirea acestei păreri, adăugată la 
celelalte pricini arătate mai înainte, ar fi că, îndată după 
moartea lui Al-Raşid, tulburări religioase de o dârzie ne- 
maiîntâlnită până atunci au izbucnit la Bagdad, şi erau să 
dea o lovitură de moarte dreptei-credințe musulmane. 

Dar, în afara tuturor acestor pricini, temeiul cel mai cu 
putință al sfârşitului barmakizilor ne este arătat de către 
cronicarul Ibn-Khillikan și de către Ibn El-Athir. Aceştia 
spun: 

Era pe vremea când Giafar, fiul lui Yahia barmakidul, 
era atâta de apropiat inimii emirului drept-credincioşilor, şi 
când califul poruncise să se coase caftanul acela cu două 
guri una lângă alta, şi în care se îmbrăcase laolaltă cu Giafar, 
întocmai de parcă amândoi nu ar fi fost decât un singur 
ins, Şi prietenia lor era atât de mare, încât califul nu mai 
putea să se despartă de tovarășul său, şi ar fi vrut să-l vadă 
mereu lângă el. Or, Al-Raşid o iubea tot așa, cu o dragoste 
nemaipomenită şi tare adâncă, şi pe soră-sa, Abbassah, 
tânără domniță împodobită cu toate darurile, femeia cea 
mai de seamă de pe vremile ei. Şi dintre toate femeile din 
neamul și din haremul său, ea era cea mai scumpă inimii 
lui Al-Rașid. Şi califul nu putea să trăiască decât lângă ea, 
întocmai ca şi cum ea ar fi fost un Giafar femeie. Şi aceste 
două iubiri erau fericirea lui; ci era de nevoie să le 
împreune, ca să se bucure de amândouă deodată; întrucât 
lipsa uneia rupea vraja pe care o simțea lângă cealaltă. Iar 
“când Giafar ori Abbassah nu era cu el, Harun nu trăia decât 
o bucurie neîntreagă, şi lipsa îl durea. De aceea trebuia să 
le împreune pe cele două iubiri ale sale. Ci pravilele noastre 
cele sfinte nu îngăduie ca bărbatul, dacă nu este rudă 
apropiată, să se uite la o femeie cu care nu este căsătorit; şi 
nu-i îngăduie femeii să-şi lase faţa a fi văzută de către un 
"bărbat care îi este străin. Încâr Al-Raşid, care era un 
păstrător habotnic al legii a cărei pază o avea, nu putea 
să-i aibă lângă el pe cei doi fără a se afla într-o stare 
 stânjenitoare, şi într-o împrejurare nedorită şi nepotrivită. 
„Pentru aceea, vroind să schimbe o stare de lucruri care 
Îl sâcâia şi îl supăra, se hotărî, într-o zi, să-i spună lui 


Giafar: 

— O, Giafar, prietene, nu am o bucurie adevărată, 
deschisă şi deplină decât în tovărăşia ta şi a mult-iubitei 
mele surori, Abbassah. Or, cum legătura dintre voi doi 
mă stânjeneşte şi vă stânjeneşte şi pe voi, vreau să te însor 
cu Abbassah, pentru ca de aici înainte, fără de niciun 
neajuns, fără pricină de cârtiri şi fără păcat, să puteți 
amândoi să staţi cu mine. Da vă cer hotărât să nu vă 
întâlniți niciodată, fie şi măcar pentru o clipită, în lipsa 
mea. Întrucât nu vreau între voi doi decât închipuirea, de 
ochii lumii, a căsătoriei legiuite; da nu vreau şi urmările 
căsătoriei, care le-ar putea dăuna, în dreptul la moștenirea 
califală, fiilor drepți ai lui Abbas. 

Iar Giafar se plecă dinaintea dorinței stăpânului său și 
răspunse cu supunere şi cu ascultare. Și fu nevoit să 
primească acea legătură ciudată. Iar căsătoria fu întocmită 
şi pecerluită după pravilă. Şi-aşa că, urmând înţelegerii 
poruncite, cei doi tineri soți nu se întâlniră decât de faţă 
cu califul, şi-atâta tot. Şi chiar şi atunci privirile lor de-abia 
dacă se încrucișau, rareori. Cât despre Al-Rașid, el se 
bucura în deplină bucurie de dragostea-i atâta de fierbinte, 
pe care o nutrea pentru acea pereche pe care o chinuia, 
fără a părea să-și dea seama. 

Căci de când, oare, dragostea s-a putut supune 
poruncilor popreliştilor... 


În clipita aceasta a istorisirii sale, Șeherezada văzu că se 
luminează de ziuă şi, sfioasă, tācu. 


Dar când fu cea de a nouă sute nouăzeci şi şaptea noapte 
Urmă: 


„.. Căci de când, oare, dragostea s-a putut supune 
poruncilor popreliştilor? Şi, oare, de când o atare siluire, 

între două fiinţe tinere şi frumoase, nu aţâță şi nu 
răzvrăteşte tulburările și patimile dorului? 

Şi iată că, într-adevăr, cei doi soți, ce-ar fi avut tot 
dreprul să se iubească şi să se lase duși de ispita dragostei 
„lor atâta de legiuite, dar ținuți acum în starea de sus- 
pinători, se îmbătau cu fiece zi tot mai mult de acea tainică 
beţie care adună văpaia în inimă. Şi iată că Abbassah, 
chinuită de starea ei de soție schimnicită, se îndrăgosti 
pătimaș de soţul ei. Şi până la urmă îi dete de ştire lui 
Giafar despre toată dragostea ei. Și îl chemă la ea şi îl 
îmbie, pe ascuns, în toate chipurile. Ci Giafar, ca om 
cinstit şi chibzuit, nu se lăsă înduplecat de îndemnurile ei 
şi nu se duse la Abbassah. Întrucât se simţea oprit de 
jurământul ce-i făcuse lui Al-Raşid. Şi, de altminteri, ştia, 
mai bine ca oricine, cât de zornic era califul în îndeplinirea 

mâniilor sale. 
= Şi-aşa că domniţa Abbassah, dacă văzu că îmbierile și 
rugăminţile ei rămân fără de izbândă, se folosi de alte căi. 
Aşa fac femeile, de obicei, o, doamne al vremilor! Slujin- 
du-se, aşadar, de vicleşug, trimise vorbă hanâmei Itabah, 
mama lui Giafar: 
„—O, maică a noastră, trebuie să mă ajuţi să intru fără 
de zăbavă la fiul tău, Giafar, soţul meu legiuit, întocmai 
ca şi cum aş fi una dintre acele roabe pe care i le trimiși 
în fiece zi. 
„Căci hanâma Itabah, în fiecare zi de vineri, avea obi- 
ceiul să-i trimită mult-iubitului său fiu, Giafar, câte o 
„tânără roabă fecioară, aleasă dintr-o mie, neatinsă şi 
desăvârşit de frumoasă. lar Giafar nu se apropia de fară 
„ decât după ce se cinstea şi se îndestula cu vinuri bogate. 
„Ci hanâma Itabah, la primirea vorbelor trimise de 
„ Abbassah, se împotrivi cu hotărâre a se învoi cu felul 
"acela de viclenie dorit de Abbassah, şi îi arătă limpede 
“domniței câte primejdii se cuprindeau pentru toată 

lumea într-o atare treabă. Ci tânăra soție, îndrăgostită, 
stărui, rugându-se ori amenințând, şi adăugă: 

— Cugetă, o, maică a noastră, la urmările îndărătniciei 
tale. Din parte-mi, hotărârea mea este luată, și am să mi-o 
îndeplinesc în pofida ta, ori şi ce-ar fi să pățesc. Mai bine 
să-mi pierd viața decât să nu mă bucur de Giafar şi de 
drepturile mele asupra lui. 

Aşa că necăjita de Itabah fu nevoită să se plece 
dinaintea unor atari înghesuieli, gândind că era mai bine 
ca lucrul să se înfăptuiască prin mijlocirea sa, în taina cea 
mai strașnic păzită. Aşa că îi făgădui sprijin domniței 
Abbassah pentru izbândirea acelei uneltiri atâta de 
nevinovate şi atâta de primejdioase. Şi se duse fără de 
întârziere să-i dea de ştire fiului ei, Giafar, că are să-i 
trimită în curând o roabă care nu-și avea seamăn la 
gingăşie, la desfătare şi la frumusețe, Şi i-o zugrăvi cu atâta 
căldură, încât el începu să-i ceară înflăcărat, şi pe cât mai 
curând, darul făgăduit. Iar Itabah învârti lucrurile atâta 
de bine, încât Giafar, împătimit de dorință, aştepta 
noaptea cu o nerăbdare cum nu mai cunoscuse până 
atunci. lar maică-sa, văzându-l la capătul dorit, trimise 
vorbă domniței Abbassah: „Pregăreşte-te pentru deseară.“ 

Şi Abbassah se pregăti şi se împodobi cu podoabe și 
cu giuvaieruri, aşa cum fac roabele, şi veni la mama lui 
Giafar, care, la căderea nopții, o duse în iatacul fiului său. 
Or, Giafar, oleacă ameţit de aburii vinului, nu-și dete 
seama că fetişcana roabă, ce sta în picioare dinaintea lui, 
era soția sa, Abbassah. Şi-apoi nici nu prea avea săpate bine 
în minte trăsăturile domniţei Abbassah. Căci până atunci, 
în şederile lor laolaltă la calif, el de-abia o întrezărise; şi 
niciodată nu cutezase, de frică să nu-l supere pe Al-Rașid, 
să-și ridice privirile asupra soției sale, Abbassah, care, la 
rându-i, din sfiiciune, își întorcea capu-n totdeauna la 
fiecare aruncătură de ochi furişată de Giafar. 

Şi astfel, după ce căsătoria se împlini de fapt, şi după o 
noapte petrecută în vipiile dragostei împărtășite, Abbassah 
se sculă să plece şi, înainte de a ieşi, îi spuse lui Giafar: 

— Cum îţi plac fetele de sultan, o, stăpâne al meu? Sunt 
altfel, în purtările lor, decât roabele ce se vând şi se cum- 
pără? Cum i se par, ia spune? 

lar Giafar, uluit, întrebă: 

— Despre ce fel de fete de sultan pomenesc vorbele 
tale? Eşti tu cumva vreuna dintre ele? Vreo prinsă, poate, 
din războaiele noastre biruitoare? 

Ea răspunse: 

— O, Giafar, sunt prinsa ta, slujnica ta, sunt Abbassah, 
sora lui Al-Rașid, fiica lui Al-Mahdi, din sângele lui 
Abbas, unchiul Prorocului binecuvântat! 

Auzind vorbele acestea, Giafar rămase năucit până 
peste marginile năucirii şi, dezmeticindu-se dintr-odată 
„din ameţeala beției, strigă: 

— Te-ai dat pierzării, şi ne-ai dat pierzării pe toți, o, 
fiică a stăpânilor mei! 

Şi, în graba mare, intră la maică-sa, Itabah, şi îi spuse: 

— O, maica mea, maica mea, m-ai vândut cu totul! 

Şi biata de soţie a lui Yahia îi istorisi fiului ei cum 
fusese silită să se supună la acea viclenie, ca să nu abată 
“asupra lor năpaste şi mai mari. Şi-atâta, în ceea ce îi 
priveşte pe ci. 

Câr despre Abbassah, ea rămase însărcinată şi dete 
viaţă unui fiu. Şi îl încredință pe copil în seama unui 
slujitor credincios, pe care îl chema Ryaș, şi în grija de 
mamă a unei femei pe care o chema Barrah. Pe urmă, 
temându-se, fără îndoială, că lucrul se va da în vileag, în 
„ciuda tuturor ferelilor, şi că are să răzbată la ştirea lui 
Al-Raşid, îl trimise pe copilul lui Giafar la Mecca, însoțit 
„de cele două slugi. 

Or, Yahia, tatăl lui Giafar, printre huzmeturile sale, o 
avea şi pe aceea de paznic şi de câzlar peste saraiul şi peste 
haremul lui Al-Rașid. Și îşi făcuse obiceiul ca, pe la un 
anume ceas de noapte, să închidă uşile de legătură ale 
saraiului şi să ia cheile. Or, până la urmă, asprimea aceea 
ajunse a fi supărătoare pentru haremul califului, şi mai cu 
seamă pentru Sett Zobeida, care se duse să se plângă 
amarnic vărului şi soțului ei, Al-Raşid, afurisindu-l pe 
preacinstitul  Yahia şi asprimile lui nepotrivite. lar 
AL-Raşid, când Yahia se înfățişă la el, îi spuse: 

— Taică, oare ce are Zobeida de se plânge de tine? 

Şi Yahia întrebă: 

— Mă învinuieşte cumva din pricina haremului tău, o, 
emire al drept-credincioşilor? 

Al-Rașid zâmbi şi zise: 

— Nu, o, taică! 

Şi Yahia spuse: 

— Atunci, nu ține seama de ce ţi-a spus despre mine, 
o, emire al drept-credincioşilor. 

Şi, de-atunci, Yahia și-a sporit şi mai mult asprimea, 
până într-atâta, încât încă o dată Sett Zobeida se plânse 
cu oțărâre şi cu mânie lui Al-Raşid, care îi spuse: 

— O, fiică a unchiului meu, nu este locul chiar să-l 
învinuiești pe tatăl meu de lapte, Yahia, pentru nimic în 
privinţa haremului. Întrucât Yahia nu face altceva decât să 
asculte de poruncile mele şi să-şi îndeplinească datoria. 

Şi Zobeida răspunse aprigă: 

— Eh, pe Allah! da de ce nu se îngrijește oleacă mai 
mult de datoria lui, care este de a pune frâu nechib- 
zuințelor fiului său, Giafar? 

Şi Al-Raşid întrebă: 

— Ce nechibzuințe? Ce s-a întâmplat? 

Atunci, Zobeida îi istorisi povestea cu Abbassah, fără 
ca, de altminteri, să-i dea vreo însemnătate. Şi Al-Raşid, 
mohorându-se, întrebă: 

— Şi este vreo dovadă despre aceasta? 
„Ea răspunse: 
© — Păi ce dovadă mai bună decât copilul pe care îl are 
„de la Giafar? 
El întrebă: 
— Unde se află copilul acela? 
Ea răspunse: 
— În Cetatea cea Sfântă, leagănul strămoşilor noştri. 
El întrebă: 
— Mai ştiu şi alții în afară de tine despre treaba aceasta? 
Ea răspunse: 
— Nu se află în haremul tău și în saraiul tău nici măcar 
o femeie, de-ar fi ea până şi ultima dintre roabe, care să 
„nu ştie. 
lar Al-Raşid nu adăugă o vorbă mai mult. Dar, la 
scurtă vreme, dete de ştire că are de gând să se ducă în 
hagialâc la Mecca. Şi plecă, fără a-l luă şi pe Giafar cu el. 
"Or, la rândul ei, Abbassah trimise numaidecâr o scrisoare 
lui Ryaş şi doicii, poruncindu-le să plece îndată de la 
„Mecca şi să treacă în Yemen cu copilul. lar ei plecară în 
„mare grabă. 
„Şi califul ajunse la Mecca. Şi numaidecât însărcină 
teva iscoade de credință să purceadă a-l căuta pe copil 
i să-l găsească. Şi căpără adeverirea faptului, şi află că 
cul trăieşte şi că e bine sănătos. Și izbuti să dea de el 
Yemen şi să-l trimită în taină la Bagdad. Şi atunci, la 
întoarcerea din acel hagialâc, poposind la schitul Al-Umr, 
lângă Anbar, pe Eufrat, dete porunca cea cumplită în 
rivința lui Giafar şi a barmakizilor. Şi urmă ceea ce urmă. 
„Cât despre nefericita de Abbassah şi fiul ei, aceştia fură 
doi îngropaţi de vii într-o groapă săpată chiar sub 
în care locuise domnița. Aibă-i Allah pe roți întru 
ila sa! 
Într-un sfârşit, îmi mai rămâne să-ți spun, o, mult-no- 
itule sultan, că alți cronicari vrednici de crezare 


140 O mie şi una de nopți 


povestesc că Giafar şi barmakizii nu săvârşiseră nimic 
pentru care să li se cadă o atare năpăstuire, şi că sfârşitul 
acela jalnic le-a fost hărăzit numai pentru că aşa le fusese 
lor scris la soartă, şi că vremea puterii lor se scursese. Ci 
Allah este mai ştiutor! 


Şi pentru a încheia, iată un pasaj care ne-a parvenit de 
la poetul Mohammad, din Damasc. 

El povesteşte: 

Am intrat într-o zi într-un hammam să fac o baie şi, 
băieşul şef îl însărcină să mă spele pe un tânăr foarte bine 
făcut. Şi, în timp ce mă spăla, mă apucai, pradă nu ştiu 
cărei toane, să-mi cânt, cu glas scăzut, versurile pe care le 
izvodisem odată ca să prăznuiesc naşterea fiului binefăcă- 
torului meu, El-Fadl ben Yahia El-Barmaki, şi, iată că, 
deodată, tânărul care mă servea, căzu la pământ fără 
cunoştinţă, ca după câteva minute, să se ridice şi, cu fața 
scăldată-n lacrimi, s-o ia la fugă, părăsindu-mă singur în 
mijlocul apei... 


În clipita aceasta a istorisirii sale, Șeherezada văzu zorii că 
se luminează de ziuă și, sfioasă, tăcu. 


Dar când fu cea de a nouă sute nouăzeci şi opta noapte 


Urmă: 


se ridică şi, cu fața scăldată-n lacrimi, o luă la fugă, 
indu-mă singur în mijlocul apei. 

Tar eu, uluit, ieşii din baie, şi-l prihănii aprig pe băieşul 
şef că mi-a dat, ca să mă servească, un epileptic. Dar 
băieşul şef se jură că nu observase niciodată până acum ca 
tânărul băieş să sufere de această boală. Şi, pentru a-mi 
dovedi spusele sale, îl chemă pe tânăr în fața mea şi îl în- 
trebă: 

— Ce s-a întâmplat că acest domn este atât de 
nemulţumit de serviciile tale? 

Şi, tânărul, care-mi păru că-şi revenise din tulburare, 
_ îşi plecă în jos capul, apoi, întorcându-se spre mine, mă 
întrebă: 

— O, stăpâne al meu, îl cunoşti pe autorul versurilor pe 
care le-ai fredonat în timp ce te spălam? 

Tar eu răspunsei: 

— Pe Allah! sunt chiar eu. 

Şi el îmi zise: 

— Atunci eşti poetul Mohammad El-Dameschgy. Și ai 
„compus aceste versuri pentru a sărbători nașterea fiului 
lui El-Fadl Barmakide. 

Şi adăugă, în timp ce eu priveam uluit: 
© —lartă-mă, o stăpâne al meu, dacă ascultându-l, inima 
mi s-a strâns pe dată şi am căzut potopit de tulburare. 
"Chiar eu sunt fiul lui El-Fadl a cărui naştere ai cântat-o 
atât de măiestrit. 

Şi din nou căzu, fără cunoştinţă, la picioarele noastre. 

„ Atunci eu, topit de milă în faţa unei asemenea neferi- 
ciri, şi văzându-l căzut într-o asemenea mizerie pe fiul 
mărinimosului meu binefăcăror căruia-i datoram tot ce 
aveam, chiar şi faima mea de poet, ridicai de jos tânărul 
şi-l strânsei la pieptul meu, spunându-i: 
— O, fiu al celei mai nobile dintre creaturile lui Allah, 
eu sunt bătrân şi nu am niciun moştenitor. Vino cu mine 
în fața cadiului, o, copilul meu, că vreau să întocmesc o 
hârtie prin care să te înfiez. Şi-ţi voi lăsa, în felul acesta, 
toate bunurile mele, după moarte. 

Dar copilul barmakid îmi răspunse plângând: 

— Allah să-şi reverse asupra ta binecuvântările sale, o, 
fiu al unor oameni de bine! Dar, lui Allah nu i-ar fi pe 
plac să primesc înapoi, în vreun fel sau altul, niciun sin- 
gur obol din ceea ce tatăl meu, El-Fadl, ţi-a dăruit. 

Şi, după aceea,orice încercare şi rugăminte a mea se 
dovedi fără folos. Şi nu-l putui face să accepte nici cel mai 
mic semn al recunoștinței mele față de tatăl său. Era cu 
adevărat un pur sânge barmakid. Răsplăti-i-ar Allah pe 
toți după vrednicia lor, care este foarte mare. 

Câr despre califul Al-Rașid, după ce se răzbunase atâta 
de crunt pentru o mişelie pe care numai el, în afară de 
Allah, o ştia, şi care trebuie să fi fost destul de amarnică, 
se întoarse la Bagdad, da numai ca să treacă prin cetate. 
Într-adevăr, nemaiputând de aci înainte să locuiască în 
cetatea aceea, pe care vreme de atâţia ani îi plăcuse s-o 
înfrumusețeze, plecă să se aşeze la Raccah, şi nu se mai 
întoarse niciodată în Cetatea Păcii. Şi chiar părăsirea aceea 
grabnică a Bagdadului, după osândirea barmakizilor, o 
deplânge poetul Abbas ben El-Ahnaf, care se afla în alaiul 
califului, în stihurile următoare: 


De-abia-ncepusem să le poruncim 
Cămilelor să-ngenuncheze roată, 

Că a şi trebuit să le pornim 

Din nou la drum, cu caravana toată, 
Fără s-avem putinţă-a osebire 
Plecarea noastră-n grabă, de sosire. 


Bagdad iubit, prietenii-mprejur 
Ne-ntâmpinau cu bucuria lor, 

Şi bun-venitu-acas şi la huzur 
Ne-mpresura din gura tuturor. 

Ci noi le răspundeam, cu jalea-n glas, 
La bun-venitul lor cu bun-rămas. 


Cetate-a păcii, o, e-adevărat 

Că de la Răsărit pân la Apus, 

Oricât bătut-am lumea-n lung și-n lat, 
Nu ştiu cetate alta mai presus, 

Nici mai blagoslovită-n zări senine, 
Nici mai bogată cumva decât tine. 

De altminteri, după pieirea prietenilor săi, Al-Raşid 
n-a mai gustat niciodată tihna somnului. Căinţele lui 
ajunseseră chinuitoare; şi şi-ar fi dat împărăţia toată 
numai să-l întoarcă pe Giafar la viață. Şi dacă, din 
întâmplare, curtenii aveau neiscusința să pomenească în 
vreun fel cât de cât răutăcios amintirea barmakizilor, 
 Al-Raşid striga la ei cu scârbă și cu mânie: 

— Afurisească-vă Allah părinţii! Conteniţi a mai 
ponegri ceea ce ponegriţi, sau încercaţi să umpleţi golul pe 
care l-au lăsat ei! 

Şi măcar că a rămas atotputernic până la moarte, 
AI-Raşid s-a simţit de-atunci înainte înconjurat numai 
de oameni nevrednici de incredere. Se temea în fiece 
clipă să nu fie otrăvit de fiii săi, cu care nu avea a se lăuda. 
Şi, la începutul unei năpade în Khorassan, unde tocmai 
izbucniseră nişte tulburări şi de unde el nu avea să se mai 
întoarcă, şi-a mărturisit cu durere îndoielile şi necazurile, 
faţă de unul dintre curtenii săi, cronicarul El-Tabari, pe 
„care şi-l alesese ca duhovnic al gândurilor sale negre. 
„Căci, odată, pe când El-Tabari căuta să-l liniştească de 
spaimele morții, care începuseră să-l împresoare, Harun 
îl trase de-o parte şi, când se văzu la scuteală de oamenii 
din saltanatul său, iar umbra deasă a unui pom îi ascun- 
dea de priviri nedorite, îşi desfăcu caftanul și, arătându-i 
0 faşă de mătasă ce-i înfăşura pântecul, spuse: 

— Am aici un rău adânc, fără putinţă de lecuire! Ni- 
meni nu ştie nimic despre răul acesta, e drept; da ia te 
„uită! Am împrejurul meu iscoade puse de fiii mei, El- 
Amin şi El-Mamun, să pândească ce mi-a mai rămas din 
viață. Că li se pare că viața părintelui lor e prea lungă! Şi 
iscoadele acestea au fost alese de fiii mei chiar dintre acei 
pe care îi socoteam cei mai de credință, şi pe inima cărora 
; gândeam că pot să mă bizui. lacătă-l mai întâi pe Massrur! 
„Eh, el este iscoada fiului meu cel drag, El-Mamun. Iacătă-l 
i 

şi pe hakimul meu, Gibrail Bakhtiassu! El e iscoada fiului 
meu, El-Amin. Și tot aşa şi cu toți ceilalți. 

Şi adăugă: 

— Acuma vrei să ştii până unde merge setea de a domni 
a fiilor mei? Am să dau poruncă să mi se aducă un cal şi 
ai să vezi că, în loc să mi se dea un cal molcom şi puternic, 
are să mi se aducă o gloabă prăpădită, a cărei călcătură 
şonticăită e făcută să-mi sporească suferințele. 

Şi într-adevăr, când Al-Raşid ceru un cal, i se aduse 
unul întocmai precum i-l zugrăvise duhovnicului său. Și 
aruncă o privire tristă înspre El-Tabari, şi primi supus 
gloaba ce i se înfățişă. 

Şi, peste câteva săptămâni de la această întâmplare, 
Harun văzu în somn o mână întinsă deasupra capului său; 
şi mâna aceea ținea un pumn de pământ roşu; şi un glas 
striga: „lată pământul ce va sluji de mormânt lui Harun!“ 
Şi un alt glas întreba: „Care este locul mormântului său?“ 
Şi glasul dintâi răspundea: „Cetatea Tus!“ 

Or, peste câteva zile, înrăutățirea boalei sale îl sili pe 
Al-Raşid să se oprească la Tus. Şi fu cuprins de o mare 
neliniște, şi îl trimise pe Massrur să-i aducă un pumn de 
pământ din jurul cetăţii. Şi căpetenia hadâmbilor se 
întoarse, peste un ceas de vreme, aducând un pumn de 
pământ de culoare roşie. Şi Al-Raşid strigă: 

— Nu este alt dumnezeu decât numai unul Allah, iar 
Mahomed este Trimisul lui Allah! lată vedenia mea 
împlinită. Moartea nu este departe de mine. 

Şi, de-aci, niciodată nu s-a mai întors în Irak. Întrucât 
a doua zi, simțindu-se slăbit, le spuse celor ce îl încon- 
jurau: 

— Iată ceasul cel înfricoşat, care se apropie. Am fost 
pentru toată omenirea o pricină de pizmă, iar acum cui 
nu-i voi fi decât un lucru de milă. 

Și chiar acolo la Tus muri. Şi era atunci în cea de a treia 
zi de djomadi, a doua din anul 193 de la hegiră. Şi Harun 
„avea atunci patruzeci şi şapte de ani şi cinci luni şi cinci 
zile, precum ne arată Abulfeda. Ierte-i Allah greșalele şi 
aibă-l întru mila sa! Că a fost un calif al dreptei-credinţe, 


Pe urmă, cum Șeherezada îl văzu pe sultanul Şahriar adânc 
mohorât de istorisirea aceasta, se bi sai -i povestească dulcea 
poveste cu crăişorul lasmin şi cu domnița Migdala. 

Şi spuse: 


DUIOASA POVESTE 
CU CRĂIŞORUL IASMIN 
ŞI CU DOMNIȚA MIGDALA 


e povesteşte — ci Allah Preaslăvitul este mai ştiutor! 
— că trăia într-o ţară dintre țările musulmane un 
sultan bătrân a cărui inimă era ca oceanul, a cărui 
deşteptăciune era deopotrivă cu a lui Aftalun, a cărui fire 
era cea a înțelepților, a cărui slavă o întrecea pe a lui 
Faridun, a cărui zodie era însăși zodia lui Iskandar, iar 
norocu-i era cel al lui Khosroe-Anuşirvan. Și avea şapte 
feciori străluciți, asemeni celor şapte văpăi ale Pleiadelor. 
Da cel mai mic dintre ei era cel mai strălucit şi cel mai 
frumos. Era rumen şi alb, și îl chema domnișorul Iasmin. 

Și, într-adevăr, crinul şi trandafirul se ofileau când se 
afla el dinaintea lor. Că avea un mijlocel de chiparos, un 
chip de lalea proaspătă, plete de micșunele, zulufi tămâioşi, 
care erau bucăţică ruptă dintr-o mie de nopți întunecate, 
o piele cum e chihlimbarul cel bălai, nişte sulițe îndoite 
drept gene, nişte ochi lungi de narcise; şi două alune erau 
buzele lui vrăjitoare. Cât despre fruntea lui, o da de ocară, 
cu strălucirea ei, până şi pe luna plină, căreia îi învinețea 
de pizmă obrazul; iar gura lui cu dinţii-i de nestemate, cu 
limba-i de trandafir, zemuia o vorbă ce te făcea să laşi 
uitării trestia de zahăr. Aşa făcut, şi scânteietor, şi neîn- 
fricat, era un idol al ispitei pentru ochiul iubeților. 

Or, dintre cei şapte fraţi, coconul lasmin era cel care 
avea în pază nenumăratele cirezi de bivoli ale sultanului 
Nujum-$ah. lar sălaşul său era prin singurătăţile cele 

nemărginite şi prin păşuni. Şi într-o zi şedea şi îşi păzea 
vitele, cântând din fluier, când văzu că vine spre el un 
derviş bătrân, care, după salamalecuri, îl rugă să-i mulgă 
 oleacă de lapte. Iar beizadea lasmin răspunse: 
— O, sfinte dervişule, mă retează ciuda că nu pot să te 
mulțumesc. Căci mi-am muls bivoliţele în dimineaţa 
aceasta, şi iacătă că sunt păgubit de putinţa de a-ţi potoli 
setea la ceasul de-acum. 

Tar dervişul îi zise: 

— Rosteşte totuși, fără a te mai codi, numele lui Allah 
şi du-te să mulgi iarăși bivolițele. Și binecuvântarea are să 
boare. 

Şi domnişorul cel asemenea narcisei răspunse cu 
ascultare şi cu supunere, şi se duse, rostind şehadaua, la 
ugerul celei mai frumoase bivolițe pe care o avea. Și bine- 
cuvântarea cobori; şi vasul se umplu cu un lapte albăstrui 
"şi spumos. Şi preafrumosul lasmin puse vasul dinaintea 
dervişului, care bău pe cât îi fusese setea, și rămase 
ulțumit. 

Şi-atunci, se întoarse zâmbind înspre coconul cel tânăr 
îi spuse: 

— O, copile gingaş, nu ai adăpat un pământ sterp, şi 
nic nu este mai prielnic pentru tine decât ceea ce în 
d are să se petreacă. Află, dar, că am venit la tine ca 
| al dragostei. Şi văd că, într-adevăr, ți se cuvine darul 
gostei, care este cel dintâi dintre daruri şi cel mai de la 
ă, precum a spus poetul: 


Pe când nimic în lume nu era, 
Era iubirea: iar dacă se curmă 
Pe lume totul, mai rămâne ea! 
Ea-i cea dintâi şi ea e cea din urmă. 


Ea-i temelia vieții, mai presus 
De toate câte pe pământ s-au spus, 

Ea-i umbra ce veghează suspinând 
La colțu-ntunecatului mormânt. 


Ea-i vâscul ce se prinde pe copac 

$i care-și trage mândra-i viaţă verde 
Din inima ce-o mistuie cu drag, 

Pe care o usucă şi o pierde. 


Pe urmă dervișul cel bătrân spuse mai departe: 

— Da, fiul meu, vin la inima ta ca sol al dragostei; ci 
nimenea nu m-a trimis, decât eu însumi. Şi dacă am 
străbătut câmpiile și pustiile, am făcut-o pentru că eram 
în căutarea unei făpturi atâta de desăvârşite, încât să fie 
vrednică a se apropia de copila vrăjită, pe care, într-o 
dimineaţă, trecând printr-o grădină, mi-a fost dat s-o 
întrezăresc. 

Şi se opri o clipită, şi apoi urmă: 

— Află, dar, o, tu, cel mai dulce ca adierea, că în împără- 
ţia megieşă cu împărăţia tatălui tău, Nujum-Șah, trăieşte 
aşteptându-l pe flăcăul din visul ei, aşteprându-re pe tine, 
o, lasmin, o hurie de viță împărătească, un chip de zână, 


care dă de ocară luna, un mărgăritar fără de pereche din 
sipetul desăvârşirii, o primăvară de prospeţime, un cuib de 
frumuseţe. Trupul său gingaș, de culoarea argintului, e 
zămislit precum cimișirul; un mijlocel subțire precum firul 
de păr; un boiu precum soarele; un mers de potârniche. 
Părul ei este de hiacinte; ochii-i vrăjitori sunt asemenea 


săbiilor de Ispahan; obrajii-i sunt precum în Coran versetul 
Frumuseţii; arcul sprâncenelor ei este precum suraua 
Calamului; gura ei, tăiată dintr-un rubin, te amețeşte; un 
măruţ însemnat cu o gropiță este bărbia ei, iar alunița care 
o împodobește e leac impotriva deochiului. Urechiușele ei 
mititele nu sunt urechi, ci zăcașuri de gingășie, şi poartă 
atârnate de cercei inimile îndrăgostit; iar gurguiul 
nasului ei — o nucşoară — sileşte luna plină să-și petreacă 

Í foe după gât zgarda robiei. Cât despre talpa picioruşelor 
_ sale, ea-i întru totului tot o minune. Inima-i este un șip 
cu mireasmă pecetluită, iar mintea ei este dăruită cu darul 
cel mare al deșteptăciunii. Numai dacă se mișcă, şi-i zarva 
învierii de apoi! Este fiica sultanului Akbar şi o cheamă 
domnița Migdala; o, binecuvântare fie numele pe care le 
poartă asemenea făpturi! 

Şi, după ce grăi astfel, dervișul cel bătrân răsuflă adânc, 
„apoi adăugă. 


În clipita aceasta a istorisiri sale, Șeherezada văzu că se 
luminează de ziuă şi, sfioasă, tăcu. 


Dar când fu cea de a nouă sute nouăzeci şi noua noapte 
Urmă: 


.. Şi, după ce grăi astfel, dervișul cel bătrân răsuflă 
adânc, apoi adăugă: 

— Da trebuie să-ți spun, o, izvor de doruri, că această 
copilă, sălaş al iubirii, stă cu inima friptă de tristețe; şi un 
munte de mâhnire zace pe sufletul ei. Iar pricina-i într-un 
t, într-o noapte, în somn. Şi am lăsat-o 
ca o lunatică. 


Pe urmă spuse: 
acuma, când vorbele mele au căzut în inima ta ca 
sămânță a dragostei, Allah să te ocrotească şi să te 
călăuzească înspre aceea care este scrisă la ursita ta. 
Uassalam! 
Iar după ce spuse acestea, dervişul se sculă şi îşi văzu de 
umul lui. 
Şi inima crăişorului Tasmin, numai la auzul acelor spuse, 
ase însângerată; iar săgeata ei se înfipse în ea; şi, 
Majnun cel îndrăgostit de Leila, îşi sfăşie hainele, de la 
până la brâu; şi prins în pletele cârlionțate ale minunatei 

Migdala, bocea și ofta; şi părăsindu-şi turmele, plecă să 
rătăcească, beat fără vin, zbuciumat, tăcut, bătut de 
vârtejul iubirii. Căci dacă pavăza înțelepciunii apără de 
orice rănire, ea e fără puteri împotriva arcului dragostei. Și 
doftoreala îndemnurilor şi a sfaturilor nu mai are ce face 
asupra minţii celui bolnav de simțire. Şi-aşa cu beizadea 
lasmin. 

Ci în ceea ce o priveşte pe domnița Migdala, iacără: 

Într-o noapte, pe când dormea pe terasa saraiului tată- 
lui ei, văzu ivindu-i-se, într-un vis trimis de ginnul 
dragostei, un flăcău mai frumos decât iubitul Suleikăi, şi 
care era, strop cu strop, icoana vrăjitoare a crăişorului 
lasmin. Şi pe măsură ce vedenia aceea de frumusețe se 
ivea dinaintea ochilor sufletului ei de fecioară, inima până 
atunci fără de griji a copilei îi luneca din mână și cădea 
prinsă în năvodul de zulufi cârlionțaţi ai flăcăului. Şi se 
trezi, cu inima zbuciumată de trandafirul din somnul ei; 
şi aruncând în noapte pipete ca de privighetoare, începu 
să-şi spele chipul cu lacrimile sale. Tar slugile ei veniră în 
fugă cu mare spaimă şi incepură să se minuneze zicând: 

— Ya Allah! care-i prăpădul ce face să curgă lacrimile 
stăpânei noastre, Migdala? Ce s-a petrecut în sufletul ei pe 
când dormea? Vai, ia uite că parcă pasărea minţilor ei şi-ar 
fi luat zborul! 

Şi gemete şi suspine urmară până dimineața. Şi, în zori, 
sultanul, tatăl său, şi sultana, mama sa, fură înştiințați 
despre cele ce se petreceau. Și, cu inimile arse, veniră să 
vadă şi o găsiră pe fata lor, minunea aceea, cu o înfățișare 
aiurea şi într-o stare ciudată. Şedea jos, cu părul şi cu 
hainele răvăşite, cu chipul topit, fără ştire de trupul său şi 
fără seamă pentru inima ei. Şi la toate întrebările ce i se 
puneau, nu răspundea decât cu tăcerea, clătinând din cap 
ruşinată, şi revărsând astfel peste sufletul părintelui său şi 
al mamei sale tulburarea şi deznădejdea. 

Atunci, se hotărâră să cheme hakimii şi vracii pricepuți 
„la alungarea diavolilor, iar ei își deteră toată silința s-o scoată 
din starea aceea. Ci nu dobândiră nicio izbândă; ba chiar 
se întâmplă dimpotrivă. Ceea ce văzură, se socotiră nevoiți 
di lua sânge. Și după ce îi legară braţul, făcură înțepătura. 
io picătură de sânge din vâna cea dulce. 
îşi traseră mâna de pe ea și se lepădară de 
nădejdea de-a o kcii, Şi plecară păcuriți și fâstâciți. Şi tre- 
cură câteva zile în starea aceea apăsătoare, fără ca să poată 
cineva pricepe ori lămuri pricina unei atare schimbări. 

Şi-aşa, într-o zi, când preafrumoasa Migdala, cea cu 
"inima arsă, era mai tristă ca oricând, slujnicele ei, ca s-o 
mai veselească, o duseră în grădină. Ci acolo, peste tot pe 
unde îşi plimba ochii, nu vedea decât chipul mult-iubi- 
tului ei: trandafirii o îmbiau cu culoarea lui, iar iasomia 
cu mireasma hainelor lui; chiparosul legănat, cu mijlo- 
„celul lui mlădiu; iar narcisa, cu ochii lui. Iar mărăcinii, 
“părându-i-se genele lui, îi lua şi-i punea la inimă. 

Ci mai pe urmă verdeața acelei grădini făcu să mai 
înverzească oleacă și inima sa veştejită; iar apa de izvor pe 
care i-o deteră s-o bea îi mai potoli însetarea minților. lar 
fetele, însoţitoarele sale, de-o seamă cu ea, şezură roată 
împrejurul acelei frumuseți, și incepură să-i cânte încetișor 
un gazel uşor pe glasul cel mic şi pe măsura ramel cea atâta 
de duioasă. 

După care, văzând-o mai liniştită, prietena ei cea mai 
dragă se apropie de ea şi îi spuse: 

— O, Migdală, stăpâna a noastră, află că, de câteva 
zile, se află prin părțile noastre un flăcău cântăreț din nai, 
Venit din țara cilibiilor Hazara, al cărui glas melodios îi 
zboară minţile păsării din văzduh, opreşte apa din 
curgerea ei și rândunica din zbor. Şi acel fecior de crai e 

b şi trandafiriu, și îl cheamă lasmin. Și, într-adevăr, 
crinul şi trandafirul se ofilesc când se află dinaintea lui. 

Căci mijlocelul lui este o legănare de chiparos, fața lui 
este o lalea proaspătă, pletele lui, micşunele, zulufii-i 
tămâioși sunt bucăţică ruptă dintr-o mie de nopți întu- 
necate, pielea lui e cum e chihlimbarul cel bălai, genele-i 
sunt sulițe încovoiate, ochii-i lungi, două narcise, iar două 
alune sunt buzele lui vrăjitoare. Cât despre fruntea lui, 
apoi fruntea lui dă de ocară, cu strălucirea sa, luna cea 
plină şi-i învineţeşte de pizmă chipul. Guriţa lui, cea cu 
dinți de nestemate şi cu limbă de trandafir, zemuieşte o 
vorbă dulce, care te face să lași uitării trestia de zahăr. Și 
aşa cum e, scânteietor și neînfricat, este un idol al ispitei 
pentru ochii iubeților. 

Şi adăugă, pe când domnița Migdala înmărmurise de 
bucurie: 

— Şi acest crăiesc cântăreţ din nai, sprinten ca adierea 
zorilor şi mai ușor ca ea, trebuie să fi străbătut munți şi 
câmpii, ca să vină din ţara lui în țara noastră, şi să fi 
trecut ape înfricoşătoare de râuri fără de margini, unde 
nici baremi lebăda nu se simte stăpâna şi care numai cu 
înfăţişarea lor dau amețeli lişiței şi rațelor sălbatice, 
făcându-le să treacă prin potoape de mirări. Şi dacă a 
înfruntat atâtea piedici ca să vină până aici, pesemne că 
l-a îndemnat vreo pricină tăinuită. Şi nicio pricină nu-l 
poate hotări pe un crăişor tânăr să înfrunte o asemenea 
încercare, în afară de dragoste. 

Şi după ce grăi astfel, tânăra prietenă a domniţei 
Migdala tăcu, luând seama la urmările spuselor sale asu- 
pra stăpâne-sii. Şi iacătă că deodată copila cea tânguită a 
sultanului Akbar se ridică în picioare, fericită şi dănțuind. 
Tar chipu-i era luminat de un foc lăuntric, şi tot sufletul 
ei beat îi țâşnea prin ochi. Şi din toată boala-i ciudată, pe 
care niciun hakim nu o dovedise, nu mai rămăsese nici 
urmă: singure vorbele unei copilandre grăind despre 
iubire o făcuseră să se risipească precum fumul. 

Şi sprintenă ca o gazelă, se întoarse în iatacurile sale 
urmată de prietena ei. Și luă calamul bucuriei și hârtia 
dragostei, şi îi scrise lui beizadea lasmin, flăcăul cel pier- 
zător de minţi, mult-norocitul pe care îl văzuse ea în vis 
cu ochii sufletului ei, scrisoarea aceasta cu aripi albe: 
„După preamărirea Aceluia carele, fără calam, a scris 

zămislirea făpturilor din grădina frumuseții. 
„ Plecăciune trandafirului care a umplut de tângă privi- 
ghetoarea cea îndrăgostită! 

Când am auzit pomenindu-se de frumusețea ta, inima 
mi-a alunecat din mână. 

Când mi-ai arătat chipul tău vrăjit în vis, mi-ai tulbu- 
_rat inima până într-atâta, încât mi-am uitat şi de tatăl, şi 
de mama mea, şi am ajuns străină de frații mei. Ce să mai 
poți să faci cu ai tăi, atunci când îți eşti străin ţie însuţi? 

Dinaintea ta, frumoasele fecioare sunt măturate ca de un 
vifor, iar săgețile genelor tale mi-au străpuns inima dintr-o 
parte în cealaltă. 

Oh, vino să-mi arăţi aievea făptura-ți vrăjitoare, ca s-o 
"văd cu ochii mei din cap, o, tu, cel care eşti dăruit cu semnele 
iubirii şi care trebuie să ştii că drumul cel adevărat al inimii 
A lutul cugetul 

i află, într-un sfărșit, că tu ești apa şi lutul cugetului 
meu, ekri PA meu fu de imba: t spini, 
că pecetea tăcerii s-a aşternut pe buzele mele şi că am încetat 
să mă mai plimb nepäsătoare... “ 


În clipita aceasta a istorisiri sale, Şeherezada văzu că se 
inează de ziuă şi, sfioasă, tăcu. 

 Darcând, fu cea de a o mia noapte 

h 


j Spuse: 
w. Și află, într-un sfărșit, că tu eşti apa şi lutul cugetului 
că trandafirii patului meu s-au preschimbat în spini, 

că pecetea tăcerii s-a aşternut pe buzele mele şi că am încetat 
să mă mai plimb nepăsătoare.“ 

Şi îndoi cele două aripi ale scrisorii, strecură înlăuntru 
un bob de mosc curat, și dete prietenei sale răvaşul. Şi 
fata îl luă, îl duse la buze și la frunte, îl puse la inimă, şi 
porni, ca un porumbel, spre dumbrava în care beizadea 
lasmin cânta din nai. Și îl găsi stând sub un chiparos, cu 
naiul lângă el, şi cântând cântecul acesta scurt: 


Iar inima-mi, văzând-o, 
Voi spune tulburat: 

E argint-viu, nor, fulger, 
Ocean însângerat. 


Când noaptea despărțirii 
Îşi va sumete pleoapa, 
Vom fi mereu alături 

Ca lebăda cu apa. 


Şi fara, după ce sărută mâna crăișorului lasmin, îi dete 
scrisoarea de la stăpâna sa, Migdala. Iar el o citi și era să 
se topească de bucurie. Şi nu mai știa dacă doarme sau 
dacă e treaz. Şi mintea i se învolbură, și inima i se făcu 
văpaie. Şi după ce se mai potoli oleacă, fata îi arătă căile 
de-a ajunge până la stăpâna ei, îi dete toate sfaturile şi se 
întoarse pe unde venise. 

Și-aşa că, la ceasul arătat şi la clipita prielnică, beizadea 
lasmin, călăuzit de îngerul dorului, luă calea ce ducea la 
grădina Migdalei. Şi izbuti să pătrundă în locul acela, 
bucată ruptă din rai. Şi la ceasul acela, soarele pierea în 
zarea amurgului, iar luna îşi arăta chipul de sub vălurile 
răsăritului. Şi tânărul cel cu umble de căprior ochi 
copacul ce-i fusese arătat de către fată, și se cățără în el, 
ascunzându-se printre crengi. 

lar domniţa Migdala cea cu umblet de potârniche veni 

cu noaptea în grădină. Și era îmbrăcată în albastru, şi 
ţinea în mână un trandafir albastru. Şi îşi ridică vrăjitorul 
ei chip înspre pom, tremurând ca frunzișul de salcie. Și, 
în tulburarea ei, nu mai ştiu dacă dintre crengi chipul ce 
"se ivea era al lunei pline ori fața strălucitoare a crăișorului 
Jasmin. Ci ia uite! Ca o floare coaptă de dor, sau ca o 
poamă ce se desprinde prin greutatea ei de preț, flăcăul cel 
cu plete de micşunele se desprinse dintre ramuri şi fu la 
picioarele pălindei Migdala. Şi îl cunosc numaidecât pe 
cel pe care îl iubea cu jale, și îl găsi mai frumos decât 
icoana din visul ei. Și, la rându-i, beizadea lasmin văzu 
că dervişul nu-l amăgise, şi că luna aceea era cununa 
lunelor. Și amândoi îşi simțiră inimile înnodate cu 
legăturile dulci ale dragostei şi ale duioşiei adevărate. Și 
fericirea lor fu adâncă precum a lui Majnun şi a Leilei, şi 
tot atâta de curată ca şi a îndrăgostiţilor de demult. 

Şi după sărutările mult dulci şi revărsările sufletelor lor 
rmecate, se închinară Stăpânului desăvârșitei iubiri, 
ntru ca niciodată bolta cerurilor să nu-şi sloboadă asu- 
pra dragostei lor crunta ploaie a pietrelor tulburării şi să 
u rupă cusătura întâlnirii lor. 

Apoi, spre a se pune de-aci înainte la adăpost de otrava 

părțirii, cei doi îndrăgostiţi chibzuiră frunte lângă 
frunte și gândiră că domnița trebuia, fără zăbavă, să-l 
induplece cumva pe sultanul Akbar care, iubind-o pe fiica 
Migdala, nu avea să-i lase neimplinită vreo rugăminte. 
Şi-aşa că, lăsându-l pe mult-iubitul ei sub copaci, 
ătoarea Migdala se duse la sultan, părintele ei, şi, cu 
inile împreunate, îi spuse: 
O, nămiază a celor două lumi, slujnica ta vine să-ți 
un hatâr. 
Tar tatăl ei, minunat peste fire şi fericit totodată, o 
ică de jos cu amândouă mâinile şi o strânse la pieptul 
i, şi îi zise: 

— De bună seamă, o, Migdală a inimii mele, rugă- 
mintea ta trebuie să fie până peste poate de grabnică, de 
vreme ce nu şovăieşti a-ţi lăsa patul, la miez de noapte, ca 
să vii să mă rogi a ţi-o împlini. Oricare ar fi ea, o, lumină 
a ochilor, mărturiseşte-o fără de teamă, încrezătoare în 
tatăl tău. 

Şi dulcea Migdală, după ce şovăi câteva clipite, ridică 
fruntea și îi înşiră tatălui ei acest descântr isteț, zicând: 

— O, părintele meu, iart-o pe fiica ta că vine, la ceasul 
acesta de noapte, să tulbure somnul ochilor tăi. Da iată că 
„puterile sănătăţii mi s-au întors, după o preumblare de 
seară, cu soațele mele, prin pajişte. Şi am venit să-ți spun 
„că am băgat de seamă că turmele noastre de oi sunt rău 
îngrijite şi prost ţinute. Și m-am gândit că, dacă aş găsi 
vreo slugă vrednică de încredere, ți-aș înfățişa-o, iar tu s-o 
însărcinezi a ne veghea turmele. Or, printr-o fericită 
întâmplare, l-am găsit într-o clipită pe insul acela 
sârguincios şi vrednic. E tânăr, binevoitor, gata să facă 
"totul, și nu-i e teamă nici de osteneli, nici de necazuri; 
“întrucât lenea şi nepăsarea sunt la parasanji întregi departe 
de el. Aşa că dă-i în seamă, o, părintele meu, boii şi oile 
noastre! 

Când auzi cuvântarea copilei sale, sultanul Akbar se 
_minună până peste marginile minunării şi rămase o vreme 
cu ochii holbaţi. Pe urmă răspunse: 

— Pe viața mea! n-am mai auzit vreodată să se fi 
pomenit că se năimesc în toi de noapte argaţii de turme. 
Şi-i pentru întâia oară când ni se întâmplă asemenea 
minune. Ci, o, copila mea, vreau din tot sufletul, dată 
find bucuria pe care i-o aduci inimii mele cu grabnica ta 
rindecare nemainădăjduită, să mă plec rugii tale şi să-l 
primesc pe tânărul cu pricina ca păstor la turmele noastre. 
Ci aş vrea să-l văd şi eu cu ochii mei din cap, înainte de 
-i încredința slujba. 

De cum auzi vorbele tatălui ei, domnița Migdala 
zbură pe aripile bucuriei înspre mult-norocitul lasmin şi, 
luându-l de mână, îl duse la sarai. Şi îi spuse sultanului: 

— Iată-l, o, părintele meu, pe păstorul cel minunat! 
Ghioaga lui e vârtoasă, iar inima-i încercată. 

Şi sultanul Akbar, pe care Allah îl dăruise cu agerime de 
minte, pricepu lesne că flăcăul pe care fiică-sa Migdala i-l 
înfățișa nu era nicidecum din vița celor ce păzesc vitele. Şi 
în sufletul său lăuntric rămase plin de nedumerire. Ci ca 
nu cumva să-i pricinuiască supărare copilei sale, Migdala, 
nu vroi nici să se îndărătnicească, nici să stăruiască asupra 
acestor amănunte, care îşi aveau însemnătatea lor. Iar 
iuschiuzara de Migdala, care cam ghicea ce se petrece în 
mintea lui, îi spuse cu un glas gata-gata să se topească şi cu 
mâinile împreunate: 

— Înfăţişarea de dinafară, o, părintele meu, nu este 
întotdeauna oglindă a lăuntrului. Și te încredințez că 
tânărul acesta este un păstor de oi. 

Şi de voie, de nevoie, tatăl Migdalei, ca s-o mulțu- 
mească pe iuschiuzara aceea vrăjitoare, își puse pe ochi 
degetul învoirii şi îl numi pe beizadea lasmin, în puterea 
nopții, cioban peste turmele sale... 


În clipita aceasta a istorisirii sale, Șeherezada văzu că se lu- 
minează de ziuă și, sfioasă, după obiceiul ei, tăcu. 

Iar sora sa, tânăra Doniazada, care se făcuse o copilandră 
vrednică de dorit din toate privințele, şi care din zi în zi şi din 
noapte în noapte se făcea tot mai fermecătoare, şi mai fru- 
moasă, şi mai voinică, şi mai înţelegătoare, şi mai tăcută, şi 
mai gânditoare, se ridică pe jumătate de pe chilimul unde sta 
ghemuită şi spuse: 

— O, Şeherezada, sora mea, ce dulci sunt vorbele tale, şi ce 
miezoase, şi ce odihnitoare, şi ce desfărătoare! 

lar Şeherezada îi zâmbi şi o sărută, şi îi spuse: 

— Da, surioară, însă ce sunt ele pe lângă urmarea pe care 
am s-o povestesc în noaptea următoare, dacă nu cumva n-o fi 

ostenit să mă tot asculte stăpânul nostru, sultanul acesta 
„ binecrescut şi dăruit cu purtări alese? 

Tar sultanul Şahriar strigă: 

— O, Șeherezada, ce tot spui? eu, ostenit să te ascult? Păi tu 
îmi luminezi mintea și îmi linişteşti inima! Și s-a aşternut 
binecuvântarea peste țară de când sunt cu tine! Poţi, aşadar, cu 
toată încrederea, să ne spui mâine urmarea acestei poveşti des- 
cântătoare; ba poți, dacă nu cumva tu vei fi ostenit, să ne-o spui 
mai departe chiar şi în noaptea aceasta. Întrucât chiar că vreau 
să aflu ce are să li se mai întâmple coconului lasmin şi domniței 
Migdala! 

lar Șeherezada, dată fiind sfiala ei, nu vroi să treacă mă- 
sura cu îngăduința sultanului, ci zâmbi şi mulțumi, fără a mai 
spune nimic în noaptea aceea. 

Tar sultanul Şahriar o strânse la inima lui şi dormi lângă ea 
până dimineața. Atunci, se sculă şi se duse să diriguiască 
treburile dreptăţilor împărăteşti. Şi îl văzu pe vizirul său, tatăl 
Șeherezadei, cum venea, ca de obicei, ținând la subsuoară 
giulgiul menit copilei sale, pe care în fiecare dimineaţă se 
aştepta s-o vadă osândită la moarte, din pricina jurământului 
sultanului în ce priveşte femeile. Ci Şahriar, fără a-i spune 
nimic despre asemenea treabă, şezu în fruntea divanului 
judeţelor. lar musaipii şi dregătorii şi pricinașii intrară. Şi sul- 
tanul judecă, şi numi în slujbe, şi mazili, și isprăvi treburile 
domniei, şi dete porunci, şi-aşa până la sfârşitul zilei. Iar 
vizirul, tatăl Șeherezadei și al Doniazadei, era tot mai până 
peste poate de uimit şi de nedumerit. 

Cåt despre sultanul Şahriar, după ce ri divanul şi is- 
“prăvi judeţurile, zori să se întoarcă în iatacurile sale, lângă 
Șeherezada. 


Şi noaptea aceea era cea de a o mie și una noapte 


Şi, de îndată ce sultanul Şahriar îşi isprăvi treaba lui obiş- 
 nuită cu Șeherezada, tânăra Doniazada îi spuse: 

— Allah fie asupra-ţi, o, sora mea! Dacă nu ţi-e somn, 
grăbeşte- te de ne povesteşte urmarea dulcei poveşti cu 
ăişorul Iasmin şi cu domnişa Migdala. 

Iar Șeherezada o mângâie pe păr pe sora sa şi spuse: 

— Cu tot dragul inimii şi ca o cinstire datorată sultanului 
acestuia strălucit, stăpânul nostru: 

Şi spuse povestea mai departe astfel: 


„+ şi îl numi pe beizadea lasmin, în puterea nopții, 
păstor peste turmele sale. 

Şi de-aci înainte beizadea lasmin îndeplinea în fața 
lumii slujba de ciurdar, iar în taină se îndeletnicea cu 
liubovul. Şi ziua ducea la păscut boii şi oile până la depăr- 
tare de trei-patru parasanji; iar când se lăsa seara, le aduna 
cu sunetele naiului său și le aducea la staulele sultanului. 
Şi noaptea lăbăduia în grădină, alături de mult-iubita lui 
Migdala, ruja aceea a desăvârşirii. Și-aceasta era îndeler- 
nicirea lui statornică. 

Da cine ar putea să spună cu tărie că fericirea, oricât 
de tăinuită, va rămâne pururea la adăpost de ochiul 
pizmaş al clevetitorului? 

Într-adevăr, grijulia Migdala avea obiceiul să-i trimită 
iubitului ei, în pădure, băutura şi hrana trebuitoare. Și 
într-o zi, această nechibzuită a dragostei plecă, pe furiș, 
să-i ducă chiar ea o tablă cu bunărăţuri, dulci ca buzele ei 
de zahăr, nişte poame, nişte nuci şi nişte alune, toate rân- 
duite frumos pe frunze din argint. Și îi spuse, imbiindu-l 
cu acele lucruri: 

— Fie-ţi dulce şi uşoară la mistuit hrana aceasta, care se 
potriveşte cu gura ta gingaşă, o, papagal al meu cu grai 
duios, şi care nu s-ar cădea să ronțăie decât zahăr! 

Spuse, şi pieri precum camforul. 

lar după ce migdala cea fără de coajă pieri precum 
camforul, păstorul lasmin şezu să se înfrupte cu bunătă- 
ţurile gătite de degetele fetei sultanului. Atunci, îl văzu că 
vine spre el pe chiar unchiul mult-iubitei sale, un bătrân 
câinos şi plin de gânduri rele, care îşi trecea zilele clevetind 

despre toată lumea şi oprindu-i pe cântăreți să cânte şi pe 
dănțuitori să dănțuiască. Şi când ajunse lângă flăcău, se 
uită la el cu nişte ochi ponciși de ură, şi îl întrebă ce avea 
acolo, dinainte-i, pe tablaua sultanului. Şi lasmin, care 
nu ştia ce e dușmănia, gândi că bătrânul avea poftă să 
mănânce. Şi îşi deschise inima, darnic ca trandafirul de 
toamnă, și îi dărui toată tablaua cu bunătăţuri. 

Şi afurisitul de moşneag plecă numaidecât spre a se 
duce să aştearnă bunătățurile şi tablaua dinaintea părin- 
telui Migdalei, sultanul Akbar, care era chiar fratele său. 
Şi îi deschise astfel ochii să vadă singur dovada legături- 
lor dintre Migdala şi lasmin. 

Tar sultanul Akbar, aflând taina, rămase mânios până 
"peste poate şi, poruncind să vină fiică-sa, Migdala, îi spi 
— O, ruşine a părinţilor tăi, ai aruncat ocara pe neamul 
“nostru! Până în ziua aceasta, casa noastră era slobodă de 
buruiana şi de scaietele ruşinii. Da tu ai aruncat asupra 
„mea ochetele vicleşugului şi m-ai prins în el. Şi cu 
 marghiolelile alintăcioase, pe care le-ai folosit faţă de 
ine, mi-ai învăluit lampa înţelepciunii. A! care-i 
bărbatul care să poată spune că a scăpat de vicleșugurile 
eilor? Şi Prorocul cel binecuvântat — asupra-i fie 
rugăciunea şi pacea! — a spus, vorbind despre ele: „O, 
drept-credincioşilor, aveţi vrăjmaşi în soțiile şi în fetele 
voastre! Ele sunt păcătoase şi la gând, şi la credință. Sunt 
ăscute dintr-o coastă răsucită. Să le mustrați; iar pe cele 
„care nu vă dau ascultare, să le bateți.“ Or, eu acuma ce 
să-ți fac, când ai jucat jocul necuviinței cu un străin, 
păzitor de vite, a cărui împreunare nu se poate potrivi cu 
fetele de sultan? N-ar trebui, ia spune-mi, să vă zbor capul 
o lovitură de sabie şi ție, şi lui, şi să vă ard vieţile 
ândurora în pojarul morţii? 
Şi cum ea plângea, sultanul adăugă: 


162 O mie şi una de nopți 


— Piei degrabă de dinaintea mea şi du-te de te-ngroapă 
pe după perdeaua din harem. Și să nu mai ieși de-acolo 
fără îngăduința mea. 

Şi după ce o pedepsi astfel pe fiică-sa, Migdala, sulta- 
nul Akbar porunci să se dea pieirii paznicul vitelor. Or, în 
preajma cetăţii era o pădure, sălaș cumplit de fiare în- 
fricoşătoare, Și până şi bărbaţii cei mai viteji erau cuprinși 
de spaimă când auzeau rostindu-se numele acelui codru, 
şi rămâneau înțepeniți şi cu părul zburlit. Acolo dimineaţa 
părea a fi noapte, iar noaptea era asemenea răsăritului cel 
negru al învierii de apoi. Şi se aflau acolo, 
grozăvii, doi cerbi-mistreți care erau spaima 
păsărilor, şi care adeseori veneau să aducă pustiirea chiar 
până în cetate. 

Şi-aşa că fraţii domniţei Migdala, la porunca sultanului, 
îl trimiseră pe bietul lasmin în locul acela al prăpădului, cu 
gândul de a-l da pierzării. Şi Hăcăul, fără-a avea habar de ce 
il aştepta, îşi mână acolo boii şi oile. 

Şi intră în codru la ceasul când steaua cea cu două 
coarne se ivea pe zare, şi atunci când etiopianul nopții da 
dosul să fugă. Şi lăsându-și vitele să pască în voia lor, şezu 
jos pe o blană albă, pe care o aşternuse pe pământ, şi îşi 
luă naiul, izvor de beţie. 

Şi iacătă că dintr-odată cei doi cerbi-mistreți, călăuziţi 
de miros, se iviră mugind aidoma norilor încărcaţi cu 
tunete, în luminişul în care se afla lasmin. Iar crăişorul cel 
cu dulce privire îi întâmpină cu sunetele naiului său, şi îi 
ţintui sub vraja cântecului. Pe urmă, încetişor, se ridică şi 
ieşi din codru, însoţit de cele două dihănii înfricoșătoare, 
una de-a dreapta şi cealaltă de-a stânga lui, şi urmat de 
toată turma. Şi ajunse astfel sub ferestrele sultanului Akbar. 
Şi toată lumea îl văzu şi rămase înmărmurită. 

Şi beizadea lasmin îi făcu pe cei doi cerbi-mistreți să 
intre într-o cuşcă de fier şi îi dărui tatălui Migdalei, ca 

pe-o închinare datorată. Iar sultanul, de la isprava aceea, 
rămase până peste poate de uluit şi îşi trase mâna de la 
osândirea acelui leu al vitejilor. 

Ci fraţii îndrăgostitei Migdala nu vroiră nicicum să se 
lepede de ura lor şi, ca să n-o lase pe sora lor să se împreune 
cu flăcăul, ticluiră s-o mărite, împotriva voinței ei, cu vărul 
lor, fiul unchiului cel afurisit. Că îşi ziceau: „Trebuie să 
legăm piciorul nebuniei cu frânghia tare a căsătoriei. 
 Şi-atunci, are să-şi uite de dragostea ei smintită.“ Şi întoc- 
miră fără de zăbavă alaiul de nuntă, și porunciră să vină 
cântăreții şi cântărețele, şi clarinetele și dairalele. 

Şi pe când acei asupritori vegheau la pregătirile acelei 

„căsătorii împilate, deznădăjduita de Migdala, îmbrăcată 
fără voia ei în rochii strălucite și în odoare de aur și de 
mărgăritare, care vesteau o nouă măritată, şedea pe un pat 
de fală acoperit bogat cu perdele dichisite cu ciucuri de 
aur, asemenea unei flori pe un copăcel, însă cu mâhnirea 
şi cu mohorârea lângă ea, cu pecetea muției pe buze, 
“tăcută ca un crin, nemişcată ca o idoliță. Și la înfăţişare ca 
o tânără moartă, însă ținută în mâna celor vii, inima-i se 
“zbătea precum cocoşul căruia i se taie gâtul, sufletu-i era 
îmbrăcat într-o haină de asfințit, pieptu-i era sfâşiat de 
unghia durerii, iar mintea-i clocotind cugeta cu ochi negri 
la corbul de lut, ce-avea să ajungă tovarășul ei de pat. Şi 
se afla pe vârful muntelui Kaf al durerii. 
Ci iată că beizadea lasmin, poftit cu celelalte slugi la 
nunta stăpânei sale, îi dete, numai cu o încrucișare a 
privirilor lor, o nădejde dezlegătoare de jbilţurile jalei. 
“Căci cine nu ştie că, numai cu o privire, îndrăgostiți pot 
să-şi spună un potop de lucruri despre care nimănuia 
nu-i dă nici prin gând? 

Încât, când se lăsă noaptea şi când domniţa Migdala fu 
dusă, ca tânără soție, în odaia de nuntă, numai atunci 

soarta îşi arătă chipu-i fericit dinaintea celor doi îndră- 
gostiţi şi le învioră inima cu cele opt miresme ale sale. Şi 
preafrumoasa Migdala, prilejuindu-se de singurătatea ce-i 
fusese lăsată în odaia aceea, în care avea să vină vărul ei, 
ieşi fără de zarvă, îmbrăcată în hainele-i din aur, şi îşi luă 
zborul înspre lasmin mult-norocitul. Și cei doi îndră- 
gostiți binecuvântați se luară de mână şi, mai uşori ca 
adierea cea înrourată, pieriră şi se topiră precum camforul. 

Şi de-atunci, nimeni nu putu să le mai dea de urmă şi 
nimeni nu mai auzi nimic despre ei ori despre locul în 
care se aciuiseră, Căci pe pământ numai puţini dintre fiii 
oamenilor sunt vrednici de fericire, de-a urma drumul 
care duce la fericire şi de-a ajunge la casa în care se 
ascunde fericirea. 

Or, slavă pururea și preamărire sporită Atoatedără- 
torului, Stăpânul bucuriei, al înțelepciunii și al fericirii. 

Amin! 


ÎNCHEIERE 


lar Şeherezada, după ce istorisi astfel povestea, adăugă: 
— Şi-aceasta este, o, mult-norocitule sultan, dulcea poveste 
cu crăişorul lasmin şi cu domniţa Migdala. Şi am istorisit-o 
aşa cum mi s-a povestit și mie! Ci Allah este mai ştiutor! 

Pe urmă tăcu. 

Atunci, sultanul Șahriar grăi: 

— O, Șeherezada, ce frumoasă poveste! Oh, ce minunată! 
M-ai dăscâlit, o, preainvățaro şi dulce povestaşo, și m-ai făcut 
să văd întâmplările ce se petrec cu alții şi nu cu mine, şi să 
'cumpănesc cu luare-aminte vorbele domnilor şi ale noroade- 
lor de demult, şi lucrurile osebite sau uimitoare sau măcar 
numai vrednice de chibzuit câte li s-au întâmplat, Şi chiar că 
iată, tot ascultându-te de-a lungul acestor o mie şi una de 
nopţi, ies cu un suflet adânc schimbat, şi voios, şi îmbibat de 
bucuria de a trăi. Încâr slavă Aceluia carele ţi-a hărăzit, o, fiică 
binecuvântată a vizirului meu, atâtea haruri alese, şi ţi-a 
înmiresmat gura, şi-a pus harul graiului pe limba ta, şi înţelep- 


lar micuța Doniazada se ridică dintr-odată de pe chilimul 
pe care sta ghemuită şi se repezi în braţele surorii ei, şi strigă: 
— O, Șeherezada, sora mea, ce dulci sunt cuvintele tale, şi 

toare, şi desfătătoare, şi pilduitoare, şi tulburătoare, şi 
miezoase în prospeţimea lor! Oh, ce frumoase sunt vorbele 
le, sora mea! 
„Iar Şeherezada se aplecă înspre soră-sa şi, sărutând-o, îi 
strecură la ureche câteva cuvinte pe care numai ea le auzi. Şi 
pila pieri numaidecâr, precum camforul. 
Iar Șeherezada rămase singură un răstimp cu sultanul 
riar. Şi cum el se pregătea, până peste poate de mulțumit, 
ia în braţe pe minunata lui soție, iată că perdelele se traseră 
o parte şi Doniazada se ivi iarăşi, urmată de o doică ce ținea 

doi gemeni la pieptul ei, pe când un al treilea copil venea de-a 
buşilea în urmă-i. 

Iar Șeherezada se întoarse zâmbind înspre sultanul Şahriar 
şi rândui dinaintea lui pe cei trei micuți, după ce îi strânse la 
piept, şi, cu ochii luminaţi de lacrimi, îi spuse 

— O, doamne al vremilor, iată cei trei copii pe care, în aceşti 
trei ani, i i-a hărăzit Atoatedătătorul, prin mijlocirea mea. 

Şi pe când sultanul Şahriar, pătruns de o bucurie de ne- 
grăit şi mişcat până în străfundurile sale, îşi săruta copiii, 
Șeherezada urmă: 

— Fiul tău cel mare are acum doi ani împliniţi, iar cei doi 
gemeni nu mai au mult până să împlinească un an — depărteze 
Allah de la tustrei deochiul! 

Şi adăugă: 

— Îşi aduci aminte, o, doamne al vremilor, că am fost su- 
ferindă vreo douăzeci de zile, între cea de a şase sute şaptezeci 
şi noua şi cea de a șapte suta noapte. Or, chiar atunci i-am 
născut pe cei doi gemeni, a căror venire pe lume m-a muncit 
mai mult decât cea a fratelui lor mai mare, cu un an înainte. 
Întrucât atâta de puţin am fost supărată de nașterea dintâi, 
încât am putut fără caznă să-ți spun mai departe povestea pe 
care ţi-o povesteam pe atunci, a Preainvăţatei Simpatia. 

Şi, după ce spuse acestea, tăcu. 

Iar sultanul Şahriar, care era tulburat până peste fire, îşi 
plimba privirile de la mamă la copiii săi, şi de la copii la mamă, 
şi nu izbutea să ajungă a rosti o vorbă măcar. 

Atunci, tânăra Doniazada, după ce sărută copiii pentru a 
nu ştiu câta oară, se întoarse înspre sultanul Şahriar şi îi spuse: 

— Şi-acuma, o, doamne al vremilor, vei pune să se taie 
capul surorii mele, Şeherezada, mama copiilor tăi, şi să-i laşi 
astfel orfani de mama lor pe cei trei copii micuţi, pe care nicio 
femeie nu va putea să-i iubească şi să-i îngrijească cu inima 
unei mame? 

Şi sultanul Şahriar, între două oftări, îi spuse Doniazadei: 

— Taci, o, copilo, şi stai cuminte! 

Pe urmă, izbutind să-şi stăpânească întru câtva tulburarea, 
se întoarse înspre Șeherezada şi îi spuse: 

— O, Şeherezada, pe Domnul milei şi al îndurării! tu răzbă- 
tusei în inima mea încă înainte de venirea copiilor noștri. 
Întrucât ai ştiut să mă birui prin harurile cu care te-a împo- 
dobit Zămislitorul; şi te-am îndrăgit în mintea mea, pentru că 
am găsit în tine o femeie curată, cucernică, neprihănită, dulce, 
 neînstare de nicio viclenie, neîntinată din toate privinţele, năs- 
cocitoare isteață, gureşă, tăcută, zâmbitoare şi înțeleapră. Oh! 
Allah să te binecuvânteze, şi să binecuvânteze şi pe tatăl tău, 
şi pe mama ta, şi obârşia ta! 

Şi adăugă: 

— O, Șeherezada, noaptea aceasta, care este cea de-a o mie 
şi una, socotind din clipa când te-am văzut întâia oară, este 
pentru noi o noapte mai albă decât faţa zilei. 

Şi, spunând acestea, se ridică şi o sărută pe creştet. lar 
Şeherezada luă atunci mâna sultanului, soțul ei, şi şi-o duse la 

buze, la inimă şi la frunte, şi spuse: 
= — O, doamne al vremilor, mă rog ție să-l chemi pe vizirul 
tău cel bătrân, ca să i se liniştească inima în privința mea şi să 
se bucure și el de noaptea noastră binecuvântată. 

Iar sultanul Şahriar trimise numaidecât după vizirul care, 
încredințat că aceasta era noaptea cea neagră scrisă la triştea 
ficei sale, veni, sub braţ cu giulgiul menit Șeherezadei. Iar 
sultanul Șahriar se ridică în cinstea lui, îl sărută între ochi şi îi 
zise: 

— O, părinte al Şeherezadei, o, vizire născător de binecu- 
"vântări, iată că Allah a izvodit-o pe fiica ta pentru mântuirea 
norodului meu; şi, prin mijlocirea ei, a făcut să intre căința în 
inima mea. 

Şi părintele Șeherezadei fu atâta de răscoli de bucurie, 
văzând şi auzind acestea, încât căzu leșinat. Şi se înghesuiră 
împrejurul lui, şi îl stropiră cu apă de trandafiri, şi îl ajutară 
“să-şi vină în fire. Iar Șeherezada şi Doniazada săriră să-i sărute 
mâna. lar el le binecuvântă. Şi petrecură împreună o noapte 
"luminată de bucurie şi potopită de fericire. 

Iar sultanul Şahriar se grăbi să trimită soli sprinteni să-l 
cheme pe fratele său, Şahzaman, sultanul de la Samarkand 


-Ajam. Iar sultanul Şahzaman răspunse cu ascultare şi cu 

supunere, și grăbi să vină la fratele său mai mare, care îi ieşi în 
întâmpinare, în fruntea unui alai împărătesc, în mijlocul în- 
tregei cetăți împodobite și gătite, pe când în sukuri şi pe ulițe 
se ardeau tămâie, camfor tare, aloe, mosc indienesc, nard și 
chihlimbar cenușiu, pe când locuitorii îşi zugrăveau proaspăt 
mâinile cu hennea și fața cu şofran, şi pe când dairalele, 
naiurile, clarinetele, fluierele, timpanele și ţimbalele făceau 
văzduhul să răsune ca în zilele de mare sărbătoare. 

Şi, după îmbrăţişările bucuroase ale revederi, şi pe când 
petrecerile şi ospeţele se dădeau peste tot pe cheltuiala vistie- 
riei, sultanul Șahriar îl luă deoparte pe fratele său, Şahzaman, 
şi îi istorisi tot ce i se întâmplase, de-a lungul celor trei ani, cu 
Șeherezada, fata vizirului. Şi îi spuse, pe scurt, tot ce învățase 
de la ea, şi câte pilde, câte poveşti frumoase, câte istorii, câte 
parimii, câte cronici, câte pozne, câte snoave, câte pățanii răpi- 
toare, câte minunății, câte stihuri şi câte cântece auzise. Și îi 
spuse despre frumuseţea ei, despre înțelepciunea, despre harul 
ei de povestitoare, despre deşteptăciunea, despre neprihana, 
despre mila, despre dulceața, despre cinstea, despre isteciunea, 
despre sfiiciunea şi despre toate harurile trupului şi ale minții 
cu câte o împodobise Zămislitorul ei. Şi adăugă: 

— Și-acuma ea este soția mea legiuită, şi mama copiilor mei. 

Şi-aşa! 

lar sultanul Şahzaman se minună cu minunare mare și 
rămase uluit până peste marginile uluirii. Pe urmă îi spuse 
sultanului Şahriar: 

— O, fratele meu, dacă-i așa, vreau şi eu să mă însor. Şi am 
s-o iau de soţie pe sora Șeherezadei, micuța aceea pe care nu 
ştiu cum o cheamă. Şi vom fi astfel doi fraţi de-un sânge căsă- 
toriți cu două surori de-un sânge. 

Pe urmă adăugă: 
aşa, având de aci înainte două soții de credinţă şi cins- 
tite, ne vom uita necazul de odinioară. Întrucât, în ceea ce 
priveşte acea năpastă de demult, ea m-a lovit mai întâi pe 
mine; apoi, din pricina mea, te-a lovit şi pe tine la rându-ți. Şi 
dacă nu ți-aş fi dezvăluit nenorocirea mea, nici tu nu ai fi ştiut 
nimic despre a ta. Vai, o, fratele meu, de-a lungul acestor trei 

ani din urmă, starea mea a fost o stare tare rea. N-am putut să 
mai mă bucur cu adevărat de nicio iubire. Și, după pilda ta, în 
fiecare noapte luam câte o fată fecioară, iar dimineața puneam 
să fie omorâtă, spre-a face să ispăşească neamul muieresc 
prăpădul care ne lovise pe amândoi. Ci acuma vreau să-ţi 
urmez pilda pe care tot tu mi-o dai, şi să mă însor cu cea de a 
doua fata a vizirului tău. 

Când auzi vorbele fratelui său, sultanul Şahriar se înfioră 
de bucurie, şi se ridică pe clipă pe dată, şi se duse la soția sa, 
Șeherezada, şi îi povesti ceea ce se rostise între el şi fratele său. 
Și îi dete astfel de ştire că sultanul Şahzaman se logodeşte din 
inimă cu sora ei, Doniazada. 

Iar Șeherezada răspunse: 

— O, doamne al vremilor, ne dăm învoiala, da numai dacă 
fratele tău, sultanul Șahzaman, primeşte să locuiască de aci 
înainte cu noi. Întrucât eu n-aş putea să mă despart, fie şi 
„măcar pentru un ceas, de surioara mea. Eu am crescut-o; și 
nici ea nu poate să mă lase, cum nici eu nu pot s-o las. Aşa că 
dacă fratele tău primeşte învoiala, sora mea, din chiar clipa 
aceasta, este roaba lui. Altminteri, o păstrăm. 

Atunci, sultanul Şahriar se duse la fratele său, să-i dea răs- 
_punsul Șeherezadei. lar sultanul de la Samarkand strigă: 

— Pe Allah! o, fratele meu, chiar aşa era şi gândul meu, 
întrucât nici eu nu aş mai purea să mă despart de tine, nici 
măcar pentru un ceas! Cât despre scaunul de domnie de la 
Samarkand, Allah are să găsească şi are să trimită acolo pe 
cine-o vrea el. Că, din partea mea, nu vreau să mai domnesc 
pe-acolo, şi nu mă mai duc de aici. 

Auzind vorbele acestea, sultanul Șahriar nu mai avu mar- 
gini la bucuria lui şi răspunse: 
|. — lacătă ce-mi doream! Preamărit fie Allah, o, fratele meu, 

carele, într-un sfârşit, ne-a adunat iar, după lunga despărțire! 

„ Şi, atunci pe loc, trimiseră după cadiu şi după martori. Şi 
fu întocmit senetul de căsătorie dintre sultanul Şahzaman şi 
Doniazada, sora Șeherezadei. Şi cei doi frați se însurară astfel 
cu cele două surori. 

Şi-atunci, petrecerile şi luminaţiile ajunseră până peste 
poate şi, vreme de patruzeci de zile şi patruzeci de nopți, toată 
cetatea mâncă și bău şi se veseli pe cheltuiala vistieriei. 

Cât despre cei doi fraţi şi cele două surori, apoi ei intrară 
la hammam şi se scăldară în apă de trandafiri, şi în apă de flori 
de salcie mirositoare, şi în apă înmiresmată cu mosc, şi se arse 
la picioarele lor lemn de odagaci și de aloe. 

lar Șeherezada o pieptănă şi îi impleti cosițele tinerei sale 
surori, şi o împistri cu mărgăritare. Pe urmă o îmbrăcă într-o 
rochie de şahmara de demult, de pe vremile lui Khosroe, țesută 
cu serasir din aur roşu, şi dichisită, tot în țesătura ei, cu chindi- 
seli care întruchipau, în culorile lor fireşti, dihănii bete şi păsări 
aiurite. Şi îi puse la gât un gherdan ca din basme. Și Doniazada 
se făcu astfel, sub degetele surorii sale, mai frumoasă decât a 
fost vreodată soția lui Iskandar cel cu Două Coarne. 

Încâr, cei doi sultani ieşiră din hammam și când şezură în 
jeţurile lor domnești, alaiul miresei, alcătuit din soțiile emiri- 
lor şi ale dregătorilor, se rândui în două şiruri nemișcate, unul 
la dreapta și celălalt la stânga celor două jeţuri. Tar cele două 
surori îşi făcură intrarea, sprijinindu-se una de alta, asemenea 
cu două lune într-o noapte cu lună plină. 

Atunci, veniră înaintea lor hanâmele cele mai de neam din- 
tre hanămele de față. Şi o luară pe Doniazada de mână şi, după 
ce îi scoaseră hainele pe care le purta, o îmbrăcară într-o rochie 
de tulpan, albastră ca marea, de răpea minţile. Și fu asemenea 
zugrăvirii pe care i-a făcut-o poetul în stihurile acestea: 


În rochia-i albastră se ivește, 
Strălucitoare, fără de cusur, 

Încât ai crede că s-a rupt deodată 
Din ceruri o bucată de azur. 

Mari, ochii ei sunt săbii zugrăvite; 
Sub pleoape-i ard lumini vrăjitoreşti; 
Ştiubei de miere-s buzele-i ca focul; 
Obrajii-i strat de trandafiri domnești; 
Făptura-i toată e-o minune vie, 

Ca un boboc curat de iasomie. 


A o mie şi una noapte 171 


Vâzându-i boiul ca un fir subțire 
$i soldurile mari legănătoare, 

Ai zice că-i tulpina unui bambus 
În vârful unei dune mişcătoare. 


Tar sultanul Șahzaman, soțul ei, se ridică şi cobori s-o vadă, 
el cel dintâi. Și după ce se minună de ea, îmbrăcată așa, se sui 
iarăşi în jeţul său. Și acesta fu semnul schimbării rochiei. Iar 
Șeherezada, ajutată de hanâmele din alai, o îmbrăcă pe soră-sa 
într-o rochie de mătase caisă. Pe urmă o sărută şi o puse să treacă 
dinaintea jeţului soțului ei. Şi astfel, mai fermecătoare decât în 
„cea dintâi rochie, era aidoma cu cea pe care a zugrăvit-o poetul: 


De-ar fi vreodată cumva să răsară 

În toiul unei nopți de iarnă grea 
Lumina blândă-a unei luni de vară — 
N-ar străluci precum ivirea ta. 


Cosiţele ce le-mpletești la tâmple 

Şi pletele din părul tău de smoală 

Par că vestesc furtuni ce-au să se-ntâmple, 
Şi-atuncea strig cuprins de amețeală: 


„Tu-ntuneci zorii zilei totdeauna 
Cu-aripa nopții!“ Ci răspunsul vine: 
„Ba nicidecum! Ba nicidecum! Vezi bine: 
E doar un nor care ascunde luna.“ 


Jar sultanul Șahzaman cobori să sa uite la Doniazada, 
proaspăta mireasă, şi se minună privind-o din toate părțile. 
Şi, după ce se bucură astfel el cel dintâi de vederea frumuseții 
sale, se urcă să șadă iarăși alături de fratele său, Șahriar. lar 

eherezada, după ce o sărută pe surioara sa, îi scoase rochia de 
caisă şi o îmbrăcă într-o fermenea de catifea vişinie, şi o făcu 
astfel să semene cu ceea ce a spus poetul despre ea, în două 
strofe: 

O, tu, cea numai nuri şi gingășie, 

Te legăni fericită şi ușoară, 

În in fermencana ta cea vişinie, 
azelă-n pajiştea-fecioară; 

Iar a re când le ridici sfășie 

Cu negrele-ţi săgeți ce ne omoară. 


Tu, stea a frumuseții, când răsari 
Se-aprind de slavă cerul şi pământul. 
Plecarea ta aşterne umbre mari 

Și lumea-ntreagă-i neagră ca mormântul. 


Şi iarăşi Șeherezada şi hanâmele de fală o puseră pe mireasă 
să facă, încet şi cu pași măsurați, înconjurul sălii. Și după ce 
Şahzaman o privi mult şi se minună de ea, sora mai mare o 
îmbrăcă într-o rochie de mătasă nărâmzie, dungată cu zu- 
grăveli de sus până jos. Şi o sărută şi o strânse la pieptul ei. lar 
Doniazada fu intocmai cea despre care poetul a spus: 


Ea se ivește ca o lună plină 
În noaptea liniştită şi senină, 
Iar dulcea ei privire vrăjitoare 
Ne luminează drumul ca un soare. 


Ci de m-apropiu ca să mă-ncălzesc 

La focul care-n ochii-i şi-are vatra, 
Mă-mping departe două străji cu lănci: 
Năprasnicii ei sâni vârtoși ca piatra. 


lar Șeherezada o plimbă, cu pași agale, pe dinaintea celor 
doi sultani şi pe dinaintea tuturor oaspetelor. Iar mirele veni 
să se uite la ea de aproape, şi-apoi se întoarse în jețul său, vrăjit. 
lar Şeherezada o sărută îndelung, îi schimbă hainele şi îi puse 
o rochie de Mossul, chindisită cu zarafir şi presărată cu 
mărgăritare. Şi îi rândui frumos cutele rochiei, şi îi încinse 
fruntea cu o cunună ușoară, în care fulgerau smaraldele. lar 
Doniazada, ramura aceea de ban, camforata aceea, făcu 

înconjurul sălii, sprijinită de sora sa scumpă. Și fu o descân- 
tare. lar poetul n-a minţit deloc când a spus despre ea: 


Nici frunza verde care înfășoară 
Floarea de foc a rodiei nu este 
Fermecătoare-atâta cât aceste 
Veșminte verzi ce le porți tu, fecioară! 


Și te întreb, vroind să ştiu anume: 
„Cum se numește haina de pe tine?“ 
lar tu-mi răspunzi cu vorbe moi şi line: 
„Este cămașa mea, nu are nume.“ 


Strig dar: „O, vrăjitoarea ta cămaşă, 
Ce ne răpește inimă şi minte, 

Am s-o numesc de-acuma înainte: 
Cămaja-cea-de-inimi-ucigaşă!” 


Pe urmă Șeherezada o luă pe soră-sa pe după mijloc şi 

porni încetişor cu ea, printre cele două şiruri de oaspete şi pe 
dinaintea celor doi sultani, înspre iatacurile din sarai. Şi o 
dezbrăcă, şi o culcă, şi îi dete sfaturile care erau de dat. Pe 
urmă o sărută plângând, întrucât atunci era întâia dată când 
se despărțea de ea pentru o noapte. lar Doniazada plânse și ea 
la fel, sărutând-o intruna pe sora ei. Ci cum urmau să se vadă 
iarăşi a doua zi, îşi potoliră durerea, iar Șeherezada plecă la 
 iatacurile ei. 
Şi noaptea aceea fu, ca bucurie, ca fericire şi ca albeață, 
pentru cei doi frați şi pentru cele două surori, un adaos la cele 
o mie şi una de nopți. Şi ea rămase ca început al unor vremuri 
noi pentru supușii sultanului Şahriar. 

Tar în dimineața acelei nopți binecuvântate, și când cei doi 


să intre, şi fu poftit numaidecâr. lar ei se ridicară amândoi în 
cinstea lui; iar cele două fete ale sale veniră să-i sărute mâna. lar 

el le ură viață lungă ginerilor săi, şi le ceru poruncile pentru 
ziua aceea. 

Ci ei îi spuseră: 

— O, părinte al nostru, am vrea ca de aci înainte tu să ai 
numai de dat porunci şi niciodată de primit. Drept aceea, 
ne-am înțeles amândoi să te căftănim sultan la Samarkand 
Al-Ajam. 

lar Șahzaman spuse: 

— Da, întrucât eu m-am lepădat de domnie. 

Iar Şahriar îi spuse fratelui său: 

— Ci numai cu învoiala, o, fratele meu, ca tu să mă ajuţi la 
treburile împărăției mele, primind să împarţi cu mine domnia, 
eu ocârmuind o zi, iar tu în cealaltă zi, fiecare pe rând. 

Şi Şahzaman îi dete fratelui său răspunsul cuvenit, rostind: 

— Ascult şi mă supun! 

Atunci, cele două surori se aruncară la gâtul vizirului, care 
le sărută, și îi sărută pe cei trei copii ai Șeherezadei, şi îşi luă 
de la toți bun-rămasuri înduioșate, Pe urmă plecă înspre împă- 
răţia lui, în fruntea unui saltanat împărătesc. Şi Allah îi scrise 
bună pace, şi îl ajută să ajungă fără de supărare la Samarkand 
Al-Ajam. lar locuitorii Samarkandului se bucurară de venirea 
lui. Iar el domni peste ei cu toată dreptatea, și ajunse un sultan 
mare printre sultani. Şi-aşa cu el. 

Ci în ceea ce îl priveşte pe sultanul Şahriar, apoi acesta se 
grăbi să-i cheme la el pe diecii cei mai îndemânatici din țările 
musulmane, şi pe calemgii cei mai vestiți, şi le porunci să scrie 
tot ce i se întâmplase cu soția sa, Șeherezada, de la început 
până la sfârşit, fără a sări peste niciun amănunt. 

lar ei se aşternură pe treabă şi scriseră cu litere din aur 
treizeci de tomuri, nici unul mai mult, nici unul mai puţin. Şi 
numiră acest şir de minuni și de giuvaieruri: Cartea Celor O 
Mie Şi Una De Nopți. 

Pe urmă, la porunca sultanului Şahriar, făcură de pe ea o 
mulțime de căpii credincioase, pe care le împrăştiară în cele 
patru unghiuri ale împărăției spre a sluji de învățătură din 
neam în neam. 

Câr despre manuscriptul dintâi, pe acela îl puseră în dulapul 
din aur al domniei, sub paza vizirului vistieriei. 

Tar sultanul Șahriar şi soția lui, sultana Şeherezada, mult-no- 
rocita aceea, şi sultanul Şahzaman cu soția lui, Doniazada, 
fermecătoarea aceea, şi cei trei coconi micuţi, copiii Șeherezadei, 
vrăiră în huzururi şi în fericiri, şi în bucurii vreme de ani și ani, 
cu fiecare zi mai minunată decât cea de dinaintea ei, şi cu nopți 
mai albe decât faţa zilelor, până la venirea celei Despărţitoare 
de cei dragi, Năruitoarea palatelor şi Ziditoarea de morminte, 
Nenduplecata și Neabăruta! 

Şi acestea-s poveştile minunate, numite O Mie Și Una De 
Nopți cu toate câte sunt în ele lucruri nemaipomenite, învă- 
țături, minunății, giuvaieruri, minuni şi frumuseți. 

Ci Allah este mai ştiutor. Și numai el poate să osebească 
dintre toate ceea ce este adevărat şi ceea ce nu este adevărat, Că 
el este Aroateştiutor! 


OR, MĂRIRE ȘI SLAVĂ, PÂNĂ LA SFÂRŞITUL VREMURILOR, 
ACELUIA CARELE RĂMÂNE NEATINS ÎN VEŞNICIA SA, 
CARELE SCHIMBĂ DUPĂ BUNA SA VOIE ÎNTÂMPLĂ- 
RILE, ȘI CARELE NU CUNOAȘTE SCHIMBARE, STĂ- 
PÂNUL VĂZUTELOR ŞI NEVĂZUTELOR, SINGU- 
RUL VIU! ȘI RUGĂCIUNEA, ŞI PACEA, ŞI CELE 
MAI ALESE BINECUVÂNTĂRI FIE ASUPRA 
ALESULUI DOMNULUI CEL MAI PRESUS 
DE TOATE AL CELOR DOUĂ LUMI, STĂ- 
PÂNUL NOSTRU, MAHOMED, SULTA- 

NUL TRIMIŞILOR, GIUVAIERUL LU- 

MILOR! LA EL ESTE NĂDEJDEA 
NOASTRĂ ÎNTR-UN FERICIT 
ŞI PREAFERICIT SFÂRŞIT! 


NOTA TRADUCĂTORULUI 


Între textul arab de bază al celor O mie și una de nopți 
folosit de Mardrus („ediţia egipteană de la Bulak“) și cel 
folosit de M. A. Salie (a cărui proveniență nu ne este 
indicată), cu care am coroborat tălmăcirea noastră, există 
destul de multe deosebiri pe care nu le-am putut prezenta 
decât foarte parcimonios în notele de la subsolul paginilor 
ale reeditări de faţă. Sunt povești întregi care la M. A. Salie 
lipsesc. Dar și la Mardrus lipsesc, faţă de textul lui M. A. 
Salie, multe poveşti interesante. 

Am crezut de datoria noastră să-i oferim cititorului 
măcar câteva dintre aceste creații ce nu figurează în textul 
lui Mardrus. 

În primul rând, e vorba de Povestea cu fiul de împărat 
şi cu cei şapte viziri, care reprezintă varianta arabă a 
celebrei poveşti a filosofului Sindipa. Este vorba apoi de 
şase istorioare care completează „ciclul Harun Al-Rașid“. 
La urmă, prezentăm încheierea din varianta tradusă de 
M. A. Salie. 

Cititorul va putea astfel să remarce deosebirile de stil 
şi de structură dintre cele două variante. 


H.G. 


ADDENDA 


POVESTEA CU FIUL DE ÎMPĂRAT 
ŞI CU CEI ŞAPTE VIZIRI 


ajuns până la mine, tot aşa, că a fost în vremurile 
vechi şi în trecutul veacurilor şi al anilor un împă- 
rat dintre împărații vremurilor, şi care avea oştime multă 
şi străji, şi se bucura de putere şi de bogăţie, dar numai că 
ajunsese la un soroc lung de viață, fără să aibă şi el bucuria 
unui copil de parte bărbătească. Şi, îngrijorat din pricina 
aceasta şi chemând ajutorul Prorocului (miluiască-l şi 
fericească-l Allah!) dinaintea lui Allah Preamăritul, s-a 
rugat Domnului, în numele prorocilor, al prietenilor şi al 
mucenicilor robi ai lui, să-l miluie cu un copil de parte 
bărbătească, spre a-i lăsa ca moştenire puterea și a-i fi 
răcoare ochilor. Şi pe urmă s-a sculat pe clipă pe dată și, 
intrând în iatacul în care sălășluia, a trimis după fiica 
socrului său şi s-a împreunat cu ea, iar ea a rămas grea, cu 
îngăduința lui Allah Preamăritul. Şi a trecut așa o vreme, 
şi i-a venit ceasul să-și încheie sarcina, şi a născut un copil 
de parte bărbătească, al cărui obraz era ca fața lunii în cea 
de a paisprezecea noapte a ei, şi copilul a crescut până a 
împlinit vârsta de cinci ani. 

Şi împăratul acela avea un înțelept dintre înțelepții cei 
iscusiţi, cu numele de as-Sindibad, şi lui i l-a încredințat 
împăratul pe copil. lar când copilul a împlinit zece ani de 
viaţă, înțeleptul a început să-l învețe înţelepciunea şi bună- 
purtarea, şi a ajuns băiatul, de nimenea nu se putea asemui 
pe vremurile acelea cu el, la cunoştinţe, la bună-purtare și 
la deşteptăciune. Și când a împlinit vârsta potrivită, 

împăratul i-a adus fiului său o mulțime de viteji arabi, care 
să-l deprindă cu dârzia în lupre, iar el a ajuns un luptător 
desăvârşit şi-şi rotea calul, şi-l împintena în toiul vălmă- 
şagului pe câmpul de bătaie, şi i-a întrecut pe toți oamenii 
de pe vremurile lui şi pe toți cei de o vârstă cu el. 

Şi într-o bună zi înțeleptul acela s-a uitat la stele şi a 
văzut la horoscopul tânărului că dacă acesta, în răstimp de 
şapte zile, va rosti vreun cuvânt, din cuvântul acela i se va 
trage pieirea. Şi s-a dus înțeleptul la împărat, tatăl flă- 
căului, şi i-a dat de ştire despre toate, iar tatăl băiatului a 
întrebat: 

— Care ar fi hotărârea dreaptă şi alegerea chibzuită, o, 
înţeleptule? 

Şi înțeleptul a răspuns: 

— O, împărare, hotărârea cea dreaptă şi dezlegarea, 
după mine, ar fi să fie dus flăcăul într-un loc veselos, unde 
să asculte lăutele înveselitoare, şi să stea acolo până vor 
trece cele șapte zile. 

Şi împăratul a trimis după o roabă de-a lui (şi care era 
cea mai ispitită dintre roabe) şi i l-a încredințat pe băiat, 
şi i-a spus: 

— la-l pe stăpânul tău în palat şi ține-l la tine, iar el să 
nu iasă din palat până nu vor trece șapte zile. 

Şi roaba l-a luat pe flăcãu din mâinile împăratului şi 
l-a dus în palat. Şi palatul acela avea patruzeci de încăperi, 
şi în fiecare dintre ele erau câte zece roabe, şi fiecare roabă 
_ avea câte o lăută înveselitoare, şi dacă una dintre ele 
începea să cânte, palatul dănțuia la sunetele ei. 

Şi în jurul palatului curgea un pârâu pe malurile căruia 
erau sădiți fel de fel de pomi roditori şi de flori. Iar băiatul 
strălucea de frumusețea şi de farmecele lui de nedescris. Şi 
a petrecut el o noapte acolo, şi l-a văzut o roabă (care era 
iubita tatălui său), şi dragostea a pătruns în inima ei, iar 

ea n-a mai putut să se stăpânească şi s-a repezit la băiat, 
dar acesta a strigat: 

— De-o vrea Allah Preamăritul, când am să-l văd pe 
tata am să-i povestesc tot, şi tata are să te omoare! 

Şi roaba s-a dus la împărat şi i s-a prăbuşit dinainte cu 
plânsete şi suspine, iar împăratul a întrebat-o: 

— Ce ai păţit, o, copilo? Ce face stăpânul tău? Oare nu 
este cuminte? 

— O, stăpâne, a răspuns fata, stăpânul meu a încercat 
să mă ispitească și a vrut să mă omoare, da eu nu m-am 
lăsat şi am fugit de el, şi nu mă mai întorc niciodată la el 
sau în palat. 

Şi când tatăl băiatului a auzit vorbele acestea, a fost 
cuprins de mânie mare, și i-a chemat la el pe vizirii săi şi 
le-a poruncit să-l omoare pe flăcău. Şi vizirii au început 
să-şi spună unul altuia: „Împăratul stăruie în dorința de 
a-şi omori feciorul, dar dacă îl va omori, atunci fără 
îndoială că are să se căiască după uciderea lui, întrucât îl 
are drag; căci fiul acesta l-a avut după ce îşi pierduse orice 
nădejde. Şi pe urmă are să se întoarcă asupra noastră să ne 
certe şi are să ne zică: «Pentru ce nu ați închipuit vreun 
tertip ca să mă opriți a-mi ucide fiul?»“ Şi vizirii hotărâră 
într-un gând să dibăcească vreun şiretlic cu care să-l 
oprească pe împărat să-şi omoare fiul. 

Şi păşi înainte întâiul vizir şi spuse: 

— Am să vă scap eu de mânia împăratului pe ziua de azi. 

Şi se ridică, şi porni şi, intrând la împărat, se temeni 
între mâinile lui şi ceru îngăduință să vorbească. Și când 
împăratul îi îngădui, vizirul spuse: 

— O, împărate, dacă și-ar fi fost menit să ai o mie de 
fii, tot nu s-ar cădea să-ți asculți sufletul, omorându-l pe 
vreunul dintre ei pentru vorbele unei roabe, fie că ea 
grăieşte adevărul, fie că minte. Poate că e vreo uneltire 
de-a ei împotriva fiului tău. 

— Păi o fi ajuns până la tine despre uneltirile muierești? 
l-a întrebat împăratul pe vizir. 

Şi vizirul i-a răspuns: 

-Da! 


POVESTEA ÎNTÂIULUI VIZIR 


(Aici este inclusă, aproape fără nicio deosebire, povestea 
intitulată Faiiruz și soția lui în varianta tradusă de Mardrus, şi 
care se găsește în volumul XIII al prezentei ediții, pag. 170. 
După care continuă:) 


A ajuns până la mine, tot aşa, că un negustor care 
călătorea mult avea o soție frumoasă, pe care o iubea şi 
pe care o gelozea din prea mare dragoste. Și negustorul a 
cumpărat un papagal, şi papagalul acela îi da de ştire 
stăpânului său despre tot ce se întâmpla în lipsa lui de 
acasă, Şi odatăspe când negustorul se afla într-o călătorie, 

- soţia lui s-a înhăitat cu un tânăr, care a început să vină la 
ea, iar ea i s-a dat şi s-a împreunat cu el în lipsa soțului. 
Tar când soţul ei s-a înapoiat din călătorie, papagalul i-a 
istorisit ce se întâmplase, și i-a spus: 

— O, stăpâne al meu, un tânăr turc a venit la soția ta 
în lipsa ta, şi ea i-a arătat cea mai aleasă preţuire. 

Şi insul acela s-a hotărât s-o omoare pe nevastă-sa, și 
când soția lui a aflat despre aceasta, a spus: 

— O, omule, teme-te de Allah şi vino-ţi în fire! Oare 
pasărea are judecată şi minte? Dacă vrei să te dumiresc eu 
despre toate astea şi să poți deosebi minciuna de adevăr, 

du-te în noaptea asta şi stai pe la vreunul dintre prietenii 
tăi, iar mâine dimineaţă vino la papagal și întreabă-l, şi ai 
să vezi dacă este vreun adevăr în ceea ce spune ori dacă-i 
minciună. 

Şi omul s-a sculat şi s-a dus la un prieten de-al lui, şi 

"a înnoptat la el. lar soția lui, după ce s-a lăsat seara, s-a dus 

şi a luat un preşuleț de piele, a acoperit cu el colivia 
papagalului şi a început să arunce cu apă peste preşuleț, 
şi să-l vânture cu evantaiul, şi să apropie de papagal o 
făclie închipuind strălucirea fulgerului, și să vâjâie dintr-o 
morișcă de mână, până ce s-a Bu dimineață. 

Şi când soțul s-a întors, femeia i-a spus: 

— O, stăpâne, ia întreabă-l pe papagal 

Şi negustorul s-a dus la papagal şi a început să vor- 
bească cu el, şi să-l întrebe despre noaptea care trecuse, şi 
papagalul a grăit: 

— O, stăpâne, da cine a putut să vadă şi să audă ceva 
noaptea trecută? 

— De ce? a întrebat negustorul. 

Şi pasărea a răspuns: 

— O, stăpâne, din pricina tăriei ploii, a vântului, a 
tunetelor şi a fulgerelor. 

— Minţi, a spus negustorul, în noaptea trecută nu a 
fost nimic din toate astea. 

— Eu ţi-am povestit numai ceea ce am văzut, la ceea ce 
am fost martor şi ceea ce am auzit, a răspuns papagalul. 

Şi negustorul a socotit că toate câte i le spusese papa- 
galul despre soţia lui au fost minciuni, şi a vrut să se 
împace cu nevastă-sa, dar ea i-a spus: 

— Nu mă împac cu tine până nu-l tai pe papagalul ăsta, 
care spune minciuni despre mine. 

Şi negustorul a tăiat papagalul, şi pe urmă a trăit un şir 
dezile cu soția lui, da odată l-a văzut pe tânărul turc cum 
ieşea din casa lui şi atunci a priceput că papagalul spusese 
adevărul şi că nevastă-sa minţise, şi s-a certat că tăiase 
papagalul. Și pe clipă pe dată a intrat la nevastă-sa şi a 
omorât-o, şi s-a juruit că nu se va mai căsători cu nicio 
femeie cât o mai trăi. lar eu ţi-am istorisit toate astea, o, 
împărate, numai pentru ca să ştii că mari sunt 
vicleşugurile muierilor şi că graba naşte căința. 

Şi împăratul s-a răzgândit să-şi omoare fiul. 

lar a doua zi roaba a venit la el și a sărutat pământul 
dintre mâinile lui, și i-a spus: 

— O, împărate, cum de mă năpăstuieşti şi laşi să audă 
împărații despre tine că ai dat o poruncă pe care pe urmă 
a doborât-o vizirul rău? Supușenia faţă de împărați stă în 
îndeplinirea poruncilor lor, şi toți îţi ştiu dreptatea și 
nepărtinirea. Aşa că despăgubeşte-mă cu ceea ce mi se 
cuvine de la fiul tău. 


ÎNTÂIA POVESTE A ROABEI 


Cică un abagiu venise pe malul Tigrului ca să-şi bată 
abaua, şi cu el venise și fiul său, care s-a băgat în râu să se 
scalde, cu îngăduința tărâne-său. Şi deodată, pe când 
înora, i-au obosit mâinile şi a început să se scufunde, și, 
„văzând aceasta, tatăl lui a sărit şi s-a repezit către el. Şi 
„când tatăl l-a prins, copilul s-a agăţat de el, şi s-au înecat 
amândoi. Așa şi tu, împărate: dacă ai să fii îngăduitor cu 
fiul tău şi n-ai să mă despăgubeşti pentru ceea ce mi-a 
făcut, mi-e teamă că aveţi să vă înecaţi amândoi. 

A ajuns până la mine, tot aşa, despre vicleşugurile 


bărbaților... 


(Şi roaba îi istorisește împăratului snoava intitulată A/P și 
alb, în varianta tradusă de Mardrus — vol. VIII, pag. 87, în 
ediţia noastră — cu foarte mici deosebiri; după care Șeherezada 
continuă:) 


Şi împăratul a poruncit ca fiul lui să fie ucis. 

Dar a ieşit în faţă cel de al doilea vizir şi a sărutat 
pământul dintre mâinile împăratului, şi a spus: 

— Nu te grăbi să-l ucizi pe fiul tău: maică-sa nu l-a 
dobândit decât după ce îşi pierduse orice nădejde, iar noi 
“ne socotim că el are să fie comoara împărăției şi 
păstrătorul bogățiilor tale. Îndură-te de el, o, împărate! 

Poate că va avea niscaiva dovezi pe care să le aducă. Dacă 
te vei grăbi să-l omori, ai să te căieşti cum s-a căit un 
negustor. 

— Păi cum a fost cu negustorul și care-i povestea lui? a 
întrebat împăratul. 

Şi vizirul a spus: 


POVESTEA CELUI DE AL DOILEA VIZIR 


A ajuns până la mine, o, împărate, că a fost odată un 
negustor tare scârțan la mâncare și la băutură. Și odată, 
aflându-se într-o pară străină, şi pe când se preumbla prin 
târg, a văzut deodată o bătrână cu două lipii. 

— Le vinzi? a întrebat-o el pe bătrână. 

Şi ea a răspuns: 

— Da. 

Şi negustorul a cumpărat lipiile la un preţ de nimic de 
la bătrână. S-a dus cu ele la locuința lui şi le-a mâncat în 
aceeaşi zi, iar a doua zi dimineaţă s-a întors în acelaşi loc 
şi iar a văzut-o pe bătrână cu două lipii. A cumpărat de 
la ea şi acele lipii, şi tot așa a făcut vreme de douăzeci de 
zile. Iar apoi bătrâna nu s-a mai ivit, şi negustorul a 
început s-o caute, dar nu a căpătat nicio ştire despre ea, 
până ce, trecând pe o uliţă, deodată a văzut-o. Şi s-a oprit 
şi i-a dat binețe, şi a întrebat-o pentru ce nu s-a mai ivit 
şi dacă i s-au terminat lipiile. Şi când bătrâna i-a auzit 
vorbele, s-a codit să-i răspundă, dar negustorul a căşu- 
nat pe ea rugând-o să-i spună ce i s-a întâmplat. Și 
bătrâna i-a spus: 

— O, stăpâne, ascultă răspunsul meu. Pricina-i numai 
că eu am slujit la un om bolnav de rac la şira spinării, şi 
care avea un vraci care lua făină, amesteca făina cu unt 
topit şi i-o lipea pe locul bolnav, o noapte întreagă, până 
dimineața. lar eu luam făina aceea şi frământam din ea 

două lipii şi le vindeam unuia ca tine ori altuia. Da omul 
acela a murit şi mi s-au isprăvit lipiile. 

Şi negustorul, când a auzit vorbele acestea, a strigat: 

— Într-adevăr, ai lui Allah suntem şi la El ne întoar- 
cem, şi nu este putere şi tărie decât la Allah Preamăritul 
şi Preaslăvitul! 

Şi, de greață, s-a îmbolnăvit, şi s-a căit, dar căinţele nu 
i-au mai fost de niciun folos. 

A ajuns până la mine, o, doamne, tot despre vicleşu- 
gurile femeilor, că a fost cândva un ins, armaş pe lângă 
un împărat dintre împărați, şi insul acela iubea o femeie. 
Şi şi-a trimis odată slujitorul la ea cu un răvaș, aşa cum 
făceau între ei, de obicei, şi slujitorul s-a dat pe lângă 
femeie şi a început să şuguiască cu ea. Şi ea s-a plecat 
înspre el şi l-a strâns la piept, şi sluga i-a cerut să-l lase, şi 
femeia l-a ascultat. Și pe când se petreceau acestea, 
deodată stăpânul slujitorului a bătut la ușă, şi atunci 
femeia l-a luat pe slujitor şi l-a băgat în pivniță, şi pe urmă 
a deschis ușa, şi stăpânul slujitorului a intrat cu paloșul în 
mână. Și s-a aşezat pe patul femeii, iar ea a venit la el și a 
început să glumească şi să se hârjonească cu el, strân- 
gin u-l la piept şi sărutându-l, şi insul s-a încins și s-a 

ucurat de femeie. 

Şi deodată a bătut la ușă soțul ei. 

— Cine este? a întrebat insul. 

Şi ea a răspuns: 

— Soţul meu. 

Şi insul a întrebat: 

— Ce să fac şi cum să scap? 

— Scoală-te, ia paloşul, înfige-te în prag şi ţipă la mine 
şi ocărăşte-mă! a spus femeia. lar când va intră soțul meu, 
ieşi şi du-te în calea ta. 

Şi insul aşa a făcut, şi soţul femeii a intrat şi l-a văzut 
pe armaşul împăratului cum sta cu paloşul în mână şi o 
certa şi o ameninţa. lar pe urmă, la vederea soțului, 

armașului i s-a făcut ruşine şi şi-a băgat paloșul în teacă, 
şi a ieșit din casă. 

— Ce pricină avea? a întrebat-o omul pe soția sa. 

Şi aceea i-a răspuns: 

— Binecuvântat fie ceasul când ai venit! Ai scăpat un suflet 
drept-credincios de la moarte. Toată pricina-i numai aceea că 
şedeam pe terasă şi torceam, şi deodată a năvălit peste mine 
un tânăr fugărit, cu mințile pierdute, sugrumat de frica 
morţii, iar insul acela, cu paloşul tras, voia să-l ajungă, 
fugărindu-l. Şi tânărul a căzut dinaintea mea, sărutându-mi 
mâinile şi picioarele, şi a spus: „O, stăpână, scapă-mă de 
cel care vrea să mă omoare nevinovat.” Şi l-am ascuns în 
pivniţă la noi. Și, văzându-l pe insul acela cum intră cu 
paloşul tras, am început să tăgăduiesc când a întrebat de 
tânăr, şi insul a început să mă ocărască şi să mă amenințe, 
precum ai văzut. Slavă lui Allah, care te-a adus la mine! 
Nici nu mai ştiam ce să fac. Şi nu se afla lângă mine nimeni 
care să mă scape. 

— E foarte frumos ce ai făcut, o, femeie, i-a spus soţul. 
Răsplata are să-ţi vie de la Allah, şi miluiască-te El pentru 
binefacerea ta! 

Pe urmă s-a dus la pivniță şi l-a chemat pe tânăr, 
spunând: 

— leşi afară, nu ţi se va întâmpla niciun rău! 

Şi tânărul a ieşit din pivniță, speriat, dar soțul femeii 
i-a spus: 

— Linişteşte-ţi sufletul, nimic rău nu are să ţi se 
întâmple! 

Şi a început să-l căineze pe tânăr pentru ceea ce păţise, 
iar tânărul chema binecuvântările asupra bărbatului acela. 
Şi pe urmă au ieşit amândoi, şi habar n-aveau ei de 
tertipul femeii. 

Încât să ştii, o, împărare, că acesta nu este decât unul 
dintre vicleşugurile femeiești, şi fereşte-te să te bizui pe 
vorbele lor. 

Dar când a fost cea de a treia zi, a venit la împărat 
roaba aceea, a sărutat pământul dintre mâinile lui şi a 
spus: 
— O, împărate, despăgubeşte-mă de ceea ce mi se 
datorează de la fiul tău, şi nu lua aminte la vorbele vizi- 
rilor tăi. Într-adevăr, vizirii proști nu sunt buni de nimic, 
şi tu să nu fii ca împăratul care s-a bizuit pe vorbele unui 
vizir prost dintre vizirii săi. 

— Păi cum a fost? a întrebat impăratul, și roaba a spus: 


A DOUA POVESTE A ROABEI 


A ajuns până la mine, o, norocitule împărate, dăruitule 
cu cuget drept, că un împărat dintre împărați avea un fiu, 
pe care îl iubea şi-l prețuia cu mare prețuire, şi-l avea mai 

drag decât pe roți ceilalți copii ai săi. Şi-odată acest fiu i-a 
spus: 

— O, tată, vreau să mă duc la vânătoare şi la hăituială. 

Şi împăratul a pus să i se dea fiului lui cele de tre- 
buinţă, şi i-a poruncit unuia dintre vizirii săi să plece cu 
el, ca să-l slujească şi să-i îndeplinească toate treburile în 
timpul călătoriei. Și vizirul acela a încherbuit tot ce-i 
trebuia băiatului pentru călătorie, şi a luat cu el slujitori, 
argați şi slugi, şi au purces la vânătoare. Şi au ajuns la un 

ământ acoperit cu verdeață, cu iarbă, păşuni şi apă, şi 

rfotind de belșugul de sălbăticiuni. Şi fiul împăratului 
s-a apropiat de vizir şi i-a arătat de ce fel de vânătoare avea 
chef. Şi au zăbovit pe pământul acela câteva zile, şi fiul 
împăratului trăia cea mai bună şi desfătată viață. 

Tar pe urmă fiul împăratului le-a poruncit oamenilor 
lui să se îndepărteze. Şi deodată s-a ivit dinaintea lui o 
gazelă, care se rătăcise de soațele ei, şi sufletul băiatului a 
râvnit să prindă acea gazelă, şi tare mult îşi dorea aceasta. 


188 O mie şi una de nopţi 


— Vreau să mă iau după această gazelă, i-a spus el 
vizirului. 

Şi vizirul a grăit: 

— Fă cum ți s-a năzărit! 

Şi flăcăul s-a repezit după gazelă singur, despărțindu-se 
de ceilalți, şi s-a ținut după ea toată ziua, până s-a lăsat 
noaptea. Şi gazela s-a cățărat pe un loc priporos, şi s-a 
aşternut noaptea peste băiat, și el ar fi vrut să se întoarcă 
îndărăr, dar nu ştia încotro să se îndrepte, și sta năuc. Și 
a umblat călare pe calul lui până s-a făcut dimineață, fără 
să găsească vreo izbăvire. Şi atunci, a pornit mai departe 
şi a mers călare, înfricoșat, flămând şi însetat, şi nu ştia 
încotro s-o ia, până ce l-a prins miezul zilei şi a început 
să-l bată arşița. 

Şi deodată a ajuns la o cetate cu zidiri înalte şi cu 
coloane care se înălțau în sus, şi cetatea aceea era pustie şi 
năruită, şi nimeni nu era acolo, afară de bufniţe și ciori. 
Şi pe când fiul împăratului sta lângă cetatea aceea 
minunându-se de ruinele ei, deodată și-a aruncat privirea 
şi a văzut sub un zid o fată care plângea. Și fiul împă- 
ratului s-a apropiat de ea şi a iale, 

— Cine eşti? 

Şi fata a răspuns: 

— Sunt fiica lui at- Temim, fiica lui at- Taiah, impăratul 
Pământului Cenușiu. Am ieșit într-o bună zi să-mi fac o 
treabă şi m-a răpit un ifrit din neamul ginnilor, şi a zburat 
cu mine între cer şi pământ, şi l-a lovit o stea de foc şi 
s-a mistuit, iar eu m-am prăbuşit aici, şi iacătă sunt trei 
zile de când rabd aici de foame şi de sete. Şi când te-am 
văzut, mi-am dorit să trăiesc. 

Şi fiul de împărat a simțit că i se face milă de ea și a 
suit-o la spatele lui pe cal, și a spus: 

— Linişteşte-ţi sufletul și răcoreşte-ți ochii! Dacă mă va 
întoarce Allah (slavă şi mărire lui!) la neamul şi la casa 
mea, am să te trimit la părinții tăi. 

Și fiul de împărat a pornit mai departe, căutând ajutor, 
şi fata, care şedea la spatele lui, a spus: 

— O, fiule de împărat, dă-mă jos ca să pot să-mi 
îndeplinesc nevoile după stânca aceea. 

Şi fiul de împărat s-a oprit şi a dat-o jos pe fată, şi a stat 
s-o aştepte, iar ea s-a dus după stâncă şi pe urmă a ieșit 
având un chip înfricoşător. Și când Îi de împărat a 
văzut-o, i s-a zburlit părul pe trup, şi i-au zburat mințile, 
şi s-a speriat de fară şi de înfățișarea în care se preschim- 
base. Iar fata a sărit şi s-a așezat pe cal dindărătul băiatului, 
cu înfăţişarea ei înfricoşătoare, şi i-a spus: 

— O, fiule de împărat, pentru ce, precum văd, te-ai 

schimbat la chip? 
= — Mi-am adus aminte de ceva care mă îngrijorează, a 
răspuns fiul de împărat. 

Şi fata a grăir: 

— Cheamă în ajutor oastea tatălui tău şi vitejii lui, 

Dar fiul de împărat a răspuns: 

— Ce mă îngrijorează pe mine nu se sperie de oști şi 
nu-i pasă de viteji. 

— Ajută-te cu banii tatălui tău şi cu comorile lui, a spus 
fata. 

Şi fiul împăratului a grăit: 

— Ce mă îngrijorează nu se mulțumește cu bani și cu 
comori. 

— Voi mărturisiţi, a grăit fata, că pentru voi este în cer 
un Dumnezeu, care vede şi care nu se vede, şi că el are 
putere asupra a toate câte sunt? 

— Da, noi nu avem alt dumnezeu, afară de El, a 
răspuns fiul împăratului. 

Şi fata a spus: 

— Roagă-te lui, poate că are să te scape de mine. 

Şi fiul împăratului a ridicat privirile către cer şi s-a 
rugat în inima lui, şi a strigat: „Doamne al meu, te chem 
într-ajutor în pricina care mă îngrijorează.“ Şi a arătat cu 

mâna câtre fată, şi aceasta a căzut la pământ, arzând ca 
un cărbune. Şi fiul de împărat l-a proslăvit pe Allah şi i-a 
mulțumit, şi de-aci a dat pinteni calului, iar Allah (slavă 
şi mărire lui!) i-a ușurat călătoria şi i-a arătat drumul, până 
ce a ajuns în ţara lui și a intrat în împărăţia părintelui său, 
după ce îşi pierduse nădejdea de viață. 

Şi toate s-au petrecut după viclenia vizirului, care 
venise cu el anume ca să-l piardă în timpul călătoriei, dar 
Allah Preamăritul l-a scăpat. Şi ţi-am povestit acestea, o, 
împărate, numai ca să ştii că vizirii ticăloşi nu au cugete 
curate, şi gândurile lor tainice nu sunt bune pentru 
împărații lor. Așa că ia aminte la asemenea treburi. 

Şi împăratul şi-a plecat urechea și a dat crezare vor- 
belor roabei, şi a poruncit să fie ucis fiul său, dar a intrat 
cel de al treilea vizir şi a spus: 

— Am să vă scap eu de răutatea împăratului pe ziua de 
azi. 

lar pe urmă acest vizir a intrat la împărat, a sărutat 
pământul dintre mâinile lui și a spus: 

— O, împărate, eu iţi sunt sfetnic credincios şi-ţi duc 
grija şi ție, şi împărăției tale, şi am să-ți glăsuiesc un sfat 
cuminte: nu te grăbi să-ți omori copilul, răcoarea ochilor 
tăi şi rodul inimii tale. Se prea poate ca greşeala lui să fi 
fost un lucru de nimic, pe care să-l fi îngroșat dinaintea 
ta roaba aceasta. Că a ajuns până la mine că sătenii din 
două sate s-au zdrumicat unii pe alţii din pricina unui 
strop de miere. 

— Păi cum s-a întâmplat asta? a întrebat împăratul. 

Şi vizirul a spus: 


POVESTEA CELUI DE AL TREILEA VIZIR 
Află, o, împărate! A ajuns până la mine că un vânător 
vâna sălbăticiuni prin pustietăţi, şi într-o bună zi a intrat 
într-o peşteră din munte şi a găsit acolo o scorbură plină 

cu miere de albine. Şi a luat din mierea aceea în burduful 
pe care îl avea la el, şi-a pus burduful în spinare şi l-a adus 
în cetate, iar cu el avea şi un câine de vânătoare, şi tare îi 
era drag câinele acela. Şi vânătorul s-a oprit dinaintea 
dughenii unui negustor de unt şi i-a arătat mierea. Şi 
stăpânul dughenii a cumpărat mierea şi, deznodând 
burduful, a scos-o de acolo ca s-o cerceteze. Şi din burduf 
s-a scurs o picătură de miere, şi s-au strâns muștele la ea, 
şi la ele s-a repezit o pasăre, iar vânzărorul de unt avea o 
pisică, şi pisica a sărit asupra păsării, şi a văzut-o câinele 
vânătorului și a sărit asupra ei și a omorât-o, şi negustorul 
a dat în câine și l-a omorât, și vânătorul a sărit asupra 
negustorului şi l-a omorât. lar cum negustorul de unt 
ţinea un sat, iar cum vânătorul ținea alt sat, şi când sătenii 
au auzit de cele ce se întâmplaseră, şi-au înșfăcat armele 
şi straiele de luptă și s-au ridicat unii asupra altora cu 
mânie, şi rândurile de luptători au dat piept în piept, şi pe 
dată între ei s-a vânturat paloșul, până au murit o 
sumedenie de oameni — nimenea nu le ştie socoata, fără 
numai Allah Preamăritul! 


A ajuns până la mine, o, împărate, în şirul altor poveşti 
despre vicleşugurile muiereşti, că soțul unei femei i-a dat 
acesteia un dirhem ca să cumpere pe el orez. Și femeia a 
luat dirhemul și s-a dus la vânzătorul de orez. Şi acela i-a 
dat orez şi a început să şuguiască cu ea şi să-i facă cu 
"ochiul, zicându-i: 

— Orezul nu e bun decât cu zahăr, şi, dacă vrei să-l ai, 
intră colea la mine oleacă. 

Şi femeia a intrat la el în dugheană, şi vânzătorul de 
orez i-a spus robului său: 

— Cântăreşte-i zahăr de un dirhem! 

Dar pe urmă i-a făcur un semn, și robul a luat 
basmaua femeii şi, deşertând-o de orez, a pus în locul lui 

țărână, iar în loc de zahăr a pus nişte pietre, şi a legat 
basmaua şi a pus-o lângă femeie. Şi femeia a ieşit de la 
negustor, şi şi-a luat basmaua şi s-a dus acasă, gândind că 
în basma este zahăr şi orez. lar când a ajuns acasă, a pus 
basmaua dinaintea bărbatului şi acela a găsit în basma 
țărâna şi pietrele. 

Şi când femeia a adus ceaunul, soțul ei i-a spus: 

— Oare ţi-am zis că avem să zidim ceva, de ne-ai adus 
țărână şi pietre? 

Şi, văzând asta, femeia a priceput că robul vânzătorului 
şi-a bătut joc de ea şi i-a spus soțului (iar ea venise cu 
ceaunul în mână): 

— O, bărbate, din pricina necazului care m-a năucit, 
m-am dus să aduc o sită şi am adus un ceaun. 

— Şi ce necaz te-a năucit? a întrebat-o soul. 

Şi ea a spus: 

— O, bărbare, dirhemul pe care îl aveam mi-a căzut pe 
jos în târg şi mi-a fost ruşine să-l caut față de toată lumea, 
dar nu mi-a venit uşor că dirhemul se prăpădise. Şi am 
strâns țărâna de pe locul acela, unde a căzut dirhemul, şi 
gândeam s-o dau prin sită, şi iacătă că m-am dus să aduc 
sita şi am adus ceaunul. 

Şi s-a dus şi a adus sita şi, dându-i-o bărbatului a spus: 

— Cerne tu, că ochiul tău e mai bun ca ochiul meu. 

Şi bărbatul s-a apucat de cernut țărâna, până ce faţa şi 
barba i s-au umplut de praf, dar nu şi-a dat seama de 
ticăloşia soţiei sale şi de ceea ce s-a întâmplat din pricina ei. 

lată, o, împărate, o pildă de ticăloşie muierească. la 
aminte la vorbele lui Allah Preamăritul: „Chiar că mari 
sunt ticăloşiile voastre!“ Şi mai iacătă şi alte spuse de-ale 
sale (slavă şi preamărire lui!): „Chiar că ticăloşiile Satanei 
au fost mărunte!“ 

Şi când a auzit spusele vizirului, împăratul i-a mulțu- 
mit şi s-a îmbunat, şi s-a scuturat de zăcășia lui. Şi a 

chibzuit la vorbele lui Allah procitite de vizir, şi s-au 
aprins luminile sfatului bun în cerurile judecății şi ale 
cugetului său, și s-a lepădat de pornirea smintită de a-şi 
ucide fiul. 


Dar când a fost cea de a patra zi, a intrat la împărat 
roaba şi, sărutând pământul dintre mâinile lui, a spus: 

— O, norocitule sultan, dăruitule cu judecată dreaptă, 
ţi-am înfățișat jalba mea, dar tu m-ai obidit şi ai pregetat 
să mă despăgubeşti asupra prigonitorului meu, întrucât el 
este fiul tău și sângele inimii tale. Dar împotriva lui are să 
mă sprijine Allah (slavă şi mărire lui!), aşa cum l-a sprijinit 
Allah pe fiul de împărat împotriva vizirului şi a tatălui 
său. 

— Păi cum a fost? a întrebat-o împăratul. 

Și ea a spus: 


A TREIA POVESTE A ROABEI 


A ajuns până la mine, o, împărare, că un împărat 
dintre împărații care s-au dus avea un fiu, și nu mai avea 
alți copii. Şi când acest copil a ajuns la anii de însurătoare, 
tătâne-său l-a însurat cu fiica altui împărat, şi aceea era o 
fată împodobită cu frumusețe şi gingășie. lar ea avea un 

văr care o pețise, dar ea nu s-a învoit a primi să se mărite 
cu el. Şi când el a aflat că domnița a primit să se mărite 
cu altul, l-a cuprins ciuda. Şi vărul fetei s-a chibzuit să 
trimită daruri la vizirul împăratului care îşi căsătorise fiul 
cu fata aceea. Şi i-a trimis vizirului daruri măreţe, şi i-a 
cerut să închipuiască vreun tertip cu care să-l momească 
pe fiul împăratului în vreo capcană care să-i fie pricină de 
pierzanie. Şi i-a trimis vorbă vizirului: „O, vizirule, sunt 
atâta de înciudat pe fata unchiului meu, încât sunt împins 
la atare lucru!“ Şi când darurile au ajuns la vizir, acesta 

i-a trimis vorbă tânărului: „Linișteşte-ţi sufletul și 
răcoreşte-ți ochii: vei dobândi de la mine ceea ce doreşti.“ 

Iar împăratul, tatăl fetei, a trimis după fiul împă- 
ratului, poftindu-l să vină în țara lui, ca să intre la fata sa. 

Şi când scrisoarea a ajuns la fiul împăratului, tatăl lui 
i-a îngăduit să se ducă și l-a trimis cu el pe vizirul acela, 
care primise darurile. Şi a trimis cu ei o mie de călăreţi, 
şi daruri, şi palanchine, și corturi, și chioșcuri. Și vizirul 
a plecat cu fiul împăratului, tăinuindu-şi ispita de a-l 
trage-n capcană, şi clocind în inimă viclenia împotriva 
lui. Şi când au dat într-o pustietate, vizirul şi-a amintit 
că acolo în munți se află un izvor cu apă curgătoare, cu 
numele de Serălucitorul, şi că fitecine ar bea din el, dacă 
este bărbat se va preschimba în femeie. Și când vizirul 
şi-a adus aminte de asta, le-a poruncit oștenilor să popo- 
sească nu departe de izvorul acela, iar el s-a săltat în şa şi 
i-a spus fiului împăratului: 

— Nu vrei să vii cu mine să te uiţi la izvorul de apă de 
aici? 

Și fiul împăratului a încălecat și a plecat cu vizirul tatălui 
său, și nu mai era nimeni cu ei. Şi de-aci au mers până au 
ajuns la izvorul acela. Şi fiul împăratului a descălecat şi s-a 
spălat pe mâini, şi a băut apă din izvor, şi dintr-odată s-a 
preschimbat în femeie. Şi pricepând aceasta, a început să 
geamă şi să plângă, cât şi-a pierdut simțirile. Și vizirul s-a 
dus lângă el şi a început să-l căineze de ceea ce păţise, şi 
să-i spună: 

— Ce ai păţit? 

Şi flăcăul i-a povestit, şi când vizirul i-a auzit cuvintele, 
a început să se tânguiască şi să plângă: 

— Ferească-te Allah Preamăritul de o belea ca asta! 
Cum de te-a ajuns asemenea pacoste și te-a lovit o neno- 
rocire atâta de mare, tocmai când călătoream bucuroși că 
vei intra la fata împăratului? a strigat vizirul. Acuma nici 


O mie şi una de nopți 195 


nu mai ştiu, oare să ne mai ducem la ea ori ba, şi hotărârea 
ţine de tine. Ce-mi porunceşti, dară? 

— Întoarce-te la tatăl meu, a spus tânărul, şi povesteşte-i 
ce am pășit. Eu nu mă mai clintesc de aici până nu scap de 
beleaua asta, ori am să mor de jale. 

Şi fiul împăratului i-a scris tatălui său o scrisoare, 
înştiințându-l de ceea ce i se întâmplase. Și vizirul a luat 
scrisoarea şi s-a întors îndărăt în cetatea împăratului, 
lăsând oștenii şi pe tânăr, şi cetele care îi însoțeau, și în 
taină se bucura de ceea ce păţise fiul împăratului. Şi vizirul 
a intrat la împărat şi l-a înștiințat de pățania fiului său, şi 
i-a înmânat scrisoarea. Şi împăratul s-a mohorât pentru 
fiul său, cu mohorâre mare. Și pe urmă a trimis la învăţaţi 
şi la cei ce cunoşteau tainele, ca să-i lămurească beleaua 
care se întâmplase cu fiul său, dar niciunul dintre ei nu i-a 
dat vreun răspuns. 

lar vizirul i-a trimis vărului fetei vestea fericită despre 
ceea ce se întâmplase cu fiul împăratului. Și când a ajuns 
la el scrisoarea, tânărul acela s-a bucurat strașnic şi a vrut 
să se însoare cu fata unchiului său, şi i-a trimis vizirului 
daruri scumpe şi bani mulți, şi i-a mulțumit cu mulțu- 
mire mare. 

În ceea ce îl priveşte pe fiul de împărat, d-apoi acela a 
rămas la izvor vreme de trei zile şi trei nopți, nemâncat și 
nebăut, şi şi-a pus nădejdea pentru cele ce păţise în Allah 
(slavă şi mărire lui!), cel care nu înșală nădejdile nimănuia. 
Şi când a fost cea de a patra noapte, deodată s-a ivit 
dinainte-i un călăreț cu o coroană pe cap, cu un chip ca 
de fiu de împărat, iar călăreţul acela l-a întrebat pe fiul 
împăratului: 

— Cine te-a adus aici, o, tinere? 

Şi tânărul i-a istorisit ce-a pățit, şi i-a povestit că se 
ducea la soția lui, ca să intre la ea, și i-a împărtășit, de ase- 
meni, că vizirul îl adusese la acel izvor de apă, şi că a băut 

şi s-a întâmplat cu el ceea ce s-a întâmplat. Și când tânărul 
povestea, mereu îl podidea plânsul, şi a început să plângă. 

Şi când i-a auzit spusele, călărețului i s-a făcut milă de 
el şi a spus: 

— Vizirul acela al tatălui tău te-a băgat în buclucul 
acesta, întrucât de acest izvor nu ştie niciun om, afară de 
un singur ins. 

Iar pe urmă călăreţul l-a poftit să incalece, şi tânărul a 
încălecat, şi călăreţul i-a spus: 

— Hai cu mine la locuința mea, ai să-mi fii oaspete în 
noaptea asta. 

— Spune-mi cine eşti, ca să merg cu tine, a zis tânărul. 

Şi călăreţul i-a răspuns: 

— Sunt fiul împăratului ginnilor, iar tu ești fiu de împărat 
peste oameni; linişteşte-ţi, dar, sufletul şi răcoreşte-ţi ochii 
cu ceea ce îţi va alina necazurile şi amarul: pentru mine 
aceasta-i o nimica toată. 

Și tânărul a plecat cu el de la începutul zilei, şi şi-a 
părăsit vitejii şi oştenii, şi a mers cu el până la miezul 
nopții, şi atunci fiul împăratului ginnilor l-a întrebat: 

— Oare tu ştii cât drum am străbătut în acest răstimp? 

— Nu ştiu, a răspuns tânărul. 

Şi fiul împăratului ginnilor i-a răspuns: 

— Am străbătut un drum de un an pentru un călăreț 
spornic. 

Şi fiul de împărat s-a minunat şi a întrebat: 

— Ce am să mă fac și cum am să mă întorc la ai mei? 

Şi călărețul a răspuns: 

— Aceasta nu este treaba ta, este treaba mea. Şi când te 
vei tămădui de boala ta, te vei întoarce la ai tăi mai repede 
decât ai clipi din ochi, şi aceasta pentru mine este o 
nimica toată. 

Şi tânărul, auzind de la ginn vorbele acestea, a zburat 
de bucurie şi s-a gândit că asta-i ca-n vis. „Slavă celui 
Atotputernic, care îl face fericit pe nefericit!“, a strigat el, 

bucurându-se straşnic. Şi de-aci au mers până s-a făcut 
dimineață. Şi deodată au văzut un pământ înverzit și în- 
florit, cu pomi înalți, păsări cântătoare, grădini minunate 
şi palate falnice. Și fiul împăratului ginnilor a descălecat, 
şi l-a îndemnat pe tânăr să se grăbească şi, luându-l de 
mână, a intrat cu el într-unul din palatele acelea, şi fiul de 
împărat a văzut oştime multă, şi dregători, şi viteji. Şi a 
petrecut la fiul împăratului ginnilor ziua aceea, mâncând 
şi bånd. lar când a venit noaptea, fiul împăratului ginnilor 

s-a ridicat şi a încălecat pe calul său, şi fiul împăratului 
oamenilor a încălecat şi el tot așa, şi au ieşit sub vâlnicul 
„nopții, grăbind pasul, şi au mers până s-a făcut dimineaţă. 

Şi deodată s-au pomenit pe un pământ negru, pustiu, 
plin de stânci şi pietre negre, asemenea unui colț de iad, 
şi fiul împăratului de oameni a întrebat: 

— Cum se cheamă pământul acesta? 

Şi ginnul a răspuns: 

— Se cheamă Pământul Negru şi este al unui împărat 
dintre împărații ginnilor, pe care îl cheamă Cel-cu-două- 
aripi, şi care nu poate să fie încălcat de niciunul dintre 
împărați, şi niciunul dintre ei nu poate să calce pe el fără 
îngăduința lui. Stai, aşadar, pe loc până ce îi voi cere îngă- 
duinţă. 

Şi tânărul s-a oprit, iar ginnul a pierit pentru o clipită, 
şi s-a întors la el. Şi de-aci au purces și au mers până au 
ajuns la un izvor de apă, care izvora din munții negri. 

— Dă-te jos! i-a spus ginnul tânărului, şi tânărul a 
descălecat de pe cal. 

Şi atunci, ginnul i-a spus: 

— Bea din izvorul acesta. 

Şi tânărul a băut şi, pe clipă pe dată, a fost iar bărbat 
ca mai înainte, prin puterea lui Allah Preamăritul. Şi l-a 

întrebat pe ginn: 
| —O, fratele meu, cum se numeşte izvorul acesta? 

— Se numeşte Izvorul Femeilor, a răspuns ginnul, şi 
orice femeie ar bea din el se preschimbă în bărbat. Încât 
dă slavă lui Allah Preamăritul, mulțumindu-i pentru în- 
zdrăvenire, şi încalecă pe cal. 

Şi fiul de împărat a căzut la pământ, mulțumindu-i 
lui Allah Preamăritul, şi au încălecat și au mers, grăbind 
pasul, toată ziua, până au ajuns în ţara ginnilor. Și tânărul 
a petrecut acolo noaptea în cea mai desfătată viaţă, şi au 
mâncat şi au băut până ce a venit noaptea următoare, 

Şi pe urmă fiul împăratului ginnilor i-a spus: 

— Vrei să te întorci la ai tăi în noapea aceasta? 

— Da, vreau! Chiar că așa se cade, a răspuns fiul de 
împărat. 

Şi atunci, fiul împăratului ginnilor l-a chemat pe unul 
dintre robii tatălui său, pe nume Radjiz, şi i-a spus: 

— a-l pe acest tânăr de la mine, aburcă-ţi-l pe umăr şi 
nu lăsa să se lumineze de ziuă până a ajunge la socrul şi la 
soția sa, 

— Ascult şi mă supun, cu dragoste şi bucurie! a răspuns 
robul. 

lar pe urmă a pierit o clipită şi s-a întors în chip de 
ifrit, şi când tânărul l-a văzut, i-au zburat minţile și a 
rămas încremenit. 

— Nu ți se va întâmpla nimic rău! i-a spus fiul împă- 
ratului ginnilor. Încalecă pe cal şi suie-re cu calul pe 
umărul lui. 

— Nu, eu am să mă sui, da calul am să-l las la tine, a 
răspuns tânărul. 

Şi pe urmă a descălecat şi s-a suit pe umărul robului, 
şi fiul împăratului ginnilor i-a spus: 

— Închide ochii! 

Şi el a închis ochii, şi robul a zburat cu el între pământ 
şi cer, şi a zburat fără popas, iar tânărul nu mai ştia ce e 
cu el, și nu a trecut ultima treime din noapte, că tânărul 

s-a trezit pe acoperişul palatului socrului său. Şi când a 
coborât pe acoperişul palatului, ifritul i-a spus: 

— Coboară! 

Şi el a coborât. Şi ifritul a grăit: 

— Deschide ochii: iată palatul socrului tău și al fetei lui. 

Şi pe urmă l-a lăsat şi s-a dus, şi când s-a luminat de 
ziuă şi frica tânărului s-a potolit, a coborât de pe acoperişul 
palatului. Şi când l-a văzut pe tânăr cum cobora de pe 
terasă, socrul lui s-a ridicat să-l întâmpine, minunându-se 
că-l vedea pe terasa palatului: 

— Ştiam că oamenii intră pe ușă, dar tu cobori din cer, 
i-a spus el. 

Şi fiul împăratului i-a răspuns: 

— Aşa a vrut Allah, slavă şi preamărire lui! 

Şi împăratul s-a minunat de aceasta și s-a bucurat că 
fiul împăratului a scăpat, iar când a răsărit soarele, socrul 
fiului de împărat a poruncit vizirului său să orânduiască 
un ospăț falnic, și vizirul a orânduit ospăţul, şi nunta s-a 
făcut precum se cuvenea. Iar pe urmă fiul împăratului a 
intrat la soția sa şi a stat la ea două luni, şi pe urmă a 
plecat la cetatea tatălui său. 

Dar în ceea ce îl priveşte pe vărul fetei, acela s-a pră- 
pădit de ciudă şi de zavistie, când fiul împăratului a intrat 
la ea. Și Allah (slavă şi preamărire lui!) l-a ajutat pe fiul 
împăratului împotriva lui şi a vizirului tatălui său. Și a 
ajuns la tatăl lui cu soția, în cea mai bună stare şi în 
fericire deplină, şi tatăl l-a întâmpinat cu oștenii şi cu 
vizirii săi. Şi eu mă rog lui Allah Preamăritul să-ți dea 
biruință asupra vizirilor tăi, o, împărate, şi mă rog ţie să 
mă despăgubeşti cu ceea ce mi se cuvine de la fiul tău. 

Şi împăratul, auzind acestea de la roabă, a poruncit să 
fie ucis fiul său. 

Iar aceasta se întâmpla în cea de a patra zi, şi a intrat 
la împărat cel de al patrulea vizir şi a sărutat pământul 
dintre mâinile lui, şi a spus: 

— Întărească-l şi ocrotească-l Allah pe împărat! O, 
împărate, mai zăboveşte cu treaba pe care ai hotărât-o, 
întrucât înțeleptul nu ia o hotărâre fără să cugete la urmă- 
rile ei, şi zice cel ce a ticluit zicalele: „Aceluia care nu 
cugetă la urmări, soarta nu-i este prielnică.“ A ajuns până 
la mine o poveste despre vicleşugurile muiereşti. 

— Şi ce-a ajuns până la tine? a întrebat împăratul. 

Şi vizirul a răspuns: 


POVESTEA CELUI DE AL PATRULEA VIZIR 


A ajuns până la mine, o, împărate, că a fost odată o 
femeie frumoasă, minunată, strălucită şi desăvârşită, care 
nu-și avea seamăn. Şi au văzut-o nişte tineri cilibii şi s-au 
împătimit după ea, şi unul dintre ei a îndrăgit-o cu 
dragoste mare. Dar femeia aceea s-a ferit de ruşine şi nu 
în a ispitită. 

Şi s-a întâmplat că soțul ei a plecat odată într-o altă 
ţară, şi tânărul a început să-i scrie femeii, de mai multe 
ori, ci ea nu i-a răspuns. Şi tânărul s-a dus la o bătrână 
care locuia pe aproape, și i s-a ploconit şi a început să i se 
plângă de dragostea care l-a răpus, şi de patima lui pentru 
acea femeie, şi să-i spună că vrea să se bucure de ea. „Mă 
pun chezaşă pentru aceasta şi n-are să-ți fie de rău; am să 
te ajut să ac baridegri ceea ce vrei, de-o vrea Allah Prea- 
măritul!“, a spus baba. Şi, auzind vorbele acestea, tânărul 
i-a dat un dinar şi s-a dus pe drumul lui. 

lar când s-a făcut dimineaţă, bătrâna s-a dus la femeie 
şi a înnădit prietenie şi chelemet cu ea, şi a început 
bătrâna să se abată pe la ea în fiecare zi, şi prânzea cu ea, 
şi cina, şi lua de la ea mâncare pentru copiii ei. Şi bătrâna 
şuguia cu ea şi o înveselea, până i-a stricat felul de a fi şi 
a ajuns de nu se mai putea lipsi de bătrână nici măcar un 
ceas. Şi iacătă că bătrâna, ieșind odată de la femeie, a luat 
cu ea nişte pâine, a uns-o cu grăsime și cu ardei şi, câteva 

zile în şir, i-a dat-o unei cățele s-o mănânce, şi cățeaua a 
început să se țină pas cu pas după bătrână, ispitită de 
mângăieri şi de mâncare. Și într-una din zile bătrâna a 
luat mai mult ardei şi grăsime și i-a dat cățelei să 
mănânce. Şi când căţeaua a înfulecat tot, au început să-i 
lăcrimeze ochii din pricina iuțimii ardeiului, şi cățeaua 
venea plângând după bătrână. Iar femeia s-a minunat ca 
de o minune şi a întrebat-o pe bătrână: 

— O, maică, de ce plânge cățeaua asta? 

— O, fata mea, a răspuns bătrâna, povestea ei este de 
mirare. Căţeaua asta a fost o femeie, tovărăşica şi surata 
mea, şi era până peste poate ca frumusețe, minunăție, 
strălucire şi desăvârşire, şi s-a ispitit după ea un tânăr de 
pe ulița ei şi s-a aprins după ea cu o dragoste amarnică şi 
cu patimă. Şi i-a trimis el vorbă de mai multe ori, nădăj- 
duind că ea are să se înduplece și să se milească de el, ci 
ea s-a îndărătnicit, iar eu o povăţuiam şi-i ziceam: „O, 
fata mea, ascultă-l în tot ce-ţi spune, fie-ţi milă de el şi 
arată-te dulce cu el“, ci ea nu a luat aminte la povaţa mea. 
Şi când tânărul şi-a pierdut răbdarea, s-a plâns unui 
prieten de-al lui, şi acela i-a făcut nişte vrăji şi i-au 
preschimbat înfățișarea omenească în înfăţişare de câine. 
Şi când a văzut ce a păşit, în ce stare a ajuns şi cum i s-a 
schimbat înfățișarea (şi nu s-a găsit nimenea să-i fie milă 
de ea, afară de mine), a venit la mine, în casa mea, şi a 
început să se alinte pe lângă mine şi să-mi sărute mâinile 
şi picioarele, plângând şi scâncind. Şi am cunoscut-o şi 
i-am zis: „De câte ori te-am sfătuit, dar nu și-au fost de 
niciun folos sfaturile mele!“ Şi când am văzut-o în starea 
aceasta, mi s-a făcut milă de ea şi am lăsat-o să stea la 
mine. Şi iacăt-o așa cum este, şi ori de câte ori îşi aduce 
aminte de ce a fost ea altădată, îşi plânge de milă. 

Şi când a auzit spusele bătrânei, femeia a fost cuprinsă 
de o frică mare şi a strigat: 

— O, maică a mea, mă jur pe Allah, m-ai speriat cu 
povestea asta! 

— De ce ţi-e frică? a întrebat bătrâna. 

Și femeia a răspuns: 

— Un tânăr frumos s-a îndrăgostit de mine şi mi-a scris 
de mai multe ori, ci eu m-am îndărătnicit şi-acuma mi-e 
frică să nu păţesc şi eu ce-a pășit cățeaua asta. 

— la seama, o, fata mea, să nu te împotrivești, că tare 
mi-e frică pentru tine, a grăit bătrâna. Dacă nu ştii unde 
locuieşte tânărul, spune-mi mie cum arată şi am să ţi-l 
aduc. Nu lăsa nicio inimă să se chinuiască din pricina ta! 

Şi femeia i l-a zugrăvit bătrânei pe tânăr, iar bătrâna se 
făcea că nu ştie nimic şi se prefăcea că nu-l cunoaște, şi pe 
urmă a spus: 

— Am să mă duc și am să întreb de el. 

Şi ieşind de la femeie, bătrâna s-a dus la tânăr şi i-a 
spus: 

— Linişteşte-ţi sufletul: i-am descântat femeii basna. 
Mâine după-amiază să mă aştepţi la capătul uliții până ce 
voi veni. Am să te iau şi avem să ne ducem la ea acasă, şi 
tu ai să te veseleşti cu ea până la sfârșitul zilei şi roată 
noaptea. 

Și tânărul s-a învoioşit cu bucurie mare, și i-a dat 
bătrânei doi dinari şi i-a spus: 

— Când am să-mi stâmpăr patima, am să-ți dau zece 
dinari. 

Tar bătrâna s-a întors la femeie şi i-a spus: 

— L-am cunoscut şi am vorbit cu el, și am văzut că e 
tare supărat pe tine şi avea de gând să-ți facă rău, da eu 
l-am tot îmbiat să vină mâine pe la ceasul chemării la 
rugăciunea de amiază. 

Şi femeia s-a bucurat cu bucurie mare şi a strigat: 

— O, măicuța mea, dacă i se va linişti inima şi va veni 
mâine la amiază, am să-ți dau zece dinari. 

— Ai să afli de venirea lui numai de la mine, a răspuns 
bătrâna. 

Și când a fost dimineaţă, bătrâna a spus: 

— Pregătește masa, dichiseşte-te şi îmbracă-te cu ce ai 
tu mai scump, iar eu am să mă duc şi am să-l aduc la tine. 

Şi femeia s-a apucat să se dichisească şi să gătească de 
masă. Iar cât despre bătrână, aceasta a ieșit şi s-a dus să-l 
aştepte pe tânăr, dar tânărul n-a venit. Și bătrâna s-a tot 
învârtit căutându-l, dar nu i-a dat de urmă. Și-atunci, 
şi-a zis în sineși: „Ce să fac? Nu cumva mâncarea pe care 
a pregătit-o şi banii pe care mi i-a făgăduit au să se pră- 
pădească degeaba? Ba n-am să las eu să mi se vântuiască 
vicleşugul, ci am să caut pe un altul şi am să-l aduc la ea!“ 
Şi pe când mergea ea aşa pe ulii, a văzut deodată un tânăr 
frumos, cu urmele drumeţitului pe chip, şi s-a dus la el şi 
i s-a temenit, şi l-a întrebat: 

— Nu vrei să mănânci şi să bei, şi o femeie care stă gata 
pentru tine? 

— Păi unde? a întrebat omul. 

Şi bătrâna a răspuns: 

— La mine, în casa mea. 

Şi omul s-a dus cu bătrâna, dar ea nu ştia că el este 
soţul femeii cu pricina. Şi, ajungând acasă, a bătut la ușă, 
şi femeia i-a deschis ușa. Şi când bătrâna a intrat, femeia 
a dat fuga să se gătească, să se îmbrace şi să se parfumeze, 
Şi femeia l-a dus pe bărbat în odaia de oaspeţi, înciudată 
rău. lar când femeia a intrat și a dat cu ochii de omul care 
şedea lângă bătrână, s-a grăbit să ticluiască un vicleşug și 
o înșelătorie, şi pe clipă pe dată a chibzuit ce să facă. 

Şi-a scos papucul din picior şi i-a spus bărbatului ei: 

— Nu aşa au fost legămintele dintre mine şi tine! Cum 
de mă înşeli aşa şi-mi faci asemenea lucruri? Când am aflat 
că te-ai întors, te-am pus la încercare cu ajutorul acestei 
bătrâne, şi tu ai dat buzna la ceea ce ţi-am cerut să nu faci. 
Acuma văd eu bine care îţi sunt năravurile şi cum îţi calci 

legământul care era între noi. Că eu până acuma te-am 
crezut cinstit, dar ochii mei te-au văzut cu bătrâna aceasta, 
şi umbli la muieri stricate! 

Şi a început să-i dea cu papucul în cap, iar el făgăduia 
totul şi se jura că nu a înşelat-o în viaţa lui şi că nu a făcut 
nimic din ce bănuiește ea. Și nu mai contenea să se jure 
pe Allah Preamăritul, iar femeia îl lovea şi plângea și țipa: 
„Veniţi, o, musulmanilor!“ Şi el îi astupa gura cu mâna, 
iar ea îl muşca. Şi soțul a început să se umilească în faţa 
ci, şi-i săruta mâinile şi picioarele, ci ea nu se îndura să-l 
ierte şi nu înceta să-l lovească cu mâna după ceafă. 

lar pe urmă i-a făcut semn bătrânei ca s-o apuce de 
mână. Şi bătrâna a venit la ea și a început să-i sărute 
mâinile şi picioarele și, într-un sfârșit, i-a potolit. Și când 
au șezut jos, bărbatul a început să-i sărute bătrânei 
mâinile şi să-i spună: 

— Răsplătească-te Allah Preamăritul cu tot binele, că 
m-ai scăpat din mâinile ei! 

lar bătrâna se minuna de şiretenia femeii și de 
prefăcătoria ei. 

lată, o, împărate, o pildă de prefăcătorie muierească, 


de şiretenie şi de marghioleală de-a lor. 


Şi, auzind toate acestea, împăratul a scos învățătură 
din povestea vizirului şi s-a răzgândit să-şi omoare fiul. 


Dar când a fost în cea de a cincea zi, a intrat la împărat 


"roaba, ținând în mână o cupă cu otravă, şi a început să 


ceară ajutor şi să se lovească peste obraji şi peste faţă, și a 
spus: 

— O, împărate, ori ai să te dovedeşti drept cu mine şi ai 
să mă despăgubeşti de la fiul tău cu ceea ce îmi datorează, 
ori am să beau această cupă cu otravă şi am să mor, şi 

ăcatul pentru moartea mea va rămâne până la Ziua 
nvierii. Vizirii tăi mă învinuiesc de vicleşuguri şi de 

prefăcărorie, dar nu se află pe lume oameni mai prefăcuți 
decât ei. Oare n-ai auzit, o, împărate, povestea cu giu- 
vaiergiul și roaba? 
— Da ce-a fost cu ei, o, copilo? a întrebat împăratul. 
Și copila a spus: 


A PATRA POVESTE A ROABEI 


A ajuns până la mine, o, norocitule împărate, că a fost 
cândva un giuvaiergiu dedat cu dragostea de femei şi cu 
băurul de vin. Şi odată s-a dus la un prieten de-al lui şi, 
uitându-se la un perete de-al casei acestuia, a văzut chipul 
zugrăvit al unei fetişcane atâta de strălucite, de minunate 
şi de nurlii, cum nu mai văzuseră niciodată cei visători. Şi 
giuvaiergiul a stat să se tot uite la ea, minunându-se de 
frumusețea acelui chip, şi dragostea pentru icoana fetei 
i-a năpădit inima, încât a dat în boală şi-a ajuns de mai că 
pierise. Şi unul dintre prietenii lui a venit pe la el și, 
şezând jos lângă el, a început să-l întrebe ce are şi după ce 
plânge. Şi giuvaiergiul a spus: 

— O, fratele meu, toată boala mea şi tot ce m-a prăpădit, 
de la dragoste-i. M-am îndrăgostit de o icoană zugrăvită pe 
un perete din casa unui ortac de-al meu. 

Și prietenul giuvaiergiului a început să-l dojenească şi 
a spus: 

— Asta-i din pricina puţinătățiii tale de minte! Cum să 
te îndrăgosteşti de o icoană de pe un perete, care nu-i 
decât o închipuire, care nu căşunează nimic, nu vede şi nu 
aude, nu cheamă şi nu alungă? 

— Zugrăvitorul care a înfățișat-o n-a putut s-o facă decât 
după chipul unei femei minunate, a spus giuvaiergiul. 

Şi prietenul lui a grăit: 
— Poate că acela care a zugrăvit-o a născocit-o din capul 
lui. 

— Oricum ar fi fost să fie, eu mor din dragoste pentru 
ea, a spus giuvaiergiul. Dacă se află pe lume o făptură ase- 
mănătoare cu această închipuire, nădăjduiesc că Allah 
Preamăritul are să-mi lungească viața până când am să 
ajung s-o văd. 

Şi când au plecat cei de faţă, au început să cerceteze 
cine a zugrăvit-o pe femeia aceea și au aflat că cel care o 
zugrăvise a plecat în altă țară. Şi i-au scris o scrisoare, 
căinindu-i-se de starea ortacului lor şi întrebându-l 
despre zugrăvitura aceea şi de unde a izvodit-o: a scos-o, 
oare, din închipuirea lui sau a văzut vreun chip asemenea 
ei pe lume. Şi zugrăvitorul care o zugrăvise le-a trimis 
următorul răspuns: „Am zugrăvit acel chip după tiparul 
unei fete, cântăreaţă la un vizir, în cetatea Kaşmirului, 
pe meleagurile Indului.“ Și când giuvaiergiul a aflat 
despre asta (iar el locuia în țara Ras) s-a pregătit şi a 
plecat, îndreptându-se către țările Indiei, şi a ajuns în 
cetatea aceea, după o călătorie lungă. Şi, ajungând în 
cetatea aceea şi așezându-se acolo, s-a dus odată la un 
boiangiu care locuia în cetatea aceea (iar boiangiul acela 
era un om hâtru, mintos şi isteţ) şi l-a întrebat despre 
împăratul lor şi despre obiceiurile lui. 

— Cât despre împăratul nostru, a spus boiangiul, d-apoi 
este un împărat drept, bun la inimă, binefăcător cu locui- 
torii din împărăţia lui, şi imparte dreptatea cinstit între 
supușii săi, şi decât numai pe vrăjitori nu-i iubeşte el pe 
lume. Când îi cade pe mână vreun vrăjitor ori vreo vrăji- 
toare, îi aruncă într-un puț din afara cetății şi îi lasă acolo 

nemâncaţi, până mor. 

Pe urmă giuvaiergiul a început să-l întrebe pe boiangiu 
despre viziri. Şi boiangiul i-a povestit despre viața fiecărui 
vizir şi despre obiceiurile fiecăruia și, într-un sfârşit, a 
venit vorba şi despre fata aceea cântăreaţă, şi boiangiul a 
spus: 

— Este la cutare vizir. 

Și giuvaiergiul după asta a aşteptat câteva zile, până a 
izbutit să închipuiască un şirerlic. Pe urmă, într-o noapte 
ploioasă cu tunete şi vânt mare, a ieșit, luând cu el nişte 
scule de spărgător, şi s-a dus la casa acelui vizir, stăpânul 
fetei. A agăţat pe zid, cu niște cârlige, o scară şi s-a suit pe 
terasa palatului şi, ajungând acolo, s-a uitat în palat și a 
văzut un pat de marmură în care dormea o fată, asemănă- 
toare cu luna când strălucește în cea de a paisprezecea 
noapte a ei. Şi s-a dus la ea și a stat jos la căpătâiul ei, şi a 
tras învelitoarea de pe ea, şi deodată a băgat de seamă că 
învelitoarea era de zarafir și la capetele ei erau nişte 
lumânări, şi fiecare lumânare era înfiptă într-un sfeşnic 
din aur roşu, iar lumânările erau din ambră. lar sub perna 
fetei era o cutie de argint, în care se aflau toate giuvaie- 
rurile ei, şi sipețelul şedea închis lângă capul fetei. 

Şi giuvaiergiul a scos un cuţit şi a înţepat-o pe fată în 
poponeţ, pricinuindu-i o rană vădită. Și fata a sărit din 
somn speriată şi înfricoşată şi, văzându-l pe giuvaiergiu, 
i-a fost frică să ţipe şi a tăcut, gândind că el vrea să-i fure 
odoarele. „Ia sipeţelul cu tot ce se află în el, nu ţi-e de 
niciun folos să mă omori, și mă pun sub ocrotirea mărini- 
miei tale“, a spus ea. Şi giuvaiergiul a luat sipeţelul cu ceea 
ce se afla în el şi s-a dus. 

Dar când s-a făcut dimineață, şi-a pus hainele cele mai 
scumpe şi, luând cu sine cutia în care se aflau podoabele, 
s-a dus la oblăduitorul cetății, a sărutat pământul dinain- 
tea lui şi a spus: 

— O, împărate, sunt un supus credincios al tău, şi de 
baştină sunt de pe meleagurile Horasanului. Am venit aici 
ca să mă statornicesc sub puternicia ta, întrucât s-a dus 
vestea despre bunătatea şi nepărtinirea ta față de supușii tăi, 
şi am jinduit să mă aflu sub steagul tău. Am ajuns în cetatea 
aceasta aseară şi, găsind porțile închise, m-am culcat lângă 
ele. Şi când eram între somn şi trezie, deodată am văzut 

patru femei, una dintre ele fiind călare pe o mătură, iar 
cealaltă călare pe un târş, şi am priceput, o, împărate, că 
erau nişte vrăjitoare care zburau înspre cetatea ta. Și una 
dintre ele a venit la mine şi m-a împins cu piciorul, şi 
m-a lovit cu o coadă de vulpe, pe care o avea în mână. Și 
m-a stârnit rău. Și m-a cuprins mânia din pricina lovi- 
turii, şi am lovit-o şi eu cu un cuțit pe care îl aveam la 
mine, şi am nimerit-o drept în bucă, atunci când tocmai 
da să se întoarcă să plece, Şi când am înțepat-o, a luat-o 
la fugă şi a pierdut, iacătă, sipetul acesta cu tot ce se află în 
el, şi eu l-am luat şi l-am deschis, și am văzut în el podoa- 
bele acestea scumpe. Ia-le, eu nu am trebuință de ele, 
întrucât eu sunt un ins sihăstrit în munți şi am izgonit cele 
pământeşti din inima mea, şi m-am lepădat de bucuriile 
lumești, şi jinduiesc după chipul lui Allah Preamăritul. 

Şi a pus sipetul dinaintea împăratului și s-a dus. 

Şi după ce el a ieşit de la împărat, împăratul a deschis 
cutia şi a scos toate odoarele de acolo, a început să le 
petreacă prin mâini şi a găsit printre ele un gherdan pe 
care i-l dăruise cândva vizirului ce era stăpânul fetei. Şi 
l-a chemat pe vizirul acela și, când vizirul s-a înfățișat, 
i-a spus: 

— Iacătă gherdanul pe care ți l-am dăruit. 

Şi, văzând gherdanul, vizirul l-a cunoscut şi i-a spus 
împăratului: 

— Da, iar eu l-am dăruit unei roabe, cântărețe a mea. 

— Adu-mi-o pe fata aceea numaidecât! i-a spus vizi- 
rului împăratul. 

Şi vizirul a adus fata, şi când fata s-a înfățișat dinain- 
tea împăratului, împăratul a spus: 

— Dezveleşte-i bucile şi vezi de este pe ele vreo rană 
sau nu. 

Şi vizirul i-a dezvelit fetei bucile şi a văzut pe una o 
rană de cuțit, şi i-a spus împăratului: 

— Da, o, doamne, are o rană acolo. 

— Asta-i vrăjitoare, precum mi-a spus pustnicul acela, 
cu adevărat și fără de tăgadă! i-a spus vizirului împăratul. 

Şi pe urmă a poruncit ca fata să fie aruncată în fântâna 
vrăjitorilor, şi fata a fost aruncată în fântână chiar în ziua 
aceea. 
lar când s-a lăsat noaptea şi giuvaiergiul a aflat că 
vicleșugul lui izbutise, s-a dus la paznicul fântânii, 
aducând în mână o pungă în care erau o mie de dinari, şi 
a stat jos la tăifăsuială cu paznicul până a trecut o treime 
din noapte, şi pe urmă a început să i se mărturisească şi 
i-a spus: 

— Află, o, fratele meu, că fata aceea este nevinovată în 
privinţa celor puse pe seama ci, şi iaca eu am băgat-o în 
bucluc. 

Şi i-a povestit toată tărăşenia, de la început până la 
sfârşit, şi pe urmă a spus: 

— O, fratele meu, ia punga aceasta, în ea sunt o mie de 
dinari, şi dă-mi-o pe fată: am să mă duc cu ea în ţara mea. 
Dinarii aceştia îţi vor fi mai de folos decât întemnițarea 
fetei; bucură-te de darul nostru, şi noi amândoi avem să 
chemăm asupra ta milele şi ocrotirea lui Allah. 

Şi paznicul, auzind povestea giuvaiergiului, s-a mi- 
nunat până peste poate de vicleşugul lui şi de cum a 
izbutit el, şi a luat punga cu ceea ce se afla în ea, şi i-a dat 
giuvaiergiului fata, cu învoiala să nu mai zăbovească în 
cetatea aceea cu ea nici măcar un ceas. Şi giuvaiergiul a 
luat numaidecât fata şi a purces, zorind pasul, până a 
ajuns în țara lui, dobândind ceea ce râvnise. 

Aşa că vezi, o, impărate, care sunt vicleșugurile bărba- 
ților şi ticăloşia lor. Vizirii tăi te opresc să mă despăgu- 
beşti de ceea ce mi se datorează, dar mâine avem să stăm 
cu tine dinaintea Judecătorului cel Drept şi are să-mi dea 
el ceea ce mi se cuvine de la tine, o, împărate! 

Şi împăratul, auzind vorbele roabei, a poruncit să fie 
ucis fiul său. 


Şi a intrat la el cel de al cincelea vizir şi a sărutat 
pământul dintre mâinile lui, şi a spus: 

— O, impărate preamărite, zăbovește şi nu te pripi să-ţi 
omori fiul! Adesea, după pripeală urmează căinţele, şi mă 
tem că ai să te căieşti cum s-a căit un ins care pe urmă nu 
a mai râs în viaţa lui. 

— Păi cum a fost, o, vizirule? a întrebat împăratul. 

Şi vizirul a spus: 


POVESTEA CELUI DE AL CINCILEA VIZIR 


A ajuns până la mine, o, împărate, că a fost odată un 
ins dintre cei de neam ales şi plini de blagă, şi avea bani, 
şi slugi, şi robi, şi moşii, şi a murit, şi s-a înfățișat la mila 
lui Allah Preamăritul, şi a lăsat un fiu micuț. Şi când 
micuțul a crescut, s-a pus pe mâncat și pe băut, şi pe 
ascultat muzichii şi cântece, şi a-şi dovedi dărnicia, și a 
împărțit şi a risipit banii pe care i-i lăsase tătâne-său, încât 
bogăția aceea toată s-a fituit. 

Tar când s-a fituit toată bogăția aceea pe care i-o lăsase 
tătâne-său, şi din care nu a mai rămas nimic, tânărul a 
început să vândă robii şi slugile, şi moşiile, şi a prăpădit 
tot ce avea: şi banii tatălui şi tot, şi a sărăcit de-a ajuns să 
trudească la rând cu toți truditorii. Şi a dus-o el aşa vreme 
de un an. Și când, într-o bună zi, şedea lângă un zid 
aşteptând să vină careva să-l năimească, deodată s-a 
apropiat de el un ins cu înfățișarea şi cu îmbrăcămintea 
falnice, şi i-a dat binețe. Şi tânărul a întrebat: 

— O, uncheşule, oare m-ai cunoscut cândva? 

— Nu te-am cunoscut nicidecum, o, tinere, a răspuns 
insul, dar văd pe tine urmele belşugului, măcar că acuma 
te afli în starea aceasta. 

— O, uncheșule, a răspuns tânărul, s-a împlinit judeţul 
şi triştea. Ai, oare, o, uncheşule cu chip de lumină, vreo 
treabă la care să mă năimeşti? 

— O, copilul meu, a răspuns acela, aş vrea să te năi- 
mesc pentru o treabă uşoară. 

— Şi la ce anume, o, uncheșule? a întrebat tânărul. 

Şi moşneagul a spus: 

— Suntem zece bătrâni într-o casă şi nu avem pe ni- 
meni care să aibă grijă de noi. Avem pentru tine atâta 
mâncare și îmbrăcăminte cât vrei, și, dacă ne-ai sluji, ai 
căpăta de la noi atâta belşug și atâţia bani cât să-ți ajungă, 
şi poate că Allah îţi va da îndărăt prin noi norocul. 

— Ascult și mă supun! a răspuns tânărul. 

Şi bătrânul i-a spus: 

— Am numai o învoială să-ţi pun! 

— Şi care îţi este învoiala, o, uncheșule? a întrebat 
tânărul. 

Şi bătrânul a spus: 

— O, copilul meu, este ca tu să ne păstrezi tainele şi 
tot ceea ce ai să vezi la noi, şi când ai să ne vezi că plân- 
gem, să nu ne întrebi de pricina plânserelor noastre. 

— Bine, o, uncheşule, a răspuns tânărul. 

Şi atunci, bătrânul i-a spus: 

— O, copilul meu, hai cu mine, sub binecuvântarea lui 
Allah Preamăritul! 

Şi tânărul a pornit după bătrân, şi acela l-a dus la baie 
şi l-a băgat acolo, şi a dat jos de pe trupul lui murdăria 
veche, iar pe urmă bătrânul a trimis un om, şi acela a adus 
o haină frumoasă de pânză, şi bătrânul l-a îmbrăcat cu ea 
pe tânăr, şi s-a dus cu el acasă la soții lui. Şi când tânărul 
a intrat, s-a văzut într-o casă înalt zidită, cu nişte pilaştri 
voinici, mare, cu nişte iatacuri orânduite unul față cu 
altul, şi cu nişte săli, şi în fiecare sală era câte un havuz cu 
apă, peste care ciripeau păsărele, iar ferestrele dădeau din 

toate părţile către o grădină minunată, ce se afla tot în 
damul acela. Și bătrânul l-a dus pe tânăr într-o încăpere, 
şi tânărul a văzut că era împodobită cu marmură de 
felurite culori, şi cu tavanul zugrăvit cu lazur şi aur 
strălucitor, iar podeaua era acoperită cu chilimuri de 
mătase, şi a găsit acolo zece bătrâni care șşedeau unul 
dinaintea altuia, îmbrăcați în haine de jale, și plângeau şi 
suspinau, şi s-a minunat și a gândit să-l întrebe pe bătrân, 
dar şi-a adus aminte de învoială și şi-a ținut limba. Și 
bătrânul i-a înmânat tânărului un sipet în care erau 
treizeci de mii de dinari, şi i-a spus: 

— O, copilul meu, cheltuieşte din acest sipet pentru 
noi şi pentru tine atâta cât trebuie, având încrederea noas- 
tră, şi nu uita ceea ce te-am sfătuit. 

Şi tânărul a răspuns: 

— Ascult şi mă supun. 

Şi a cheltuit pentru bătrâni banii, vreme de zile și de 
nopți; şi pe urmă unul dintre ei a murit, şi tovarășii lui 
l-au luat şi l-au spălat, şi l-au înfăşurat în giulgiu, şi l-au 
înmormântat în grădina din spatele casei, şi moartea n-a 
mai contenit să-i ia unul după altul, până a mai rămas 
numai bătrânul acela care îl tocmise, şi nu se mai afla un 
al treilea cu ei, şi au trăit astfel câțiva ani, iar pe urmă 
bătrânul s-a îmbolnăvit. 

Şi când tânărul a pierdut nădejdea că bătrânul va mai 
trăi, s-a dus la el şi i-a mărturisit durerea sa, iar pe urmă 
a spus: 

— O, uncheșule, v-am slujit şi nu v-am părăsit, slu- 
jindu-vă, nicio clipită, vreme de douăzeci de ani, şi v-am 
fost credincios şi v-am slujit cu sârg, cât am putut. 

— Da, o, copilul meu, a răspuns bătrânul, ne-ai slujit 
până au murit acești bătrâni şi s-au înfățişat dinaintea lui 
Allah Preamăritul şi Preaslăvitul, şi nimenea nu poate să 
ocolească moartea. 

— O, stăpâne al meu, a grăit tânărul, eşti la un ceas 
greu şi tare aș vrea să mă lămureşti care este pricina 
plânsului vostru și a hohotelor voastre necurmate, și a 
mâhnirii şi a suspinelor. 

— O, copilul meu, a răspuns bătrânul, nu îți este de 
nicio trebuinţă să afli; nu mă sili să fac ceea ce nu pot. 
M-am rugat la Allah Preamăritul să nu mai ispitească pe 
nimeni cu ispitirea mea, şi, dacă vrei să scapi de ceea ce 
ne-a prăpădit pe noi, să nu deschizi, iată, uşa aceea. 

Și i-a arătat cu mâna ușa şi l-a sfătuit să nu o deschidă, 
şi a grăit: 

— lar dacă vrei să te ajungă ceea ce ne-a ajuns pe noi, 
deschide-o: vei afla pricina celor ce ai văzut la noi, încât 
te vei căi, dar căința îţi va fi zadarnică. 

Şi pe urmă boala bătrânului s-a înrăutățit, şi bătrânul 
a murit, şi tânărul l-a spălat cu mâna lui şi l-a înfăşurat în 
giulgiu, şi l-a îngropat lângă soții lui. Şi tânărul a rămas 
pe mai departe în.casa aceea, încuiat cu toate câte se 
găseau acolo, da sta tot îngândurat şi cugetând la ceea ce 
se întâmplase cu bătrânul. Şi, într-o zi, chibzuia la vorbele 
bătrânului, care îi lăsase cu limbă de moarte să nu 
deschidă ușa, şi deodată i s-a năzărit să se uite la ea. Și 
s-a sculat, și s-a dus, şi a căutat până ce a dat de o uşă 
mică, pe care un păianjen îşi țesuse pânza, şi la uşă erau 
patru lacăte din oțel; şi când tânărul s-a uitat la ea, şi-a 
adus aminte de ceea ce îl prevestise bătrânul, şi a plecat de 
lângă ușă. Ci sufletul îl tot imboldea să deschidă uşa, şi el 
s-a înfrânat şapte zile, dar în a opta zi sufletul l-a biruit şi 
tânărul a strigat: 

— Numaidecât am să deschid uşa şi am să mă uit, 
orice-o fi să mi se tragă din asta! De judeţul lui Allah 
Preamăritul şi de ursitoare nimenea nu scapă, și nimica 
nu are să se întâmple dacă nu e după vrerea lui Allah! 

Şi s-a sculat, şi a deschis uşa, după ce a spart lacărele. 

Şi, deschizând ușa, a văzut o hrubă îngustă, şi a intrat în 
hrubă, şi a mers vreme de trei ceasuri, şi deodată a ieșit pe 
malul unei ape curgătoare mari. Şi tânărul s-a minunat şi 
a început să se preumble pe mal, holbându-se şi la 
dreapta, şi la stânga, și deodată a văzut un vultur mare, 
care s-a coborât din văzduh şi l-a înhăţar pe tânăr în 
gheare, şi a zburat cu el printre cer şi pământ, până ce a 
poposit pe un ostrov din mijlocul mării. Şi l-a slobozit pe 
tânăr în ostrovul acela și s-a dus, iar tânărul a rămas acolo 
năuc, neştiind încotro să se îndrepte. 

Şi când, într-o zi, sta aşa, deodată au strălucit pe mare 
pânzele unei corăbii, ca o steluță pe cer, şi gândurile 
tânărului s-au legat de corabia aceea, şi nădăjduia că în 
ea va fi izbăvirea lui. Şi a început să se uite la corabie, şi 
aceasta s-a apropiat tare de el. Şi când corabia s-a apropiat, 
tânărul a văzut că era o luntre făcută din os de elefant și 
din lemn de abanos, cu vâsle de santal și aloe, toată 
învrâstată cu dungi din aur strălucitor, şi în ea şedeau zece 
copile neprihănite, asemănătoare cu niște lune. Şi, 
văzându-l pe tânăr, au sărit din luntre, au început să-i 
sărute mâinile şi au spus: „Tu eşti impăratul-mire!“ Iar pe 
urmă s-a apropiat de el o copilă asemănătoare cu soarele 
neacoperit pe un cer fără nori, şi care ţinea în mână o 
năframă de mătase, în care se aflau nişte veşminte 
împărăteşti şi o coroană din aur împodobită cu toate soiu- 
rile de rubine şi safire, şi, apropiindu-se, l-a îmbrăcat şi 
l-a încununat cu coroana. Şi copilele l-au purtat pe tânăr 
pe brațe până la luntre, şi tânărul a văzut în ea tot soiul de 
chilimuri din mătase de felurite culori, şi au întins pânzele 
şi au purces pe valurile mării. 

„Şi, pomenindu-mă așa, povestea tânărul mai apoi, am 
socotit că era un vis şi habar n-aveam unde mă duc ele, iar 
când am poposit la țărm, am văzut că țărmul era plin de 
oști, al căror număr nu-l ştia nimeni, afară de Allah (slavă 

şi mărire lui!), şi războinicii erau îmbrăcaţi în zale. Şi mi 
s-au adus cinci cai focoşi, înșăuați cu şei din aur împo- 
dobite cu tot soiul de mărgăritare şi de pietre scumpe. Şi 
am luat unul dintre ei și am încălecat, iar ceilalți patru 
veneau după mine. Şi când am încălecat, deasupra 
capului meu s-au împreunat steagurile şi flamurile; şi au 
bubuir tobele; şi au bătut darabanele; şi oştenii s-au 
rânduit de-a dreapta şi de-a stânga mea; dar eu îmi tot 
ziceam: «Visez ori sunt treaz?» Şi am mers întruna, neve- 
nindu-mi să cred că sunt înconjurat de asemenea măreție, 
şi gândind că acestea erau niște năzăriri din vis, până când 
ne-am apropiat de o pajiște verde, unde se aflau nişte 
palate, nişte grădini, nişte pomi, şi canale, şi flori, şi păsări 
care îl preamăreau pe Allah, unul, Biruitorul.“ 

Şi pe când se întâmplau toate acestea, deodată au ieşit 
din palatele acelea şi din grădini niște oșteni asemenea 
unui şuvoi când se revarsă, şi au umplut pajiştea. Şi, apro- 
piindu-se de tânăr, oștenii s-au oprit. Și din mijlocul lor 
a ieşit împăratul, care numai el era călare, iar înaintea lui 
mergeau pe jos câțiva curteni de-ai lui. Ajungând lângă 
tânăr, împăratul acela a descălecat şi, văzând că împăratul 
a descălecat, tânărul a descălecat și el, şi şi-au dat bineţe 
unul altuia cu cele mai alese plecăciuni, iar pe urmă au 
încălecat iarăşi. Şi împăratul i-a spus tânărului: 

— Pofteşte cu noi, eşti oaspetele meu! 

Şi tânărul a pornit cu împăratul, tăinuind cu el, iar 
alaiul s-a orânduit şi a mers înaintea lor până la palatul 
împăratului. Iar pe urmă s-au dat jos de pe cai şi au intrat 
cu toții în palat, iar mâna tânărului era în mâna împă- 
ratului. Şi împăratul l-a poftit pe un jeț din aur şi a stat 
jos lângă el. Şi când împăratul şi-a ridicat vălul de pe față, 
s-a arătat că era o copilandră asemănătoare cu soarele 
neacoperit pe un cer fără nori: frumoasă, minunată, 
strălucitoare şi desăvârşită, falnică şi marghiolită. Şi 

tânărul s-a uitat şi a văzut o fericire mare şi o mulțumire 
deplină, şi a început să se mire de frumusețea fetişcanei şi 
de nurii ei, iar ea i-a spus: 

— Află, o, împărate, că eu sunt împărăteasa acestor 
pământuri, şi toți oştenii pe care i-ai văzut şi toți cei pe 
care i-ai întâlnit, fie călăreți, fie pedestrași, sunt femei, şi 
nu se află bărbaţi printre ele. lar la noi, în ţara aceasta, 
bărbaţii ară, seamănă, seceră şi muncesc, lucrează pămân- 
tul, zidesc cetăți și au grijă de trebuinţele celor care se 
îndeletnicesc cu feluritele meşteşuguri; în ceea ce le 
priveşte pe femei, d-apoi ele sunt judecători şi slujbaşi 
obşteşti, şi oşteni. 

Şi tânărul s-a minunat până peste poate de roate 
acestea, şi pe când ei vorbeau astfel, deodată a intrat 
vizirul şi s-a văzut că acesta era o bătrână căruntă, 
cuviincioasă, strălucită şi falnică. 

— Pofteşte pe judecător şi martorii! a spus împărăteasa. 

Şi bătrâna s-a dus să-i aducă, iar împărăteasa s-a întors 
către tânăr şi a început să tăifăsuiască cu el şi să-l înve- 
selească, risipindu-i tristețea cu vorbe mângâietoare. lar 
pe urmă s-a răsucit către el şi l-a întrebat: 

— Oare te învoieşti să-ți fiu soţie? 

Şi tânărul s-a sculat şi a început să sărute pământul 
dintre mâinile împărătesei, dar ea nu i-a îngăduit. lar 
tânărul a spus: 

— O, stăpână, eu își sunt slugă umilă, care te va sluji! 

Ci împărăteasa a grăit: 

— Oare tu nu vezi toate slugile acestea, şi oștenii, şi 
bogăţiile, şi comorile, şi zahareaua pe care le-ai băgat de 
seamă? 

— Da, văd, a răspuns tânărul. 

Şi împărăteasa a spus: 

— Toate acestea stau dinainte-ţi, foloseşte-te de ele, 
dând şi dăruind, precum ţi-o fi placul. 

lar pe urmă a arătat către o uşă încuiată şi a spus: 

— Fă ce vrei cu toate, afară de uşa aceea, iat-o; să n-o 
deschizi: când ai s-o deschizi, ai să te căieşti, dar căința 
i aducă nicio dobândă. 
nu-şi isprăvise ea bine vorbele, că s-a şi înfățişat 
vizireasa, și cu ea judecărorița şi martorele, şi când au 
venit (și toate erau bătrâne, cu nişte plete ce le cădeau pe 
umeri, mândre şi falnice) şi s-au rânduit dinaintea împă- 
rătesei, ea le-a poruncit să-i încheie hârtia de căsătorie, şi 
i s-a dat tânărul ca soț. Şi împărăteasa a orânduit ospe- 
qele şi a adunat oștencele, şi când au mâncat şi au băut, 
tânărul a intrat la ea şi a găsit-o neprihănită şi fecioară. 
I-a luat fecioria şi a sălășluit cu ea şapte ani, în cea mai 
dulce, mai desfătată, mai fericită şi mai huzurită viață. 

Dar odată, într-o bună zi, şi-a adus aminte de uşa 
încuiată şi și-a zis: „Dacă în dosul ei nu ar fi nişte comori 
pricopsite, cu mult mai mult decât cele pe care le-am 
văzut, soția mea nu mi-ar fi cerut să n-o deschid!“ Și s-a 
sculat, şi a deschis uşa, şi deodată în dosul ei a dat de 
pasărea aceea care îl luase de pe țărmul mării şi îl adusese 
pe ostrov. Şi când l-a văzut, pasărea a strigat: 

— Nu se află scăpare pentru obrazul aceluia care 
niciodată nu se stăpâneşte! 

Şi, văzând pasărea şi auzindu-i vorbele, tânărul a luat-o 
la fugă, dar pasărea s-a ţinut după el și, prinzându-l, a 
zburat cu el printre cer şi pământ depărtare de un ceas, iar 
pe urmă l-a lăsat pe locul de unde îl răpise şi a pierit. Iar 
el a rămas pe loc, iar pe urmă, venindu-şi în minți, şi-a 
adus aminte cât noroc văzuse mai înainte, câtă fălnicie, 
câtă prețuire şi cum mergeau oștenii înaintea lui, iar el 
poruncea şi poprea, şi a început să plângă şi să suspine. Și 
s-a tânguit pe țărmul mării, acolo unde îl lăsase pasărea, 
două luni, şi jinduia să se întoarcă la soție. 

Şi, într-o noapte, când nu putea să doarmă şi cugeta 
cu jale, deodată s-a auzit un glas, al cărui sunet îl auzea, 
dar nu vedea cine grăieşte, şi glasul acela striga: 

— Ce mari au fost desfărările! Nu au să se mai întoarcă, 
nu au să se mai întoarcă cele ce s-au dus! Sporește-ţi jalea! 

Şi, auzind acestea, tânărul a încetat să mai tragă nă- 
dejde că o va mai dobândi vreodată pe împărăteasă şi că 
se va mai întoarce la fericirea aceea, pe care o cunoscuse. 
lar pe urmă a intrat în casa în care fuseseră bătrânii, şi a 
priceput că şi ei au pășit întocmai cum păţise el, şi că 
aceasta era pricina plânsului lor şi a amarului, şi i-a în- 
țeles apoi. Şi pe tânăr l-a năpădit jalea şi urâtul, şi a intrat 
în sala aceea, şi tot plângea şi suspina, nemaiimbiindu-se 
nici să mănânce, nici să bea, şi nici să se bucure de 
miresmele desfătătoare, şi nici să mai râdă, şi, într-un 
sfârşit, a murit şi a fost înmormântat lângă bătrânii aceia. 

Aşa că să ştii, o, împărate, că pripeala nu e de lăudat 
şi că ea nu duce decât la căință. lacătă sfatul pe care ţi-l 
dau eu! 

Şi, auzind aceste cuvinte, împăratul le-a dat ascultare 
şi s-a oprit să-şi omoare fiul. 

Când însă a fost cea de a şasea zi, a intrat la împărat 
roaba, ținând în mână un jungher tras din teacă, şi a spus: 

— Află, o, doamne al meu, că dacă nu ai să-mi îm- 
plineşti jalba şi nu ai să-ți preacinstești dreptatea şi fala 
dinaintea celor care m-au obidit — iar aceştia sunt vizirii tăi, 
care tot născocesc că femeile se țin de şiretlicuri, vicleșuguri 
şi înşelăciuni şi se reped să-mi vatăme dreptatea şi să-l 
împingă pe împărat să se lepede de pricina mea. Ci iată că 
eu am să-ți dovedesc că bărbații sunt mai haini decât 
femeile, povestindu-ţi despre fiul unui împărat când a 
ajuns între patru ochi cu soția unui negustor. 

— Păi ce s-a petrecut între el şi ea? a întrebat împăratul. 

Şi roaba a spus: 

A ajuns până la mine, o, norocitule împărate, că a fost 
odată un negustor tare zuliar, şi care avea o soţie frumoasă 
şi minunată. Şi de mare teamă pentru ea, şi de zulie, nu 
sălășluia cu ea în cetate, ci i-a ridicat un palat afară din 
cetate, așezat departe de celelalte case, și l-a împresurat cu 
ziduri, şi l-a întărit cu stâlpi, şi i-a pus nişte porți de 
nepătruns, ferecându-le cu lacăte grele. Şi când voia să 
plece, negustorul încuia porțile şi lua cheile, şi le agăța la 
gât. 

Şi într-o bună zi negustorul era în cetate, iar fiul îm- 
păratului de peste cetatea aceea ieşise să se plimbe şi să 
hoinărească, şi a văzut locul acela pustiu. Şi l-a măsurat cu 
privirile îndelung, şi dinaintea ochilor lui strălucea palatul 
acela, şi fiul împăratului a văzut în el o femeie îmbrăcată 
falnic, care se ivise la una dintre ferestre. 

Şi când tânărul a văzut-o, şi-a pierdut minţile de 
frumuseţea și de minunăția ei, şi a dat să intre la ea, dar 
aceasta era peste putinţă, şi l-a chemat pe un slujitor 
dintre slugile lui şi acela i-a adus o călimară şi nişte hârtie, 
şi fiul împăratului a scris, vorbind despre starea şi despre 
dragostea lui și, înfigând hârtia în vârful unei săgeți, a 
slobozit săgeata către palat. Şi săgeata a căzut dinaintea 
femeii, pe când aceasta se preumbla prin grădină, și 
femeia i-a spus uneia dintre roabele sale: 

— Fugi degrabă după hârtia aceea şi adu-mi-o! 

Tar ea se pricepea să citească scrisele şi, citind hârtia, a 
înţeles că îi vorbea fiul împăratului despre dragostea, 
aleanul şi patima care îl năpădiseră, şi i-a scris un răspuns 
la scrisoarea lui, spunându-i că în inima ei a pătruns o 
dragoste şi mai mare decât dragostea tânărului. Iar pe 
urmă a ieşit la fereastră şi l-a văzut pe fiul împăratului, şi 
i-a aruncat răspunsul, şi dorul de el i-a crescut, şi fiul 

împăratului, văzând-o, s-a apropiat de ferestrele palatului 
şi a spus: 

— Aruncă-mi o sfoară, am să agăţ de ea cheia aceasta, 
iar tu ai s-o iei. 

Şi femeia i-a aruncat fiului împăratului o sfoară, și el a 
legat de ea cheia, iar pe urmă s-a dus la vizirii lui şi li s-a 
jeluit că e îndrăgostit de femeia aceea şi nu mai are putere 
să rabde fără ea. 

— Şi ce îmi poruncești să fac? a întrebat unul dintre 
viziri. 

Şi fiul împăratului i-a spus: 

— Vreau să mă bagi într-un cufăr şi să-l duci în palatul 
acelui negustor. Prefă-te că acel cufăr este al tău, și eu am 
să capăt ceea ce vreau de la femeia aceea, şi am să petrec 
la ea câteva zile, iar pe urmă ai să-ți ceri cufărul îndărăt. 

Şi vizirul a răspuns: 

— Cu drag şi cu bucurie! 

Şi ful împăratului s-a dus acasă şi s-a culcat într-un 
cufăr pe care îl avea, iar vizirul a încuiat cufărul şi l-a dus 
în palatul negustorului. Iar negustorul, înfăișându-se 
dinaintea vizirului, i-a sărutat mâinile şi a spus: 

— Poate că stăpânul nostru, vizirul, vrea să ne ceară 
„vreo slujbă ori are vreo dorinţă pe care noi vom fi norociţi 
s-o îndeplinim? 

— Vreau de la tine, a spus vizirul, să pui cufărul acesta 
în locul care îţi este cel mai scump. 

Şi negustorul le-a spus hamalilor: 

— Luaţi-l! 
= Şicufărula fost luat, iar negustorul l-a t în palat 

şi l-a pus într-una din odăile sale. Iar pe urmă a plecat la 
„treburile lui. 

Şi atunci, femeia aceea a venit la cufăr şi l-a descuiat cu 
cheia pe care o avea la ea, şi din cufăr a ieşit tânărul, 
asemenea unei lune, şi văzându-l, femeia și-a pus odoarele 

ei cele mai frumoase, şi l-a poftit în sala de oaspeți, şi s-au 
aşezat la mâncare şi la băutură şapte zile, şi de fiecare dată 
când se întorcea soțul ei, femeia îl băga pe fiul împăratului 
în cufăr şi încuia cufărul. Dar când a fost într-una din zile, 
împăratul a întrebat de fiul său, şi vizirul a dat fuga 
degrabă la casa negustorului şi i-a cerut îndărăr cufărul, 
tocmai când negustorul venise acasă mai devreme, la un 
ceas neobişnuit, şi a bătut la ușă, şi femeia l-a auzit și, 
luându-l pe fiul împăratului, l-a băgat în cufăr, dar, 
zăpăcindu-se, a uitat să-l încuie. Și când negustorul a venit 
cu hamalii, aceștia au luat cufărul de capac, şi cufărul s-a 
deschis, și s-au uitat în el, şi deodată au văzut că acolo sta 
întins fiul împăratului. Și când negustorul l-a văzut și l-a 
cunoscut, a ieşit la vizir şi i-a spus: 

— Du-te şi ia-l pe fiul împăratului, niciunul dintre noi 
nu poate să-l atingă. 

Şi vizirul a intrat și l-a luat, şi pe urmă au plecat toți. 
Şi când ei au plecat, negustorul s-a despărțit de femeia 
aceea şi a pus jurământ că nu se va mai căsători niciodată. 

A ajuns până la mine, tot aşa, o, norocitule împărare, 
că un ins dintre oamenii învăţaţi s-a dus odată în târg şi 
a văzut o slugă pentru care se făceau strigările de vânzare. 
A cumpărat sluga şi a adus-o acasă, şi i-a spus soției: 

— Ai grijă de el. 

Şi sluga a stat la el o vreme şi, într-o zi, insul acela i-a 
spus soției: 

— Du-te mâine în grădină să te preumbli, să hoinăreşti 
şi să te veseleşti. 

Şi femeia a răspuns: 

— Cu drag şi cu bucurie! 

Şi când sluga a auzit acestea, a luat nişte mâncare pe 
care a pregătit-o chiar în noaptea aceea, şi tot așa a pregătit 
nişte băutură, nişte mezelicuri şi nişte fructe. lar pe urmă 
a ieşit în grădină şi a ascuns mâncarea sub un pom, şi 

băuturile sub alt pom, şi tot aşa fructele și mezelicurile 
le-a ascuns sub alți pomi, în calea soției stăpânului său. 

Şi când s-a făcut dimineață, insul acela i-a poruncit 
slugii să meargă cu stăpână-sa în grădină şi a poruncit să 
ia cu el cele de trebuință, precum mâncare, băutură şi 
poame. 

Şi femeia a ieşit şi a încălecat, şi sluga a mers cu ea, 
până au ajuns în grădina aceea. Şi când au ajuns acolo, a 
cârâit un corb, şi sluga a strigat: 

— Drept ai spus! 

Şi stăpâna lui a întrebat: 

— Oare ai înțeles ce a spus corbul? 

— Da, o, stăpâna mea, a răspuns el. 

Şi stăpâna lui a întrebat: 

— Da ce a spus? 

— O, stăpâna mea, a răspuns sluga, a spus: „Sub pomul 
acela se află nişte mâncare, poftiți s-o mâncaţi!“ 

— Văd că ştii graiul păsărilor, a spus stăpâna lui. 

Şi sluga a răspuns: 

— Da! 

Şi stăpâna lui s-a dus la pom şi a văzut mâncarea 
"pregătită, şi când a mâncat, s-a minunat până peste poate 

şi a gândit că sluga chiar ştie graiul păsărilor. Și, după ce 
"au mâncat din mâncarea aceea, au pornit să hoinărească 
prin grădină, şi a cârâit un corb, şi sluga i-a spus: 

— Adevăr ai grăit! 

— Ce spune? a întrebat-o pe slugă stăpâna. 

Şi acela a răspuns: 

— O, stăpână, spune: „Sub pomul de colo este o carafă 
cu apă înmiresmată cu mosc, şi nişte vin vechi.“ 

Şi femeia s-a dus cu el şi a găsit toate acestea, şi minu- 
narea ei a sporit, şi sluga a crescut în ochii ei. Şi a stat ea 
cu sluga şi a băut, iar după ce au băut, au început să se 
preumble prin grădină, și a cârâit un corb, şi sluga a grăit: 

— Adevăr ai grăit! 

— Ce spune corbul acela? a întrebat-o stăpâna pe slugă. 

Şi sluga a răspuns: 

— Spune: „Sub pomul de colo sunt nişte poame şi nişte 
mezelicuri.“ 

Şi s-au dus la pom şi au găsit poamele şi mezelicurile, 
iar pe urmă au pornit să hoinărească prin grădină, şi un 
corb a cârâit, iar sluga a luat o piatră şi a aruncat cu ea 
după corb. 

— De ce dai cu piatra după el, şi ce-a zis? a întrebat 
stăpâna. 

Şi sluga a răspuns: 

— O, stăpână, zice nişte vorbe pe care nu pot să ţi le 
spun! 

— Spune-le și nu te sfii de mine: între tine şi mine nu 
stă nimic! i-a răspuns stăpâna. 

Şi sluga a început să zică: 

= Nu! 

lar ea zicea: 

— Spune! 

Şi îl tot rugă şi, într-un sfârșit, el a spus: 

— Corbul mi-a zis: „Fă cu stăpâna ta ceea ce face soțul 
ei cu ea.“ 

Şi, auzind vorbele acestea, stăpâna lui s-a pus pe un 
râs, de s-a prăbușit pe spate, şi pe urmă a strigat: 

— Treaba nu e anevoioasă, şi nu pot să mă impotrivesc 
ţie în asta! 

Şi s-a dus la pom şi a aşternur sub el un preş, şi a 
chemat sluga, ca să-și împlinească dorința cu ea. 

Şi deodată s-a ivit dindărărul slugii stăpânul, care se 
uita la el şi a spus: 

— Ei, băiatule, ce e cu stăpâna ta de zace aici şi plânge? 

— O, stăpâne, a răspuns sluga, a căzut din pom şi a 
murit, şi nu ţi-a mai înapoiar-o decât numai Allah (slavă 

şi mărire lui!), şi s-a întins aici pentru o clipită ca să-și 
tragă sufletul. 

Şi când femeia l-a văzut lângă ea pe bărbatu-său, s-a 
ridicat prefăcându-se bolnavă şi plângându-se că are 
dureri, și icnind: 

— Of, şalele! Of, coasta! Veniţi încoace, o, dragilor, eu 
n-o mai duc mult! 

Şi soţul ei s-a pierdut cu firea şi a chemat sluga, și i-a 
spus: 

— Adu-i stăpânei tale un cal şi sui-o pe el! 

Şi când ea a încălecat, soțul ei a apucat de o scară a 
şeii, iar sluga de scara cealaltă şi soțul îi zicea femeii: 

— Allah are să te scape și are să te tămăduiască! 

Iată, o, împărate, unul dintre vicleşugurile bărbaţilor 
şi una dintre ticăloşiile lor; încât să nu te abată vizirii tăi 
de la ceea ce eşti dator, şi să mă despăgubești de ceea ce mi 
se cuvine! 

Şi roaba a început să plângă şi, când împăratul a 
văzut-o că plânge (iar ea îi era cea mai dragă dintre toate 
roabele), a dat poruncă să fie ucis fiul lui. 


Şi a intrat la el cel de al şaselea vizir şi a sărutat 
pământul dintre mâinile lui, şi a spus: 

— Acoperească-l Allah cu slavă pe împărat! Îţi sunt 
credincios şi te povăţuiesc să zăboveşti în privinţa fiului 
tău, întrucât minciuna chiar că este ca fumul, iar adevărul 
şade pe stâlpi tari. Lumina adevărului împrăştie bezna 
minciunii, şi să ştii că vicleşugurile femeilor sunt mari. Că 
a zis Allah Preamăritul în slăvita lui Carte: „Într-adevăr, 
mari sunt ticăloşiile voastre!“ A ajuns până la mine o 
poveste despre o femeie care le-a ticluit mai marilor 
dintr-o împărăție un şiretlic cum nimenea nu mai ticluise 
un altul asemenea, până atunci. 

— Păi cum a fost? a întrebat împăratul. 
Şi vizirul a spus: 


POVESTEA CELUI DE AL ŞASELEA VIZIR 


(Şi vizirul povesteşte anecdota intitulată Viclenia 
muierească, în traducerea lui Mardrus, aflată în vol. IX, pag. 
158, a ediţiei prezente, apoi conchide:) 


Aşa că vezi, o, doamne împărate al nostru, ce şiretlic 
le-a ticluit acelor inşi femeia aceea. 


(După care vizirul povesteşte anecdota intitulată Cele trei 
dorinţe, în traducerea lui Mardrus, aflată în vol. VIII, pag. 80, 
a ediţiei prezente. Apoi continuă:) 

Şi toate acestea, o, împărate, s-au întâmplat din pricina 
gândului smintit al femeii, şi eu ți le-am povestit ca să te 
încredinţezi că femeile sunt neroade și smucite la minte, şi 
nu au în gândurile lor decât sminteli. Încât să nu dai 
ascultare vorbelor lor şi să nu-ţi omori fiul, sângele inimii 
tale. Că ai să-ți întinezi pomenirea după ce nu vei mai fi. 

Şi împăratul s-a răzgândit să-şi omoare fiul. 


Tar când a fost cea de a şaptea zi, a venit roaba aceea şi 
s-a înfățișat la împărat, țipând. Și aprinsese un foc mare. 
Şi a fost adusă la împărat ținută de poalele rochiei. Şi 
împăratul a întrebat-o: 

— Pentru ce ai făcut asta? 

Şi ea a răspuns: 

— Dacă nu ai să-mi faci dreptate faţă de fiul tău, am să 
mă arunc în focul acesta. Am ajuns de mi-e silă de viaţă 
şi, înainte de a veni la tine, mi-am scris testamentul, 
mi-am împărțit banii şi m-am hotărât să mor, iar tu ai să 
te căieşti cu toate căințele, cum s-a căit impăratul care a 
oropsit-o pe paznica de la baie. 

— Păi cum a fost? a întrebat împăratul. 
Şi roaba a spus: 


CEA DEA ŞASEA POVESTE A ROABEI 


A ajuns până la mine, o, împărate, că a fost odată o 
femeie, temătoare de Allah, cumpătată şi cucernică, și care 
venea adesea în palatul unui împărat, şi venirea ei era 
socotită binecuvântată, şi era întâmpinată de apropiații 
împăratului cu mare cinstire. Și odată a intrat în palat, ca 
de obicei, și a şezut lângă soția împăratului, şi soția 
împăratului i-a dat o salbă care prețuia o mie de dinari şi 
a spus: 

— O, fetiţo, ia salba asta şi ține-o până ies din baie, și 
să ai grijă de ea. (lar baia era în palat). 

Și femeia a luat salba şi s-a aciuat într-un ungher din 
iatacurile împărăteşti, așteptând ca împărăteasa să se ducă 
la baia care se afla în locuinţa ei, şi să se întoarcă. lar pe 
urmă a pus salba sub preşul de rugăciune şi a început să 
se roage. Şi a venit în zbor o pasăre şi a luat salba, şi a 
pus-o într-o crăpătură dintr-un colț al palatului, când 
paznica plecase pentru nişte nevoi. Şi femeia s-a întors și 
nu ştia de aceasta. Şi când soția împăratului a ieşit de la 
baie, i-a cerut paznicei salba, dar paznica nu a mai găsit-o 
şi a început s-o caute, şi n-a aflat-o, şi nu i-a mai dat de 
urmă. Și paznica a zis: 

— Mă jur pe Allah, o, daică, nimeni n-a fost la mine, 
şi, când am luat salba, am pus-o sub preşulețul de rugă- 
ciune, şi nu ştiu, poate că a văzut-o vreo slugă şi, prilejuin- 
du-se de nebăgarea mea de seamă, a luat-o, dar despre 
asta numai Allah Preamăritul ştie. 

Şi când a auzit acestea, împăratul i-a poruncit soţiei 
sale s-o muncească pe paznică prin foc şi s-o bată amarnic. 
Şi împărăteasa a început s-o muncească cu toate muncile, 

dar femeia nu mărturisea nimic şi nu învinuia pe nimeni. 
Şi după asta împăratul a poruncit să fie băgată la temniță 
şi priponită în lanţuri, şi a fost întemnițată. lar pe urmă, 
într-una din zile, împăratul şedea în palatul său, între 
havuzuri, şi soţia lui sta lângă el, şi deodată privirile 
împăratului au căzut asupra păsării care tocmai scotea 
salba aceea din crăpătura de la colțul palatului. Și 
împăratul a chemat o roabă, şi ea a prins pasărea şi i-a luat 
salba. Şi atunci, împăratul a priceput că femeia-paznică a 
fost obidită, şi s-a căit de ceea ce făcuse cu ea. Și a dat 
poruncă să fie adusă, şi când ea s-a înfățișat, a început 
s-o sărute pe creştet, iar pe urmă s-a apucat să plângă şi 
să-şi ceară iertare, şi să se amărască de ceea ce făcuse cu ea. 
Şi a poruncit să i se dea bani mulți, dar femeia nu a vrut 
să-i ia, iar pe urmă l-a iertat şi a plecat, şi s-a juruit că nu 
are să mai intre în nicio casă. Şi a hălăduit prin munți şi 
văi, şi l-a slujit pe Allah Preamăritul până ce a murit. 

A ajuns până la mine tot aşa, o, împărate, în şirul de 
povestiri despre ticăloşiile bărbaţilor, că doi porumbei, soț 
şi soție, şi-au strâns în cuib pe iarnă nişte grâu și nişte orz, 
dar, când a venit vremea de vară, boabele s-au uscat și 
s-au micşorat. Şi soțul i-a zis soției: 

— Tu ai dijmuit boabele! 

Dar ea i-a spus: 

— Nu, mă jur pe Allah, n-am dijmuit nimic! 

Dar el nu a crezut-o şi a început s-o bată cu aripile şi 
s-o lovească cu ciocul până a omorât-o. Dar când a venit 
vremea rece, boabele s-au făcut iar aşa cum fuseseră, şi 
soţul a priceput că şi-a omorât soția pe nedrept și la 
mânie, şi a început să se căiască, atunci când căința nu îi 
mai era de niciun folos. Şi s-a întins alături de soție, 
hohotind după ea şi plângând, şi amărându-se, şi n-a mai 
vrut nici să mănânce, nici să bea, şi s-a îmbolnăvit şi a 
bolit până ce a murit. 

A ajuns până la mine tot aşa, în şirul de povestiri 
despre ticăloşiile bărbaţilor asupra femeilor, o poveste şi 
mai de minunare decât toate. 

— Scoate ceea ce ai, a mormăit împăratul. 

Și roaba a spus: 

— O, împărate, a fost odată o fată dintre fetele de 
împărați, care nu-şi avea seamăn pe vremurile ei, ca 
frumuseţe, gingăşie, întocmire, potriveală, strălucire şi 
vino-ncoace, şi nimenea nu le zbura mințile bărbaților ca 
ea. Şi spunea: „Nu am seamăn pe vremurile mele.“ Și toți 
fiii de împărați au peţit-o, ci ea nu s-a învoit să-l ia pe 
niciunul dintre ei, şi numele ei era ad-Datma. 

Şi zicea ea: „Cu mine are să se însoare numai acela care 
mă va dovedi în focul luptei, al bătăliei şi al înfruntării, şi 
dacă cineva mă va birui, mă voi duce la el ca soață cu 
bucurie în inimă, iar dacă îl voi birui eu, aceluia am să-i 
iau calul şi armele, şi am să-i scriu pe frunte: «Acesta este 
cutare, dezrobitul.»“ Şi fiii de împărați veneau la ea de pe 
toate meleagurile mai îndepărtate ori mai apropiate, ci ea 
îi biruia şi îi da de ocară, şi îi văduvea de arme, şi îi 
pecetluia cu fierul înroșit. 

Şi a auzit de ea fiul unui împărat de-al perșilor, pe 
nume Bahram, şi a pornit către ea, străbătând multă 
depărtare, şi a luat cu el bani, cai şi oameni, şi bogății din 
bogăţiile împărătești. Şi a mers până a ajuns la ea, iar când 
a ajuns, i-a trimis tatălui ei un dar strălucit, şi împăratul 
i-a arătat bunăvoință și i-a dovedit cea mai aleasă cinstire. 
Şi pe urmă fiul de împărat şi-a trimis vizirii să-i ducă veste 
că el vrea să-i ceară fata în căsătorie, și tatăl ei i-a trimis un 
sol şi i-a spus: 

— O, fiul meu, cât despre fiica mea, ad-Datma, apoi eu 
nu am putere asupra ei, întrucât a pus jurământ că nu are 
să se mărite decât cu acela care o va birui pe câmpul de 
luptă. 

— Am venit din cetatea mea cunoscând această pricină, 
i-a răspuns fiul de împărat. 

Şi împăratul a spus: 

— Mâine te vei întâmpina cu ea. 

lar când a fost a doua zi, tatăl fetei a trimis la ea şi i-a 
cerut îngăduință s-o vadă. Şi, când a auzit despre toate, 
fata s-a pregătit de bătălie, şi şi-a pus platoşa de bătălie, și 
a ieşit pe meidan, şi fiul de împărat i-a ieşit în întâmpinare 
şi s-a hotărât să se înfrunte cu ea. Şi oamenii au auzit de 
asta şi au venit din toate părțile în chiar ziua aceea. Şi 
ad-Datma a ieșit îmbrăcată, încinsă şi acoperită cu vălul, 
iar fiul de împărat a întâmpinat-o, fiind în cea mai bună 
stare, îmbrăcat cu cea mai strașnică platoşă şi cu cele mai 
desăvârşite zale. Şi fiecare dintre ei s-a repezit asupra 
celuilalt, şi şi-au tot frământat caii şi s-au izbit vreme 
lungă, şi fata de împărat s-o dumirit că fiul de împărat 
era de o dârzenie şi o vitejie cum nu mai văzuse la alții. Şi 
s-a temut că fiul de impărat are s-o dea de ocară dinaintea 
celor de faţă, şi a priceput că, fără de îndoială, are s-o 
biruiască, şi s-a gândit să închipuiască un tertip şi să-i 
ticluiască un şiretlic, și şi-a descoperit chipul, şi deodată 
s-a vădit că chipu-i strălucea mai luminos ca luna, şi când 
fiul de împărat s-a uitat la ea, a rămas uluit, şi puterile 
i-au scăzut, şi dârzenia i s-a topit. ar fata de împărat, 
văzând acestea, s-a repezit asupra lui şi l-a prăbuşit din şa, 
şi fiul de împărat a fost în mâinile ei ca o vrabie în 
ghearele unui vultur, şi înfăţişarea ei l-a năucit şi nu mai 
pricepea ce e cu el. Şi fata i-a luat calul, şi armele, şi 
hainele, și l-a pecetluit cu fierul roşu şi i-a dat drumul. 

Şi când s-a trezit din năucire, fiul de împărat a zăcut 
câteva zile, fără să se atingă nici de mâncare, nici de 
băutură, şi fără să mai doarmă de amărăciune, şi dragostea 
pentru fată i-a năpădit inima. Și a trimis robii la tatăl lui 
şi i-a scris într-o scrisoare că nu poate să se întoarcă în 

ţara sa până nu va dobândi ceea ce râvneşte, ori altmin- 
teri va muri. Şi când scrisoarea a ajuns la tatăl său, acela 
s-a mohorât şi a vrut să-i trimită fiului său nişte viteji şi 
nişte oșteni, dar vizirii lui l-au ţinut de la aceasta şi l-au 
înduplecat să aibă răbdare. 

Iar fiul de împărat, ca să-şi împlinească dorul, s-a 
folosit de un şiretlic. S-a prefăcut într-un bătrân slăbănog 
şi a pornit către grădina fetei de împărat, acolo unde se 
ducea ea adesea, și l-a găsit pe grădinar şi i-a spus: 

— Sunt un străin de prin ţări îndepărtate, şi încă din 
tinereţe până la ceasul de acum mă pricep să lucrez bine 
pământul şi să îngrijesc pomii şi florile, şi nimenea nu ştie 
asta ca mine. 

Şi, auzindu-i vorbele, grădinarul s-a bucurat până 
peste poate şi l-a dus în grădină şi le-a spus slugilor să stea 
la poruncile lui. Și fiul de împărat s-a apucat de treabă şi 
a început să orânduiască pomii și să îngrijească de poame. 
Și într-o zi, pe când se petreceau toate acestea, deodată 
au intrat în grădină nişte robi cu nişte catâri încărcați cu 
chilimuri şi cu farfuriuri, şi când fiul de împărat a întrebat 
ce pricină-i aduce, i s-a spus: „Fata împăratului vrea să se 
preumble prin grădină.“ Și fiul de împărat s-a dus şi a luat 
„nişte podoabe și nişte odoare din țara sa, pe care le avea 

la el, și, aducându-le în grădină, a stat jos acolo şi a aşter- 
nut câteva dintre odoarele acelea dinainte-i şi a început să 
tremure, chipurile, din pricina bătrâneţii, a neputerii şi a 
slăbiciunii. lar când a trecut un ceas, au venit nişte roabe 
şi nişte eunuci, şi în mijlocul lor pășea împărătița, ca luna 
între stele, și s-au apropiat şi au început să se preumble 
"prin grădină, şi să culeagă poame, hoinărind, şi l-au văzut 
pe insul care şedea sub pom. Şi s-au apropiat de el (iar 
acesta era fiul de împărat) şi s-au uitat la el, şi deodată au 
văzut că era un moşneag bătrân, căruia îi tremurau 

mâinile şi picioarele, iar dinaintea lui erau aşternute 
podoabele şi odoarele din odoarele împărăteşti. 

Şi văzându-le, ferele s-au mirat şi au început să-l 
întrebe ce face cu podoabele acelea. Şi el a spus: 

— Vreau să mă însor, pentru podoabele acestea, cu 
vreuna dintre voi. 

Şi fetele au început să râdă de el şi au spus: 

— Când te vei însura, ce ai de gând să faci? 

Şi fiul de împărat a răspuns: 

— Am s-o sărut pe soția mea o dată și am să mă despart 
de ea. 

— Ţi-o dau de soție pe fata aceasta, a spus împărătița. 

Şi fiul de împărat s-a ridicat, sprijinindu-se în toiag, 
tremurând şi împleticindu-se şi, după ce a sărutat-o pe 
fată, i-a dat podoabele și odoarele. Și fata s-a bucurat, şi 
toate au început să râdă de fiul de împărat, şi pe urmă au 
plecat acasă la ele. Iar când a fost a doua zi, fetele au intrat 
în grădină şi au venit la fiul de împărat, şi l-au văzut că 
şedea tot acolo, şi dinaintea lui erau deșternute şi mai 
multe podoabe şi odoare decât întâia oară. Şi s-au aşezat 
lângă el şi au întrebat: 

— O, moşule, ce faci cu podoabele acestea? 

Şi fiul de împărat a răspuns: 

— Mă voi însura pentru ele cu vreuna dintre voi. 

— Te însor cu fata aceasta, a spus împărătița. 

Şi fiul de împărat s-a ridicat şi a sărutat-o pe fată, şi 
i-a dat podoabele şi odoarele, şi toate au plecat acasă la 
ele. Şi când fata de împărat a văzut podoabele şi odoarele 
pe care fiul de împărat le-a dat fetelor, şi-a zis în sineşi: 
„Eu am cele mai multe drepturi la acestea şi nu am să 

păţesc nimic rău din asta.“ 
= Şicânda fost dimineaţa, a ieşit din locuința ei singură, 
luând o înfăţişare de roabă dintre roabe şi, pe furiş, a venit 
la moşneag și, ajungând la el, a spus: 

— O, moşule, eu sunt fata împăratului, vrei să te însori 
cu mine? 

— Cu drag şi cu bucurie! a răspuns fiul de împărat. 

Şi a scos nişte podoabe şi nişte odoare încă şi mai alese 
ca soi şi mai scumpe ca preț, şi le-a dăruit fetei de împărat, 
şi s-a ridicat ca s-o sărute (iar ea se simţea neprimejduită 
şi liniştită). Şi, apropiindu-se de ea, a înşfăcat-o straşnic şi 
a trântit-o la pământ, şi i-a spart fecioria şi a întrebat: 

— Oare tu nu mă cunoşti? 

— Cine eşti? a întrebat fata împăratului. 

Și fiul de împărat a răspuns: 

— Sunt Bahram, fiul împăratului persan. Mi-am schim- 
bat înfăţişarea şi m-am despărțit de ai mei şi de țara mea 
de dragul tău. 

Şi fata s-a ridicat de sub el în tăcere, fără să-i dea niciun 
răspuns şi fără să-i spună nicio vorbă, după cele ce păţise, 
şi își zicea în sineşi: „Dacă am să-l ucid, uciderea lui 
nu-mi va aduce niciun folos.“ lar pe urmă a cugetat și 
şi-a zis: „Nu mai am acuma nicio putinţă, decât să fug cu 
el în țara lui.“ Şi a strâns bani şi bogății, şi a trimis un 
mesager la fiul împăratului, dându-i de ştire despre aceasta, 
pentru ca şi el să se pregătească și să-şi strângă banii. Și 
s-au înțeles ca în cutare noapte să plece, şi au încălecat pe 
caii cei mai buni şi au purces sub vălul nopții, şi nu se 
făcuse încă dimineață când şi străbătuseră țări îndepărtate. 

Și au mers ei aşa până ce au ajuns în para perșilor şi 
s-au văzut lângă cetatea tatălui flăcăului. Şi când tată-său 
a aflat despre aceasta, l-a întâmpinat cu oștenii şi cu vitejii 
lui şi s-a bucurat până peste poate. lar pe urmă, peste 
puţine zile, a trimis la tatăl tinerei ad-Datma nişte daruri 
falnice şi i-a scris o scrisoare în care îi da de ştire că fata 
lui se află la el, şi i-a cerut zestrea. Şi, când darurile au 
ajuns la tatăl fetei, acela le-a primit, iar celor ce le 
aduseseră le-a arătat cea mai aleasă cinstire, şi s-a bucurat 

straşnic, iar pe urmă a orânduit un ospăț şi, chemând 
judecătorul şi martorii, a scris hârtia de cununie dintre fata 
sa şi fiul de împărat. I-a răsplătit pe solii care aduseseră 
scrisoarea de la împăratul persan și a trimis zestrea fiicei 
sale, și fiul împăratului persan a rămas cu ea, până ce i-a 
despărțit moartea. 

lată, aşadar, o, împărate, care sunt vicleşugurile băr- 
baţilor împotriva femeilor! Nu am să mă lipsesc de drep- 
tatea mea până la moarte! 

Şi împăratul a poruncit să fie ucis fiu-său. 


Dar îndată a intrat la el cel de al şaptelea vizir şi, 
înfățişându-i-se, a sărutat pământul şi a spus: 

— O, împărate, mai zăboveşte până ce am să-ţi 
împărtăşesc şi sfatul meu. Acela care chibzuiește și 
cumpăneşte ajunge la împlinirea nădejdilor şi dobândește 
ceea ce râvneşte, dar acela care se pripeşte chiverniseşte 
căință. Eu am văzut cum s-a îmbulzit femeia aceea, 
îmboldindu-l pe împărat să se arunce în nelegiuire, dar 
robul pe care l-ai coperit cu milosteniile tale îți este 
credincios. Eu ştiu, o, împărate, despre vicleniile muiereşti, 
ceea ce nu ştie nimeni în afară de mine, şi a ajuns până la 
mine despre aceasta o poveste cu o bătrână şi cu un fiu de 
negustor. 

— Păi cum a fost? a întrebat împăratul. 

Şi vizirul a spus: 


POVESTEA CELUI DE AL ŞAPTELEA VIZIR 


A ajuns până la mine, o, împărate, că un negustor avea 
bani mulți, dar şi un fiu care îi era drag. Și, într-o zi, fiul 
i-a spus tatălui său: 

— O, taică, poftesc a-ți cere o poftă cu care m-ai 
bucura. 

— Da care-i aceea, o, copilul meu? Am să ţi-o dau, 
de-ar fi ea chiar şi lumina ochilor mei, ca să răzbești astfel 
la ceea ce vrei, i-a răspuns tatăl. 

Și fiul a spus: 

— Vreau să-mi dai ceva bani, să mă duc cu negustorii 
în ţara Bagdadului, ca să văd şi să mă uit la palatele 
califilor. Mi le-au zugrăvit copiii negustorilor şi m-a cu- 
prins ispita de a mă uita la ele. 

— O, copile drag, cine are să ne fie stâlpare, dacă tu ai 
să te duci? a strigat tatăl tânărului. 

Dar acela a grăit: 

— Ți-am spus aceste cuvinte şi mi-e cu neputinţă să nu 
mă duc, cu învoirea sau fără învoirea ta. În sufletul meu 
s-a aprins un dor care nu are să-mi treacă decât când am 
să ajung la Bagdad. 

Şi când tatăl lui s-a încredințat de aceasta, i-a strâns 
nişte mărfuri în preț de treizeci de mii de dinari şi l-a lăsat 
să plece cu nişte negustori în care avea încredere, şi i-a 
însărcinat pe negustori să-i poarte de grijă. lar pe urmă 
tatăl tânărului şi-a luat rămas-bun de la el şi s-a întors 
acasă, iar tânărul a mers cu tovarășii săi negustori până a 
ajuns la Bagdad, sălaşul păcii. 

lar când au ajuns la Bagdad, tânărul s-a dus în târg şi 
şi-a închiriat o casă bună şi frumoasă, care îi furase mințile 
şi îi uluise privirile — erau acolo păsări ciripitoare, şi 
iatacurile erau unul în fața altuia, şi podeaua era pardosită 
cu marmură de felurite culori, iar tavanele erau împodo- 
bite cu azur de la Madin. L-a întrebat pe portar cât de 
mare este preţul pentru casă: 

— Cât pe lună? 

Şi portarul a răspuns: 

— Zece dinari. 

Şi tânărul a întrebat: 

— Spui adevărat sau îţi baţi joc de mine? 

— Mă jur pe Allah, a răspuns portarul, nu spun decât 
adevărul. Toţi câți se aşază în casa asta nu stau aici mai 
mult de o săptămână ori două. 

— Şi din care pricină? a întrebat tânărul. 

Şi portarul a spus: 

— O, copilul meu, toți câți se așază în această casă nu 
mai ies decât bolnavi sau morți. Casa asta a ajuns pentru 
toată lumea aşa de vestită pentru atare poveste, încât 
nimeni nu mai are curaj să se așeze în ea, și chiria ei s-a tot 
micşorat pe măsură. 

Auzind acestea, tânărul s-a minunat până peste poate 
şi a rostit: 

— Negreşit că în casa asta trebuie să fie ceva, de se 
întâmplă asemenea boală şi moarte! 

Dar pe urmă s-a chibzuit în sinea lui şi, chemând 
ocrotirea lui Allah împotriva lui Satan cel bătut cu pietre, 
şi-a alungat din minte atare prepunere şi s-a așezat în casa 
aceea. Şi a început să vândă şi să cumpere, şi au trecut 
câteva zile, iar el tot mai sălășluia în casă, şi nu i se întâm- 
plase nimic din cele ce îi spusese portarul. 

Şi când sta într-o zi la poarta casei, a trecut pe dinain- 
tea lui o bătrână cu părul alb, asemănătoare cu un șarpe 
bălțat, şi tot proslăvea şi cinstea numele lui Allah, dând 
din drum pietrele şi alte piedici. Şi bătrâna l-a văzut pe 
„ flăcăul care şedea în poartă, şi a început să se uite la el 
minunându-se, şi tânărul i-a spus: 

— O, femeie, mă cunoşti de undeva ori te nedumireşte 
ceva la mine? 

Şi, auzind vorbele tânărului, bătrâna s-a apropiat re- 
pede de el şi i-a dat bineţe, şi l-a întrebat: 

— De câtă vreme locuieşti în casa asta? 

— O, mătuşă, de două luni, a răspuns tânărul. 

Şi bătrâna a grăit: 

— Iaca pentru ce mă minunam. Nu te cunosc, o, copi- 
lul meu, şi nici tu nu mă cunoşti, și nu m-a nedumerit 
nimic la tine, da m-am minunat pentru că toți câţi au 
trăit în casa asta, afară de tine, au ieşit de acolo morți ori 
bolnavi. Şi mă nedumireşte, o, copilul meu, că îţi primej- 
duieşti tinerețea. Au tu ai urcat în vârful palatului şi ai 
privit din balconul care se află acolo? 

Şi pe urmă bătrâna a plecat pe drumul ei, iar tânărul, 
când bătrâna s-a dus, a început să cugete la vorbele ei şi 
şi-a zis în sineşi: „Nu m-am urcat în vârful palatului și 
habar n-aveam că acolo ar fi un balcon!“ Şi pe urmă, pe 
clipă pe dată, a intrat în palat şi a pornit să caute prin 
toate colțurile şi odăile şi, într-un sfârşit, a dat într-un 
ungher de o uşiţă în zăvorul căreia un păianjen îşi țesuse 
pânza. Şi, văzând ușa, tânărul şi-a zis: „Poate că păian- 
jenul şi-a țesut pânza la ușa asta numai pentru că în 
spatele ei se află pieirea!“ Şi s-a bizuit pe vorba lui Allah 
Preamăritul: „Zi: «Nu are să ne lovească nimic, afară 
numai de ceea ce ne-a menit Allah!“ — şi, deschizând 
uşa, a început să suie pe o scară mică şi, ajungând sus, a 
văzut balconul. Şi a stat jos să răsufle şi s-a uitat împrejur, 
şi a văzut o clădire măiestrită şi sulițată, în partea ei de sus 
cu un balcon înalt, ce privea peste tot Bagdadul, şi în 
balconul acela era o femeie ca o hurie. Și aceasta i-a 
cucerit toată inima tânărului şi i-a răpit minţile şi inima, 
lăsând în urmă-i chinurile lui Aiub și jalea lui Iacub! . 

Şi după ce a văzut-o şi a cercetat-o bine, tânărul s-a 
gândit: „Poate că lumea spune că nimeni nu a locuit în 
casa asta fără să se îmbolnăvească ori să moară, tocmai 
din pricina acestei femei. O, dacă aș şti în ce îmi stă 
izbăvirea, mi s-ar rătăci minţile!“ Şi a coborât de sus, 


T Ain și Iacub — lov şi Iacob, cei din Biblie, despre care povesteşte şi 
Coranul. 

chibzuind ce să facă, şi a stat în casă, dar nu mai avea 
linişte. Și a ieşit şi s-a aşezat la poartă, neștiind ce să facă, 
şi deodată a văzut că vine acea bătrână, pomenindu-l şi 
proslăvindu-l pe drum pe Allah. Și, văzând-o, tânărul 
s-a sculat în picioare şi i-a urat bătrânei bună pace şi s-a 
temenit, şi a spus: 

— O, mătuşă, eram teafăr şi mulțumit, până m-ai sfătuit 
să deschid ușa aceea şi să văd balconul şi să-l deschid, şi să 
mă uit de sus şi să văd ceea ce m-a năucit. Şi acuma socot 
că am să pier, şi ştiu că nu se află niciun vraci pentru mine, 
în afară de tine. 

Şi, auzind vorbele tânărului, bătrâna a zâmbit a râde şi 
a spus: 

— Nu are să ţi se întâmple nimica rău, de-o vrea Allah 
Preamăritul! 

Şi când i-a spus aceste vorbe, tânărul a intrat în casă și 
a ieşit aducând în mâini o sută de dinari, şi a spus: 

— a-i, o, mătuşă, şi poartă-te cu mine cum se poartă 
stăpânii cu robii. Vino-mi degrabă într-ajutor — dacă am 
să mor, are să ți se ceară socoteală la Ziua Învierii! 

— Cu drag şi cu bucurie! a răspuns bătrâna. Vreau 
numai, o, copilul meu, să-mi dai oleacă de sprijin ca să 
 răzbai la cele râvnite. 

— Şi ce vrei, o, mătuşă? a întrebat tânărul. 

Şi bătrâna a răspun. 

— Vreau să mă sprijini şi să te duci la târgul de mătăsuri 
şi să întrebi de prăvălia lui Abu-li-Fatha ibn Kaidama. Şi 
„când au să ţi-o arate, să te așezi lângă prăvălia lui şi să-i 
spui: „Dă-mi năframa învrâstată cu aur, pe care o ai.“ lar 
el nu are în prăvălie o năframă mai bună ca aceea. 
„Cumpără de la el năframa, la cel mai mare preţ, şi du-o 
acasă la tine, iar eu am să vin mâine la tine, de-o vrea 
„Allah Preamăritul. 

Şi pe urmă bătrâna a plecat, iar tânărul şi-a petrecut 
noaptea perpelindu-se ca pe jerăgaiul iadului. Dar când a 
fost dimineaţă, şi-a pus în sân o mie de dinari şi s-a dus 
la târgul de mătăsuri şi a întrebat unde este prăvălia lui 
Abu-li-Fatha. Şi unul dintre negustori i-a arătat-o şi, 
ajungând la Abu-li-Fatha, tânărul a văzut dinaintea ace- 
luia o mulțime de slugi, de slujitori şi de slujbaşi, şi, după 
chip, negustorul era om destoinic cu belşug de avuţii şi, 
spre desăvârşirea fericirii lui, o avea pe femeia aceea, care 
nu-și avea seamăn nici printre odraslele de împărați. Şi, 
văzându-l pe Abu-li-Fatha, tânărul i-a dat bineţe, şi ne- 
gustorul a răspuns la bineţea lui şi l-a poftit să şadă, şi 
tânărul a şezut jos lângă el și a grăit: 

— O, negustorule, vreau de la tine o năframă așa şi-așa, 
s-o cercetez oleacă. 

Şi negustorul i-a poruncit unui rob să aducă din 
afundul prăvăliei teancul cu mătăsuri. Şi când robul a 
adus teancul, Abu-li-Fatha l-a desfăcut și a scos câteva 
năframe, şi tânărul a rămas uluit de frumusețea lor. Şi a 
văzut şi năframa aceea, şi a cumpărat-o de la negustor pe 
cincizeci de dinari şi, bucuros, s-a dus cu ea acasă. 

Şi deodată a venit bătrâna aceea şi, văzând-o, tânărul 
s-a sculat în picioare dinaintea ei şi i-a dat năframa. Şi 
bătrâna i-a spus: 

— Adu-mi un cărbune din foc! 

Şi tânărul i-a adus cărbunele, şi bătrâna a pus un capăt 
al năframei pe cărbune şi a ars-o pe margini, iar pe urmă 
a împăturit năframa la loc ca mai înainte şi, luând-o, s-a 
dus la casa lui Abu-li-Fatha și, când a ajuns acolo, a bătut 
la poartă. Şi când femeia aceea i-a auzit glasul, s-a ridicat 
şi i-a deschis uşa. Iar bătrâna era în prietenie cu mama 
acelei femei, şi femeia o cunoştea, întrucât era prietenă 
cu maică-sa. 

— Ce nevoie te aduce, o, mătuşă? a întrebat femeia. 
Mama a plecat de la mine acasă la ea. 

— O, fata mea, a răspuns bătrâna, ştiu că mama ta nu 
e la tine, şi am fost pe la ea, şi am venit la tine numai 
pentru că m-am temut să nu treacă ceasul de rugăciune. 
Vreau să mă închin aci la tine, întrucât ştiu că eşti 
neprihănită și la tine în casă este neprihănire. 

Şi femeia i-a îngăduit să intre în casă, şi bătrâna, 
intrând, s-a temenit și a chemat asupra ei binecuvântarea, 
iar pe urmă a luat urciorul şi a intrat în odaia de rugă- 
ciune, şi s-a spălat şi şi-a săvârşit rugăciunea în ungherul 
anume, iar după aceea a venit la femeie și i-a spus: 

— O, fata mea, cred că locul acela, în care m-am rugat, a 
fost călcat de slugi, că nu este curat. Caută-mi alt loc, unde 
să mă rog. Am irosit rugăciunea pe care am săvârşit-o mai 
înainte. 

Şi femeia a luat-o de mână și i-a spus: 

— O, mătuşă, du-te şi roagă-te pe patul meu, unde stă 
soţul meu. 

Şi când a dus-o la pat, bătrâna a început să se roage şi 
să-l strige pe Allah, şi să se temenească, iar pe urmă s-a 
prilejuit de nebăgarea de seamă a femeii şi a băgat nă- 
frama sub pernă, în așa fel că femeia nu a văzut nimic. 
lar după ce şi-a terminat rugăciunea, bătrâna a chemat 
binecuvântarea asupra femeii şi s-a ridicat și a plecat. 

Iar când a fost sfârşitul zilei, a venit negustorul, soţul 
acelei femei, şi a şezut pe pat. Şi femeia i-a adus mâncarea, 
şi negustorul a mâncat pe săturate, și s-a spălat pe mâini, 
iar pe urmă s-a sprijinit cu coatele pe pernă, şi deodată a 
văzut că de sub pernă ieşea un colț de năframă. Şi 
negustorul a tras năframa de sub pernă şi, uitându-se lung 
la ea, a cunoscut-o. Şi a bănuit-o pe femeia lui de 
dezmățare şi a chemat-o, şi a întrebat: 

— De unde ai năframa asta? 

Şi soţia i s-a jurat cu potop de jurăminte şi a spus: 

— Nu a fost la mine nimeni, în afară de tine. 

Şi negustorul a tăcut, temându-se de rușine, şi s-a 
gândit: „Dacă am să deschid această uşă, am să mă fac de 
ocară în Bagdad“ (iar negustorul acela era prieten de 
inimă cu califul, și nu-i rămânea decât să tacă, şi nu i-a 
mai spus femeii niciun cuvânt). lar numele acelei femei 
era Mazia, şi negustorul a chemat-o şi i-a spus: 

— A ajuns până la mine că mama ta este bolnavă de o 
boală de inimă, şi toate femeile sunt la ea şi o plâng. A 
trimis vorbă să te duci la ea. 

Şi femeia a plecat la mama ei și, intrând în casă, a 
găsit-o pe maică-sa sănătoasă, Şi a stat oleacă, şi deodată 
au venit nişte hamali care îi cărau calabalâcurile din casa 
negustorului, şi îi căraseră toate lucrurile ce fuseseră în 
casa lui. Şi când a văzut aceasta, mama a întrebat: 

— O, fata mea, ce s-a întâmplat? 

Dar femeia s-a ascuns de ea, şi mama ei a început să 
plângă şi s-a întristat din pricina despărțirii fetei sale de 
bărbatu-său. 

Tar peste câteva zile a venit la femeie, când era singură, 
acasă, bătrâna aceea, și cu mâhnire i-a dat bineţe și a în- 
trebat-o: 

— Ce este cu tine, o, fata mea, o, dulceața mea? Mi-ai 
tulburat gândurile. 

Şi a intrat la mama femeii şi a întrebat-o: 

— O, soră dragă, ce s-a întâmplat şi ce-i cu povestea 
dintre fată şi soțul ei? A ajuns până la mine că s-au des- 
părţit; cu ce i-a greşit de s-au stârnit toate astea? 

— Poate că soţul ei are să se întoarcă la ea după binecu- 
vântarea ta, i-a spus femeii mama. Încât, roagă-te pentru 
ea, surioară: tu eşti postitoare şi veghezi în toate nopțile. 

Tar pe urmă fata, mama ei şi bătrâna s-au strâns în casă 
şi au început să tăifăsuiască, şi bătrâna a spus: 

— O, fata mea, nu te lăsa jalei! De-o vrea Allah 
Preamăritul, am să te împac cu soțul tău zilele astea! 

Şi pe urmă bătrâna s-a dus la tânărul acela şi i-a spus: 

— Pregătește o încăpere frumoasă, am să ţi-o aduc pe 
femeia aceea în seara asta. 

Şi tânărul s-a sculat şi a adus tot ce era de trebuință ca 
mâncare și băutură, şi a stat să aştepte, iar bătrâna s-a dus 
la mama fetei şi i-a spus: 

— O, surioara mea, e o nuntă la noi, las-o pe fată să 
meargă cu mine, să se mai veselească şi să-i mai treacă 
amarul şi grijile, iar pe urmă ţi-o aduc îndărăt așa cum 
era când am luat-o. 

Şi mama femeii s-a sculat și a îmbrăcat-o cu cele mai 
strălucite haine ale ei, impodobind-o cu cele mai stră- 
lucite podoabe și odoare. Şi femeia a plecat cu bătrâna, iar 
mama a mers cu ele până la poartă și o tot povăţuia pe 
bătrână şi îi spunea: 

— Ia seama să n-o zărească vreo făptură de-a lui Allah 
Preamăritul, că tu ştii ce loc are soțul ei la calif. Nu zăbovi 
prea mult şi întoarce-te cât mai degrabă. 

Şi bătrâna a luat femeia şi s-a dus cu ea la casa tână- 
rului, iar femeia credea că este casa aceea unde era nunta. 
Şi când a intrat în casă şi a pășit în odaia de oaspeți, 
tânărul i-a sărit în întâmpinare şi a îmbrățișat-o, şi a 
început să-i sărute mâinile și picioarele, şi copila era uluită 
de frumusețea tânărului, şi-i părea încăperea aceea și toate 
câte se găseau în ea, şi florile, şi mâncărurile, și băuturile, 
ca într-un vis. Şi bătrâna văzând-o buimăcită, i-a zis: 

— Numele lui Allah fie asupra-ți, o, fata mea! Nu te 
teme, eu stau aici și nu am să te las singură nicio clipită. 
Tu te potriveşti cu el, şi el se potriveşte cu tine. 

Şi femeia s-a aşezat cu sfială, iar tânărul numaidecât 
a început să şuguiască cu ea şi a făcut-o să râdă şi a înve- 
selit-o cu stihuri şi cu poveşti, până ce pieptul ei s-a ușurat 
şi a cuprins-o voioşia. Şi a început să mănânce şi să bea, 
şi când vinul i s-a părut desfătător, a luat lăuta şi a început 

să cânte, şi s-a plecat şi s-a repezit la frumuseţea tânărului. 
Şi, văzând așa, tânărul s-a îmbătat fără vin şi i se părea că 
sufletu-i nu mai e nimic. Şi bătrâna a ieşit de la ei. 

Tar în zori a venit la ei şi le-a urat bună dimineața, și a 
întrebat-o pe femeie: 

— Cum i-a fost noaptea, o, stăpână? 

— A fost bună, datorită mâinilor tale lungi şi a iscusin- 
ţii lor la codoșlâcuri, a răspuns femeia. 

lar bătrâna i-a spus: 

— Scoală-te să mergem la mama ta. 

Şi când a auzit vorbele bătrânei, tânărul i-a întins o 
sută de dinari şi a spus: 

— Las-o la mine în noaptea asta. 

Şi bătrâna a plecat de la ei şi s-a dus la mama femeii, 
şi i-a spus: 

— Fiica ta îţi doreşte bună pace. Mama miresei a silit-o 
să se jure că va petrece noaptea asta la ea. 

— O, sora mea, a zis mama femeii, urează-le bună pace 
la amândouă. Dacă fata e mulțumită, nu e nicio supărare 
că are să înnopteze acolo, las-o să se veselească şi să vină 
fără grabă, şi nu mi-e frică pentru ea decât de vreun necaz 
din partea lui bărbatu-său. 

Şi bătrâna i-a tors mamei femeii tertip după tertip, 
până s-au scurs astfel șapte zile, şi în fiecare zi căpăta de 
la tânăr câte o sută de dinari. lar când au trecut zilele 
astea, mama femeii i-a spus bătrânei: 

— Să mi-o aduci pe fiică-mea chiar acum, numaidecât, 
mi-e inima înnegurată din pricina ei! Vremea cât a lipsit 
s-a prelungit şi nu mi se pare lucru curat! 

Şi bătrâna a ieşit de la ea supărată foc de vorbele ei şi, 
ajungând la femeie, i-a luat mâna în mâna ei și au plecat 
de la tânăr pe când acesta încă mai dormea în pat, ameţit 
de vin. Şi s-a dus la mama femeii, şi aceasta le-a primit 
veselă şi prieteneşte, bucuroasă până peste poate, şi a spus: 

— O, fata mea, îmi era inima îngrijorată din pricina ta, 
şi am căşunat pe sora mea cu nişte vorbe care au amărât-o. 

— Scoală-te și sărută-i mâinile și picioarele, că mi-a fost 
chiar ca o slujnică și mi-a împlinit toate dorinţele, a spus 
femeia, Iar dacă nu ai să faci cele ce ţi-am poruncit, nu 
mai sunt fiica ta, iar tu nu îmi mai eşti mamă. 

Şi mama femeii s-a ridicat pe dată şi s-a împăcat cu 
bătrâna. 

Tar tânărul, trezindu-se din amețeală, n-a mai găsit-o 
pe femeie, dar era bucuros şi cu ceea ce dobândise când 
îşi ajunsese ţinta. Și pe urmă bătrâna a venit la tânăr şi 
s-a temenit, şi l-a întrebat: 

— Ce zici de înnădelile mele? 

— Minunat le-ai înnădit şi le-ai împletit, și le-ai tighelit, 
a grăit tânărul. 

Tar bătrâna a spus: 

— Hai să descâlcim ceea ce am încâlcit şi s-o dăm pe 
femeie îndărăt soțului ei, că numai noi am fost pricina 
despărțirii lor. 

— Păi da eu ce să înnădesc? a întrebat tânărul. 

— Tu să te duci la prăvălia negustorului acela, a răspuns 
bătrâna, şi să stai jos lângă el şi să te temeneşti dinaintea 
lui, iar eu am să trec pe lângă prăvălie. Şi când ai să mă 
vezi, să ieşi repede din prăvălie, să mă înşfaci şi să mă 
zgâlțâi de haină şi să mă ocărăşti, şi să mă ameninți şi 
să-mi ceri năframa, şi să-i spui negustorului: „O, stăpâne, 
îți mai aminteşti de năframa aceea, pe care am cum- 
părat-o de la tine pe cincizeci de dinari? S-a întâmplat, 
o, stăpâne, că o roabă a mea și-a pus-o şi a ars-o la un colț 
pe margine, şi ea atunci i-a dat năframa aceea acestei 
bătrâne, ca ea s-o dea cuiva la cârpit, şi bătrâna a luat-o şi 
s-a dus, și din ziua aceea n-am mai văzut-o.“ 

— Cu drag și cu bucurie! a răspuns tânărul. 

Tar pe urmă, pe clipă pe dată, s-a dus la prăvălia negus- 
torului şi a stat oleacă la el, şi deodată a văzut că bătrâna 
trecea pe lângă prăvălie, şi avea în mâini nişte mătănii pe 
care le tot prefira. Şi când a văzut-o, tânărul a sărit în 
picioare şi, ieşind din prăvălie, a înhățat-o pe bătrână de 
haină şi a început s-o suduiască şi s-o boscorodească, iar 
ea îi răspundea blând și zicea: 

— O, fiul meu, ţi se iartă! 

Şi oamenii din piaţă au început să se strângă împre- 
jurul lor şi să întrebe: 

— Ce s-a întâmplat? 

Şi tânărul răspundea: 

— O, oameni buni, am cumpărat de la negustorul aces- 
ta o năframă de cincizeci de dinari, și o roabă a mea a 
purtat-o vreme de un ceas, iar pe urmă s-a apucat s-o 
afume și a sărit o scânteie şi a ars năframa la un colț, şi 
i-am dat-o acestei bătrâne s-o dea cuiva la cârpit şi apoi să 
ne-o aducă îndărăt, şi de-atunci n-am mai văzut-o nicio- 
dată, 

Şi bătrâna a strigat: 

— Tânărul acesta spune adevărul! Da, am luat de la el 
năframa și am intrat cu ea într-una din casele pe unde mă 
duc eu, de obicei, şi am uitat-o pe undeva pe acolo şi nu 
mai ştiu unde este. Iar eu sunt femeie săracă, şi m-am 
temut de stăpânul acelei năframe, şi l-am tot ocolit! 

Şi în toată vremea asta, negustorul, soțul acelei femei, 
a ascultat la vorbele lor, de la început până la sfârşit. Și 
când a auzit povestea pe care o ticluiseră bătrâna aceea 
vicleană şi tânărul, negustorul s-a ridicat în picioare şi a 
strigat: 

— Mare e Allah! Cer iertare de la Allah Preamăritul 
pentru greşelile mele şi pentru că mi-am zăticnit judecata! 

Şi l-a proslăvit pe Allah care îi dezvăluise adevărul, iar 
pe urmă s-a dus la bătrână şi a întrebat-o: 

— Pe la noi prin casă vii? 

— O, copilul meu, a răspuns bătrâna, vin şi pe la tine, 
şi pe la alții, după miluială, da din ziua aceea nimenea nu 
mi-a dat vreo ştire despre năframă. 

— Da ai întrebat pe cineva de la mine din casă despre 
ea? a urmat negustorul. 

Şi bătrâna a grăit: 

— O, stăpâne, am fost pe la tine şi am întrebat, şi mi 
s-a spus: „Negustorul s-a despărţit de stăpâna casei.“ Şi 
am plecat, şi-apoi n-am mai întrebat pe nimeni până în 
ziua de azi. 

Şi negustorul s-a întors către tânăr şi i-a spus: 

— Dă-i drumul acestei bătrâne, năframa este la mine. 

Şi a adus năframa din prăvălie şi a dat-o la cârpit de 
faţă cu cei ce se aflau acolo, iar pe urmă s-a dus la soția lui 
şi i-a dat ceva bani şi a luat-o iarăși la el, după ce şi-a cerut 
îndelung iertăciune de la ea şi s-a rugat de îndurare de la 
Allah, şi habar n-avea de ce ticluise bătrâna. 

lacătă una dintre multele ticăloșii muiereşti, o, îm- 
părate! 


Şi pe urmă vizirul a spus: 

A ajuns până la mine, tot așa, o, împărate, că fiul unui 
împărat ieşise singur cu sine însuşi să se preumble, şi a 
trecut pe lângă o grădină înverzită, în care se aflau pomi, 
roade şi păsări, şi scocuri de apă curgând prin grădina 
aceea. Şi tânărului i-a plăcut locul şi a stat jos acolo și, 
scoțând nişte poame uscate, pe care le avea la el, a început 
să le mănânce şi, pe când sta el aşa, deodată a văzut un 
fum mare, ce se ridica până la cer. Şi fiul de împărat s-a 
speriat şi s-a sculat şi, cățărându-se într-un pom, s-a 
ascuns acolo. Și când s-a urcat în pom, fiul de împărat a 
văzut că din râu ieşea un ifrit care purta pe cap o ladă de 

marmură, iar lada era încuiată cu un lacăt. Şi ifritul a pus 
jos în grădină lada şi a deschis-o, şi din ladă a ieşit o fată 
ca soarele neacoperit pe un cer senin, și era din neam de 
oameni. Și ifritul a aşezat-o pe fată dinaintea lui şi a 
început să se uite la ea, iar pe urmă şi-a pus capul pe 
genunchii ei și a adormit. 

Şi fata a luat capul ifritului şi l-a sprijinit pe ladă, iar 
pe urmă s-a sculat și a început să se preumble, și privirile 
i-au căzut pe copacul acela. Şi l-a văzut pe fiul de împărat 
şi i-a făcut semn să coboare, dar fiul de împărat n-a vrut 
să coboare, și fata a început să-l imbie cu stăruință şi a 
spus: 

— Dacă nu te dai jos, am să-l trezesc pe ifrit din somn 
şi am să-i dau de ştire despre tine, și el are să te omoare în 
chiar clipita aceea. 

Şi tânărul, de frica fetei, s-a dat jos, şi când s-a dat jos, 
fata a început să-i sărute mâinile şi picioarele şi să-l îmbie 
ca el să-i împlinească jindul, şi tânărul s-a plecat la rugă- 
minţile ei şi, când i-a împlinit rugămintea, fata i-a spus: 

— Dă-mi inelul pe care îl ai la deget. 

Şi tânărul i-a dat inelul, şi ea l-a înfăşurat într-o 
năframă de mătase, iar în năframa aceea se aflau o sume- 
denie de inele — mai mult de optzeci — şi fata a pus între 
ele inelul fiului de împărat. 

— Ce faci cu inelele astea, pe care le-ai strâns? a între- 
bar fiul de împărat. 

Şi fata i-a răspuns: 

— Ifritul acesta m-a răpit din palatul tatălui meu și 
m-a aruncat în această ladă şi m-a încuiat cu lacătul, Şi îşi 
pune pe cap lada cu mine, oriunde s-ar duce, şi anevoie 
poate să îndure o clipită fără mine, întrucât este amarnic 
de gelos şi nu-mi îngăduie ceea ce doresc eu. Şi când am 
văzut aşa, am pus jurământ că mă voi prilejui de toți câți 
vor ajunge în preajma mea. ar inelele acestea pe care 

le-am strâns sunt taman atâtea câți bărbați am cunoscut, 
întrucât de la fiecare dintre cei ce m-au cunoscut iau un 
inel şi îl pun în această năframă. Caută-ţi de drum, a spus 
ea pe urmă, iar eu am să-l aştept pe altul, că ifritul nu se 
trezeşte curând. 

Şi tânărului crăişor abia-i venea să creadă acestea, şi 
şi-a văzut de drum, până a ajuns la locuința tatălui său, iar 
împăratul habar n-avea de ticăloşia pe care fata aceea o 
săvârşise asupra fiului său, dar ea nici nu se sinchisea de 
asta şi nici nu-i păsa de împărat, Şi când a auzit că inelul 
fiului său s-a pierdut, împăratul a poruncit ca tânărul să 
fie ucis, iar pe urmă s-a sculat din jeţul său şi s-a dus la el 
în palat, şi acolo vizirii i-au abătut gândul de la uciderea 
fiului său. Și când a fost într-o noapte, împăratul a trimis 
după viziri, chemândur-i, şi ei au venit cu toții, şi împă- 
ratul s-a ridicat în întâmpinarea lor şi le-a mulțumit 
pentru că i-au abătut gândul de mai înainte de la uciderea 
fiului său, şi tânărul, de asemenea, le-a mulțumit și a spus: 

— Minunat a fost ceea ce aţi făcut pentru ca tatăl meu 
să-mi cruțe sufletul, şi am să vă răsplătesc cu bine, de-o 
vrea Allah Preamăritul. 

Şi pe urmă tânărul le-a povestit vizirilor pricina 
pierderii inelului, şi vizirii i-au urat viață îndelungată și 
mare înălțare, şi au ieşit din sala de primire. 

Încât ia aminte, o, împărate, care sunt vicleşugurile fe- 
meilor și ce fac ele cu bărbații. 

Şi împăratul s-a răzgândit să-şi omoare fiul. 


POVESTEA CU FIUL DE ÎMPĂRAT 
ŞI CU CEI ŞAPTE VIZIRI 
(continuare) 


ar când a fost dimineaţă, tatăl crăişorului s-a aşezat 
în jeţul său, în cea de a opta zi, şi a intrat la el fiul 
său, ţinându-l de mână pe dascălul său, as-Sindibad, şi a 
sărutat pământul dintre mâinile împăratului, iar pe urmă 
ainceput să vorbească cu o limpezime desăvârşită, prea- 
mărind pe tatăl său și pe vizirii lui, şi pe mai-marii din 
împărăţia lui, şi le-a mulțumit şi i-a preacinstit. Iar în sală 
erau de faţă învățații, emirii, oştenii şi oamenii de vază, şi 
toți cei de față se minunau de limpezimea vorbirii 
crăişorului, de desăvârșirea ei şi de iscusinţa lui strălucită 
de a vorbi. Şi când tatăl crăişorului l-a auzit, s-a bucurat 
cu bucurie mare și tare, iar pe urmă l-a chemat pe crăişor 
şi l-a sărutat între ochi, şi l-a chemat pe dascălul lui, 
as-Sindibad, și l-a întrebat pentru ce a tăcut fiul său toate 
acele şapte zile. 

— O, stăpâne, a răspuns dascălul, a fost bine că n-a 
vorbit. M-am temut să nu fie ucis în acest răstimp, şi am 
aflat de primejdia asta, o, stăpâne, încă din ziua naşterii 
lui, ad) i-am citit horoscopul care mi-a dezvăluit toate 
acestea. Dar acum răul s-a depărtat de la el, spre bucuria 
împăratului. 

Şi împăratul s-a bucurat şi i-a întrebat pe vizirii săi: 

— Dacă mi-aş fi omorât fiul, vina ar fi fost a mea, a 
roabei, ori a dascălului as-Sindibad? 

Şi cei de față au tăcut şi nu au dat niciun răspuns, și 
as-Sindibad, dascălul tânărului, i-a zis crăişorului: 

— Dă tu răspunsul, o, copilul meu. 
Şi fiul împăratului a spus: 


POVESTEA CU O ROABĂ ŞI CU NIŞTE LAPTE 


Am auzit că odată la casa unui negustor au poposit 
nişte oaspeți, şi gazda a trimis o roabă să cumpere pentru 
ei din târg nişte lapte într-un urcior, şi roaba a luat laptele 
în urcior şi a pornit îndărăt spre casa stăpânului ei. Şi când 
mergea pe drum, a zburat peste ea un uliu care ducea în 
gheare un şarpe pe care îl înhățase, şi de la șarpe a căzut 
în urcior o picătură de venin, iar roaba habar n-a avut de 
aceasta. Şi când a ajuns acasă, stăpânul ei a luat laptele și 
a început să bea din el împreună cu oaspeții săi, şi nici 
n-a apucat laptele să se închege în pântecul lor, că au și 
murit cu toții. Încât iacătă, o, împărate, a cui e vina în 
această împrejurare? 

Şi unul dintre cei de faţă a spus: 

— Vina e a celor care au băut. 

Tar un altul a spus: 

— Vina e a roabei, care a lăsat urciorul deschis, fără 
dop. 

Şi as-Sindibad, dascălul băiatului, a grăit: 

— Da tu ce zici despre asta, o, copilul meu? 

— Eu zic, a răspuns fiul împăratului, că oamenii aceş- 
tia se înşală: vina nu e nici a roabei, nici a oaspeţilor 
adunaţi acolo, ci numai că sorocul acelor oameni se 
încheiase odată cu scrisa lor, şi aşa le fusese menită lor 
moartea, din pricina acelei întâmplări amarnice. 

Şi când cei de faţă au auzit aceasta, s-au minunat până 
peste poate și şi-au ridicat glasurile, urându-i de bine crăi- 
şorului, și i-au spus: 

— O, doamne, ai dat un răspuns care nu-şi are ase- 
mănare, iar tu eşti un învăţat printre oamenii vremurilor 
de-acum. 

Şi, auzindu-i, fiul împăratului a grăit: 

— Nu sunt învățat, şi chiar că bătrânul cel orb, şi co- 
pilul de trei ani, şi copilul de cinci ani sunt mai înţelepţi 
decât mine. 

— Povesteşte-ne istoria acestora trei care sunt mai 
înţelepţi decât tine, o, tinere! au spus cei ce se aflau de 


faţă 


crăişorul a spus: 


POVESTEA CU NEGUSTORUL 
ŞI CU BĂTRÂNUL CEL ORB 


A ajuns până la mine că trăia odată un negustor cu 
mulți bani, care călătorise mult prin toate țările. Și l-a 
prins gândul să se ducă într-o țară, şi i-a întrebat pe 
oamenii care fuseseră pe acolo: „Cu ce marfă se poate 
câştiga cel mai bine acolo?“ „Cu lemnul de santal — acela 
se vinde acolo cel mai scump“, i s-a răspuns. Și negustorul 
a cumpărat pe toţi banii lui lemn de santal și a plecat spre 
cetatea aceea. 

Și când a ajuns acolo (iar vremea sosirii lui a fost pe la 
amurgit de ziuă), a văzut deodată o bătrână care mâna 
nişte berbeci şi care, văzându-l pe negustor, l-a întrebat: 

— Cine eşti, bre omule? 

Şi negustorul a răspuns: 

— Sunt un negustor străin. 

— Fereşte-te de locuitorii din cetatea aceasta, a spus 
bătrâna, că sunt nişte vicleni şi nişte hoți, şi îl înşală pe 
străin ca să-l prade și să-l despoaie de tot ce are. Şi, iaca, 
ţi-am dat un sfat. 

Şi bătrâna s-a dus. 

lar când a fost dimineaţa, pe negustor l-a întâmpinat 
un ins dintre locuitorii din cetate şi i-a dat binețe, şi l-a 
întrebat: 

— O, stăpâne, de unde vii? 

— Vin din cutare cetate, a răspuns negustorul. 

Şi cetățeanul l-a întrebat: 

— Da ce marfă ai adus? 

— Nişte lemn de santal, a răspuns negustorul. Am auzit 
că are căutare la voi. 

— A greşit cel ce ţi-a dat un atare sfat, a zis cetățeanul. 
Că noi ardem sub căldări numai lemn de ăsta de santal, 
şi la noi preţul lui e ca al lemnelor de rând. 

Şi când a auzit vorbele acelui ins, negustorul s-a 
mohorât şi s-a înciudat în sineşi, şi ba credea, dia credea 
totodată. Și negustorul a tras la unul dintre hanurile din 
cetate şi s-a apucat să facă foc sub o căldare cu santalul 
său, şi cetățeanul acela l-a văzut și l-a întrebat: 

— Nu vrei să vinzi santalul ăla pe cât îţi va dori sufletul 
în schimb? 

— Ţi-l vând, a răspuns negustorul. 

Şi omul a cărat tot santalul la el acasă, iar vânzătorul 
gândea să ceară atâția galbeni cât santal va lua cumpă- 
rătorul. 

lar când a fost dimineaţă, negustorul s-a dus să se 
preumble prin cetate, și s-a întâlnit cu un ins cu ochi 
albaştri, şi chior, un ins dintre locuitorii din cetate, care 
l-a înşfăcat şi a spus: 

— Tu mi-ai prăpădit ochiul, şi n-am să te iert pentru 
nimic în lume! 

Şi negustorul a început să tăgăduiască şi a strigat: 

— Treaba asta n-o să-ţi meargă! 

Şi s-au strâns împrejurul lor o mulțime de oameni şi 
au început să-l roage pe chior să-l păsuiască până a doua 
zi, iar atunci negustorul are să-i plătească preţul pentru 
ochi. Şi negustorul a pus un chezaş pentru sine, şi i-au 
dat drumul, şi a plecat. Da i se rupsese o sanda, când îl 
târâse chiorul, şi s-a oprit la magherniţa unui papugiu şi 
i-a dat sandaua, şi i-a spus: 

— Cârpeşte-mi-o, şi vei dobândi de la mine cât să te 
mărturiseşti mulțumit. 

Şi a plecat, şi deodată a văzut niște inși care şedeau jos 
şi jucau pe bani, şi a stat şi el jos lângă ei, de ciudă şi de 
gânduri, şi ei l-au poftit să joace, şi el s-a apucat să joace 
cu ei. Şi l-au biruit și l-au câştigat, şi l-au lăsat să aleagă: 
ori să bea marea, ori să le deștearnă toţi banii. Şi negus- 
torul s-a ridicat şi a spus: 

— Păsuiți-mă până mâine, şi a plecat de la ei, îngrijorat 
de ceea ce făcuse, şi habar n-avea care ar putea să-i fie 
scăparea. 

Și a stat jos undeva, să chibzuiască, îngândurat și 
amărât, şi deodată a trecut pe lângă el bătrâna aceea. Și 
s-a uitat la negustor şi i-a zis: 

— Nu cumva locuitorii din cetate te-au curățat? Te văd 
îngândurat de ceea ce ai pășit. 

Şi negustorul i-a istorisit toate câte le pățise, de la 
început până la sfârşit. Şi bătrâna l-a întrebat: 

— Cine te-a dus cu santalul acela? Santalul la noi e 
prețuit la zece dinari pe un rżtl. Ci am să ticluiesc pentru 
tine un tertip cu care nădăjduiesc să-ți dobândeşti mân- 
tuirea sufletului. Du-te la cutare poartă: acolo şade un şeic 
olog, dibaci, bătrân, iscusit. Toţi se duc la el și-l întreabă 
despre ceea ce vor să facă, şi el îi povăţuieşte, spre folosul 
lor, întrucât este neîntrecut la vicleşuguri, fermecărorii şi 
tertipuri. E un dibaci, iar cei dibaci se strâng noaptea la el. 
Încât du-te la el şi ascunde-te de potrivnicii tăi, ca să-i auzi 
ce tăinuiesc, da ei să nu te vadă. El are să istorisească 
despre biruitori şi biruiți, şi poate că vei auzi de la el vreun 
temei care să te scape de potrivnicii tăi. 

Şi negustorul s-a dus de la ea în locul acela despre care 
îi povestise, şi s-a ascuns acolo, şi l-a văzut pe şeicul acela, 
şi a stat jos în preajma lui. Și când s-a scurs mai puţin de 
un ceas, s-au ivit la şeic inşii care aveau să se întâmpine cu 

el şi, înfățişându-se dinainte-i, s-au temenit şi i-au dat 
bineţe rând pe rând, şi au stat jos imprejurul lui, şi 
negustorul, văzându-i, i-a zărit printre cei veniţi şi pe cei 
patru potrivnici ai lui. Și şeicul i-a cinstit cu câte ceva, şi 
ei au înfulecat, iar pe urmă au început să-i povestească 
şeicului ce a făcut fiecare dintre ei în ziua aceea, şi insul 
cu santalul a ieșit în faţă şi i-a istorisit șeicului ce izbândise 
în ziua aceea: cum a cumpărat pe nimic nişte santal de la 
un ins şi cum vânzarea se făcuse cu învoiala de a i se da în 
schimb vânzărorului ceea ce va voi. 

— Potrivnicul tău te va îngenunchea, a spus şeicul. 

— Păi cum să mă îngenuncheze? a întrebat dibaciul. 

Şi şeicul a răspuns: 

— Dacă îţi va spune: „Vreau o măsură întreagă de 
galbeni sau de arginți“, ai să-i dai? 

— Dau, şi tot voi fi în câştig, a răspuns dibaciul. 

— Da, dar dacă are să-ți spună: „Vreau o măsură în- 
treagă de purici, jumătate din ei bărbătuși, jumătate din 
ei femeiuşte“, ce te vei face? a întrebat şeicul. 

Şi dibaciul a priceput că va fi biruit. 

Şi pe urmă a ieşit în față chiorul și a spus: 

— O, şeicule, astăzi am dat de un ins cu ochi albaștri, 
dintr-o altă ţară, şi am stârnit o gâlceavă cu el, şi l-am 
înşfăcat şi i-am spus: „Tu mi-ai prăpădit ochiul!“ și nu l-am 
mai slăbit până ce o mulțime de oameni mi-au chezășuit că 
insul are să se întoarcă mâine la mine şi are să mă des- 
păgubească pentru ochiul meu. 

— Dacă va vrea să te îngenuncheze, acela chiar că te va 
îngenunchea, a spus şeicul. 

— Cum să mă îngenuncheze? a întrebat chiorul. 

Şi şeicul a răspuns: 

— Are să-ţi spună: „Scoate-ţi ochiul, şi eu am să-mi scot 
un ochi, iar pe urmă îi vom cântări pe amândoi ochii; şi 
dacă ochiul meu va cântări întocmai cât al tău, atunci ai 

dreptate în ceea ce mărturisești” — și va trebui să-i plăteşti 
pentru ochiul lui, şi tu vei rămâne orb, iar el va vedea cu 
ochiul celălalt. 

Şi chiorul a priceput că negustorul îl va birui pe acest 
temei. 

Tar apoi a ieşit în faţă papugiul şi a spus: 

— O, şeicule, am văzut astăzi un ins care mi-a dat o 
sandală şi a spus: „Cârpeşte-mi-o!“ Și l-am întrebat: „Şi, 
oare, nu ai să-mi plăteşti?“ Şi insul a spus: „Cârpeşte-mi 
sandala şi vei căpăta de la mine cât să te mărturisești 
mulțumit.“ lar eu nu am să mă mulțumesc cu nimic, 
afară de toți banii lui. 

— Dacă va vrea să-și ia sandala și să nu-ţi dea nimic 
pentru ea, o va lua! a spus șeicul. 

— Păi cum aşa? a întrebat papugiul. 

Şi şeicul a răspuns: 

— Are să-ţi spună: „Vrăjmaşii sultanului au fost biruiţi, 
potrivnicii lui nu mai au nicio putere, iar copiii lui şi 
sprijinitorii lui sunt fără de număr. Eşti mulțumit ori ba?“ 
Şi dacă vei spune: „Mulţumit“, el îşi va lua sandala şi se 
va duce; iar dacă vei spune „Nu“, el va lua sandala şi te va 
plesni cu ea peste ochi şi peste ceafă. 

Şi papugiul a priceput că va fi biruit. Şi apoi a ieşit în 
faţă insul care jucase cu negustor pe ce va hotărî câşti- 
gătorul şi a spus: 

— O, şeicule, eu m-am întâlnit cu un ins şi am jucat cu 
el, şi l-am câştigat, şi i-am spus: „Dacă vei bea această 
mare, îmi aştern dinainte-ţi toți banii mei, iar dacă nu o 
vei bea, să-mi deşterni tu banii tăi.“ 

— Dacă va vrea să te biruiască, te va birui negreşit, a 
spus şeicul. 

— Păi cum? a întrebat jucătorul. 

Şi şeicul a răspuns: 

— Are să-ți spună: „la gâtul mării în mână şi dă-mi-l, 
iar eu am s-o beau.“ Și tu nu ai să poți, şi el te va birui pe 
temeiul acesta. 

Şi negustorul, auzind toate astea, a aflat pe ce temeiuri 
să se sprijine față de potrivnicii săi. Și pe urmă toți au 
plecat de la şeic, şi negustorul a luat-o către locuința lui. 

Şi când a fost dimineaţa, a venit la el insul cu care 
jucase pe băutul mării. Şi negustorul i-a spus: 

— Dă-mi gâtul mării şi am s-o beau. 

Şi jucătorul n-a fost în stare, şi negustorul l-a înge- 
nuncheat, și cel cu care se rămăşise a plătit cu o sută de 
dinari şi a plecat. lar pe urmă a venit papugiul şi a cerut 
plata cu care să fie mulțumit, şi negustorul i-a spus: 

— Sultanul i-a biruit pe vrăjmaşii săi, i-a nimicit pe toți 
potrivnicii, şi copiii lui sunt o sumedenie. Eşti mulțumit 
ori ba? 

— Da, mulțumit, a răspuns papugiul, şi negustorul 
şi-a luat încălțămintea pe degeaba și s-a dus. 

Iar apoi a venit la el chiorul și a cerut despăgubirea 
pentru ochiul său, şi negustorul i-a spus: 

— Scoate-ţi ochiul, şi am să-mi scot şi eu un ochi, şi 
să-i cântărim, şi dacă vor fi aidoma, înseamnă că ai drep- 
tate şi îți vei primi despăgubirea pentru ochiul tău. 

— Dă-mi o păsuire, a zis chiorul. 

Şi s-a învoit cu negustorul pentru o sută de dinari şi a 
plecat. 

Iar apoi a venit la negustor cel ce cumpărase de la el 
santalul, şi i-a spus: 

— Să-ţi dau prețul pentru santalul tău. 

— Ce-mi dai? a întrebat negustorul. 

— Ne-am înțeles că o măsură de santal pe o măsură de 
altceva, a răspuns acela. Dacă vrei, primeşte o măsură 
plină cu galbeni ori cu arginți. 

— Nu vreau decât o măsură plină cu purici, jumătate 
din ei de parte bărbătească, jumătate de parte femeiască, 
a zis negustorul. 

Şi cumpărătorul a răspuns: 

— Nu por să-ţi dau aşa ceva! 

Și negustorul l-a îngenuncheat, şi cumpărătorul s-a 
plătit cu o sută de dinari, înapoind mai întâi santalul negus- 
torului, şi acela a vândut santalul cum a vrut, şi a căpătat 
banii pentru el şi a plecat din cetatea aceea în para lui. 


În privinţa copilului de trei ani, a spus fiul împăra- 
tului, cică a fost odată un ins desfrânat şi iubeț de femei, 
care a auzit de o femeie frumoasă şi minunată, care locuia 
în altă cetate. Şi insul s-a dus în cetatea aceea în care trăia 
femeia, şi a luat cu el un dar, și i-a scris femeii o scrisoare 
în care îi zugrăvea cât de amarnic îl munceşte dorul şi 
patima, şi spunea că dragostea l-a îmboldit să se mute în 
preajma ei şi să se tragă mai aproape de ea. Şi femeia i-a 
îngăduit să vină la ea. Şi când insul acela a păşit în casa ei 
şi a intrat la ea, femeia s-a ridicat în picioare şi l-a primit 
cu cinstire şi prețuire, şi i-a sărutat mâinile şi l-a ospătat 
cu un ospăț de bunătățuri şi de băuturi cum nu se poate 
mai bun. 

Iar femeia aceea avea un copil mic de trei ani. Şi ea l-a 
lăsat pe copil şi s-a îndeletnicit cu pregătirea mâncării. 

Şi bărbatul i-a spus: 

— Hai să ne culcăm! 

Şi ea a răspuns: 

— Copilul stă și se uită la noi. 

— E copil mic, nu pricepe nimic şi nu ştie să vorbească, 
a zis bărbatul. 

Şi femeia a spus: 

— Dacă ai şti cum pricepe, n-ai vorbi aşa. 

Şi când țâncul a văzut că orezul era gata, a început să 
plângă amarnic şi mama lui l-a întrebat: 

— De ce plângi, o, copilul meu? 

— Pune-mi nişte orez şi unge-mi-l cu unt, a spus co- 
pilul. 

Şi maică-sa i-a pus orezul şi i l-a uns cu unt, şi micuțul 
a mâncat, şi iar a început să plângă. 

— De ce plângi, o, copilul meu? l-a întrebat maică-sa. 

Şi copilul a spus: 

— O, măicuță, pune-mi nişte zahăr pe el! 

Şi bărbatul, înbufnându-se, a strigat: 

— Chiar că eşti un copil ticălos! 

lar copilul a răspuns: 

— Nimeni nu e ticălos, în afară de tine, de vreme ce 
te-ai ostenit să vii dintr-o cetate în alta cu gândul la 
stricăciuni. Iar cât despre mine, apoi eu am plâns pentru 
că aveam un gunoi în ochi şi l-am scos cu lacrimile, şi pe 
urmă am mâncat orez cu unt şi cu zahăr şi m-am săturat. 
Cine-i dar ticălos? 

Şi, auzind acestea, bărbatul s-a ruşinat de vorbele 
copilului. Iar pe urmă i-a venit un îndemn de sus şi, pe 
clipă pe dată, a stat cuviincios şi, fără să se atingă în niciun 
fel de femeie, s-a întors în cetatea lui şi s-a căit până la 
moarte. 


POVESTEA CU COPILUL ŞI PAZNICA 


Iar apoi fiul împăratului a spus: 

— În ceea ce priveşte copilul de cinci ani, a ajuns până 
la mine, o, împărate, că patru negustori s-au întovărăşit, 
având fiecare câte o mie de dinari, şi, îimpreunându-şi 
banii, i-au pus într-o singură pungă şi au plecat să 
cumpere marfă. 

Şi pe drum au văzut o grădină minunată şi au intrat 
acolo, iar punga au lăsat-o la paznica grădinii şi, intrând, 
s-au preumblat pe acolo şi au început să mănânce şi să 
bea, şi să se veselească. Şi unul dintre ei a spus: 

— Am nişte mirosne, hai să ne scăldăm în apa asta 
curgătoare şi să ne înmiresmăm! 

— Are să ne trebuiască un pieptene, a spus altul. 

Şi altul a zis: 

— Întreab-o pe paznică, poate că are ea vreun pieptene. 

Şi unul dintre negustori s-a dus la paznică și i-a spus: 

— Dă-mi punga! 

Şi paznica a răspuns: 

— Când o să veniţi toţi, sau când tovarășii tăi o să-mi 
poruncească, ţi-o dau (iar tovarășii negustorului şedeau 
locului acolo unde paznica îi vedea şi le auzea vorbele). 

— Nu vrea să-mi dea, le-a strigat tovarășilor săi negus- 
torul. 

Şi aceia au strigat: 

-Dă-i! 

Şi când paznica i-a auzit aşa, i-a dat negustorului 
punga, şi acela a luat-o şi s-a cărăbănit. 

Şi după ce au stat să-l aștepte o vreme, negustorii s-au 
dus la paznică şi au întrebat-o: 

— De ce nu vrei să ne dai un pieptene? 

Şi paznica a răspuns: 

— N-a cerut decât punga, şi i-am dat-o, după cum 
mi-aţi zis voi, şi tovarășul vostru a plecat de-aici și şi-a 
văzut de drum. 

Şi, auzind spusele paznicei, negustorii au început să se 
plesnească peste ochi şi au înșfăcat-o pe paznică, şi au 
spus: 

— Nu ţi-am zis să dai decât un pieptene! 

— Nu mi-a pomenit de niciun pieptene, a răspuns paz- 
nica. 

Şi negustorii au înhățat-o şi au pârât-o la cadiu, și, 
ducându-se la el, i-au înșirat toată tărăşenia, şi cadiul a 
osândit-o pe paznică să dea îndărăt punga și a numit-o 
datornică față de pârâşii ei. Şi paznica a ieşit de acolo 

tulburată, nici nemaivăzând pe unde calcă. Și s-a întâlnit 
cu un copil de cinci ani. Şi când copilul acela a văzut-o 
atâta de tulburată, a întrebat-o: 

— Ce-ai păţit, o, măicuță? 

Ci ea nu i-a dat niciun răspuns şi nici nu l-a luat în 
seamă, că era micuţ ca ani. Şi micuțul și-a mai rostit 
întrebarea încă o dată, şi a doua, şi a treia oară, şi fe- 
meia a spus: 

— Nişte inşi au venit la mine în grădină şi au pus lângă 
mine o pungă cu o mie de dinari, şi mi-au lăsat vorbă că 
să nu dau punga aceea niciunuia, decât atunci când vor fi 
de faţă ei toți. lar apoi s-au dus în grădină să se preumble 
şi să se desfăteze. Și unul dintre ei a venit şi mi-a spus: 
„Dă-mi punga!“ Și eu i-am spus: „Când vor veni şi to- 
varăşii tăi.“ „Am îngăduința lor“, a spus el. Ci nu m-am 
învoit să-i dau punga, şi atunci el le-a strigat tovarășilor 
săi: „Nu vrea!“, şi ei mi-au strigat: „Dă-i!“ Şi erau nu 
departe de mine, şi i-am dat insului acela punga, şi el a 
luat-o şi s-a dus pe drumul lui. Şi tovarășii lui l-au tot 
aşteptat şi au venit la mine și m-au întrebat: „De ce nu-i 
dai un pieptene?“, şi le-am răspuns: „Nu mi-a pomenit 
de niciun pieptene, nu mi-a cerut decât punga.“ Şi m-au 
înhățat şi m-au dus la cadiu, și cadiul m-a osândit să dau 
îndărăt punga. 

— Dă-mi un dirhem să-mi cumpăr nişte dulciuri, şi 
am să-ți spun cum să scapi, a zis copilul. 

Şi femeia i-a dat un dirhem şi l-a întrebat: 

— Ce ai de spus? 

— Întoarce-te la cadiu, a răspuns micuțul, şi spune-i: 
„Între mine şi ei a fost o înţelegere, ca să dau îndărăt 
punga numai cu tuspatru de faţă.“ 

Şi femeia s-a întors la cadiu, a spus fiul împăratului, şi 
i-a spus cele ce îi spusese copilul. Şi cadiul a întrebat: 

— A fost între voi şi ea această înțelegere? 

— Da, au răspuns negustorii. 

Și cadiul a spus: 

— Aduceţi-l la mine pe tovarășul vostru şi veți căpăta 
punga. 

Și paznica a scăpat cu bine și nu a pățit niciun necaz, 
şi şi-a văzut de drum. 


Și când au auzit spusele tânărului împărat, şi vizirii şi 
toți câți erau de față la acea adunare i-au spus împăra- 
tului: 

— O, doamne împărate al nostru, fiul tău îi întrece pe 
toți oamenii de pe vremile lui! 

Şi i-au urat de bine tânărului şi împăratului. Și îm- 
păratul şi-a strâns fiul la piept, şi l-a sărutat între ochi, şi 
l-a întrebat ce a fost între el şi roabă. Şi crăişorul s-a jurat 
pe Allah Preamăritul şi pe Prorocul lui cel ales că ea l-a 
ademenit pe el. Şi împăratul a crezut vorbelor lui şi a spus: 

— Ţi-o dau s-o judeci: dacă vrei, omoar-o, ori fă cu ea 
ce vrei. 

— Am s-o izgonesc din cetate, i-a spus tatălui său 
tânărul. 

Şi crăişorul cu tatăl său au trăit în cea mai huzurită şi 
desfătată viață, până ce a venit la ei Sfărâmătoarea des- 
fătărilor şi Spărgătoarea adunărilor, şi iată sfârşitul de la 
ceea ce a ajuns până la noi din povestea cu împăratul, cu 
fiul său şi roaba şi cei şapte viziri. 


POVESTEA CU GIAFAR BARMACANUL 
ŞI CU VÂNZĂTORUL DE BOBI 


[5]: povesteşte tot aşa că atunci când Harun ar-Raşid 


l-a răstignit pe Giafar barmacanul, a poruncit să fie 
răstignit şi oricine s-ar apuca să-l plângă pe Giafar sau ar 
ofta după el. Și oamenii se țineau de la acestea. Și iacătă 
că un beduin, care locuia într-o pustietate îndepărtată, 
venea în fiecare an cu o casâdă la pomenitul Giafar ali- 
Barmac, şi acesta îi da câte o mie de dinari ca răsplată 
pentru casâda aceea, şi beduinul îi lua şi pleca şi cheltuia 
banii aceia pentru ai lui, până la sfărșitul anului. Și bedui- 
nul acela a venit, ca de obicei, la Giafar cu casâda și a aflat 
că Giafar a fost răstignit. Şi beduinul s-a dus la locul unde 
fusese răstignit Giafar. Aşezându-şi cămila în genunchi, 
s-a pus pe plâns cu plânsete amarnice, şi s-a mâhnit cu 
mâhnire mare, şi a procitit casâda şi a adormit, Și l-a văzut 
_ în vis pe Giafar barmacul, care îi spunea: „Te-ai ostenit şi 
ai venit la noi şi ne-ai găsit în starea în care ne vezi, dar 
du-te la Basra și caută-l printre negustorii din Basra pe 
"un ins pe care îl cheamă aşa și-aşa, şi spune-i: «Giafar 
barmacanul își trimite plecăciunile lui şi-ţi spune: 
«Dă-mi o mie de dinari după semnul bobului.»“ 

Şi când s-a trezit din somn, beduinul s-a dus la Basra 
- şi l-a căutat pe negustorul acela și, găsindu-l, i-a împărtăşit 
cele ce-i spusese Giafar în vis, şi negustorul a început să 
plângă atâta cât era să se despărțească de viața pămân- 
tească, iar apoi i-a arătat multă cinstire beduinului şi l-a 
poftit să şadă la el, şi i-a făcut dulce şederea acolo. Și 

beduinul a stat la el trei zile, în tihnă deplină. Și când a 
vrut să plece, negustorul i-a dat o mie cinci sute de dinari 
şi i-a spus: 

— O mie au fost lăsaţi cu poruncă să ți se dea, iar cinci 
sute sunt de la mine, ca prețuire faţă de tine, şi vei avea în 
fiecare an câte o mie de dinari. 

Şi, plecând, beduinul i-a spus negustorului: 

— În numele lui Allah, mă rog ţie, istorisește-mi po- 
vestea cu bobul, ca să-i ştiu și eu dedesubtul. 

Şi negustorul i-a spus: 

— Eu mi-am început viața în sărăcie, şi vindeam bobi 
fierți prin pieţele de la Bagdad, ca să dovedesc să-mi duc 
zilele. Şi am ieşit într-o zi rece şi ploioasă, şi n-aveam pe 
mine nimic care să mă apere de frig, şi pe de-o parte 
dârdâiam de frigul amarnic, pe de alta eram ud leoarcă 
de ploaie, şi mă aflam în starea aceea ticăloasă când se 
zburleşte părul pe tine. 

lar Giafar în ziua aceea şedea în palatul lui, care da 
către piaţă, şi lângă el erau alaiul şi ciracii lui. Şi i-au că- 
zut privirile asupra mea, şi i s-a făcut milă de starea mea, 
şi a trimis la mine pe unul din oamenii lui, şi acela m-a 
luat şi m-a dus la Giafar. Şi, privindu-mă, Giafar a spus: 
„Vinde celor din alaiul meu bobii pe care îi ai.“ 

Şi am început să măsor bobii cu o măsură pe care o 
aveam la mine, şi toți cei care luau câte o măsură de bobi 
mi-o umpleau cu gălbiori, până s-au isprăvit toţi bobii 
care-i aveam şi nu mai rămăsese în coş nimic. Şi pe urmă 
am strâns aurul pe care îl dobândisem, și Giafar m-a 
întrebat: „Oare ţi-au mai rămas câţiva bobi?“ Şi-am 
răspuns: „Nu ştiu!“ Şi am început să caut în coş, dar nu 
am mai găsit acolo nimic, decât numai un bob. 

Şi Giafar mi l-a luat şi l-a despicat în două jumătați, şi 
o jumătate a luat-o el, iar cealaltă jumătate a dat-o uneia 
dintre iubitele lui şi a întrebat-o: „Cu cât cumperi 

jumătatea aceasta de bob?“ „Cu de două ori pe-arâta câți 
galbeni sunt aici“, a spus ea. Şi nu mai ştiam ce să cred şi 
îmi ziceam în sine-mi: „Asta-i peste putință!“ Și pe când 
eu mă minunam, roaba deodată a dat poruncă uneia 
dintre fetele sale, şi aceea a adus pe de două ori atâta aur 
cât aveam eu. Şi Giafar a spus: „Eu am să cumpăr cealaltă 
jumătate pe care ţi-o iau cu pe de două ori atâta aur cât 
ai aici.“ „la-ţi plata pentru bobii tăi“, mi-a spus apoi 
Giafar, şi i-a poruncit uneia dintre slugile sale, şi sluga a 
strâns toți banii şi i-a pus în coşul meu, şi eu i-am luat și 
am plecat. Și pe urmă am venit la Basra şi am început să 
negustoresc cu banii pe care îi aveam, şi Allah mi-a spo- 
rit belșugul, că de la Allah vin şi slava, şi milostenia. Și 
dacă am să-ți dau în fiecare an câte o mie de dinari — o 
parte din milostenia lui Giafar — nu are să-mi fie a 
pagubă. 

Vezi, aşadar, care erau harurile lui Giafar, slavă lui şi 
viu, şi mort, fie asupra-i milele lui Allah Preamăritul! 


POVESTEA DESPRE MĂRINIMIA LUI 
IAHIA IBN HALID' 


[S): povestește tot așa că Harun ar-Raşid l-a chemat 


pe unul dintre străjerii lui, care se numea Salih (și 
asta era pe vremea când ar-Raşid se schimbase faţă de 
barmaci). Și când acela s-a înfățișat, i-a spus: 

— O, Salih, du-te la Mansur și spune-i: „Se află la tine 
o mie de mii de dirhemi din banii noştri, şi hotărârea mea 
cere să ni-i trimiţi într-o clipită!“ Şi îţi poruncesc, Salih, 
dacă nu vei căpăta banii aceştia până la rugăciunea de 
seară, să-i despărțeşti capul de trup şi să mi-l aduci! 

Şi Salih a răspuns: 

— Ascult şi mă supun! 

lar apoi s-a dus la Mansur şi i-a spus ceea ce îi 
deşternuse stăpânul drept-credincioșilor. 

— Sunt pierdut, mă jur pe Allah! a spus atunci Mansur; 
că toate bunurile mele și ale celor asupra cărora stăpâneşte 
mâna mea, de le-aș vinde la cel mai scump preţ, nu trec 
de o sută de mii. De unde să pot eu să iau, o, Salih, restul 
de nouă sute de mii de dirhemi? 

— Găseşte-ţi vreun mijloc care să te scape repede, 
altminteri eşti pierdut, eu nu pot să-ți dau păsuire nicio 
clipită peste sorocul pe care l-a hotărât califul, şi nu am 
puterea să trec cu nimic peste ceea ce mi-a poruncit 
stăpânul drept-credincioşilor, a spus Salih. Aşa că dă zor 
cu mijlocul care să te mântuie, până nu trece vremea! 


"Jahia ibn Halid (mort în anul 805) a fost fiul întemeietorului dinastiei 
de viziri a barmakizilor. 

— O, Salih, a spus Mansur, mă rog ţie, du-mă până la 
mine acasă, să-mi iau rămas-bun de la copii şi de la ai mei, 
şi să dau poveţele mele celor apropiaţi. 

Şi m-am dus cu el acasă la el, spunea Salih, şi a început 
să-şi ia rămas-bun de la ai lui, şi s-au pornit bocetele în 
casa lui, şi s-au stârnit bocetele și țipetele, şi rugile de 
ajutor către Allah Preamăritul. Și i-am spus lui Mansur: 

— Mi-a venit în gând că Allah are să-ți trimită ajutorul 
lui prin mâinile barmacanilor. Hai cu mine acasă la lahia 
ibn Halid! 

Şi ne-am dus la Iahia ibn Halid, şi Mansur i-a povestit 
necazul său, și Halid s-a mohorât și şi-a lăsat o vreme 
capul spre pământ, iar pe urmă a ridicat capul şi, che- 
mându-l pe vistiernicul său, l-a întrebat: 

— Câţi dirhemi avem în vistierie? 

— Vreo cinci mii de dirhemi, a răspuns vistiernicul. 

Şi Iahia a poruncit să-i fie aduși toți, iar pe urmă a tri- 
mis la fiul său, ali-Fadl, un sol cu o scrisoare cu următorul 
cuprins: „Mi s-a prilejuii fa cumpăra o moșie minunată, 
care n-are să rămână niciodată nerodnică; trimite-mi nişte 
dirhemi.“ 

Şi ali-Fadl i-a trimis o mie de dirhemi, şi apoi Iahia 
l-a trimis pe un alt ins la fiul său, Giafar, cu o scrisoare cu 
acest cuprins: „Ni s-a întâmplat un lucru greu şi ne 
trebuie nişte dirhemi.“ 

Şi Giafar i-a trimis pe dată o mie de dirhemi. Şi Iahia 
a tot trimis oameni pe la barmacani, până ce a strâns de 
la ei pentru Mansur o sumedenie de bani, dar Salih și 
Mansur nu ştiau despre asta. Și Mansur i-a spus lui Iahia: 

— O, stăpâne, mă agăţ de poalele tale şi ştiu că numai 
de la tine voi căpăta banii aceștia, cum e în obiceiul 
mărinimiei tale. Încâ achită prăpădul acesta al datoriei 
mele şi fă-mă dezrobitul tău. 

Şi Iahia şi-a lăsat ochii-n jos şi a început să plângă, şi 
pe urmă a strigat la un rob: 

— Hei, copile, stăpânul drepr-credincioşilor i-a dăruit 
cândva roabei noastre, Damamir, un mărgăritar de mare 
preţ. Du-te la ea şi spune-i să ne treacă nouă mărgăritarul 
acela. 
luga s-a dus la roabă şi i-a adus lui lahia măr- 
găritarul, şi Iahia a spus: 

— O, Salih, am cumpărat de la nişte negustori mărgă- 
ritarul acesta pentru stăpânul drept-credincioșilor, pe 
două sute de mii de dinari, iar stăpânul drept-credin- 
cioşilor l-a dăruit roabei noastre, Damamir, lăutăreasa, şi 
când el are să vadă la tine mărgăritarul acesta, are să-l 
cunoască şi are să-i arate multă cinstire, şi are să cruţe văr- 
sarea sângelui, pentru noi şi din cinstire față de noi. Și 
acum banii tăi au fost strânşi toți, o, Mansur. 

Şi i-am dus mărgăritarul şi banii lui ar-Raşid, spunea 
Salih, şi Mansur era cu mine. Şi când mergeam pe drum, 
deodată l-am auzit pe Mansur că rostea stihurile acestea 
ale unui poet: 


Nu dragostea m-aduse-n casa lor, 
Ci spaima de-al săgeții crâncen zbor. 


Şi am rămas uluit de firea urâtă, de josnicia şi de 
ticăloşia, şi de nemernicia lui din baştină și din născare, şi 
l-am înfruntat şi i-am zis: 

— Nu se află pe fața pământului oameni mai buni 
decât barmacanii, şi nu se află nimeni mai ticălos și mai 
spurcat ca tine! Te-au răscumpărat de la moarte şi te-au 
scăpat de la pieire, şi s-au miluit de tine şi te-au mântuit, 
iar tu nici nu le mulțumeşti, nici nu-i cinsteşti, şi nu te 
porţi cum se poartă un om volnic, ci răspunzi la bine- 
facerile lor cu asemenea vorbe! 

Şi pe urmă m-am dus la ar-Rașid și i-am istorisit 
această poveste, şi i-am dat de ştire despre toate câte se 
întâmplaseră. Şi ar-Raşid s-a minunat de mărinimia lui 

Iahia şi de dărnicia şi de filotimia lui, și de ticăloşia lui 
Mansur şi de nemernicia lui, şi a poruncit să i se dea îndă- 
răt lui Iahia ibn Halid mărgăritarul, şi a spus: 

— Tot ceea ce noi am dăruit, nu ni se cade să luăm 
înapoi! 

Şi Salih s-a întors la Iahia ibn Halid şi i-a povestit de 
Mansur şi de purtarea lui ticăloasă, şi Iahia a spus: 

— O, Salih, omului, când e la necaz, i se vântuie şi i se 
tulbură toate gândurile, şi orice-ar veni de la el nu se cade 
să-i iei în nume de rău, întrucât nu purcede din inima lui. 

Şi s-a pornit să-i tot caute dezvinuiri lui Mansur. 

Şi Salih a început să plângă: 

— Nu e cu putinţă ca bolta rotitoare a cerurilor să mai 
fi zămislit pe lume oameni asemenea ţie! Vai și vai! Cum 
se poate să fie îngropat în pământ unul cu o fire cum e 
firea ta și a cărui mărinimie este ca a ta? 

lar Tahia a rostit stihurile acestea: 


Când ai prilej să faci un bine, să-l faci numaidecât şi 
harnic! 

Că nu oricând ţi-e la-ndemână putinţa sfântă de-a fi 
darnic. 

Adesea, de nu-l faci la ceasul prielnic, în zadar pe urmă 

Mai vrei să-l sävårşeşti, că vine grăbită moartea şi ţi-l 
curmă. 


POVESTEA CU SCRISOAREA 
MĂSLUITĂ 


(S) e povesteşte tot aşa că între Tahia ibn Halid şi Abd- 
Allah ibn Malic ali-Huzai era o dușmănie tăinuită, 
pe care ei nu o dădeau în vileag. Pricina vrajbei dintre ei 
era că stăpânul drept-credincioşilor, Harun ar-Rașid, îl 
iubea pe Abd-Allah ibn Malic cu o dragoste mare, şi 
Tahia ibn Halid şi fiii săi spuneau că Abd-Allah l-ar fi 
vrăjit pe stăpânul drept-credincioşilor. Şi aşa a trecut 
multă vreme, și ura sălășluia în inimile lor. Şi iacătă că 
ar-Raşid i-a dat în seamă lui Abd-Allah ibn Malic ali- 
Huzai ocârmuirea Armeniei şi l-a trimis acolo. Şi când el 
s-a aşezat în cetatea de scaun a Armeniei, a venit la el un 
ins dintre oamenii din Irak, și insul acela era împodobit 
cu prisos de învățătură şi cu ascuțime de minte şi cu 
isteciune, numai că i se topise tot ce avusese pe mână şi 
i se isprăviseră gologanii şi i se prăpădise toată starea. Și 
a ticluit o scrisoare în numele lui Iahia ibn Halid către 
Abd-Allah ibn Malic şi s-a dus la el în Armenia şi, 
ajungând la uşa lui Abd-Allah, i-a înmânat scrisoarea 
unuia dintre slujitorii de la palatul lui. Şi slujitorul a luat 
scrisoarea şi i-a dus-o lui Abd-Allah ibn Malic ali-Huzai, 
şi acesta a desfăcut scrisoarea şi a citit-o şi, sărutând-o, a 
priceput că scrisoarea era plăsmuită. Şi a poruncit să-i fie 
adus insul, şi acela, înfățișându-se, a chemat asupra-i 
binecuvântarea lui Allah şi l-a preamărit pe el şi pe 
oamenii din preajma lui, și Abd-Allah ibn Malic l-a 
întrebat: 

— Ce te-a îndemnat să înfrunți greutățile şi depărtarea 
şi să vii la mine cu o scrisoare măsluită? Ci linişteşte-ţi 
sufletul, nu avem să-ți amăgim nădejdea! 

— Lungească-i Allah veleatul stăpânului nostru, vizirul! 
a răspuns insul acela. Dacă îţi cade cu greu venirea mea, 
atunci nu mai aduce alte temeiuri ca să ne alungi. Pămân- 
tul lui Allah este larg, şi cel înzestrat va trăi întotdeauna. 
Da scrisoarea pe care ţi-am adus-o de la Iahia ibn Halid 
este adevărată, nu este măsluită. 

— Am să-i scriu o scrisoare împuternicitului meu de la 
Bagdad şi am să-i poruncesc să întrebe ce e cu scrisoarea 
asta, pe care mi-ai adus-o, şi dacă se va dovedi cinstită şi 
adevărată, şi nu măsluită, am să te numesc emir într-unul 
din pământurile mele ori am să-ți dăruiesc două sute de 
mii de dirhemi, cu niște cai, nişte cămile şi nişte haine de 
fală, dacă vrei un dar. Dacă însă scrisoarea este plăsmuită, 
am să poruncesc să ți se dea două sure de ciomege şi să ți 
se radă barba. 

Şi pe urmă Abd-Allah a poruncit ca insul să fie închis 
într-o odaie şi să i se aducă acolo toate câte îi vor fi de 
trebuință, până ce i se va lămuri pricina. Iar apoi i-a scris 
împuternicitului său de la Bagdad o scrisoare cu urmă- 
torul cuprins: „A venit la mine un ins cu o scrisoare, şi o 
ţine întruna că scrisoarea aceea este de la Iahia ibn Halid, 
da eu prepun că scrisoarea nu e bună. Să nu zăbovești în 
treaba asta: du-te numaidecât şi cercetează ce e cu 
scrisoarea, și grăbeşte-te să-mi dai răspuns, ca noi să 
putem osebi minciuna de adevăr.“ Şi când scrisoarea a 
ajuns la împuternicitul de la Bagdad, acela pe dată a sărit 
în şa şi a dat fuga la Iahia ibn Halid. Şi l-a găsit stând la 
masă cu niște oaspeți şi cu nişte apropiați de ai lui, şi 
s-a temenit şi i-a înmânat scrisoarea, şi lahia ibn Halid a 
citit-o şi i-a spus împuternicitului: 

— Vino la mine mâine, am să-ţi dau răspunsul. 

Şi, după plecarea împuternicitului, s-a întors către oas- 
pei şi i-a întrebat: 

— Cum să-l răsplătesc pe acela care s-a dus ca de la mine 
cu o scrisoare plăsmuită şi i-a dat-o vrăjmaşului meu? 

Şi fiecare dintre oaspeți şi-a spus cuvântul, şi toți s-au 
pornit să înşiruie vreun chip de schingiuire, dar Iahia 
le-a spus: 

— Greşiţi, şi sfaturile voastre sunt urmarea puţinătăţii 
minților voastre şi a sărăciei lor. Voi ştiţi cât de aproape 
este de stăpânul drept-credincioșilor locul lui Abd-Allah, 
şi vă este cunoscut câtă ciudă şi vrajbă este între mine şi el. 
Allah Preamăritul l-a trimis pe insul acela ca mijlocitor 
pentru împăcarea noastră şi l-a îndemnat la aceasta. El l-a 
trimis să stingă în inimile noastre pojarul ciudei care tot 
sporeşte de douăzeci de ani, şi supărarea noastră are să se 
curme prin mijlocirea lui. Este de datoria mea să-l 
răsplăresc pe insul acela, adeverind ceea ce a ticluit el, şi 
curmându-i necazurile, şi am să-i scriu o scrisoare lui Abd- 
Allah ibn Malic ali-Huzai cu gândul că el are să-i arate o 
şi mai mare preţuire şi să-l ridice încă și mai sus şi să-l 
preacinstească. 

Şi când au auzit acestea, oaspeții i-au urat lui Iahia 
multă bucurie şi s-au minunat de mărinimia și de evghenia 
lui desăvârşită, iar el a cerut hârtie şi călimară, şi cu mâna 
lui i-a scris o scrisoare lui Abd-Allah ibn Malic, în care se 
spunea: „În numele lui Allah cel Milostiv şi Milosârdnic! 
Am primit scrisoarea de la tine — alungească-ți Allah viața! 
— şi am citit-o, şi m-am bucurat de bunătatea ta, şi m-am 
învoioşit că îți merge bine și că eşti pe deplin mulțumit. Ai 
prepus că insul acela ales ar fi plăsmuit scrisoarea de la mine 
şi că nu ţi-ar fi adus niciun fel de rugăminte de la mine, 
dar treaba nu stă aşa — scrisoarea am scris-o chiar eu şi nu 


O mie și una de nopți 273 


este plăsmuiră, şi nădăjduiesc, după mărinimia, şi bună- 
tatea, şi firea ta minunată, că ai să îndeplineşti visurile acelui 
om ales şi vrednic, şi ai să-i arăţi cinstirea cuvenită, și ai 
să-l ajuţi să-şi împlinească gândurile. Pecetluieşte-l cu mila 
ta deplină şi cu binefacerile tale darnice, și orice vei face 
pentru el va fi ca pentru mine, și pentru aceasta am să-ți fiu 
mulțumitor.“ 

Şi pe urmă a scris adresa și a pecetluit scrisoarea, şi i-a 
înmânat-o împuternicitului, iar împuternicitul a trimis-o 
lui Abd-Allah, și, când acela a citit-o, s-a bucurat de cu- 
prinsul ei şi l-a chemat pe insul acela, şi i-a spus: 

— Care îţi este mai pe plac dintre cele două răsplăți pe 
care ţi le-am făgăduit, pe aceea ţi-o voi împlini! 

— Cea mai pe plac îmi este darul, a răspuns insul. 

Şi Abd-Allah a poruncit să i se dea două sute de mii de 
dirhemi şi zece cai arăbeşti — cinci cu cioltare de mătase 
şi cinci cu şei împodobite sărbăroreşte — şi douăzeci de 
legături cu haine, şi zece robi călări, şi nişte pietre scumpe, 
pe potriva acestora. lar pe urmă Abd-Allah l-a poftit şi 
i-a arătat bunăvoința lui şi l-a trimis la Bagdad în haine 
falnice şi, ajungând la Bagdad, insul acela s-a îndreptat 
spre porţile casei lui Iahia ibn Halid, înainte de a se duce 
la ai săi, şi a cerut îngăduința să intre la el. 

Şi străjerul de la poartă s-a dus la Tahia şi i-a spus: 

— O, stăpâne al nostru, la poarta noastră se află un ins 
luminat la chip şi chipeș la înfăţişare, cu purtare falnică şi 
cu mulțime de slugi, şi vrea să intre la tine. 

Şi Iahia i-a îngăduit să intre, şi insul acela, intrând, a 
sărutat pământul dintre mâinile lui, şi Iahia l-a întrebat: 

— Cine eşti? 

Şi insul a spus: 

— O, stăpâne, sunt cel care murise de asuprirea vre- 
murilor şi pe care tu l-ai înviat din mormântul necazurilor 

şi l-ai mutat în raiul cel râvnit. Sunt cel care a plăsmuit 
scrisoarea şi i-a dus-o lui Abd-Allah ibn Malic ali-Huzai. 

— Cum s-a purtat el cu tine şi ce ţi-a dat? a întrebat 
Tahia. 

Şi insul a răspuns: 

— Mi-a dăruit, prin mâinile tale, după străluminata-ți 
fire şi după bunătatea-ți atotcuprinzătoare, după nemăr- 
ginita-ţi mărinimie, după înaltu-ţi cuget şi larga-ţi milă, 
atâta cât m-a îmbogăţit şi m-a căpătuit, şi m-a copleșit. Şi 
am adus toate darurile lui, şi toate se află la porţile tale, şi 
porunca se află în puterea ta, şi osânda se află în mâinile 
tale! 

— Purtarea ta faţă de mine este mai minunată decât 
purtarea mea față de tine, a răspuns Iahia. Mi-ai făcut un 
bine atât de mare şi mi-ai dat un ajutor atât de strălucit, 
cât ai preschimbat vrajba care se ridica între mine şi omul 
acela falnic în prietenie şi dragoste. Încâr am să-ţi dăruiesc 
şi eu tot atâtea câte ţi-a dăruit Abd-Allah ibn Malic. 

Şi pe urmă a poruncit să i se dea tot atâția bani şi cai 
şi legături de haine câre îi dăduse Abd-Allah, şi s-a întors 
asupra acelui ins bunăstarea pierdută, prin măreția sufle- 
telor celor doi emiri. 


POVESTEA CU PREASMERITUL 
COCON 


e povesteşte că stăpânul drepr-credincioșilor, 

Harun ar-Rașid, avea un fiu care împlinise vârsta 
de șaisprezece ani şi care trăia departe de lume, umblând 
pe calea postirii și a cucerniciei. Și se ducea în cimitir şi 
zicea: „Aţi fost stăpâni ai lumii, dar iată că n-aţi scăpat şi 
ați coborât în morminte. O, de-aş putea să ştiu numai ce 
aţi spus şi ce vi s-a spus!!“ Şi plângea cu plânsul celui 
înspăimântat şi îngrozit, şi rostea vorbele celui care a spus: 


Ce trist e-al năsăliei trist orând 
Şi jalea bocitoarelor țipând! 


Şi iacătă că tatăl său tocmai trecea pe lângă el cu un 
alai falnic, şi era înconjurat de vizirii şi de mai-marii din 
împărăție şi de locuitori din țara lui. Şi toți l-au văzut pe 
fiul stăpânului drept-credincioşilor, şi purta pe el un 
caftan de dimie, iar pe cap o glugă de dimie, şi oamenii 
îşi ziceau unul altuia: „Tânărul ăsta l-a făcut de ocară pe 
stăpânul drept-credincioşilor printre împărați. De-l doje- 
nea califul cum s-ar fi cuvenit, de bună seamă că s-ar fi 
lepădat de purtările astea.“ 

Şi stăpânul drept-credincioşilor le-a auzit vorbele şi s-a 
dus să-i vorbească fiului său despre asta, şi i-a zis: 

— O, fiule drag, mă faci de ocară cu ceea ce faci. 


TReferire la cercetarea la care sunt supuse — de către îngerii Munkar şi 
Nakir — după credința musulmană — sufletele proaspeților răposaţi. 

Dar fiul său s-a uitat la el şi nu i-a răspuns nimic, lar 
pe urmă şi-a aruncat privirile către o pasăre care sta pe 
turla unui palat, şi a spus: 

— O, pasăre, îţi poruncesc, în numele celui care te-a 
zămislit, să cobori pe mâna mea! 

Şi pasărea a coborât pe mâna tânărului. Şi pe urmă el 
i-a spus: 

— Întoarce-te la locul tău! 

Şi pasărea s-a întors la loc. 

— Coboară pe mâna stăpânului drept-credincioşilor!, 
i-a spus coconul, dar pasărea n-a vrut să se lase pe mâna 
acestuia. 

Şi tânărul i-a spus tatălui său, stăpânul drept-credin- 
cioşilor: 

— Tu mă faci pe mine de ocară faţă de prietenii lui 
Allah, cu dragostea ta pentru lumea de-aici, şi m-am 
hotărât să mă rup de tine, cu o asemenea despărțire, încât 
să nu mă mai întorc la tine decât la cea din urmă răsuflare. 

Şi apoi a coborât la Basra, şi muncea acolo în rând cu 
muncitorii, frământând huma, şi agonisea în fiecare zi 
numai un dirhem şi un danic?, şi cu danicul se hrănea, iar 
cu dirhemul făcea pomeni. 

Spunea Abu-Amir ali-Basri: 

— Mi se stricase un perete la casă, şi m-am dus la tabăra 
muncitorilor să caut un om care să dreagă peretele. Și 
privirea mi-a căzut pe un tânăr minunat de frumos, cu 
chipul luminos, şi m-am dus la el și i-am dat bineţe şi 
i-am spus: „O, drăguţule, vrei să mergi să lucrezi ceva?“ 
„Da“, a răspuns el. Şi am spus: „Haide la mine să zideşti 
un perete.“ Și tânărul a zis: „Cu niște învoieli pe care am 
a le pune.“ „O, drăguțule, şi care-s acele învoieli?“, am 
întrebat eu. Şi tânărul a răspuns: „Plata este un dirhem și 


| Danic— monedă măruntă din aram: u a şasea parte dintr-un 


dirhem. 

un danic, şi când va striga muezinul, îmi vei îngădui să 
mă rog cu toată lumea.“ Şi am zis: „Bine!“ Şi l-am luat şi 
m-am dus cu el acasă, și el s-a apucat de lucru cu o râvnă 
cum nu am mai văzut. Şi i-am adus aminte de masa de 
prânz. Şi el a zis: „Nu!“ Şi am priceput că posteşte, iar 
când a auzit chemarea la rugăciune, mi-a spus: „Ştii 
învoiala!“ Şi am răspuns: „Da.“ Și el, atunci, şi-a desfăcut 
brâul și s-a apucat de spălările îndătinate, şi şi-a făcut 
spălările cu o grijă cum n-am mai văzut, iar pe urmă s-a 
dus să se închine cu toată lumea, iar după asta s-a întors 
la lucru. Dar când a răsunat chemarea la rugăciunea de 
seară, s-a spălat şi a plecat la rugăciune, iar apoi s-a întors 
la lucru, şi eu i-am spus: „O, drăguțule, s-a terminat ziua 
de lucru, muncitorii nu muncesc decât până la rugă- 
ciunea de seară.“ Dar el a grăit: „Slavă lui Allah! Munca 
mea ţine până se lasă întunericul.“ Şi nu a lăsat lucrul 
până noaptea. 

Şi i-am dat doi dirhemi şi, văzându-i, a întrebat: „Ce-i 
cu ăştia?“ Şi i-am răspuns: „Sunt o parte din plata pentru 
munca ta harnică!“ Ci el mi-a dat dirhemii îndărăt şi a spus: 
„Nu vreau niciun spor la ceea ce ne-am învoit între noi.“ 

Şi am început să stăruiesc, ci n-am izbutit să-l îndu- 
plec, şi i-am dat un dirhem şi un danic, şi a plecat. Când 
însă a fost dimineaţă, m-am dus de cu vreme la tabăra 
muncitorilor, dar nu l-am găsit, şi am întrebat de el şi mi 
s-a spus: „Nu vine aici decât sâmbăta.“ 

Şi când a fost sâmbăta următoare, m-am dus iarăși la 
locul acela şi l-am găsit acolo, şi i-am spus: „În numele 
lui Allah! pofreşte la lucru!“ Iar el a zis: „Cu învoielile pe 
care le ştii.“ „Bine“, am zis eu. Şi m-am dus cu el acasă şi 
am stat jos deoparte, şi am început să mă uit la el, fără ca 
el să mă vadă. Şi a luat oleacă de humă şi a întins-o pe 
perete, şi deodată pietrele au început să se aşeze una peste 
alta. Şi am strigat: „Aşa-s prietenii lui Allah!“ 

Şi tânărul a lucrat toată ziua cu sârg, şi a zidit în ziua 
aceea mai mult decât înainte, şi, când a venit noaptea, 
i-am dat plata și el a luat-o şi a plecat. 

Dar când a fost cea de a treia sâmbătă, m-am dus la 
tabără şi nu l-am găsit pe tânăr, şi am întrebat de el, şi mi 
s-a spus: „Este bolnav şi zace într-o covercă la cutare 
femeie.“ lar femeia aceea era o bătrână, vestită pentru 
cucernicia ei, şi care avea o covercă făcută din trestie, la 
cimitir. Şi am pornit către coverca aceea şi am intrat acolo, 
şi deodată l-am văzut cum zăcea pe pământ şi fără nimic 
sub el, şi cu capul sprijinit pe o cărămidă, şi cu chipul 
strălucind de lumină. Şi i-am dat bineţe, şi el mi-a răspuns 
la binețe, şi atunci am stat jos la căpătâiul lui, plângându-l 
că era tânăr ca ani şi străin şi că se îmbolnăvise de trudă, 
supunându-se domnului său. 

Iar pe urmă l-am întrebat: „Ai trebuință de ceva?“ Şi el 
a răspuns: „Da“. „De ce anume?“, am întrebat eu. Şi tână- 
rul a spus: „Mâine să vii la mine în zori, şi ai să mă găseşti 
mort; să mă speli şi să-mi sapi mormântul, şi să nu spui 
nimic nimănuia despre aceasta, ci să mă înfășori cu caftanul 
acesta de pe mine, dar mai întâi să-l cercetezi și să-l cauţi 
prin buzunare: să scoţi ceea ce ai să găseşti acolo şi să iei 
tor, iar după aceea să te rogi pentru mine şi să mă îngropi, 
apoi să te duci la Bagdad și să-l pândești pe califul Harun 
ar-Raşid când va ieşi, şi să-i înmânezi ceea ce ai să găseşti în 
buzunar la mine, şi să-i duci închinăciunile mele.“ 

Şi pe urmă şi-a făcut mărturisirea de credință şi l-a 
preamărit pe domnul său cu vorbele cele mai strălucite, şi 
a rostit stihurile următoare: 


Du-i semnul de la acel care-ajunse la sfărșit, 
Fără plată să i-l duci slăvitului ar-Raşid. 


part »Surghiunitu-ades să te vadă a râvnit; 
oriunde a umblat, dorul tău L-a însotit. 


O mie şi una de nopți 279 


Nu de silă a plecat, nici de ură ispitit — 
Dreapta sărutându-ți-o, lui Allah s-a dăruit, 


De s-a-nstrăinat de voi, taică, nu-i de osândit: 
Sufletu-i era străin de al lumii drum smintit. 


lar după asta tânărul a început să-şi ceară iertare de la 
Allah și să trimită închinăciunile lui domnului celor cu- 
cernici, şi a procitit câteva surale din Coran, şi pe urmă a 
rostit stihurile următoare: 


Părinte scump, nu te-amăgi-n buzururi! 
Nici viața, nici huzurul nu-s de-a pururi. 
Când ştii că unii-ndură soartă vea, 

Vei fi-ntrebat de soarta lor cândva. 

Când vezi că-i duc pe umeri să-i îngroape, 
Să ştii: vei sta-n curând cu ei aproape. 


Spunea Abu-Amir ali-Basri: 

— Şi când tânărul şi-a isprăvit adiata şi stihurile, am 
plecat de la el şi m-am dus la mine acasă. Dar când a fost 
dimineaţă, m-am întors la el de cu zori şi am văzut că 
murise — fie asupra-i milele lui Allah! Și l-am spălat şi i-am 
cercetat punga, şi am găsit în ea un rubin care prețuia 
multe mii de dinari, şi atunci mi-am zis în sinea mea: „Jur 
pe Allah că acest tânăr a fost până peste fire de cumpărat 
în viața aceasta!“ lar pe urmă, după ce l-am înmormântat, 
am plecat la Bagdad şi m-am dus la palatul califului, şi 
am stat să aştept ieşirea lui ar-Rașid. Și când a ieşit și m-am 
întâlnit cu el pe drum, i-am înmânat rubinul. Şi când a 
văzut rubinul, ar-Raşid s-a prăbuşit fără de simţire. Şi 
slujitorii lui m-au înhățat, dar, când ar-Rașid s-a dezme- 
ticit, le-a spus slujitorilor: „Daţi-i drumul şi duceți-l cu 
toată cinstirea la palat.“ 

Şi slujitorii au făcut așa precum le poruncise el şi, venind 
la palat, califul m-a chemat şi m-a poftit în iatacurile sale, 

şi m-a Întrebat: „Ce face stăpânul acestui rubin?“ Şi eu am 
răspuns: „A murit.“ Şi i-am povestit califului cum a murit. 
Şi califul a început să plângă şi a strigat: „Fiul meu a răspuns 
chemării, iar tatăl s-a înșelat!“ Iar pe urmă a strigat: „O, 
cutare! 

Şi a venit o femeie la el, şi, văzându-mă, a vrut să plece 
îndărăt, dar califul i-a spus: „Vino încoace, nu are să-ți 
facă niciun rău.“ Şi femeia a intrat şi s-a temenit, şi califul 
i-a aruncat rubinul, şi, văzându-l, femeia a scos un țipăt 
mare şi s-a prăbuşit fără de simțire, iar când s-a trezit din 
leşin a spus: „O, stăpâne al drept-credincioşilor, ce a făcut 
Allah cu fiul meu?“,, Povesteşte-i despre el“, a spus califul. 
Şi au început să-l sugrume lacrimile, iar eu i-am povestit 
femeii despre tânăr, şi ea s-a pornit să plângă şi a îngânat 
cu un glas slab: „Ce dor îmi e să te întâlnesc, o, răcoare a 
ochilor mei! O, de çi-aş fi dat de băut, când n-avea cine 
să-ţi dea! O, de te-aș fi alinat, când n-avea cine să te aline!“ 

Şi apoi au podidit-o lacrimile şi a rostit stihurile 
următoare: 


Plângu-mi pe cel schivnicit, care singur-singurel, 

Fără nimeni a murit, fără-un prieten lângă el. 

După anii de noroc, după râsul fericit, 

A plecat de lângă noi, nimeni nu l-a mai zărit. 

Zilele care se duc ştim ce-ascund în taina lor. 

Nimeni nu trăieşte-n veci, moartea-i calea tuturor. 

Că Allah i-a fost menit drumul sihăstriei 

Şi departe mi l-a dus ca să-l plângă dorul meu. 

N-am cum să te mai găsesc, moartea mi te-a rupt de noi — 
Nu ne vom mai revedea doar la Ziua de Apoi. 


Şi eu am întrebat: „O, stăpâne al drept-credincioșilor, 
oare a fost chiar fiul tău?“ Şi califul a răspuns: „Da. Mai 
înainte ca eu să fi dobândit puterea, el umbla la nişte 
învățați şi sălăşluia cu schivnicii, iar când am dobândit 
puterea, a început să se înstrăineze şi să se îndepărteze de 


O mie şi una de nopți 281 


mine. Şi i-am spus mamei lui: «Copilul acesta s-a dăruit 
lui Allah Preamăritul, şi nu ştiu de n-o să-l ajungă 
nenorocirile şi de n-o avea de înfruntat lipsurile. Dă-i 
rubinul acesta să-l aibă la el pentru vremi de restriște.» Şi 
i-a dat rubinul, şi l-a înduplecat pe fiu-său să-l ia, şi el a 
îndeplinit rugămintea ei şi l-a luat, iar pe urmă s-a des- 
părțit de lumea noastră pământească şi s-a dus de la noi, 
şi nu s-a mai ivit până ce l-a întâlnit neprihănit şi temător 
de Dumnezeu pe Allah Preamăritul şi Preaslăvitul.“ 

„Haide să-mi arăţi mormântul lui!“, mi-a zis pe urmă 
califul. Şi am plecat cu el şi am mers până unde i-am 
arătat mormântul. Şi califul s-a pornit să hohotească şi să 
plângă de s-a prăbuşit fără de simțire, iar când s-a trezit, 
şi-a cerut iertăciune de la Allah şi a strigat: „Într-adevăr, 
ai lui Allah suntem şi la El ne întoarcem!“ Și s-a rugat 
pentru liniştea fiului său. Şi apoi mi-a cerut să-i rămân 
prieten. Şi am spus: „O, stăpâne al drepr-credincioşilor, 
într-adevăr în fiul tău am găsit cea mai înaltă învățătură 
pentru mine.“ 

Şi am procitit stihurile acestea: 


Un sihastru-s, de-a trăi și-n cetatea mea de ieri. 
Un sihastru-s, adăpost n-am pe lume nicăieri. 


Un sihastru-s, n-am părinți, n-am nici frați şi nici copii, 
Şi la nimeni, nicăieri, un cămin nu-mi pot găsi. 

Caut pe la vreun mecet un ungher să locuiesc. 

Inima mea nicăieri nu mai pot s-o odihnesc. 


Preamărit fie Allah, Domnul lumilor, cel care 
Dubhu-n trupuri ne-a sădit, după mila lui cea mare! 


POVESTEA CU AR-RAŞID ŞI COPILA 


e povesteşte tot așa că stăpânul drept-credincioșilor, 

Harun ar-Raşid, se preumbla odată împreună cu 
Giafar barmacanul şi deodată a văzut nişte fete care îşi 
umpleau cofele la fântână. Și califul s-a apropiat de ele, 
vrând să bea apă, şi deodată una dintre fete s-a întors către 
el și a rostit stihurile acestea: 


Când toate dorm, ah, de-ar pieri 
Din patul meu năluca ta, 
S-adorm şi eu, iar cruntul foc 
Ce-mi arde-n piept să-l pot uita. 
Bolnavul de iubire, vai, 

Se zbate-n patul lui amar; 

Eu, cum mă ştii! lubirea ta 

Ar stinge, oare, cruntu-mi jar? 


Şi stăpânului drept-credincioşilor i-a plăcut frumu- 
sețea fetei și vorba ei dulce și a întrebat-o: 

— O, copilă de neam ales, stihurile acestea sunt făcute 
de tine sau le-ai auzit de la alții? 

— Da, sunt făcute de mine, a răspuns copila. 

Şi califul a grăic: 

— Dacă ceea ce spui este adevărat, păstrează-le râlcul şi 
schimbă-le rima. 

Şi fata a procitit: 


Când toate-adorm, ah, de-ar pieri 
Năluca ta din patul meu, 
S-adorm şi eu, iar cruntul foc 

Să-l uit, să nu mai ard mereu. 
Bolnavul de iubire, vai, 

Se zbate-n-patul lui de dor; 
Eu, cum mă ştii! Iubirea ta 
De ce nu vrea să vină-n zbor? 


— Şi astea sunt tot de furat, a spus califul. 
Şi fata a zis: 

— Nu, sunt făcute de mine. 

Şi atunci, califul a spus: 


— Dacă şi acestea sunt făcute de tine, păstrează-le tâlcul 


şi schimbă-le rima. 
Şi fata a procitit: 


Când toate dorm, ah, de-ar pieri 
Năluca ta din patu-mi gol, 
S-adorm și eu, iar focul crunt 
Să nu-mi mai dea mereu ocol. 
Bolnavul de iubire, vai, 

Pe pat de flăcări zace-n chin; 

Eu, cum må ştii! Iubirea ta, 

Cu ea suspin și mă alin! 


— Şi astea-s furate, a spus califul. 


Şi când fata a răspuns: „Nu, sunt ale mele“, califul a 
zis: „Dacă sunt ale tale, păstrează-le tâlcul şi schimbă-le 


rima.“ 
Şi fata a procitit: 


Când toate dorm, ah, de-ar pieri 
Năluca ta, să n-o mai văd, 
S-adorm și cu, iar focul crunt 

Să nu-mi mai vină îndărăt. 
Bolnavul de iubire, vai, 

Pe pat de lacrimi zace frânt; 

Eu, cum mă ştii! Iubirea ta 

Mi-o mai întoarce-al soartei vânt? 

— A cui eşti din tabăra de aici? a întrebat stăpânul 
drept-credincioşilor. 

Și fata a răspuns: 

— A aceluia al cărui cort se află chiar la mijlocul taberei, 
şi ai cărui stâlpi sunt cei mai înalți. 

Şi stăpânul drept-credincioşilor a priceput că fata este 
a celui mai mare din tabără. 

— Dar tu din ce herghelegii te tragi? a întrebat fata. 

Şi califul a spus: 

— Din cei ai căror pomi sunt cei mai înalți şi cu poa- 
mele cele mai coapte. 

Şi fata a sărutat pământul și a spus: 

— Întărească-te Allah, o, stăpâne al drept-credincioşilor! 

Şi i-a urat de bine şi pe urmă a plecat cu fetele de arabi. 

— Am să mă însor cu ea negreşit, i-a spus califul lui 
Giafar. 

Şi Giafar s-a dus la tatăl fetei şi i-a spus: 

— Stăpânul drept-credincioşilor o vrea pe copila ta. 

Şi tatăl i-a răspuns: 

— Cu drag şi cu mândrie! Are să-i fie adusă ca slujnică 
Măriei Sale stăpânului nostru, ocârmuitorul drept-cre- 
dincioşilor. 

Şi pe urmă a gătit fata şi a trimis-o la calif, şi califul 
s-a însurat cu ea şi a intrat la ea, şi i-a fost una dintre cele 
mai iubite soții, iar tatălui ei i-a dăruit destule bunuri cât 
să-l ridice printre arabi. lar mai apoi tatăl copilei s-a 
petrecut întru mila lui Allah Preamăritul, şi vestea despre 
sfârşitul lui a ajuns la calif, şi califul a intrat la soția sa 
trist, şi când ea l-a văzut trist, s-a ridicat şi, ducându-se în 
odaia ei, şi-a scos de pe ea toate hainele strălucite şi şi-a 
pus straie de doliu, şi a început să plângă. 

Şi au întrebat-o: 

— De ce plângi? 

Şi ea a spus: 

— A murit tatăl meu. 

Şi oamenii s-au dus la calif şi i-au povestit despre asta, 
şi califul s-a sculat şi s-a dus la soția sa şi a întrebat-o cine 
i-a povestit de asta. 

Şi ea a răspuns: 

— Chipul tău, o, stăpâne al drept-credincioșilor. 

— Păi cum aşa? a întrebat califul. 

Și ea a spus: 

— De când m-ai adus la tine, nu te-am văzut aşa decât 
acum, iar eu nu aveam pentru cine altul să mă tem decât 
pentru tatăl meu, din pricina bărrâneței lui. Capul tău să 
trăiască, o, stăpâne al drept-credincioșilor! 

Şi califului i s-au umplut ochii de lacrimi, şi a început 
s-o mângâie pe soția sa de pierderea tatălui ei, şi ea a trăit 
o vreme întristată așa după tatăl ei, iar apoi s-a alinat lângă 
calif, fie mila lui Allah asupra lor a tuturora! 


POVESTEA CU ALI-ASMAN 
ŞI CU TREI COPILE 


e povesteşte tot aşa că pe ocârmuitorul drept- 
credincioşilor, Harun ar-Raşid, îl chinuia amarnic 
într-o noapte nesomnia. Și s-a sculat din aşternut şi a 
început să se preumble din odaie în odaie, ci nu înceta să 
se zbuciume în suflet cu un zbucium mare, iar dimineața 
a spus: 

— Să vină ali-Asman! 

Şi eunucul a ieşit la străjerii de la uşă şi le-a zis: 

— Ocârmuitorul drept-credincioşilor vă spune: „Daţi 
fuga după ali-Asman!“ 

Şi când ali-Asman s-a înfățișat şi când i-au spus despre 
aceasta stăpânului drept-credincioșilor, califul a poruncit 
să fie adus la el, l-a poftit să stea jos şi i-a spus: 

— Bine ai venit! 

lar apoi a grăit: 

— O, Asman, vreau să-mi povesteşti ce-ai auzit tu mai 
acătării din poveştile cu femei şi cu versuri de-ale lor! 

— Ascult şi mă supun! a răspuns ali-Asman. Am auzit 
multe, dar nimic nu mi-a plăcut atâta de mult cât cele 
trei poezii pe care le-au procitit trei copile. 

— Spune-mi povestea cu ele, a zis califul. 

Şi ali-Asman a început să istorisească povestea aceea şi 
a spus: 

— Află, o, căpetenie a drept-credincioşilor, că am locuit 
cândva la Basra, şi mă năpădise odată arşița, şi am început 
să caut un loc unde să mă odihnesc, dar nu găseam nimic. 

Şi mi-am rotit privirile şi la dreapta, şi la stânga, şi deodată 
am zărit o trecere acoperită printre două case, măturată şi 
stropită, iar în acea trecere se găsea o laviţă de lemn, iar 
deasupra ei era un geam deschis. Şi m-am așezat pe laviţă 
şi am vrut să mă întind oleacă, și am auzit un glas gingaș 
de copilă, care spunea: „O, surioarelor, astăzi ne-am 
adunat ca să ne veselim; hai să punem trei sute de dinari 
jos, şi fiecare dintre noi să spunem câte un stih din vreo 
poezie, şi aceea care va spune stihul cel mai gingaș și mai 
frumos, ai aceleia să fie cei trei sute de dinari.“ Şi fetele au 
răspuns: „Cu drag şi cu bucurie!“ 
Şi a început cea mai mare, şi stihul ei a fost așa: 


Când în vis mi s-a ivit, mi-a părut ca o minune. 
Dar aievea de-apărea ar fi fost cum n-aş şti spune! 


Şi şi-a spus stihul şi cea mijlocie, şi stihul ei a fost așa: 


Doar o dată mie-n vis chipu-i mi s-a năzărit, 
$i: „cămin, alin, suspin — ale tale-s!“ i-am şoptit. 


Şi şi-a spus stihul şi cea mai mică, şi stihul ei a fost așa: 


Eu şi sufletul mi-l dau pentru cel care mereu 
Cu suflarea-i ca de mosc vine noaptea-n patul meu, 


„Dacă chipu-acesta o fi impodobit cu frumusețe, atunci 
pricina-i lămurită întru totul!“ mi-am zis în sine-mi şi, 
ridicându-mă de pe laviţă, am dat să plec. Şi deodată s-a 
deschis uşa şi pe ea a ieşit o copilă, şi a spus: 

— Stai oleacă, o, şeicule! 

Şi m-am aşezat pe laviţă şi am stat. Şi copila mi-a dat 
o hârtiuță, şi am văzut pe ea un scris până peste poate de 
minunat, cu nişte „alife“ drepte, cu nişte „ha“ arcuite, şi 

cu nişte „ua“ rotunde!, iar cuprinsul biletului era așa: „Îi 
dăm de ştire şeicului — lungească-i Allah viața! — că 
suntem trei fete surori, şi ne-am adunat ca să ne veselim, 
şi am pus jos trei sute de dinari, şi ne-am înțeles că aceea 
dintre noi care va spune stihul cel mai gingaș şi mai 
frumos, ai aceleea vor fi cei trei sute de dinari. Te numim 
judecător în această pricină: judecă precum ştii, şi gata!“ 

— O călimară și hârtie! am spus eu. 

Şi fata a dat fuga şi mi-a adus o călimară argintată şi 
nişte calamuri aurite, şi am scris aceste stihuri: 


Vă voi spune ce şi-au spus trei copile între ele, 

Înwrecându-se la stih într-un spor de tâlcuri grele, 

Toate trei cu chip frumos ca lumina-n zi-nsorită 

$i cu inimile-arzând într-a dragostei ispită, 

Singure-n crivatul lor (ochii adormiți sub pleoape, 

Chipul celui drag din vis să le fie mai aproape), 

Toate-apoi şi-au stihuit dorul tânăr de iubire, 

Stihuri gingaşe şi dulci, rod al gândului subțire. 

Spuse mândră, strălucind, cea dintâi, cutezătoare, 
ezvelind într-un surâs dinţii-i de mărgăritare: 

„E-o minune! — am zis atunci când mi s-a ivit în vis. — 

Ci aievea de-ar fi fost oare-atunci cum i-aș fi zis?“ 

După ea, cu zâmbet blând, mijlocia își suspină 

Dragostea de care-n somn toată inima-i e plină: 

„Mie doar o dată-n vis chipul drag mi s-a ivit, 

$i: «cămin, alin, suspin — ale tale-sl» am şoptit. “ 

Cea mai mică le-a răspuns cu un stih în care cântă 

Dorul cel nemărginit din iubirea cea mai sfântă: 

„Eu şi sufletul mi-l dau pentru cel care mereu, 

Cu suflarea-i ca de mosc, vine noaptea-n patul meu!“ 

Cântărind ce-au stihuit, chibzuind cu luare-aminte, 

Fără părtinire-acum, judecându-le cuminte, 

Dau cununa celei mici, care-n stihul ei adună 

Tot ce-i mai adevărat în iubire, şi-o-ncunună! 


TALIF ha, ua — numele unor litere din scrierea arabă. 

Şi pe urmă i-am dat copilei hârtia, spunea ali-Asman, 
şi ea s-a ridicat și s-a întors în casă, și am ascultat cum a 
început acolo dănțuiala şi bătaia din palme, şi s-a pornit 
învierea din morți, şi atunci mi-am zis în sine-mi: „Nu 
mai am de ce să zăbovesc pe aici!“ Și, ridicându-mă de pe 
laviţă, am dat să plec, şi deodată o copilă a strigat: 

— Stai oleacă, o, Asman! 

Şi eu am întrebat-o: 

— Da cine ţi-a dezvăluit că eu sunt ali-Asman? 

Şi ea a răspuns: 

— O, taică, dacă numele tău ne era neştiut, stihurile 
tale nu ne erau neştiute. 

Şi am stat jos, şi deodată uşile s-au deschis şi a ieşit 
prima fată, şi avea în mâini o farfurie cu poame şi o far- 
furie cu dulciuri. Şi am mâncat dulciurile şi poamele, şi 
i-am mulțumit fetei pentru bunăvoință, şi am vrut să 
plec, şi deodată una dintre fete a strigat: 

— Stai oleacă, o, Asman! 

Şi, ridicând ochii către ea, am văzut o mână trandafirie 
într-o mânecă galbenă, şi m-am gândit că asta-i luna care 
străluceşte dintre nori. Şi fata mi-a aruncat o pungă în 
care erau trei sute de dinari, şi a spus: 

— Aceștia sunt banii mei, şi ţi-i dăruiesc pentru județul 
tău. 

— Dar pentru ce ai judecat în folosul celei mai mici? a 
întrebat ocârmuitorul drept-credincioșilor. 

Şi ali-Asman a spus: 

— O, căpetenie a drept-credincioşilor — alungească-ți 
Allah viaţa! — cea mai mare a spus: Eu am să mă minunez, 
dacă el îmi va veni în vis la pat — iar acesta-i un fapt 
îndoielnic şi legat de vreo împrejurare: poate şi să se 
întâmple, şi poate şi să nu se întâmple, Câr despre cea 
mijlocie, pe lângă ea a trecut doar în vis umbra închipuirii, 
şi ea s-a și temenit dinaintea ei; cât despre stihul celei 

mici, ea a spus în el că s-a culcat cu iubitul aşa cum se 
culcă oamenii aievea, şi că i-a mirosit răsuflarea care este 
mai dulce ca moscul, şi că l-ar răscumpăra cu sufletul şi 
cu tot ce are. lar cu sufletul nu se răscumpără decât acela 
care îţi este mai drag decât orice pe lume. 

— Ai strălucit, o, Asman! a strigat califul, şi i-a dăruit 
şi el trei sute de dinari pentru povestea lui. 


POVESTEA CU ÎMPĂRATUL ŞAHRIAR 
ŞI CU ŞAHRAZADA 


(încheiere) 


ahrazada în vremea aceasta născuse de la împărat trei 
copii de parte bărbătească, şi când a isprăvit povestea 
aceasta s-a ridicat în picioare şi, sărurând pământul, a spus: 

— O, împărate al vremurilor, unul în veacuri şi leaturi, eu 
sunt roaba ta, şi iacără că au şi trecut o mie de nopți şi o 
noapte de când îţi deştern poveşti despre oameni care au fost 
cândva şi învățăturile celor din vechime. Oare am eu vreun 
temei dinaintea Înălțimii Tale să pot a-mi mărturisi o dorință 
la Măria Ta? 

Şi împăratul i-a spus: 

— Măturiseşte-o și se va împlini, o, Şahrazada! 

Şi ea, atunci, a chemat dădaca şi eunucii şi le-a spus: 

— Aduceţi-i pe copiii mei. 

Şi au dat fuga să-i aducă, şi erau băieţei, unul dintre ei mer- 
gea pe picioare, al doilea mergea de-a bușilea, iar al treilea 
sugea la sân. Şi când i-au adus, Șahrazada i-a luat şi i-a pus di- 
naintea împăratului şi, sărutând pământul, a spus: 

— O, împărate al vremurilor, aceștia sunt fiii tăi şi aş dori 
de la tine să mă slobozeşti de la moarte pentru aceşti copii. 
De-ai să mă omori, copiii aceştia vor rămâne fără mamă şi nu 
vor găsi o femeie care să-i crească precum se cuvine! 

Şi atunci, împăratul a început să plângă şi i-a luat pe copii 
la piept, şi a spus: 

— O, Şahrazada, mă jur pe Allah că te-am slobozit încă 
înainte de a se fi ivit copiii aceştia, întrucât am văzut că eşti 
neprihănită, curată, cinstită şi temătoare de Dumnezeu. 
Binecuvântarea lui Allah fie asupra ta, a tatălui tău, a mamei 

tale, a obârşiei şi a neamurilor tale! Chem pe Allah ca martor 
că te-am izbăvit de la tot ce ar putea să-ți dăuneze! 

Şi Şahrazada i-a sărutat mâinile şi picioarele împăratului 
şi s-a bucurat cu bucurie mare, şi a strigat: 

— Alungească-ţi Allah viaţa şi sporească-ți vredniciile şi fala! 

Şi s-a răspândit în palatul împăratului bucuria, şi a dat 
buzna în cetate, şi noaptea aceea nu s-a mai socotit printre 
nopţile viorii, şi culoarea ei a fost mai albă ca lumina zilei. lar 
în zori împăratul era fericit şi doldora de bunătate, și a trimis 
după toți voinicii lui, şi, când s-au înfăţişat, l-a răsplărir pe 
vizirul său, tatăl Șahrazadei, cu nişte odoare scumpe și falnice, 
şi i-a spus: 

— Miluiască-te Allah că mi-ai dat de soție pe prea-aleasa ta 
fată, care a fost obârşia căinții mele pentru uciderea atâtor fete. 
Am văzut-o că e aleasă, curată, neprihănită şi neîntinată, şi 
Allah m-a dăruit de la ea cu trei fii. Încât preamărit fie Allah 
pentru această binefacere mare! 

Şi apoi le-a dăruit odoare de fală tuturor vizirilor, emirilor 
şi mai-marilor din împărăție, şi a poruncit să fie împodobită 
cetatea vreme de treizeci de zile, nelăsând pe niciunul dintre 
locuitori să cheltuiască vreun ban, dimpotrivă, toate chelru- 
ielile şi risipele s-au făcut din vistieria împăratului. 

Şi cetatea a fost împodobită cu podoabe minunate cum 
nu s-au mai pomenit vreodată, şi au bubuit tobele, şi au 
fluierat fluierele, şi au început să cânte toți cântăreții, şi îm- 
păratul le-a împărţit daruri şi peşcheşuri, şi i-a miluit pe cerşe- 
tori şi pe săraci, şi i-a cuprins sub dărnicia lui pe toți supușii 
şi pe toți locuitorii din împărăție. Şi a trăit laolaltă cu toți ai 
lui în huzur, bucurie și desfătare și faceri de bine, până ce a 
venit la ei Năruitoarea desfărărilor şi Spărgătoarea adunărilor. 
Încât mărire Aceluia pe care nu-l năruiesc rostogolirile vre- 
murilor şi nu-l ating niciun fel de schimbări, pe care un lucru 
nu-l face să uite de alt lucru şi care numai el este desăvârșit, 
Rugăciunea şi pacea fie asupra imamului măreției sale, singu- 
rul ales dintre făpturile sale, domnul nostru, Mahomed, 
stăpânul tuturor oamenilor, cel prin care ne rugăm la Allah 
pentru fericita împlinire a trudelor noastre. 


GLOSAR 


abagiu = (s.m.) cel ce lucrează sau vinde aba (postav) [tc.] 

acioaie = (s.f) nume popular pentru diferite metale sau aliaje [după 
it.] 

adamant = (s.n.) (pop.) diamant [sl.) 

adiată = (s.f.) testament [din diată, ngr.] 

aferim = bravo! (şi cu sens peiorativ, pentru fapte care merită deza- 
probarea) 

agarlâc = (s.n.) bagaj, calabalăc [tc.] 

agie = (s.£.) (înv.) prefectura poliţiei [de la tc. agă] 

aiepta = (vb.) (reg.) a-şi lua avânt; a arunca, a repezi cu putere [lat.) 

alagea =(s.£.) stofă de mătase vărgată [tc.] 

alef (litera) = (s.m.) prima literă a alfabetului limbii arabe, se scrie 
ca o linie verticală subțire 

alimănit = (adj.) (Olten.) îndrăcit, drăcos, afurisit 

alişveriş = (s.n.) (fam.) bunul mers al afacerilor, vânzare, dever [tc.] 

almee = (s.f.) dansatoare egipteană care-şi însoţeşte dansul cu cân- 
tece (improvizate) [din fr.] 

alvia (unui râu) = albia râului 

aman = (interj.) (înv.) îndurare! iertare!; (s.n.) în expr.: a fi (sau a 
ajunge ) la aman, a fi (sau a ajunge) la mare strâmtoare; 
a lăsa (pe cineva) la aman, a părăsi (pe cineva) când are 
nevoie de ajutor [tc.] 

antal = (s.n.) (Mold.) butie de aproape o sută de vedre, mai înainte, 
era numai de 50 de vedre 

anume = termen (anume) precis 

apriat = (adj.) (înv., adesea adv.) limpede, clar, lămurit; precis [tc.] 

arman = (s.n.) (reg.) arie; rotocol, cerc la suprafața unei ape [tc.] 

arbalestă = (s.f.) numele inițial al arbaleei 

armaş = (s.m.) (înv.) dregător domnesc, însărcinat cu paza tem- 
niţelor, cu aplicarea pedepselor corporale, şi cu aduce- 
rea la îndeplinire a pedepselor capitale 

asr = vreme a zilei [tc.] 

astruca = (vb.) (înv.) (Bucovina) îngropa (se găseşte şi la Dosoftei) 
[lat.] 


bacal = (s.m.) negustor care vinde produse alimentare cu amănun- 
tul, băcan [tc.] 

bagdadie = (s.f.) (reg.) plafon, tavan [tc.] 

bagea(că) = (s.f.) (reg.) deschizătură în formă de ferestruică în 
acoperişul caselor ţărăneşti, al unei şuri etc., prin care 
pătrunde lumina; lucarnă [din bg.) 

balaş = (s.n.) piatră scumpă, varietate de rubin roșu-deschis 

balcâz = (adj.) urât, slut; sașiu 

ban (arborele) = (s.m.) banan, bananier, arborele ale cărui fructe 
sunt bananele 

bang/banj = (s.n.) somnifer puternic, haşiş 

baştie = (s.f.) fortificaţie, în formă de turn, făcută pe lângă șanțurile 
unei tabere, de unde se trăgea 

batojit = (adj.) slăbănogir, istovit (de bătrânețe) 

bazistan = (s.n.) suk, bazar 

băjenie/bejenie = (s.£.) (Mold.) pribegie, fugă pricinuită de urgia 
năvălirii duşmanilor 

bălăcări = (vb.) a bălăci prin apă, prin noroi [comp. rus.] 

vb.) (Trans.) a vorbi [srb.] 

b.) (înv.) a scorni basne, povestiri mincinoase 

belci = (adv.) (Olren.) numai în expr.: legat belci = legat strâns, 
cobză 

bidiviu = (s.m.) cal tânăr, iure şi frumos [din rc.] (bidivie, formă 
feminină refăcută de traducător după masculin) 

blagă = (s.f) (reg.) bogăţie, avere [srb.] 

boboti = (vb.) a arde cu flacără mare 

boghet = (adj.) (Mold.) cucuiat, (despre găini) cu pene pe la urechi; 
prin analogie: umflat, gros 

bolbotine = (s.f.)buruieni care se fierb pentru păsări, poame 
necoapte 

bolniță = (s.f.) spiral [sl.] 

boz, i = (s.m.) (înv) divinitate păgână, zeu păgân, idol 

brâncă =(s.f.) (reg; în limba literară numai în locuţiuni şi expresii) 
mână; partea de jos a picioarelor animalelor, labă [lat.] 

brumă = (s.;) cristale de zăpadă; (fig.) cantitate mică de -, un pic 

buici = (vb.) (reg,; despre plante şi vite) a se dezvolta, a creşte peste 
măsură (în dauna rodului) 

bulbuca = (vb.) a (se) holba 

burnu(s)z = (s.n.) manta de lână cu glugă pe care o poartă arabii 
[te] 

brână = (s.f.) ornament care înconjură uşile, ferestrele, fațadele unei 
case (brâu) [alb.] 

buhur = (s.n.) stofă de mătase [tc.] 

butură = (s.f.) butuc, buştean, buturugă 


cafas = (s.n.) jaluzele, persiene de lemn colorat, la ferestrele unui 
harem; loc închis cu grilaj de lemn, într-o biserică, rezer- 
vat femeilor [rc.] 

cafeluțe = (s.f.) plantă [Lupinus albus) 

calam(â) = (s.f.) (înv.) pană de scris [din lat., fr.] 

calem = (s.m.) cancelaria Divanului 

calemgiu = (s.m.) scriitor la calemul [cancelaria] Divanului; logofăr 
al Divanului 

canură = (s.f.) fibrele sau firele de cânepă, de in sau de lână, mai 
groase, ce rămân în dinții pieprenului după dărăcire, 
sunt folosite ca bătărură la pânza de sac [lat.] 

capan/capanuri = (s.n.) (înv.) magazie de aprovizionare [turcism] 

capişte = (s.f.) (înv.) templu sau altar dedicat zeităților antice [sl.] 

carpen = (s.m.) copac cu lemn tare din care se fac jugurile 

catargă = (s.f.) galeră, ambarcaţie 

cavas/cavaz = (s.m.) jandarm, agent de poliţie în Turcia [tc.] 

căbăniță = (s.f) (Ban.) zeghe, dulamă [srb. din tc.] 

cădenie = (s.£.) cuviință; după cădenie = după cum se cuvine 

căftăni = (vb.) a îmbrăca (pe cineva) cu caftan, a da rang 

căpătâi, căpătâie = (s.n) parte a patului sau a oricărui obiect, pe care 
se pune capul; (p.ext.) pernă sau alt obiect pe care se 
pune capul [lac.] 

cărăbăni = (vb.) (fam.) a pleca repede, a o șterge; (reg.) a căra 

cârjaliu = (s.m.) (înv.) hop, tâlhar (care face parte dintr-o bandă) [1c.] 

ceacâr = (adj.) (despre ochii unei fiinţe), care au culori diferite; care 
suferă de strabism, saşiu, zbanghiu 

ceacșiri = (s.m., pl.) un fel de pantaloni largi sau șalvari, de cele mai 
multe ori de culoare roșie, prelungiți prin tuzluci până 
sub îndoitura genunchiului [tc.] 

cealma = (s.f.) turban [ec.] 

ceapcân = (s.m.) şiret [ec.] 

cecmegea = (s.f.) (turcism înv.) sertar de tejghea, unde se ţineau 
banii [te.] 

chehaia, chehaele = (s.f.) (înv.) intendentul sultanului [tc,] 

chelemet (a lega ) = a face afaceri cu cineva [tc.] 

chenafa = (s.f.) plăcintă, sarailie [rc.] 

chervan(a) = (s.n.) (înv.) car mare pentru transportul mărfurilor şi 
al persoanelor; şir lung de trăsuri sau de care [tc.] 

chilim = (s.n.) covor (turcesc) cu două fețe, scoarță înflorată [rc.] 

chindiseli = (s.f.) broderii (din chindisi) 

chindisi = (vb.) a broda [ngr.] 

chinovar = (s.) minereu roşu, foarte greu, combinaţie naturală de sulf 
cu mercur [rus provenind din ngr.] 

chip = (s.n.) faţă 

chirate = (s.f.) carate în limba arabă 

chisnovat = (adj.) poznaș, glumeţ 

chisnovătură = (s.f.) glumă, cuvânt glumeţ 

chitonag = (s.) (reg.) pistil obţinut din pastă de gutui [după fr.] 

celebiu/cilibiu = (adj.) distins, elegant, nobil 

cinabru = (s.) sulfură roşie de mercur, minereu format din sulf şi 
mercur [f.] 

cinghel = (s.n.) cârlig de care atârnă măcelarul carnea [tc.] 

cinie = (s.f) (Bucov., Maram.) unealtă [din pol.] 

cioltar = (s.n) (înv. şi pop.) pătură (de postav) de obicei înflorată 
sau împodobită cu diferite cusăruri, care se pune sub şa 
[din te.] 

ciul = (adj.) (rege; despre animale) care are urechile anormal de mici; 
care are urechile sfăşiare, rupte; căruia îi lipseşte o ure- 
che sau ambele urechi, un corn sau ambele coarne 

ciump = (s.m.) (reg) bucată rămasă din ceva căruia i s-a tăiat, i s-a 
retezat vârful 

ciurdar = (s.m.) păstor 

cizlar = (s.m.) intendent 

clironomie = (s.f.) (drept de -) moștenire [ngr.] 

codană = (s.f.) adolescentă 

colocasia = (s.£.) colocazia (Colocasia antiquorum) plantă tropicală 
cultivată pentru rizomul ei bogat în feculă 

colun = (s.m.) specie de măgar sălbatic 

comând = (s.n.) praznic, pomană [lat.vulg.] 

conăci = (vb.) a poposi, a se odihni, a se opri 

copcă = (s.f.) (reg.) săritură pe care o fac animalele când fug repede 
Îbg.] 

cornalină = (s.f.) agat semitransparent, de culoare roşie închisă, din 
care se fac peceţi, inele etc. [tc.] 

coroi = (s.m. ) nume dat mai multor specii de păsări răpitoare mici, 
în special şoimului [magh.] 

coropcar = (s.m.) vânzător ambulant care umblă cu coropca în 
spinare, boccegiu, mămular (rut.) 

costiş = (adv.) aplecat pe-o latură, pieziş 

covaci = (s.m.) fierar [sl.] 

covaliu = (s.m.) fierar 

covălie = (s.f.) fierărie 

covercă = (s.£.) covergă, coviltir [din bg.) 

criceală = (s.f.) insistență 

crisopraz = (s.n.) calcedonie de culoare verde [fr.] 

crivat = (s.n.) (reg.) pat [ngr.] 

culă = (s.f.) (înv.) turn, cupolă, boltă; beci boltit, subterană [tc.] 

culpeş/culpaş = (adj.) vinovat [lat.] 

curmei/curmete = (s.n.) nuia, funie din coajă de tei 


dabilă = (s.f.) (înv.) impozit, dare, bir 

dahabia = (s.£.) barcă [dahabieh în fr.] 

daică/dadă = (s.£.) șaţă, soră mai mare 

dairea = (s.£.) instrument muzical popular oriental de percuție, 
asemănător cu tamburina, format dintr-o tobă de piele 
întinsă pe un cerc de lemn, prevăzut în interior cu discuri 
metalice, şi folosit la marcarea ritmului [tc.] 

dalcauc/dalcavuc = (s.m.) (înv.) parazit, lingău, haimana; (reg.) 
bărăuş; (depr.) agent electoral [1c.] 

dam = (s.n.) casă mare boierească, palat; [Mold.: şandrama, şură) 

dandan = (s.m.) [în limba persană colț, dinte, zimț] peşte mitic, 
socotit a face parte dintre peştii cu dinţi 

danic = (s.m.) monedă măruntă de aramă, egală cu a şasea parte 
dintr-un dirham 

dardă = (s.f.) un fel de suliță alcătuită dintr-o vargă de lemn cu un 
fier ascuţit la capăt [pol.] 

dănănaie = (s.f.) (reg.) ciudăţenie, bazaconie; belea, năpastă 

dăruitor = (adj.) generos 

dăulat = (adj.) (reg,) sleit de puteri, istovit, spetit, prăpădit; (despre 
lucruri) stricat, ruinat 

dăscăli = (vb.) a învăța, a sfătui, a povăţui; (p. ext.) a mustra, a dojeni 

dârdoră = (s.£.) (pop.) toi (în desfăşurarea unei acţiuni); zor; (expr.) 
a fi în dârdora însurătorii = a ţine cu orice preţ să se 
însoare; belea, bucluc, necaz; spaimă [bg.] 

dârmon = (s.m.) ciur cu ochiuri mari pentru cernerea seminţelor 


[ngr] 

dârvală (vită de) = (s.f.) întrebuințată la orice 

de-a orbişelea (orbi) = (adv.) orbește 

decindea = (adv) de cealaltă parte 

delele = (s.f.) [delă — dele] pricină, proces, jalbă [rus] 

deliu = (s.m.) (înv.) soldat din garda domnească (în epoca fanari- 
oră) [rc.] 

derviş = (s.m.) călugăr musulman [tc.] 

(s.n.) testament [ngr.] 

(vb.) a nimeri; a căuta cu stăruințā; a dibui 

dichis = (s.n.) (pop. şi fam.) obiecte mărunte, accesorii; (loc. adv.) 
cu dichis (cu tot dichisul) = cu toate cele necesare, or- 
donat, cu rost; podoabă, ornament 

dimerlie/dimirlie = (s.f.) (reg,) baniță (pentru cereale) [tc.] 

dirham = (s.m.) unitate monetară principală din Maroc [din fr.] 

divanit = (adj.) de divan [ngr.] 

dodei/dodăi/dodeli = (vb.) a nelinişti, a strămtora, a aduce supărare 
[vsl.] 

dos = (s.n.) partea de dindărăt; expr.: a da dosul = a fugi, a o şterge 

dosadă = (s.f.) chin, întristare nespusă; (Ban.) ocară, înfruntare [vsl.] 
dovedi = (vb) a învinge, a răzbi, a isprăvi 

expr., fig-; pop.) miezul nopții 

f.) prăjină scurtă de care este legată găleata la fàn- 


dubăci = (vb.) a tăbăci (din rut.) 
dubăcir(ă) = (adj.) (pop.) răbăcită [de la dubală — răbăceală) 
duhnos (duhnoasă) = (adj.) impuțit, care răspândește un miros urât 


efrit = (s.m.) în mitologia arabă, este denumirea unui ginn, în gene- 
ral, cam răutăcios şi prostănac 

erodiu = (s.m.) stâre alb [vsl.] 

estimp = (adv.) (reg.) în acest an, în acest timp 

evghenie = (s.f.) noblețe [ngr.] 

evghenit(ă) = (adj.) înnobilat) (ngr.)) 


fanar = (s.n.) (înv) felinar [ngr] 


farfuriu = (s.n.) porțelan de China [ec.] 
Fatiha = (s.f.) primul capitol din Coran 
făţărâr = (adj.) făţarnic, ipocrit 


Făurar = (s.m.) fierar 

felah = (s.m.) ţăran stabil din țările arabe ale Orientului Mijlociu şi 
din nordul Africii [fr.] 

feleșag, (rar) feleşaguri = (s.n.) (reg.) fel de a fi; fire, caracter [din 
magh.] 

fereca = (vb.) a căptuşi sau a îmbrăca cu fier, a lega cu cercuri de 
fier; a îmbrăca (o sculă prețioasă, o icoană etc.) cu plăci 
de argint, de aur sau cu pietre scumpe; a lega cu fiare, 
a încătușa 

feregea = (s.f.) vălul cu care îşi acopereau cadânele fața; manta largă 
pe care o purtau boierii peste anteriu [tc.] 

fermenea = (s.£.) haină scurtă făcută din stofă brodată cu fir sau cu 
mătase, uneori căptușită cu blană, pe care o purtau 
odinioară boierii peste anteriu; scurteică imblănită cu 
blană de oaie [rc.] 

fiastru = (s.m.) fiu vitreg (lat.) 

finap = (s.m.) v. jujuba. 

firidă = (s.f) adâncitură de forma unei ferestre oarbe lăsată într-un 

id; (p. ext.) deschizătură îngustă într-un zid 

fritisi/hi (vb.) a felicita [ngr.] 

firosi = (vb.) a hărăzi, a dărui; p.ext.: a irosi, a risipi; a se sfârși, a nu 
mai rămâne nimic [ngr.] 

forăi = (vb., pop.) a sforăi 


gagat = (s.n.) jais [germ.] 

gălămoz/golomoz = (s.n.) cocoloş; lucru făcut ghem; moloz; 
harababură 

gâldău = (s.n.) groapă plină cu apă, băltoacă 

geomanţie = (s.£.) pretinsă ghicire a viitorului prin „citirea“ formelor 
pe care le iau nisipul, cenușa sau pietrele pe care le îm- 
prăştie ghicitorul pe o tavă 

gerid = (s.n.) un fel de băş, în formă de suliță, cu care trăgeau turcii 
la ţintă [te.] 

ghelir = (s.n.) [turcism înv.] câştig obținut fără muncă 

gherdan = (s.n.) şirag de mărgele, de mărgăritare, de pietre scumpe 
sau de galbeni [tc.] 

gherdap = (s.n.) loc îngust şi stâncos de pe cursul unei ape; loc de 
pe cursul unei ape cu căderi de apă periculoase pentru 
navigaţie [te.] 

ghidici = (s.m.) ghiduş, poznaş [tc.] 

ghies = (s.n.) ghiont, lovitură, îndemn, imboldire 

ghiold = (s.n.) ghiont 

.n.) prăjină de măsurat [tc.] 

ghiviziu = (adj.) roşu închis [tc.] 

ginn = (s.m.) în mitologia arabă, duh, spirit 

giumbuşluc = (.n.) caraghioslăc, ghidușie, (peior.) glumă de prost 
gust 


) porc sălbatic, mistreț [bg.] 

f.) pedeapsă în bani aplicată celor care se făceau vinovaţi 

de un delict, de o crimă; amendă, despăgubire [vsl.] 

gogi = (vb.) a boli, a duce o boală pe picioare fără să zacă la pat 

gogonui/gogoloi = (s.n.) (Olren.) bulgăre (cocoloș) de pământ (sau 
de zăpadă) 

gubăvie = (s.£.) lepră, sifilis; boală, lipsă de putere 
guleai = (s.n.) (Mold.) chef, petrecere [rus.] 


hainlâc = (s.n.) trădare, răzvrătire [rc.] 

hală = (s.£.) monstru, dihanie 

s.) „baie caldă“, cuvânt arabo-turc denumind un sta- 
biliment sau o încăpere de baie 

hanâm(ă) = (s.m., s.f.) turc(oaică) din aristocrația turcă, nobil(ă) 
[te.] 

haramin = (s.m.) hoţ de codru, tâlhar [rc.] 

harş(e)a = (s.f.) pătură, cioltar care se aşază pe cal, sub şa 

haznadar = (s.m.) vistiernicul sultanului 

hărtănit în (căutări) = deprins cu - [magh.] 

hărăzi = (vb.) a dărui, a face un dar, a acorda un drept; a închina, a 
dedica, a consacra [ngr.] 

hăui/ăui = (vb.) a vui, a răsuna 

hâi = (vb.) (înv.) a (se) apleca într-o parte, a se strâmba 

hâră = (s.£.) (reg.) ceartă, neînțelegere (pentru lucruri mărunte); 
(loc. adv.) de-a hăra = cu dorința de a face cuiva un 
necaz [din hârâi] 

hâtru = (s.f. și m.) (reg.) mucalit, poznaş 

hegira = (s.£.) este socotită a fi începutul erei mahomedanilor, mar- 
când fuga lui Mahomed de la Mecca la Medina (16 iunie 
622 d. Hr.); marchează şi inceputul calendarului musul- 
man [fr] 

hematit = (s.n.) oxid natural de fier foarte dur, de culoare roşie sau 
brună, cu luciu semimetalic 

hennea = (s.£.) vopsea scoasă dintr-un arbust din Orientul Mijlociu 

huzmet = (s.n.) (înv:) dar, plocon; slujbă, funcţie, (p.ext.): rang [te.] 


iaşmac = (s.) vălul cu care îşi acoperă turcoaicele fața [tc.] 

iatacuri = (s.n. pl.) apartamente 

= (pop.) scuză 

„£.) murdărie [lar.] 

iminei = (s.m.) pantofi de modă turcească purtați pe vremuri de 
boieri [rc.] 

inşallah = (în arabă) exclamaţie de admiraţie, care s-ar traduce prin: 
„ah, Doamne!“ 

ipochimen = (s.n.) persoană, personaj [ngr:] 

ir = (s.n.) (pop,) alifie pe care o prepară femeile la țară din grăsimi, 
plante - [magh.] 

isnaf = (s.n.) breaslă, corporație; s.m. breslaș [tc.] 

iuschiuzara = (adj.) (înv.) demn(ă) de a fi iubit(ă), drăgua 

izvod = (s.n.) manuscris, însemnare [vsl.] 

izvodi = (vb.) a crea, a da naștere, a născoci, a inventa 


îmblăti = (vb.) a bate grânele cu imblăciul (unealtă cu care se bat 
grânele ca să cadă boabele) 

împistri = (vb.) a împodobi, a vopsi în diferite culori; a încondeia 

ouă; a broda, a inflori, a chindisi [vsl.] 

(vb.) a (se) răsturna 

adj.) (reg.) care are de toate; care are tot ce-i trebuie, 
căpătuit 

încărca (a se -) (pe o corabie) = (vb.) a se îmbarca 

închelbăra/incherba/inchelba = (vb.) a înjgheba 

închipuit = (adj.) imaginar, imaginat; fals 

incumeta = (vb.) a cuteza; (pop.) a (se) bizui [lar.] 

în darn = (loc. adv.) în zadar [it. indarno] 

înfurca = (vb.) a (se) certa, a (se) încăiera 

îngerul Radwan = (s.pr.), cel care păzeşte comorile raiului 

îngurlui = (vb.) (Mold.) a se da în dragoste cu cineva 

însăileală = (s.f) improvizație 

însovoni/inzovoni = (vb.) (pop.) a pune sovonul (vălul) pe capul 
miresei; (reg., înv.) a învălui mortul în giulgiu 

însulița/insuliţi = (vb.) a străpunge violent (cu o suliță) 

învălura = (vb.) a impresura, a cuprinde din toate părţile, a năpădi; 
(refl.) a se agita ca valurile 

învăscut = (adj.) (înv.) care este îmbrăcat, acoperit, înfăşurat, în- 
velit 

învârstat = (adj.) vărgat, în dungi; (p. ext.) impestrițar, pestriţ 


înburda = 
încăpuit 


jbilțuri = (s.n. pl.) legături; lanţuri 
judeţ = (s.n.) (învechit şi pop.) judecată [lat.] 

jujuba = (s.f.) arbore fructifer meridional (Zizyphus jujuba) numit 
şi finap sau gingifar 


Kaaba = (s.f.) casa sfântă de la Mecca 

kasidă = gen de poezie 

kenefa/kenafa/chenefa = (s.f.) plăcintă, sarailie [tc.] 
khateb = (s.m.) persoană care rostea predica 


laf/lafuri = (s.n. de obicei la pl.) palavre; taifas [tc.) 

laie = (s.f.) (Mold.) ceată [Pol. lala] 

leandra ghilăitoare = ceata urlătoare 

lefterie = (s.f.) (fam.) credit, încredere [ngr.] 

legumi = (vb) (reg.) a mânca sau a bea câte puţin de ici de colo, fără 
poftă; a ciuguli 

lictar = (s.) magiun [lat.] 

lingăvi = (vb.) abia a se atinge de mâncare (de la lingav) 

Lot = „cei din neamul lui Lot din Biblie“ erau vestiți pentru pede- 
rastismul lor 

liubov = (s.) iubire, dragoste [vsl.] 


madea = (s.f.) melopee, melodie ritmică 

madem = (s.n.) mină (de unde se scot metale); metal; pacfon [aliaj 
din aramă şi nichel, care imită argintul) [tc.] 

madrassah = (s.) grup şcolar; profesor la acest grup şcolar 

Maghreb = (s.pr.) în limba arabă înseamnă Apusul, în special 
regiunea din nordul Africii, cuprinzând Marocul, 
Algeria, Tunisul şi Tripoli 

maghrebin = (s.m.) locuitor al Maghrebului 

marghioli = (vb.) (reg., fam.) a face mofturi, a se sclifosi 

marmanziu = (adj.) purpuriu, vin roșu 

masala = (s.f.) (înv.) torţă, faclă 

mascur = (s.m.) porc castrat şi îngrăşat [lar.] 

matofi = (vb.) a (se) bacceli, a (se) veşteji [din tc. matuf = babalåc] 

matofit = (adj) (înv. şi fam.) îmbătrânit, ramolit 

mazdrac(e) = (s.n.) (înv. şi reg.) lance sau suliță lungă; măciucă 
ghintuită [bg.] 


mazili = (vb.) a scoate din domnie sau din slujbă (pe cineva) [din tc.] 

mădular = (s.n.) membru al unei societăţi, al unei corporaţii 

măgădan = (s.m.) (reg.) măgădău, bărbat mare la trup şi cam 
nătâng, vlăjgan 

mămular = (s.m.) (înv.) vânzător de mărunţișuri, de obicei ambu- 
lant, tolbaș, coropcar 

mătrăși = (vb.) (pop. şi fam.) a îndepărta pe cineva a cărui prezenţă 
este supărătoare; a alunga, a goni; a ucide 

mecet = (s.n.) (inv. şi reg.) moschee mică; cimitir turcesc [te. prin 


mehenghi = (adj.) isteț, deştept 

meher .) dotā nupțială 

meremetisi = (vb.) (înv. şi reg.) a repara; (fam.) a dichisi, a aranja 
[ngr] 

mertic = (s.n.) măsură veche pentru cereale; rație, porție de mân- 
care [magh.] 


meterhanea = (s.f.) (înv.) muzică turcească în care predominau to- 
bele; p. restr. tobă [tc.] 

mihrab = altar într-o moschee, de forma unei nişe, bogat orna- 
mentat şi orientat spre Mecca [rc.] 

mirodie = (s.f.) mirodenie [ngr.] 

moș = (s.m.) (Mold.) unchi 

moştean = (s.m.) (înv. şi reg.) moștenitor 

mufluzlăc/mofluzlăc = (s.n.) faliment [tc.] 

mumbașir = (s.m.) slujbaş însărcinat odinioară cu împlinirile de 
bani şi cu executările [rc.] 

mursăca/mursica = (vb.) (pop.) a mușca (despre animale sălbatice); 
a sfăşia cu dinţii [lat.] 

musaip = (s.m.) înalt demnitar la curtea sultanului; intim, confi- 
dent, favorit al sultanului; (p.exr.) consilier, sfetnic al 
domnitorului [din rc.] 

muslim/moslim = (s.n.) musulman [franțuzism din tc. müslim] 

mușluitură = (s.f.) (reg.) linsoare (pe deasupra cu râtul, la porci) 
[de la mușlui, a muşina) 

myrobolan = (s.m.) fructe exotice folosite în farmacie 


nafacă = (s.f.) ce i se dă cuiva pentru subzistență; cerință, nevoie 
nahlap = (s.m.) (reg) val sau vârtej (mare) făcut de o apă curgătoare 

naică = (s.f.) (reg.) termen de respect folosit la țară pentru o femeie 
mai în vârstă, lele [scr.] 

naramză = (s.f.) (înv. şi reg.) fructul naramzului — varietate de por- 
tocal [ngr.] 

naramziu = (adj.) (înv. şi reg.) portocaliu, roșu deschis [tc.] 

nard = (s.m.) nume dat mai multor plante erbacee originare din 
regiunea munților Himalaya; (spec.) plantă cu rădăcină 
scurtă şi groasă, fibroasă şi foarte aromată (Nardostachys 
iatamansi); esență parfumată extrasă din rădăcina de 
nard [ngr.] 

naz/nazuri = (s.n.) (fam., pop.) capricii, mofturi, toane [tc.] 

nazar = (s.n.) (înv.) favoare, hatâr; expr.: a avea (pe cineva) la 
naz(a)âr = a avea (pe cineva) în grație) 

năboi = (s.n.) revărsare de ape, potop; (vb.) a inunda, a potopi [srb.] 

năframă = (s.f.) bucată de pânză folosită ca basma, batistă, ştergar; 
(Mold.) broboadă [tc.] 

năhlap = (s.m.) topitură 

năhlapi = (s.) topitură fierbinte 

năimi = (vb.) (înv. şi pop.)a închiria, a angaja, a tocmi, a se băga 
slugă [vsl.] 

năpadă = (s.f.) năvălire, incursiune [vsl.] 

năpârstoc = (s.) (pop.) degetar; (fam.) epitet dat unui copil mic; 
(peior.) persoană mică de statură; (fig.Jom neajutorat, 
neputincios 

năpristan/neprestan = (adv.) neîncetat; imediat [vsl.] 

năsărâmb(ă) = (adj.) nătâng(â) 

năsărâmbă = (s.f.) prostie, neghiobie 

năvleg = (adj.) (reg.)nătâng 

năzar = (s.n.) cerere, jalbă [tc.] 

nemotenie = (s.f.) (reg.) rudenie; rudă, neam 


oblăduinţă = (s.f.) (înv. şi pop.), oblăduire, protecţie 

oblăduitor = (adj.) (înv. şi pop., adesea substantivat) care oblă- 
duieşte, guvernează, conduce, cârmuieşte; protector 

oblici = (vb.) a observa, a zări 

oboroc = (s.n.) vas mare de formă cilindrică pentru păstrarea și 
transportarea cerealelor; expr.: a pune (sau a ascunde, a 

ţine) ceva sub oboroc (a ține ascuns, a ascunde de ochii 
lumii) [ucr.]; a oboroci adevărul (a ascunde adevărul) 

obşte = (îndeobşte) de obicei 

odagaci = (s.m.) săpunariță, ciuin (plantă erbacee); numele a doi ar- 
buşti exotici, cu ramuri brune și păroase, cu frunze 
ovale, a căror scoarță aromatică se întrebuințează în 
medicină (Croton); prin ardere, scoarța lor răspândește 
un miros plăcut; (p. ext.) substanță aromatică, parfum 
extras din această scoarță [tc.] 

ogoi = (vb.) (pop.) a (se) linişti, a (se) potoli, a (se) domoli, a (sc) 
calma [scr.] 

olm = (s.n.) (înv.) miros, mireasmă 

olmaz/almaz = (s.n.) (înv.) denumire dată diamantului de culoare 
trandafirie [din ucr., rus.) 

opor = (s.f.) (Olten.) împotrivire [bg.] 

orândă = (s.f.) soartă, ursită, destin; obicei, datină [cf. ucr. orendar] 

orfăurit = (adj.) aurit (giuvaieruri -) 

ori (a-şi veni în ori) = a-și veni în fire 

osârdnic = (adj.) (înv.) zelos, sârguincios [sl.] 

otac = (s.n.) (reg,) colibă care serveşte ca adăpost provizoriu pescari- 
lor, ciobanilor sau muncitorilor agricoli în timpul lucru- 
lui; odaie [tc.] 


paic = (s.m.) soldat din garda sultanului [rc.] 

pandoră/pandură = (s.f.) instrument muzical cu coarde, asemână- 
tor cu lăuta, folosit în sec. XVI-XVII [fr.] 

parasanj = (s.n.) veche unitate de măsură pentru lungime, egală cu 
5,5 km 

parpalec = (s.m.) (reg.) epitet depreciativ dat unui om care nu meri- 
tă nicio consideraţie 

parigorisi = (vb.) (înv) a consola [gr.] 

parimie = (s.f.) proverb, pildă [gr.] 

pas = (s.m.) a avea (sau a da cuiva ) pas, a avea (sau a da cuiva) posi- 
bilitatea, îngăduința 

patriciu = (s.m.) titlu nobiliar instituit în Imperiul Roman de către îm- 
păratul Constantin cel Mare; (p. gener.) nobil, aristocrat 

păstru = (s.m.) (înv. şi reg.) persoană sau colectivitate care păstrează 
ceva, (fam.) închisoare; (in textul de faţă, a ascunde într- 
un loc ferit) 

pâclişit = (adj.) ursuz, închis la inimă, cărrănit, palid [comp. pâclă] 

pârdalnic = (adj.) (pop. şi fam.) afurisit, blestemat 

pean = (s.n.) (livr.) imn cântat pentru implorarea unui zeu, de obi- 
cei Apollo [fr.] 

pehin = (s.m.) (reg.) jneapăn 

pembe = (s.n., adj. invar) (înv:) culoarea roșu-deschis sau roz; (adj. 
invar.) roșu-deschis, trandafiriu [tc.] 

pestref = (s.n.) preludiu, în muzica turcească; (p.ext.) compoziție de 
muzică ușoară ce se cânta la petreceri [ngr.] 

peş = (s.), în expresia: într-un peş: pe o parte, într-o latură [tc.] 

peşcheş = (s.n.) dar către Poartă, haraci, dar în genere, plocon [tc.] 

pidosnic = (adj.) (pop.) care este ieşit din comun; sucit, care face 
totul pe dos [din pe dos] 

plean = (s.n.) (înv. şi pop.) pradă (de război), captură; jaf; ceată de 
oameni robii [sl.] 

pleve/pleavă = (s.£.) pojghiță care acoperă bobul de grâu, secară, 
ovăz 

plocad/pocladă = (s.n./s.£.) (reg) țesătură de casă mițoasă, de obi- 
cei din lână nevopsită, întrebuințată ca pătură sub şaua 
calului, ca învelitoare sau ca aşternut 

plotog/potlog = (s.n.) bucată de piele veche şi uscată; petic din piele 
cu care se cârpeşte o încălțăminte [srb.] 

poame = (s.f., pl.) fructe 

po(d)ghiaz = (s.n.) (înv. şi reg.) prădare făcută de o ceată de năvăli- 
tori, incursiune în scopul de a jefui; ceată de jefuitori 
[magh] 

pohfală = (s.f.) pompă, fast, triumf [vsl.] 

polisfetie = (s.f.) politețe, maniere elegante, curtoazie 

polog = (s.n.) țesătură folosită ca perdea; (p.ext.) baldachin [sl., rus.] 

ponciş = (adv.) a privi ponciş: cruciș, saşiu; (fig.) cu ciudă, cu 
dușmănie 

portulacă = (s.f.) (pop.) agurijoară, plantă erbacee decorativă [lat.] 

posadă = (s.£.) trecătoare [scr.] 

potcă = (s.f.) belea, supărare, păcat ce-l paşte pe om [vsl.] 

povară = (s.f) încărcătură grea; (povară de roade — cu fructe multe, 
încărcat cu fructe) 

povod = (s.n.) (înv.) motiv, cauză, pricină [din rus., scr.) 

pravilnicesc = (adj.) legal 

prăvaliştea (vremilor) = rostogolirea, prăbuşirea adusă de vremurile 
grele [de la prăvăli] 

prepuelnic = (adj.) bănuitor 

priincios = (adj.) (pop.) profitabil, favorabil 

prileji = (vb.) a afla prilej, a profita 

primblă = (s.f.) balustradă la o scară, la un pod 

probozeală = (s.f.) (înv., reg. şi fam.) mustrare, dojenire, ocărâre 

probozi = (vb.) (Mold.) a ocări, a înfrunta, a mustra, a face de ruşine 

prociti = (vb.) (înv.) a reciti; a mustra, a certa, a cicăli [rus] 


rantie = (s.f) (Mold.) haină lungă şi largă purtată mai ales de 
călugări şi preoți, peste îmbrăcăminte, ca o manta; 
(Maram.) scutec 

rascore = (s.f.) crengi uscate, vreascuri 

rasidă = (s.f.) specie a liricii clasice turce şi persane, asemănătoare cu 
oda [din fr.] 

rateș = (s.n.) han la drumul mare (ruteană) 

răbuj = răboj 

răjghina = (+b.) a (se) desface, a (se) desprinde, a (se) dezlipi 

răvac = (s.n.) partea cea mai curată a mierii, care se scurge din 
fagurii expuși la soare 

răzvedi = (vb.) a lămuri, a face să priceapă [srb.] 

râmoc = (s.n.) brăzdar (al plugului) 

reiz = (s.m,) căpitanul unei corăbii 

reveneală = (s.f.) umezeală; (Olten.) adiere ușoară [din reavăn vsl.] 

ritl = (s.m.) unitate de măsură (pentru lemne) 

rocoșit(â) = (adj.) răzvrătir(ă) [apa rocoşită) 

rokh/roc = (s.) pasăre fabuloasă, extrem de mare şi de puternică, 
prezentă în mai toate mitologiile populare orientale 

rost = (s.n.) sens, noimă, rațiune 


sadea = (adj. invar. şi adv.) fără amestec, fără podoabă, curat, simplu 
kte] 

safi = (adj. şi adv.) (înv. şi reg.) curat, pur; adevărat; net [tc.] 

safiian = (s.n.) piele subțire şi fină de capră (sau de oaie, de vițel) din 
care se confecţionează articole de marochinărie și de 
galanterie; [tc.] 

salamalec = (s.n.) formulă de salut la popoarele de religie maho- 
medană; temenea (care însoţeşte rostirea acestei for- 
mule) [din rc.] 

salsabil = (s.) în mitologia arabă, este un izvor de pe tărâmul raiului 

saltanat = (s.n.) alai, pompă 

sameș = (s.m.) casier, administrator financiar 

sangulie = (s.f.) (colan de -) țesătură foarte fină 

santun/santon = (s.m.) (înv., rar) nebun venerat de arabi (pentru că 
ar fi comunicat direct cu Mahomed) [din fr. santon] 

sardiu = (s.n.) piatră semipreţioasă transparentă, de culoare roşie 
sau brună [lat.] 

sastisi = (vb.) (grecism înv.) a (se) tulbura, a (se) zăpăci; a(se) plic- 
tisi, a (se) sătura [ngr.] 

satara = (s.f.) dare grea impusă samavolnic asupra cuiva 

satrap = (s.m.) titlul guvernatorilor de provincie la vechii perși; om 
despotic, arogant 

saulă = (s.f) parâmă subțire cu care se ridică pavilioanele şi se fac 
legăturile mici la bord 

săftiele = (s.£.) marochin [fr.] 

săvai, sevai = (conj.) fie, măcar, chiar (din să+va „vrea“) 

sâmcea = (s.£.) vârful cuțitului; (p.ext.) muchie ascuţită [lar.] 

sârmea = (s.£.) antimoniu [rc.] 

scăuieş = (s.n.) scăunaș 

scârțar = (s.m.) (pop.şi fam.) om zgârcit; om de nimic 

seiz = (s.m.) (înv.) rândaş, grăjdar la curtea domnească [din tc.] 

selam(a)lăc = (s.n.) (înv.) parte rezervată bărbaţilor şi musafirilor în 
casele turcești; încăperi destinate domnului și slugilor 
sale, precum și pentru recepții, în palatele domnilor 
români [din tc.] 

senet/sinet = (s.n.) act, document; zapis, hrisov; adeverinţă, chi- 
tanță, poliţă 

serasir = (s.) brocart de aur [tc.] 

serbezie = (s.f.) fără gust, anost [de la serbezi] 

sfarogit(ă) = (adj.) (pop.) scorojit 

sfeti = (vb.) a (se) arăta, a (se) da pe faţă 

sfrunta =(vb.) (rar) înfrunta (cu ostentație) [din it.] 

sicrin = (s.f.) ladă 

silea(p)h, sileaf = (s.n.) brâu lat cu care se încing turcii, albanezii şi 
în care înfig diferite arme [tc.] 

sireap = (adj) (despre cai) iute, greu de stăpânit, sălbatic (reg.: sirep) 
[din slv.] 

sâmbraş = (s.m.) cel ce face sâmbră (tovărăşie) cu altul; (Banat) cel 
ce are puţine oi şi le dă altuia să le păzească şi să le 
păşuneze împreună cu altele 

slomni = (vb.) a îngăima; (despre culori, lumină ) a se distinge cu 
greutate, a miji 

smicea = (s.f.) ramură roditoare lungă, subțire, flexibilă; (p. gener.) 
ramură, mlădiță ruptă dintr-o plantă, dintr-un arbore 

smreduit(â) = (adj.) contaminar(â), molipsir(ă) 

snamenă = (s.f.) om slab; iazmă; om ieşit din minți [comp. srb.] 

sofra = (s.f.) mescioară rotundă, cu picioare scurte, pe care se 
mănâncă stând împrejur pe divan, după moda turcească 
[te] 

soitariu = (s.m.) măscărici al sultanului [tc.] 

stamboală = (s.f.) (reg) baniă; conținutul unei baniţe; (loc. adv.) 
cu stamboala = din belșug, foarte mult [din tc.) 

stanişte = (s.f.) (Mold., Trans.) locul umbrit sau expus la bătaia vân- 
tului, unde se odihnesc vitele la amiază, în timpul căl- 
durii, vara [vsl.] 

staroste = (s.m.) conducător al unei bresle 

stăpânie = (s.f.) sub stăpânirea, sub dominația cuiva 

stâlpar = (adj.) (de la stâlp); (fig.) persoană care constituie un spri- 
jin, un reazem, un ajutor de bază (pentru cineva) 

) (pop.) tulpină, lujer, ramură; mănunchi [sl.] 

f.) treaptă, rang, spiță [vsl.] 

sterpiciune = (s.f.) [de la sterp] 

stivă = (s.f.) grămadă de mărfuri așezate în magazia vaporului 

strămurare = (s.f.) nuia lungă cu care se imboldesc boii 

vb.) a-şi pune haine străine, a se travesti 

stregheți = (vb.) covăsi (străgheată s.f. = lapte prins) [lat.] 

suleget = (adj.) subțirarec, delicat, fin [lat.] 

suk = (s.n.) cuvânt arab însemnând piață, târg, bazar 

sumeţi = (vb.) [de la semeţi] a se fäli, a deveni arogant; şi de la 
sumete (a-și ridica mânecile sau poalele imbrăcămintei) 

supuitor/supuitoare = (s.m./s.f.) pezevenghi, pezevenghe, individ(ă) 
care mijloceşte coruperea, prostituarea fetelor sau fe- 
meilor 

supus = (adj.) a se da supus rugăminților: a se lăsa înduplecat 

Sura = (s.£.) Coran 

surguci = (s.n.) panaș (din pene de struț) impodobit cu pene 
scumpe, purtat de sultani la turban sau la işlic [tc.] 

suruclui = (vb.) (reg.) a apela, a recurge la 


şahmara/şahmarand = (s.f./s.) brocart 

şamalagea = (s.f.) alagea de Damasc, țesută din bumbac şi mătase 

şart = (s.n.) rânduială, datină, tradiție; rost, socoteală, tâlc; (loc. 
ady.) pe şart (în ordine, pe rând) [tc.] 

şod = (adj.) (Banat) ciudat, poznaş 

şofrâni = (vb.) (reg.) a se şofrăni la faţă, a prinde culoarea şofranu- 
lui, a se îngălbeni [de la şofran) 


tacâm =(s.n.) toate hamurile unui cal [rc.] 

tainiţă = (s.f.) groapă săpată în pământ; încăpere subterană; hrubă; 
(p.ext.) loc ascuns; ascunzătoare 

talâm = (s.n.) închinăciune ceremonioasă (după obiceiul turcesc), 
temenea; maniere, apucături [tc.] 

tarhan = (s.m.) şvab, denumirea a două insecte: libarca și o insectă 
mică, galbenă-roşcată [ucr.] 

tăbuieţ = (s.n.) (Mold.) sac cu merinde, săculeț [rus.] 

(adj.) (înv.) care tăgăduieşte 

b.) a se atârna de cineva 


n.) unelte trebuincioase ciobanilor la stână și care, în 
migraţiunile lor, se încarcă pe măgar 

n.) (înv.) abis [magh.] 

tăbârci = (vb.) (reg.) a târî după sine ceva greu 

târomelnic(ă) = (adj.) (Olten.) leneş), moleşit(ă) 

târomi = (vb.) a se codi, a-i fi lene, a tărăgâna 

tearfă = (s.f.) (reg.) otreapă, zdreanță 

teleleu = (adv.) (Mold.) „a umbla teleleu (Tănase)*: a umbla fără 
rost, pierzându-și vremea degeaba [rus] 

telpiz = (adj) viclean, şiret [tc. şi srb.] 

teptil = (adv.) travestit, deghizat [te.] 

tererem = (s.n.) tremolo, tril; podoabă, zorzoană; ifos 

re(i)riac = (s.) un fel de lictar (magiun) preparat cu opiu, între- 
buinţat odinioară ca leac pentru multe boli [tc. din gr.] 

terfelegioaică = (s.£.) adulteră 

tesac = (s.f.) sabie scurtă şi lată; (p. restr.) teacă de sabie 

tiparoase = chiparoase (înv.) folosit de Brătescu Voineşti 

trişte = (s.f.) soartă (bună sau rea) [vsl.] 

tulpan = (s.n.) țesătură de bumbac, de lână sau de mătase foarte 
subțire şi străvezie, muselină; basma de muselină 

tura = (s.£.) monogramă a sultanului otoman, care se aplica pe acte 
şi pe monede, pentru a le autentifica; (p.gener.) em- 
blemă sau efigie; fața monedei pe care se află o emblemă 

turmalină = (s.f.) nume dat mai multor silicați naturali de sodiu, 
calciu, magneziu și aluminiu, cu bor, cristalizați şi divers 
colorați, folosiți ca pietre semiprețioase sau în optică, 
radiotehnică etc. [fr.] 

tuție = (s.f.) o priză, o cantitate mică 

tuzluci = (s.m. pl.) un fel de cizme de dimie, cu carâmbii înalți, cu 
talpa groasă [te.] 


pala = a bate pala drumurile; a se zbengui, a alerga pe drumuri 
ţarțamuri = (s.n.) ciucuri şi împletituri ce atârnă în jurul unei 


broderii 


ugilit = (adj.) ofilit, scârbit, fără chef, mohorăt, umilit, supus 

ulema, ulemale = (s.n.) membru al clerului musulman (care avea şi 
atribuţii de legiuitor) [tc.] 

ulmi = (vb.) a adulmeca 

ungher = (s.n.) (reg.) colț (mai ales de odaie) [lat.] 

urşinic = (s.n.) (înv.) catifea 

usnă = (s.f.) (pop.) marginea de sus a unei oale sau a altui vas; buză, 
gură 


validea = (s.£.) titlu purtat de mama sultanului la turci [te.] 

valiu = (s.m.) (în Imperiul Otoman) guvernatorul unui vilaiet [tc.] 

vâlced(ă) = (adj.) (reg.) vânăr(ă), livid(ă), palid(ă) 

vânjoli/vânzoli =(vb.) frământa, agita [magh.] 

vânteş(ă) = (adj.) repede ca vântul 

vântui = (vb.) (despre vânt) a sufla cu putere, vijelios 

vânturar = (s.n.) (rar.) evantai 

vestegălui = (vb.) a recurge (la) 

vilaiet = (s.n.) diviziune teritorială în Turcia, provincie guvernată 
de un valiu (fr.) 

varvaric = (s.) doar în expresia: mustață sau mustăți în varvaric; 
lungi și răsucite (dând o înfăţişare de voinic) [probabil 
ngr. „de barbar“) 

vâlvoare = (s.£.) vâlvăraie; lumină incandescentă 

vâlnic = (s.n.) (Olten.) fotă încărcată de alesături 

vâlvoare = (s.f.) vâlvăraie [lat.] 

vânteş = (adj.) iute ca vântul 

ie = (pop. fam.) (loc adv.: pe veresie) fără a primi bani 

vestegălui = (vb.) a recurge (la) 

veşcă = (s.f.) coajă de copac circulară din care se face marginea cir- 
culară a sitelor, cercul din jurul pietrelor de moară şi a 
râşniţelor [din ucr.] 

vig = (s.n.) (pop.) val, sul, trâmbă (de pânză, de stofă) [magh.] 

vileag = (s.) în public, de faţă cu toți, înaintea lumii (magh. „vilag“ 
lume, aici cu sensul de „în lumea fericirii“; (loc. adv.) a 
scoate în vileag — a scoate sau a deveni cunoscut în faţa 
tuturor 

vlavie = (s.f.) (înv.) vlagă 

volnicie = (s.£.) libertate, slobozenie, (pl.) drepturi 

votri = (vb.) a mijloci coruperea, prostituarea fetelor și femeilor; a 
peţi 

votrie = [s.f.] peţeală 

votru = (s.m. şi £.) codoş, proxenet, peţitor [sl.] 

vuvă = (s.f.) (reg.) dairea, ramburină 

zabet = (s.m.) (turcism înv.) guvernator; (p.ext) autoritare, stăpânire 
[din rc.] 

zahargiu = (s.m.) vânzător de zumaricale, de dulciuri 

zaherea = (s.£.) hrană pentru oameni şi animale [tc.] 

zaheregiu = (s.m.) cel ce se ocupă cu aprovizionarea [de la zaherea] 

zaif = (adj.) indispus [în turcă zaif = slab, infirm] 

zaiflâc = (s.n.) (înv) indispoziţie, slăbiciune; vlăguire [tc.] 

zaimf = (s.n.) (rar) văl [din fr.) 

zamparalăc = (s.n.) dezmăţare, desfrânare [tc.] 

zarif = (adj.) frumos, elegant [rc.] 

zarişte = (s.f.) orizont, zare 

zamparagiu = (s.m.) derbedeu [tc.] 

zarafir = (s.n.) (pop.) fir de aur; (p.ext.) stofă care se țese cu un 
asemenea fir [tc.] 

zarnacadea = (s.f.) (reg.) narcisă [din tc.] 

zarpa = (s.f.) (înv.) stofă scumpă de mătase, țesută cu fir de aur şi 
de argint, brocart [tc.] 

zarpalatic = (adj. şi s.m.) zăpăcit 

i adj.) invidios, pizmaş, intrigant 

zavistui = (vb.) (înv.) a pizmui, a invidia; a băga intrigi [din sl.] 

zăbavnic = (adj.) (înv.) care întârzie, zăbovitor; încet, greoi [sl.] 

zăcaş = (adj.) leneş, trândav [slv.] 

zăcăşeală = (s.£.) răutate de om zăcaş; pică, invidie [slv.] 

zăloagă = (s.f.) fâşie de hârtie, pânză, piele (folosită de obicei ca 
semn de carte) [rus.] 

zăluzală/zăluzie = (s.f.) (Mold.) sminteală 

zăpuc = (s.n.) (reg.) zăpuşeală, năduf 

zăticni = (vb.) (pop.) a tulbura; a împiedica, a (se) stingheri, a (se) 
deranja 

zăticneală = (s.f.) stinghereală; tulburare 

zăvează = (s.f.) perdea, țesătură care atârnă ca o perdea pe perete 
[vsl.] 

zbantagiu = (s.m.) (la hammam) persoană însărcinată cu luarea de 
sânge 

zburatic/sburatec = (adj.) sprinten la fugă; (fig.) uşuratic, fluştu- 
ratic 

zburātui = (vb.) a zburătāci, a reteza dintr-o lovitură, făcând să cadă, 
să se prăbușească 

zdrahon = (s.m.) (pop. şi fam.) om bine legat, voinic 

zeberi = (vb.) (înv.) a sechestra, a lua cu forţa; a confisca 

zebereală = (s.f.) (înv.) sechestrare, sechestru 

zerboa = (s.f.) gazelă 

zgău = (s.n.) gaură, râpă 

ingălău = (s.m.) zurgălău, clopoțel 

zimberec = (s.n.) (turcism înv.) arc de ceasornic; (p. ext.) mașinărie 

zmângă(ă)li = (vb.) mâzgăli 

znamie/snamie = (s.£.) iasmă 

zori = (vb.) a (se) grăbi 

zuliar (ă) = (adj.) gelos, geloasă [ngr.] 

zulie = (s.f) (înv.) gelozie [ngr.] 

zulum = (s.n.) nedreptate; (Oleren.) tumult [te., înv.) 

zumaricale = (s.f.) prăjituri, aluaturi [ngr.] 

zurbă = (s.£.) răscoală; gălăgie, zarvă [tc.] 

zuvelcat = (adj.) suflecat, (despre obiecte de imbrăcăminte) ridicat, 
sumes 

zvidui = (vb.) (reg,) a se vindeca [scr.] 

zviduire = (s.f) vindecare 

zvoană = (s.f.) zgomot, sunet [l.] 


yuzbaşa = (s.m.) căpitan peste o sută de fustași care păzeau poarta 
curții domneşti [turceşte, Yüz Başy — din Yüz = sută) 

